
lUisuus on 
hä elämä- 
«nkin tas- 
t ovat niin 
L ja erin- 
lle nnori- 
juuri hy- 
tomäkerrat. 
kteluineen, 
foittoiaeen. 

□en kaikkia muita vaikuttaa 
meihin, sen piirissä ajatuk- 
Gemme ahkerimmin liikkuvat, mitä siihen kuuluu sitä me 
parhaiten ymmärrämmo. Jalojen henkilöiden esimerkki elää 
ia vaikuttaa, vaikka esimerkin antajat kauan sitten ovat kuol- 
leet: kertomus siitä mitä ovat tehneet ei ainoastaan tuota 
nautintoa vaan herättää halua tulla heidän kaltaiseksi. Siten 
heidän työ, heidän rientonsa tuottavat hedelmiä heidän ai- 
kana vielä syntymättömien sukupolvien keskuudessa. 

Kansanvalistus-seura on aloittamallaan ylempänä mai- 
nitulla sarjalla tahtonut kartuttaa hyvää lukemista erinoiuat- 
tain kasvavalle sukupolvelle. Sarjasta ovat nyt saatavissa 
seuraavat osat: 

1. Johan Lndvig Biinebergr> Kirjoitti Maila Mikkola. 
Muotokuva. 106 siv. Kovissa kans. li 25. 

2. Johan Henrik Pestalozzl. Kansanvalistuksen san- 
kari. Kitjoitti Zach. Castren. Muotokuva. 116 siv. 

Kovissa kans. 1: 25. 

3. Johan Wllheljn Snellman. Kansanvalistus-seuraa 
varten Th. Reinin mukaan kirj. A. Meurman. Muotokuva. 
144 siv. Kovissa kans. li SO. 



i^ansanvaiistusA^s^ura. 

6. Martti Luther. Elämäkerta. Kirjoittanut A. Meur- 
man. Muotokuva. 179 siv. Vaatekansissa 1: 76. 

7. Elias Lönnrot. Kirjoittanut O. A. Kallio. Muoto- 
kuva. 144 siv. Vaatekansissa 1: 76. 

8. Frans Deäk. Kirjoittanut Antti Jalava. Muotokuva. 
177 siv. Vaatekansissa 2: — • 

9. Antti Oliydenins. Kirjoittanut E. Gr. Palm6n. Muo- 
tokuva. 172 siv. Vaatekansissa 2: — • 

10. William Ew. Gladstone. Kirjoittanut O. A. Kallio. 
'l53 siv. Vaatekansissa 1: 76. 

11. Aleksanteri I. Kirjoittanut H. Schulman. 142 
siv. Vaatekansissa 1: 76. 

12. Trjö Anknsti Wallin. Kirjoittanut K. L. TaUqvist. 
143 siv. Vaatekansissa 1: 76. 



Seuraavat elämäkerrat ovat tekeillä. 

Henrik Gahr. Porthan. Kirj. Gunnar Palander. Ilmes- 
tyy keväällä 1894. 

Napoleon Bonaparte. Kirj. K. J. Jalkanen. 
Frans Mikael Franzen. 
Niilo Aadolf Nordenskiöld. Kirj. E. Hjelt. 
Benjamin- Franklin. 



Kirjojen ulkonainen asu on aistikas, joten kirjat esille 
jätettyinä perhetuvassa kunkin vapaasti luettavaksi silmiäkin 
miellyttävät. 

Soveltuvat erinomaisen hyvin 

JoololalUoiksi Ja palkintokirjoiksi 

kouluissa. 



Jos suuremmat määrät ostetaan kouluihin taikka levi- 
tettäväksi, taijotaan er" iset ehdot. 

Osoite: Kanr istus-seura Helsingisaft. 



I^a nsa n vaU sbu s-seur a . 



Kansakirjasto 

Kansanvallstns-senran 
toimittama. 



Koska KaDSanval istu B-se ura usein joutuu tilaisuuteen 
painattamaan enemmän ki ivallisuutta kuin minkä saa sopi- 
maan jäsenmaksuista jaettavaan toimituksien sarjaan, aljet- 
tiin jo monta vuotta sitten erityinen kiijasaija muuten hy- 
vin vaihtelevaa sisältöä, mutta kaikki kansankirjastoille hyvin 
soveltuviksi katsottuja kirjoja. Tähän sarjaan kuuluvat kirjat 
ovat kaikki sidotut koviin kansiin ja enemmiten myös run- 
saasti kuvitetut. Siihen kuuluu tätä nykyä kuusi osaa, jotka 
alempana luetellaan: 

1. Vänrikki Stoolin tarinat. J. L. Buneberg. Suo- 
mentanut Paavo Ctqander. 194 siv. Hinta 1 markka. 

2. Apraham Lincoln. Kirj. A. W. Grube. Suomen- 
nos. 101 si?. Hinta 1 markka. 

3. Kultala. Kertomus yhteiselle kansalle. 29 kuvaa. 
154 Siv. Hista 1 m. 50 p. 

4. Robinson nuorempi. J. fl. Oampen mukaan. 30 
kuvaa. 215 siv. Hinta 2 markkaa. 

5. Punainen Kansa. Kertomuksia Intiaaneista. Kirj, 
A. Gripenberg. 11 kuv. 163 siv. Hinta 1 m. 50 p. 

6. Vuosituhansien takaa. Baamatun historiallinen 
totuus. Ki^ A. H. Sayce. Suomennos. 30 kuvaa. 162 siv. 
Hinta 1 m. 50 p. 

Kaikki yhteensä siis Smk 8: 50. Yhdessä tilattuina 
lähetetään ne vapaasti ostajalle 7 markasta. 



Niille jotka ostavat näitä kirjoja s 
latvalle levitettäväksi myönnetään erityiset ehdot. 



Henrik Gabriel Porthan 

UNIVERSITY 



Helsingissä, 

Suomalaisen Kirjall. Seuran Kirjapainon Osakeyhtiö, 

1904. 



Alkusana. 



Tämä kirjanen on vielä kirjoittamattoman elämä- 
kerran luonnos. Se tyytyy vain piirtämään ääriviivoja, 
huomauttamaan tärkeintä, ja kuvailemaan oleellisinta 
siitä vaatimattomasta ja kumminkin verrattoman suuri- 
arvoisesta elämäntyöstä, jonka esitykseni esine unoh- 
tumaton tutkija ja työntekijä Henrik Gabriel Porthan on 
suorittanut. Velvotettuna vähäisellä alalla ja lyhyessä 
ajassa esiintuomaan häntä koskevain tutkimusteni tu- 
lokset olen edes tässä muodossa tahtonut painaa ne 
suomalaisen yleisön mieliin. 

Tässä olevat tiedot olen suurimmaksi osaksi en- 
nen julkaissut tutkimuksissani Henrik Gabriel Porthan 
historiantutkijana /, Helsinki 1901, Henrik Gabriel Porthan 

Yliopiston opettajana (J. R. Danielson, Suomen uudem- 
masta historiasta III, siv. 1 — 222) sekä muutamassa 
pienemmässä kirjoituksessa. Niiden ohella olen käyt- 
tänyt myöskin ennen julkaisemattomia lähdetietoja, 
vaan en ole katsonut velvollisuudekseni niihin tämän- 
laisessa teoksessa erikoisesti viitata. 

Helsingissä maaliskuulla 1904. 

Gunnar Palander. 

Sisällys. 



I. Porthanin nuoruudenaika ja oppivuodet. 
II. Porthanin monioppisuus. Kirjastotyöt ja kirjastonhis- :tY 
toria. 

III. Kansallinen tutkimus ja tutkimus suomalaisesta ru- yj 

n ou des ta. 

IV. Turkulaiset sivistysharrastukset ja Aurora-seura. S/ 
V. Porthan kiintyy historiaan. Sen aikuinen historian- 
tutkimus. 

VI. Porthan professorina. Opintomatka Saksaan. Turun 

akatemian olot. 
VII. Porthanin opetustapa. Luennot ja väitöskirjat. 
VIII. Porthan opettaa hienoa aistia, kaunopuhetta ja runoilua. 
IX. Maamme olot ja niiden arvosteleminen. 
X. Porthan istuttaa omaa katsantotapaansa oppilaihinsa. 
Viisaustieteen ja kasvatusopin opetus. Suhde yli- 
oppilaihin. 
XI. Kotimainen sivistys ja suomenkieli. Porthan edis- 
tää suomenkielen viljelemistä. 
XII. Kotimainen sivistys ja historia. Porthan perustaa itse- /^, r 
naisen suomen historian. 
XIII. Kotimainen sivistys ja kotimaan tunteminen. Matkat, '^b 
Maantieteelliset ja taloudelliset harrastukset. Portha- 
nin viimeiset elinvuodet ja kuolema. Hänen elämän- 
työnsä laatu. 



I. 



Kukapa ei olisi kuullut vanhoja pappissukujamme 
mainittavan ! Vuosisatain kuluessa kulki papintoimi 
perintönä isältä pojalle ja toimen mukana seurasi opil- 
linen sivistys ja sivistyksen-harrastus. Jokaisen suku- 
polven edustaja oli ollut aikansa akatemiassa, kartut- 
tanut latinalaisella väitöskirjallaan maansa tieteellistä 
kirjallisuutta ja sitten maaseudulle jouduttuaan levittä- 
nyt oppiansa kansaan. Ehkä oli joku suvun edustaja 
poikennut muille aloille, ja vanha oppineelta kuuluva 
sukunimi kadottanut latinalaisen päätteensä ; useimmissa 
tapauksissa kulkivat samat harrastukset ja pyrkimykset 
edelleenkin perintönä. 

Porthanin suku oli vanhaa itäsuomalaista pappis- 
sukua, jonka juuret lienevät etsittävät Viipurin porva- 
ristosta ISOO-luvuUa. Nimi on ehkä väännös suoma- 
laisesta Purtta eli Purtanen. Seuraavalla vuosisadalla 
toimi Karjalassa Porthaneja pappeina useitakin ja yksi 
heistä, Henrik Sigfridinpoika, siirtyi vuonna 1704 Hä- 
meeseen Viitasaaren kirkkoherraksi. Sotapappina oli 
hän palvellut kuninkaan armeijassa, kärsinyt paljon 
sota-elämän rasituksista ja siitä korvaukseksi " saanut 
uuden virkansa. Samalla oli hän sitoutunut naimaliitoUa 
turvaamaan edeltäjänsä Ignatiuksen lesken tahi tyttären. 



Mutta seurakuntaansa saavuttuaan hän Viipurin konsis- 
torion suureksi harmiksi naikin kahdeksantoistavuoti- 
sen Maria Harneskskjöldin, luutnantintyttären Rantasal- 
melta. Tästä aviosta syntyi Sigfrid Porthan, joka peri 
isänsä toimen Viitasaarella. Hän oli Henrik Gabriel 
Porthanin isä ja Viitasaari tuli näin ollen viimemaini- 
tun kotipitäjäksi. 

Pitäjä oli metsäistä sydänmaanseutua, jossa pedot 
kuleksivat repimässä mökkiläisten lehmiä ja vesireitit 
kesäaikaan olivat ainoina kulkuteinä. Kansa oli enim- 
mäkseen köyhiä uutisasukkaita, jotka viljelivät kivi- 
peräisiä kaskimaitaan sekä kalastelivat papille ja ruu- 
nulle veroksi. Sen keskuudessa oli säilynyt paljon en- 
tisen ajan tapoja ja tarinoita, ja vanhoja kansan kerto- 
marunojakin siellä laulettiin. Pitkällä niemellä Keite- 
leessä oli pitäjän pappila. 

Täällä syntyi Henrik Gabriel Porthan 8 p. mar- 
raskuuta 1739. Äiti oli Kristina Juslenius, professori 
Gabriel Jusleniuksen tytär. Henrik Gabriel oli vanhin 
neljästä sisaruksesta. Veli Sigfrid oli kahta vuotta nuo- 
rempi, alkoi uransa yliopiston kirjallisuushistorian do- 
senttina, siirtyi sitten kymnaasin lehtoriksi Porvooseen 
ja kuoli maaliskuussa 1798 eräässä Tukholman sairaa- 
lassa kauan sairastettuaan syöpää. Hänellä oli taipu- 
musta runoiluun; useat runokappaleet Turun sanomain 
palstoilla osottavat vieläkin, miten helposti ja näppä- 
rästi hän taisi tunteitaan runopukuun sommitella. Kaksi 
nuorempaa sisarta jäivät naimattomiksi. Toinen, Maija 
Greta, sairasteli monet vuodet kaatuvaa tautia; toinen, 
Stina Kaisa, oli huonokuuloinen ja vähävoimainen. He 
asuivat myöhemmällä ijäilään vanhimman veljensä 



luona, eläen kumminkin monta vuotta hänen jälkeensä. 
He kuolivat samoihin aikoihin, vuosina 1812 ja 1813. 

Tuntuupa melkein siltä kuin olisivat toisissa lap- 
sissa ilmenneet sairaalloiset taipumukset olleet isän jät- 
tämää perintöä. Hän tuli näet vuonna 1744 mielen- 
häiriöön ja riutui sitten loppuikänsä sekä henkisesti 
että ruumiillisesti. Valoisampia hetkiä oli hänellä kui- 
tenkin välillä. Sitä todistaa muun muassa eräs häneltä 
säilynyt kirje vuodelta 1759, jossa hän pojallensa Sig- 
fridille vakuuttelee jumalan kaikkivoipaa armoa ja lau- 
peutta, hänen kykyänsä parantamaan sitäkin kurjaa, 
jota hän kovimmin kurituksellaan on haavoittanut. 
Vuonna 1793 vanha kirkkoherra vihdoin kuoleman 
kautta vapautui kurjuudestansa. 

Isän onnettomuus hajotti heti hänen perheensä. 
Nuori Henrik Gabriel joutui enojensa kasvatiksi. Sen- 
kautta vaikuttivat häneen paljoa välittömämmin ja voi- 
makkaammin ne mielipiteet ja tunteet, ne harrastukset 
ja pyrinnöf, jotka olivat äidin suvussa kulkeutuneet pe- 
rintönä. Ja sukuun liittyi niin paljon muistoja, niin pal- 
jon esimerkiksi kelpaavaa toimintaa. Polveutuihan Por- 
thanin äidinäiti itse Mikael Agricolasta, suomalaisen 
kirjakielen luojasta. Ja jos täytyneekin olettaa, että 
tämä vanha sukumuisto oli jo jälkeläisten tietoisuudesta 
haihtunut, niin olihan paljoa läheisempi, paljoa rak- 
kaampi esikuva heidän muistissansa. Porthanin äidin 
setä oli näet Daniel Juslenius, kansallisuutemme inno- 
kas ihailija ja puolustaja. Syvästi oli Jusleniukseen 
koskenut suomalaisen kansan hyleksitty tila, ulkolais- 
ten pilkka ja omainkin miesten halveksuva välinpitämät- 
tömyys. Hän tahtoi maansa maineen kirkastaa, näyttää, 



että suomalaiset olivat ikivanhaa alkukansaa, Mago- 
gista, Japhetin pojasta, polveutuvaa, paljon olivat he 
"Urotöitä toimittaneet ja suuri oli heidän pakanallisten 
kuninkaittensa valtakunta ollut. Ja miten olikaan hei- 
dän kielensä komeaa, voimakasta ja ihmisten mieliä 
liikuttavaa ja miten somia olivatkaan heidän runonsa 
ja sananlaskunsa! Kansan kieleen, runouteen ja histo- 
riaan Juslenius yhäti enemmän kiintyi, kirjoitti niistä 
tutkimuksia ja keräili tietoja. Suuri suomalainen sana- 
kirja oli hänen pyrkimystensä viimeinen tulos. Vuonna 
1752 Juslenius kuoli kaukana Ruotsinmaalla Skaran 
piispana, mutta hänen harrastuksensa säilyivät arvok- 
kaana perintönä sukulaisten ja ystäväin piirissä. 

Ensin joutui Porthan Kustaa Jusleniuksen, Kruu- 
nupyyn kirkkoherran luokse. Kiitollisena hän jäl- 
keenpäin muisteli enon hänelle, aikaisin kodittomaksi 
joutuneelle poikaraukalle, osottamaa hellyyttä ja huo- 
lenpitoa. „ Olenhan kokonaan Sinun velallisesi, mel- 
kein kaikki olen Sinulta saanut," näin bän lausuu 
ylioppilaana esikoisteostaan enollensa omistaessaan. 
^Kokonaista kaksitoista vuotta ja enemmänkin pidit 
minusta isällistä huolta, nautin pojan oikeutta. Si- 
nähän ensinnä riensit meille haaksirikkoutuneille avuksi 
ja annoit minulle kodin sekä turvan silloin, kun 
luontainen suojelijamme ja ohjaajamme oli melkein 
kadotettu. Sinäpä sen lisäksi ensinnä minussa luku- 
halua herätit ja itse minua opastit lukemaan. Vaival- 
loisen virkasi estämänä minut sitten muitten kasva- 
tettavaksi annoit. Aina minua opetit muistutuksillasi ja 
neuvoillasi. Sinähän minua kolmisen vuoden ajan ko- 
konansa ylläpidit tässä kuuluisassa tieteitten tyyssijassa 



etkä mitään kustannuksia pelännyt, jotta henkeni naut- 
tisi hyödyllisiä ja tärkeitä tietoja/ Yliopistolliset omis- 
tuskirjoitukset olivat tavallisesti tyhjiä korulauseita täyn- 
nänsä, mutta tässä oli muutakin. Siinä tuntuu tunnetta 
sanoista. 

Jo alusta pitäen, enonsa avustamana ensimäisiä 
askeleitaan opintiellä ottaessaan, Porthan mieltyi lukui- 
hin ja innostui jo huvikseen syventymään Sleidanuk- 
sen suureen latinankieliseen teokseen „neljästä maail- 
manvallasta". Samalla alkoi kotiopetus akatemiasta tul- 
leitten maisterien, johdolla. Ensimäinen oli Henrik Kyl- 
ien, porvarinpoika Turusta, vähiin vaatimuksiin tottunut, 
uuttera ja rehellinen nuorukainen, joka kirjoiltansa 
unohti elämän käytännölliset puuhat ja joutavat pikku- 
asiat. Eipä edes oppilastansakaan hän huomannut 
valppain silmin seurata. „Hän ohjasi minua yhdeksän 
vuoden ajan eli oikeammin antoi minun enimmästä 
päästä itse ohjata itseäni," kertoo tunnettu ruotsalainen 
kynäilijä Gjörwell, hänkin Hyllenin oppilaita; „paitsi että 
hän osaksi sj^vennytti minut metafysiikan pimentoihin, 
osaksi nosti minut matematiikan kirkkaisiin korkeuksiin, 
joita seutuja varten en suinkaan ollut luotu, sen sijaan, 
että hänen olisi pitänyt ottaa selville se aines mikä 
minussa oli, seurata ja jalostaa sitä. Sen vähän minkä 
osaan opin itse." Hyllenin jälkeen tuli useita muita 
kotiopettajia. 

Joskaan ei kotiopetus aina mallikelpoista ollut, oli 
se kumminkin parempaa kuin vanha latinakoulu. Täällä 
kouluutettiin köyhäin ihmisten lapset kylmässä koulu- 
huoneessa, opettajan kurituksen alaisina. Harvoja kou- 
luaineita he lukivat ja vähän he oppivat, mutta sen 

sitä tarkemmin. Heidän piti ulkolukuna lukea Svebi- 
liuksen katkismus, Benzeliuksen uskonoppi, Cellariuk- 
sen kielioppi sekä muutamat muut koulukirjat, kerta 
toisensa jälkeen kannesta kanteen, neljästi, viidesti, kuu- 
desti. Joskus selitettiin sisältö, usein ei, mutta aina 
piti vaikeat säännöt ja määrittelyt olla muistissa. Latina, 
kreikka, heprea ja uskonoppi olivat pääaineina, mutta 
yliluokilla opetettiin vähän laajemmalta maantiedettäkin 
ja historiaa, mittausoppia ja laskutaitoa. Näin valmis- 
tuneina laskettiin oppilaat yliopistoon, jossa he pääai- 
neitaan jatkoivat papeiksi päästäkseen. 

.Oli sentään toista saada kotiopetusta. Sattuihan 
toisinaar^ kotiopettaja, joka ei liikoja lapsesta välittänyt, 
istui vain umpimielisenä kamarissaan ja vastasi äreästi 
pojan uteliaisiin kysymyksiin, vieläpä nä5^ti syötäessä- 
kin niin ajatuksiinsa vaipuneelta ja oppineelta, ettei 
tiennyt miten hänen kanssaan olla. Ja oli niitä sem- 
moisiakin, jotka vain tahtoivat tiedoillaan loistaa', otti- 
vat neuvoakseen ja opettaakseen koko talon väkeä ja 
turhantarkasti korjailivat kaikkia poikain puheita ja te- 
koja. Vaan ulkoa ei ainakaan tarvinnut niin paljon 
asioita lukea eikä niitä ymmärtämättä mielessään pitää. 
Sillä kotiopettaja oli akatemiassa ollessaan kuullut 
uudemmanaikaisesta opetustavasta ja semminkin jos 
hän oli ehtinyt lukea Mennanderin äsken-ilm estyneen 
väitöskirjan nuorison kasvatuksesta, tiesi hän kyllä, että 
lapsille ensin piti selittää asiat tarkalleen, todistaa ne 
oikeiksi järkisyillä, ottaa sopivia esimerkkejä avuksi 
ja kauniisti heille kuvailla miten perin huvittavia ja 
hyödyllisiä oppikirjan tiedot todella olivat. Vasta sitten 
tuli ne ulkoa lukea. Näin säästyi lapsi hämäristä jä 



erehdyttävistä käsitteistä, ennakkoluuloista, jotka varjon 
tavoin olisivat hänen vastaista elämäänsä samentaneet. 

Ja oli aineissakin eroa. Maisteri oli akatemiassa 
kuunnellut luonnontieteitä, taloustiedettä, ranskankieltä 
ja ehkä saksaakin, siveysoppia hän osasi ja viisaustie- 
dettäkin. Nämät olivat tieteitä, joista elämässä oli käy- 
tännöllistä hyötyä eikä opilla mitään arvoa ollut, el- 
lei sitä saanut elämässään käyttää. Näin oli opettaja 
selitellyt ja näin ajattelivat monesti pojan vanhem- 
matkin. Sellaisella opetustavalla jolla opettaja opetti 
ehti pian opintonsa loppuun ja pääsi varsin nuorena 
lukujansa yliopistossa jatkamaan. — Että tuollaisella 
opetustavalla useasti tottui väittelemään ja järkeilemään 
asioista niitä tuntematta ja antoi opettajansa itseensä 
tietoja ammentaa omasta puolestaan liioin itseään ra- 
sittamatta, oli myöhemmin hyvinkin tavalliseksi huo- 
mattu vika. Vaan näiden aikain kotiopetus ei ollut 
vielä sellaisiin liiallisuuksiin kehittynyt, siksi siinä oli 
liiaksi latinakoulun jälkiä. 

Tällaiset olivat opetusolot kun Porthan, poikana 
vielä, opetteli tieteitten ensi alkeita. Ja näin saivat si- 
vistyksensä ne nuorukaiset, jotka tähän aikaan ja vielä 
koko* joukon myöhemminkin valmistautuivat Turun 
akatemiaan pyrkimään. Niitä olivat Porthanin ylioppi- 
lastoverit ja myöhemmin hänen oppilaansa. Toiset 
olivat latinakoulunkäyneitä talonpoikaisylioppilaita ja 
porvarispoikia, varattomia ja käytökseltään ujoja. Ne 
ottivat oppiarvon tai pappistutkinnon. Toiset tulivat 
virkamiesten kodeista ja joukossa oli pappien tahi por- 
varienkin lapsia, enimmäkseen kotiopetusta saaneita. 
Näistä tuli maamme virkamiehet ja sotilaat. 

Viidentoista vanhana Porthan tuli ylioppilaaksi, 
merkittiin yliopiston jäsenkirjaan 5 päivänä marras- 
kuuta 1754 ja vastaanotettiin pohjalaiseen osakuntaan. ^ 
Samaan aikaan hän joutui toisen enonsa, Piikkiön tuo- 
miokunnan tuomarin, Petter Juslenin holhottavaksi. 
Hänelle aukeni nyt ylioppilaselämä Suomen vanhassa 
akatemiakaupungissa, uudet tuttavapiirit ja uudet olot. 

Ei ollut Turussa erikoisia merkillisyyksiä; näöl- 
tään ja laadultaan oli se yhtä paljon maaseutukaupunki 
kuin maamme keskusta. Kadut keskikaupungilla olivat 
kapeat ja mutkikkaat siinä kun ne vanhain kiviraken- 
nusten ja matalien puutalojen välitse kulkivat Aura- 
joen ainoalle sillalle. Vanha tuomiokirkko erottautui 
mahtavasti muista rakennuksista, sen juurella sijaitsi 
monin kerroin korjattu ja paikattu akatemiahuoneusto 
ynnä kirjasto. Hovioikeuden presidentin asunto ja 
raastupa olivat niiden ohella ainoat huomattavat raken- 
nukset. Jokea kulkivat pienet matalakulkuiset alukset 
tuoden suuremmista lastattuja tavaroita ja sen rantoja 
seurasi rakennusrivi hyvän matkaa varsinaisen kaupun- 
gin ulkopuolelle. Paitsi porvaristoa asui Turussa joukko 
ruotsinkielisiä virkamiesperheitä, ja upseerejakin oli sinne 
majoitettu. Ne olivat kaupungin hienostoa, seurasivat 
Tukholman hovijuoruja ja valtiopäiväjuonia, tunsivat 
tarkoin toinen toisensa elämää ja oloja sekä kertoivat 
mielellään talonostoista, virkainmyynneistä ja kihlauk- 
sista. Tietysti ei yleisten asiainkaan harrastusta koko- 
naan puuttunut ja milloin joku kuninkaallinen merkki- 
päivä oli vietettävä tahi isänmaallisia raha-uhrauksia 
tehtävä osottautuivat turkulaiset innokkaiksi isänmaan- 
ystäviksi. 

Akatemian opettajatkin kuuluivat kaupungin vir- 
kamiespiireihin ja heillä oli täydelleen vapaudenajan 
virkamiesten katsantotapa. Opettajatointa pidettiiir ensi 
sijassa tuottavana tulolähteenä tahi yhteiskunnallista ar- 
.voa antavana omaisuutena; professorinpaikkoja ostivat 
opettajat toinen toisiltaan, siirsivät niitä sukulaisilleen 
ja tuttavilleen tahi pyydystelivät niitä kumarrusmatkoil- 
laan Tukholmassa. M. J. Vallenius antoi vuonna 1758 
professori Kraftmanille 3000 kuparitaaleria, jotta tämä 
olisi hakematta matematiikan-professorin virkaa. Sa- 
mana vuonna ehdotettiin P. A. Gaddia kemian-profes- 
soriksi. „ Yhtenä syynä siihen, että hän sitä haki," näin ar- 
velee ainakin Vallenius, «lienee se, että hän kosii piispa 
Browalliuksen toista tytärtä ja ajattelee, että olisi vä- 
hän kunniallisempaa, jos hän olisi professori arvoni- 
^ meltään. Muuten olen kuullut, että sekä tohtori Haart- 
man että maisteri Pihlman, kemian-dosentti, ovat har- 
missaan siitä, että tämä tapahtui niin salavihkaan ja 
ettei tavallista ehdollepanoa tehty." Runouden profes- 
sori Nääf oli sentään virkainhaussa innokkain. Vuonna 
1761 valittaa professori Hassel, että Nääf yhtämittaa 
kiusaa häntä eroamaan virastaan ja luovuttamaan sen 
hänelle. Seuraavana vuonna pyrki Nääf kynsin ham- 
paffi historian ja siveysopin professoriksi. Hänen 
kanssahakijansa Bilmark kertoo tästä: „Milloin uhkaa 
hän, kuten herrat professorit kertovat, tehdä akate- 
mian onnettomaksi, jos hänet sivuutetaan, milloin hän 
surkeasti valittelee sortoa ja vainoa, milloin hän taas 
pitää tanssiaisia. Muutamia päiviä sitten oli hänen 
luonaan useita professoreita kesteihin kutsuttuina. " 



12 



Vuosikausia oleskeli Nääf virkavapaana Tukholmassa 
etujaan valvomassa. 

Kilpailu viroista ja kaikenlainen turhamaisuus ai- 
heutti professorien kesken riitaisuuksia ja ikäviä rette- 
löltä. „ Akatemiassa käy tavallisuuden mukaan," kertoo 
Hassel 1760-luvulla. „ Täällä syntyy rettelö rettelön 
perästä, niin että Hänen Ylhäisyytensä Kansleri tärkeit- 
ten asiainsa lisäksi täältä saanee useita vähäpätöisiä 
seikkoja. Muitten joukossa on se, että maisteri Schal- 
berg valittelee kauheata puolueellisuutta ruotsalaisia vas- 
taan. On merkillistä, että sitä valitetaan juuri teologi- 
sesta tiedekunnasta, jossa on vain yksi suomalainen, 
Gadolin, ja kaksi ruotsalaista, Mesterton ja Nääf." On 
turhaa ruveta tässä tarkemmin esittämään kaikkia niitä 
rettelöltä ja häväistysjuttuja, joita professorien piirissä 
tapahtui. Professori Rossista kertoo Kalm, että hän 
joskus konsistoriossa esiintyi päihtyneenä antaen sen- 
mukaisia lausuntoja pöytäkirjaan. Hän, Haartman ja 
Nääf kokouksissa vähän päästä joutuivat riitaan. „Nääf 
ja Haartman ovat koko ajan kauheasti olleet toistensa 
kimpussa," kirjoittaa Kalm 1771., „Niin kylmä kuin 
Haartman muuten onkin on Nääf kuitenkin toisinaan 
niin suututtanut häntä, että luulin Haartmanin lentävän 
hänen niskaansa. On ollut samalla tuskallista ja nau- 
rettavaa nähdä noita molempia." 

Virkatoimet näissä oloissa useinkin jäivät syrjä- 
asiaksi. Luennot ja väitösharjoitukset alkoivat pitkin 
lukukautta, professorit koettivat niistä päästä niin vä- 
hällä kuin suinkin. „Herrat professorit ovat tällä lu- 
kukaudella alkaneet julkiset luentonsa näin", kertoo Kalm, 
„Vallenius 6 p. helmikuuta, Gadd kymmenentenä, Ross 

yhdentenätoista, Hassel ja Planman kolmantenatoista, 
Olavi Pryss jia asessori Haartman seitsemäntenätoista, 
Gadolin kahdentenakymmenentenä, Bilmark kahdentena- 
kymmenentenä seitsemäntenä ja Mesterton kuudentena 
päivänä maaliskuuta. Kirjasto avattiin helmikuun kah- 
dentenatoista. Graduaaliväitöskirjoista on vielä 

suurin osa painamatta; vika ei ole kirjapainossa, vaan 
herroissa esimiehissä, jotka eivät milloinkaan saa niitä 
käsistään." 

Tällaisena olisi kuva akatemian opettajista kum- 
minkin yksipuolinen. Ei näet puuttunut heidän jou- 
kostaan niitä, jotka innokkaasti ja uutterasti nuorisoa 
ohjasivat. Clevvberg oli taitava ja laajaoppinen itä- 
maisten kielten tuntija, parhaillaan hän esitti luento- 
sarjaa raamatunkritiikistä. Vanha historian ja moraalin 
professori Scarin luennoi jo viimeisiä vuosiaan. Hän 
oli entisen oppineisuuden parhaimpia edustajia. Elin- 
tavoissaan säännöllisenä, rauhaa rakastavana ja vaati- 
mattomana työmiehenä hän vaikutti; kirjoitti tavatto- 
man lukuisia latinalaisia väitöskirjoja, joissa hän esitti 
Suomen muinaisuutta mitä lähimmästi Ruotsin mai- 
nioon muinaisuuteen, sen valloituksiin ja sankaritekoi- 
hin liittyneenä. Väitöskirjain kirjoitustapa on vaikea- 
tajuista ja raskasta. Yhtä säännöllinen ja tarkka ope- 
tustoimessaan oli latinanprofessori Hassel, suora ja 
ehytluonteinen ukko, joka roomalaisen kirjallisuuden 
ohella rakasti tervettä maaelämää ja itse viljeli maati- 
laansa Turun lähistöllä. Ja joskin moititaan taloustie- 
teen professoria Kalmia siitä, että hän opillansa liiaksi 
käytännöllistä hyötyä tarkoittaen vahingoitti oppineisuu- 
den arvoa ja jos kohta hän tieteellisiltä töiltänsä laimin- 

löi luentojaan ja viime vuosinaan antoi rakkaan kasvi- 
tieteellisen puutarhansakin rappeutua, oli hän oppineena 
ehkä kuuluisampi kuin kenkään hänen maanmiehistänsä 
ja erinomaisen herättävästi ja voimakkaasti oli hän 
heihin vaikuttanut. 

Kumminkin oli akateeminen elämä hiljaista, mel- 
kein velttoa. Kuljettiin vanhoja totuttuja latuja, seu- 
rattiin perittyjä muotoja; yhteishenkeä ja yhteistointa 
puuttui. Turhaan koetti ruotsalainen Gjörvvell, vetoa- 
malla suomalaisten isänmaallisuuteen ja kunniantuntoon, 
yllyttää heitä yhteiseen, järjestettyyn ainesten kokoiluun 
ja oman sanomalehden perustamiseen. Kaikilla oli 
kylliksi yksityistoimistaan. He kokoilivat aineksiaan 
näköjään omaksi ilokseen vaikkeivät he niin kateellisia 
kokoelmistaan olleetkaan kuin vanha konrehtori Turdin, 
joka ei niitä kenellekään ihmiselle näyttänyt. Ja enin 
aika meni akateemiseen opetustoimeen sekä nuorien 
ylioppilaitten yksityiseen ohjaamiseen. 

Ylioppilaat asuivat kaupungilla vähävaraisten por- 
varisperheitten ja matamien luona, söivät kotoa tuotuja 
eväitään tahi kävivät ruokapaikoissa. Varakkaitten ja 
sivistyneitten luona oli vaikea asuntoa saada. Kotiope- 
tuksen saaneet, usein vielä alaikäiset ylioppilaat saa- 
puivat kaupunkiin opettajainsa seuraamina, jotka aka- 
temiassakin heidän lukujansa ohjasivat. Se olikin pa- 
ras keino päästä lukuihin käsiksi ja oppia luentoja kä- 
sittämään. Vähävaraiset eivät siihen olleet tilaisuu- 
dessa, ja heidän opiskelunsa olikin usein sitkeää ponniste- 
lua opinaarteitten saavuttamiseksi, omin päin, ilman oh- 
jausta ja ilman varoja. Usein täytyi luvut keskeyttää, 
kun eväspussi oli tyhjentynyt ja vähät rahat loppu- 

neet; piti silloin painautua maaseudulle kotiopetuksella 
rahoja hankkimaan. 

Sellaisilla ei ollut akatemiakaupungissa tilaisuutta 
seurustelun kautta tapojaan hienontamaan, jota valis- 
tusaika kumminkin sivistyneeltä vaati. Entisaikain raa- 
kuutta ja ylimielistä vallattomuutta tulikin heissä aina 
tuon tuostakin näkyville. Milloin naulittiin yliopiston 
ilmoitustaululle opettajista pilarunoja ja häväistyskirjoi- 
tuksia, joissa matkittiin akateemisten väittäjäisjulistusten 
latinalaista kirjoitustapaa, milloin taas meluttiin luen- 
noilla tahi jäätiin miehissä pois maisterinvihkijäisistä. 
Hyvä oli, jos nuorison metelöimishalu jäi tähän. Sil- 
loin tällöin kuului näet valituksia siitä, että hääkemuissa 
oli reuhattu, miekkoja paljastettu ja järjestyksenvalvo-, 
jia ahdistettu. Joskus olivat öiset metelit herättäneet 
kunnialliset porvarit sikeästä unestaan, he olivat kuulleet 
portteja kolhittavan sekä ovia ja akkunoita lyötävän säpä- 
leiksi. Verratessaan elämää Turussa rhuitten akatemia- 
kaupunkien oloihin saattoivat ulkolaiset matkustajat kui- 
tenkin kiitellä täkäläistä järjestystä varsin hyväksi. Opet- 
tajat olivatkin vähän väliä neuvoneet ylioppilaita ahke- 
ruuteen ja hyviin tapoihin, kaikenlaisten näytäntöjen 
antaminen oli lukukausien aikana kielletty ja ylioppilaita 
käsketty pysymään kotosalla kello kymmenen jälkeen. 
Ei voitu sille mitään, että he rangaistustenkin uhalla 
hiipivät Turun pilkkopimeillä kaduilla ja kuluttivat ai- 
kaansa pelipöytäin ja maljain ääressä. 

Väittäjäiset ja juhlapuheet akateemisina merkki- 
päivinä olivat huomatuimpia tapauksia ylioppilaselä- 
mässä. Mutta joskus sekaantui siihen valtiollisen tahi 
puolue-elämän vaikutusta. Tuskin oli Porthan yliop- 

pilaaksi tullut, kun uusi piispan ja samalla vastaisen 
varakanslerin vaali oli toimitettava. En rupea tässä 
kuvailemaan sitä kiihkoa, mikä koko maassa ja var- 
sinkin Turussa sen johdosta vallitsi. Eri ehdokkaitten 
hyväksi käytettiin kaikenlaisia keinoja, levitettiin hal- 
ventavia huhuja ja syytöksiä vastaehdokkaasta, lahjot- 
tiin vaalimiehiä ja pantiin toimeen kestejä. Lentokir- 
joja levisi. Puolueet käyttivät erittäinkin hyväkseen 
erästä arkaa asiaa, jonka ne tiesivät helposti saavan ih- 
misten intohimot liikkeelle, ne näet vetosivat siihen 
katkeruuteen, joka oli olemassa suomalaissyntyisten ja 
ruotsalaissyntyisten välillä. Siinä ne täysin onnistui- 
vatkin. Ylioppilaatkin joutuivat kiihkoon, sillä olihan 
heidän omia opettajiaan vaaliehdolla; he sepittelivät 
solvauksia ja laativat häväistyskirjoituksia ruotsalaisia 
opettajiaan vastaan. Kun vihdoin riita oli päättynyt ja 
professori K. F. Mennander oli piispaksi valittu, katsoi 
hän varakanslerina viisaimmaksi kutsua ylioppilaat ko- 
koon ja pitää heille ankara nuhdesaarna heidän kansal- 
lismielisen politikoimisensa vuoksi. 

Vaikeampaa olisi kuvata miten Ranskasta käsin 
tulleet vapaamieliset ja kumoukselliset aatteet levisivät 
nuorisoon. Se tapahtui tietysti varsin hitaasti ja en- 
sinnä sivistyneimpäin joukossa. Huomaa vain miten 
professorit opetuksessaan alkavat ylioppilaita niistä va- 
rottaa ja teologit kirjoittavat erikoisia väitöskirjoja uus- 
muotista jumalanpilkkaamista vastaan. Valistuskirjaili- 
jain ja niiden ohella kevyitten ranskalaisten romaanien 
luku pääsee vauhtiin. Akatemiassa on jo kauvan poh- 
dittu viisaustieteellisiä, siveysopillisia, valtiota ja yhteis- 
kuntaa koskevia kysymyksiä; valistuskirjailijain kumous- 

mietteet koskettelevat samoja kysymyksiä; siispä hei- 
dän väitteensä otetaan esille ja kumotaan siinä samalla. 
Oppineen tehtäväksi tulee nyt perustella ihmisten vel- 
vollisuuksia yhteiskuntaa, valtiota ja kirkkoa, kanssa- 
ihmisiä ja itseä kohtaan; hänen pitää suojella hyödyl- 
lisiä laitoksia ja perittyjä kunniallisia mielipiteitä ke- 
vytmielisiltä hyökkäyksiltä. .Mutta hänen tulee samalla 
parantaa väärinkäytöksiä ja osottaa epäkohtia. Paran- 
nusten ja uudistusten tarve käykin nyt yhä yleisem- 
mäksi ja henkistä uudistusta ruvetaan kaipaamaan sen 
voimakkaan taloudellisen kehityksen rinnalle, joka jo 
kauvan on ollut vauhdissa. ' 

Niin oli oppi tästä lähtein oleva käytännöllistä, vie- 
läpä kaksin verroin. Luonnontieteilijät ja taloustieteilijät 
olivat jo kauvan sitten älynneet tieteittensä tehtävän. Oli 
jo kylliksi kauvan katseltu, miten talonpojat ikimuis- 
toiseen tapaansa viljelivät laihoja maitaan, rakensivat 
kalliisti ja epäkäytännöllisesti asuinhuoneensa ja kulut- 
tivat aikaansa epämukavain kulkureittien tähden turhan- 
aikaisen pitkillä kaupungin matkoilla. Tulvat olivat vuo- 
sittain saaneet yletä niityille ja pelloille, kaskimailla oli- 
vat kyteneet sankkojen metsien jätteet ja mieletön kalas- 
teleminen oli lopettaa kaiken kalansuvun vesistöistä. 
Tämähän oli sulaa hulluutta, tappiota tappion jäl- 
keen. Ja mikä sen aiheutti? Valistumattomuus, tieto- 
jen puute; 

Sivistyneitten, tietävien, täytyi tässä auttaa. Ei 
nyt enää sopinut kuluttaa, voimiaan syventymällä muo- 
dollisuuksiin ja turhiin viisaustieteellisiin mietintöihin. 
Katse oli luotava lähimpään ympäristöön ja valtakun- 
nalle oli hankittava uusia varallisuuden lähteitä sa- 

moin kuin kanssaihmisille parempia oloja. Oli ensinnä 
saatava selville millaiset olivat epäkohdat, millaisia 
maan suomat edellytykset ja millaisia silloiset elinkei- 
not ja sitten oli osotettava parannuskeinot. Niinpä 
turkulaiset professorit kokosivat tietoja ja kirjoittelivat 
väitöskirjoja näistä asioista. Ilmestyi tutkimuksia tervan- 
poltosta Pohjanmaalla, kalastuksesta. Kokemäen joessa, 
sekotetun peltomaan tuntemisesta, salpietarin valmistuk- 
sesta, uusien vesiväylien aukomisesta — kukapa jak- 
saisi niitä kaikkia luetella. Kokeiluja tehtiin, uusia vil- 
jelystapoja, ulkomaisia kasvia ja parempia työkaluja 
koetettiin. Ja kaikesta tästä odotettiin maalle ihan erin- 
omaista, taloudellisesti loistavaa tulevaisuutta. 

Muittenkin tieteitten edustajat halusivat kohdas- 
tansa hyödyttää. Eihän hyvinvointi ollut yksinomaan 
taloudellisilla keinoilla saavutettavissa. Kansalle ja en- 
nen kaikkea herrassäädylle oli kaikenlaista tietoa an- 
nettava, piti poistaa ennakkoluuloja, parantaa tapoja, 
kohottaa siveellisyyttä, opettaa ihmisille heidän velvol- 
lisuutensa. Sivistyneet olivat varmasti vakuutettuja 
siitä, että näillä keinoilla parannus jotenkin helposti oli 
saavutettavissa ja kuvittelivat jo mielessään valistuneen 
ja järkevän ihmiskunnan tulevaa onnellisuutta. 

Vaan tälläkin alalla täytyi ensin tarkoin tuntea epä- 
kohdat, jotta niitä voitaisi poistaa. Henkisten eli humaa- 
nistenkin tieteitten edustajain tuli oppia tuntemaan ym- 
päristöänsä, tietää millaisissa oloissa he oikeastaan eli- 
vät, millainen oli kansa ja millainen kaukainen maalais- 
seutu. Eikä vain tätä. Kaikilla tämän puolen asukkailla 
oli yhteiset tavat, samallaiset olot ja sama kieli. Tar- 
peet ja edut olivat niinikään yhteiset. Sitä ei ollut 

vaikea huomata, jos vähänkin oli tottunut ympärilleen 
silmäilemään. Pohjanmaan kaupungit varustautuivat 
juuri nyt omasta ja koko laajan suomalaisen sisämaan 
puolesta hankkimaan itsellensä kauppaoikeuksia, joita 
ruotsalainen emämaa tahtoi niiltä kieltää. Suomalaiset 
virkamiessuvut olisivat mielellään pitäneet täkäläiset vi- 
rat omana omaisuutenaan, mutta ruotsalaiset kilpailijat 
tekivät ne riidanalaisiksi. Suomen erikoinen asema oli 
luonut omat erikoiset tarpeet ja sen nykyisyys oli 
vähitellen sellaiseksi tullut oman entisyyden vaiku- 
tuksesta. 

Näin kääntyivät siis humaanisten tieteittenkin 
edustajat, kielimiehet, historiantutkijat, maantieteilijät, 
yksinpä siveysopin edustajat keräämään tietoja omasta 
maastansa ja koettivat opetuksensakin niin sovittaa, 
että sen tulokset erityisesti suomalaisia hyödyttivät. 
Mutta monet heistä muistelivat Daniel Jusleniuksen har- 
rastuksia ja työllään he samalla tahtoivat osottaa, että 
juuri heidän kansansa kaikkine erikoisuuksineen oli 
mitä suurinta arvoa ja kunnioitusta ansaitseva. 

Jos ajattelee niitä henkilöitä, jotka olivat nämät 
pyrkimykset omikseen ottaneet, muistuu ensimäiseksi 
mieleen Mennander, aikoinaan professori ja pohjalaisen 
osakunnnan inspehtori, vuodesta 1757 piispa ja akate- 
mian varakansleri. Luonnontieteen opettajana oli hän 
lämpimästi harrastanut maan taloudellista vaurastusta 
ja lukuisia väitöskirjoja sitä varten kirjoittanut. Mutta 
myöhemmin oli hän yhä enemmän kiintynyt henkistä 
edistystä ohjaamaan. Hän oli suuri kokoilija. Kan- 
sanrunoja, muinaisjäännöksiä, vanhoja suomenkielisiä 
kirjoja ja käsikirjoituksia, melkeinpä kaikkea, joka oli 

omansa antamaan tietoja hänen isänmaastansa ja sen 
muinaisuudesta, hän keräili. Kokoilemalla ympärillensä 
samanmielisiä henkilöitä ja ohjaamalla heitä samanlai- 
siin harrastuksiin oli Mennanderista vähitellen tullut 
Turun ja samalla koko Suomen henkinen keskus. 

Mennanderin kaupunkitalossa tahi hänen omista- 
mallaan Ala-Lemun tilalla kävi akatemiakaupungin par- 
haimmistoa vieraana. Taloustieteen suuri harrastaja 
Kalm oli Mennanderin läheisimpiä ystäviä, latinanpro- 
fessori Hassel, laamanni Paleen ja Petter Juslen. olivat 
hänen sukulaisiaan. Mennanderin pojan luona, joka 
nyt professori Bilmarkin johdolla perehtyi valmistaviin 
tieteellisiin opintoihin, kävivät nuoret Juslenit, Portha- 
nin serkut, vähän väliä vierailemassa. Vanhin 'näistä, 
hänkin Petter Juslen nimeltään, Porthanin ikätoveri ja 
opintokumppani oli taas varsin läheisesti Porthaniin 
kiintynyt. Heidän keskinäinen ystävyytensä kesti läpi 
elämän ja kun Juslen vuonna 1794 kuoli Tukholmassa 
korkeimman tuomioistuimen jäsenenä, tuntui hänen 
poismenonsa Porthanista kovin katkeralta. „Kun tun- 
sin varsin tarkasti hänen lahjakkaan ja nopeastikäsit- 
tävän mielensä" — kirjoitti hän eräälle ystävälleen — 
„yhtä vakavan vanhempina päivinä kuin se oli nuorem- 
malla ijällä ilakoiva ja leikkisä — sekä hänen rehelli- 
sen ja kunnioitettavan luonteensa, en voinut muUta kuin 
rakastaa ja kunnioittaa häntä; ja kun tähän vielä liittyi 
melkein lapsuudesta asti kestäneen lakkaamattoman tut- 
tavallisuuden side, niin onhan luonnollista, että tämä 
vaurio on koskenut minuun enemmän kuin mikään tä- 
hän asti karsimani ja aina on jääpä sydämelleni pako- 
tukseksi." Äitinsä sukulaisten kautta joutui Porthan jo 

ylioppilasvuosina kanssakäymisiin Mennanderin kanssa 
ja heidän välinsä kävi, suuresta ikäerotuksesta huoli- 
matta, yhä läheisemmäksi. Mennanderin lähin tuttava- 
piiri tuli hänenkin tuttavapiirikseen ja sen harrastukset 
hän alkoi tuntea omikseen. 

Porthan, uuttera maalaisnuorukainen, ei kuiten- 
kaan ensi aluksi liene soveltunut siihen nuorisojouk- 
koon, joka piispan kartanoon kokoontui kaikkien hem- 
motteleman, turhamaisen ja pikkuvanhan piispan- ja va- 
rakanslerin-pojan ympärille.- Kirjeissään tämä puhuu 
usein serkuistaan ja „ pikkuserkuistaan Kustaasta ja 
Freedrikistä Linnunpäässä", sukulaisistaan ja kotiopet- 
tajastaan, mutta Porthanista ei sanaakaan. Melkein yhtä 
vähän tietävät muut lähteet hänen ylioppilas-ajastaan 
kertoa. Pohjalaisen osakunnan pöytäkirjat vain mai- 
nitsevat hänen ajan tavan mukaan eräässä kokouksessa 
vuonna 1757 pitäneen harjoituspuheen, aineesta: „Miten 
pitkälle ulottuu sodan oikeus?" Kysymyshän oli miel- 
täkiinnittävä, koska Pommerin sota juuri oli alkamassa. 

Uutterasti Torthan lukuihinsa syventyi; sitä todis- 
tavat sekä opettajien että toverien kiittävät lausunnot 
vähäistä myöhemmältä ajalta. Lukuja ohjasi alussa 
nuori maisteri Kristian Cavander. Useihin tieteisiin pe- 
rehtyi Porthan ja kuunteli monia opettajia, mutta filo- 
sofian ja historian ohella oli latinalainen ja ruotsalainen 
kirjallisuus sekä kaunopuhe hänen pääaineinansa. 

Mitä. luuli Porthan ja hänen kanssansa lukemat- 
tomat latinaa lukevat ylioppilaat löytävänsä antiikin kir- 
jailijain vanhoista teoksista? Siitä asti kuin oli alettu 
riidellä antiikin ja uuden ajan kirjailijain etevämmyy- 
destä oli niitä, jotka pitivät latinalaisten kirjailijain tunte- 

musta joutavana oppineisuuden osotteena, josta ei mi- 
tään käytännöllistä hyötyä tavalliselle ihmiselle lähtenyt. 
Ja käytännöllinen hyötyhän nyt määräsi opin arvon. 
Eikä nyt enää lyönyt leiville oppia ulkoa lauselmia 
kirjailijoista ja heidän selittäjistään, ei kannattanut kul- 
kea Casaubonuksen, Meursiuksen ja muitten vanhain 
latinantuntijain nimet huulillaan; latinalaisten puheitten 
ja runoteosten sepitys alkoi akatemiassa vähetä. 

Mutta Hassel, latinanprofessori, saattoi oppilailleen 
selittää latinan suurta merkitystä. Antiikin kirjailijoissa 
piili varsin paljon asiallista tietoa, filosofiaa, historiaa, 
kielioppia, runotaitoa ja kaunopuheen sääntöjä, ja tätä 
tietoa olivat monet oppineitten polvet lisäilleet sekä täy- 
dennelleet. Siinä oli kokonainen aarre, latinankielellä 
kirjoitettuna ja latinan kielellä selitettynä, mukautuen 
tämän kielen kaikkiin vivahduksiin, selittäen niitä ja 
saaden niistä selityksensä. Tämä tietovarasto, sel- 
vänä ja yksinkertaisena, oli verraton pohja sille, joka 
uskalsi heittäytyä nykyajan moninaisten mielipiteitten 
ja laajain hajallisten tietojen mereen. Väitöskirjoissa 
lähdettiin vanhan ajan kirjailijain mielipiteistä, ja pu- 
heita höystettiin heidän lausunnoillaan. Ne olivat yh- 
tämittaa ajatuksissa. Ja niiden kirjoitustapa, selvää, yk- 
sinkertaista ja asiallista kun oli, sopi erinomaisesti esi- 
kuvaksi sille, joka halusi omaa esitystapaansa sellai- 
seksi saada. — Oli varsin luonnollista, että vanhan 
latinanprofessorin ajatustapakin hänen rakkaista latina- 
laisista kirjailijoistaan sai leimansa ja että hänen op- 
pinsa, niin käytännöllistä ja uudenaikaista kuin se oli- 
kin, levitteli käsitteitä, jotka olivat antiikin humaani- 
suudelle ominaisia. 

Antiikin kirjailijoista aukeni nimittäin aivan omi- 
tuinen katsantotapa ja erikoinen elämänihanne, humaa- 
nisuus. Se näki maailman kaikkine katkerine ja sy- 
däntä-särkevine soraäänineen pohjaltaan sopusointui- 
sena ja eheänä kokonaisuutena; jokainen yksityinen 
kykeni, jos oikealla tavalla pyrki, liittymään siihen täy- 
dentävänä jäsenenä, hän toimi samalla yhteishyvän 
eteen ja omaksi edukseen, täytti kansalaisvelvollisuu- 
tensa ja tuli itse onnelliseksi. Näin hän tosin saattoi 
menetellä vasta sitten kun oli oppinut hillitsemään it- 
sensä ja voittamaan luontaiset intohimonsa, kun hän 
oli ymmärtänyt pitää arvossa lähimmäisensä ihmisyyttä 
kuin omaansa ja kaikessa osannut pyrkiä ainoastaan 
yhteishyvän kautta omille eduilleen. Tätä samalla it- 
sensä uhraavaa ja järkevää toimintaa suosi viisas kait- 
selmus, se, joka oli järjestänyt maailman ihmeteltävän 
tarkoituksenmukaiseksi koneistoksi ja samalla ihmetel- 
tävällä tavalla johti ihmiskuntaakin hyvyyttä ja onnel- 
lisuutta kohti. Luottaen siis tähän järkevään kaitsel- 
mukseen ja samalla omaan toimintaansa saattoi jokai- 
nen innolla ja uskalluksella työskennellä oikean asiansa 
puolesta. 

Porthan, nuorena ylioppilaana vasta elinuraansa 
alkamassa, löysi tästä pohjan pyrinnöilleen ja intoa töi- 
hinsä. Ihmeekseen hän oli huomannut monessa tove- 
rissaan ja muissakin tutuissaan olemusta ja ajatustapaa, 
joka tuntui hänestä vieraalta ja vastenmieliseltä mutta 
ei kumminkaan kokonansa oudolta. Ja ranskalaisten 
valistuskirjailijain viehättävissä ja kevyissä kirjasissa, 
joista kaikkialla keskusteltiin ja joita kaikkialla luettiin, 
löysi hän juuri tuota samaa, hänelle vierasta henkeä. 

Hillittömän ivallisesti ja poikamaisen vallattomasti aset- 
tuivat nuoret ylioppilaat, lahjakkaat maisterit ja keikai- 
levat hovioikeuden virkamiehet mestaroimaan vanhaa 
oppineisuutta latin^laisine väitöskirjoineen kaiken maa- 
ilman mahdollisista ja mahdottomista aineista, filosofian 
kummallisuuksia ja logiikan monimutkaisuuksia, kaik- 
kea turhaa tunnollisuutta ja tarkkuutta, jolla heitä aka- 
temiassa oli kiusattu. Hyvä sukkeluus ja henkevä pila 
oli paljon enemmän arvoinen, olipa siinä sitten rivoutta 
joukossa ja ilkeyttä pohjalla. Ja mitä hyödytti kaiken- 
lainen vanhanaikainen saarna moraalista, velvollisuuk- 
sista Jumalaa, maailmaa, yhteiskuntaa, omaisia, itseänsä 
ja ties keitä kaikkia kohtaan, ikävä itsensä hillitsemi- 
nen ja muu tuollainen? 

Oli elämä edessä, viettelevänä ja viehättävänä. 
Sitä kelpasi nauttia. Rothstenin talossa sillan korvalla 
oli tanssiaisia ja iltamia sekä pelipöytiä tarjolla, oli ke- 
peätä ja nuorta seuraa maljoineen ja pilapuheineen, 
runonsepustuksineen ja ystävyysliittoineen. Virastossa- 
han yleni kumminkin vähitellen, seuraelämässä sai suo- 
sijoita ja tuttavuuksia, jotka auttoivat eteenpäin, miel- 
lyttävällä käytöksellä sai kannattajia ja rahalla vir- 
koja. Juuri tällainen elämä kehitti ihmistä, opetti 
häntä selviämään kaikissa tämän maailman pikkumai- 
suuksissa ja monimutkaisissa suhteissa ja aina pysy- 
maan paallapam. 

Niin syvästi kuin Porthan vihasikin ja halveksui 
tätä loisteliasta tyhjyyttä ja pintapuolista itsekkäisyyttä, 
esiintyipä se sitten kylmänä ja laskevana tahi kevyt- 
mielisenä ja nautinnonhimoisena, niin olihan kaikessa 
tuossa kumminkin jotakin oikeutettua. Täytyihän 

myöntää, että noitten kevyitten seuramiesten käytös- 
tapa monesti oli mallikelpoinen, että oppineisuus van- 
hemmalla polvella tosiaan oli ikävystyttävää ja luonno- 
tonta laatua ja että olevissa oloissa oli paljon moititta- 
vaa ja halveksuttavaa. Ei tosiaankaan riittänyt se, 
että oli tavoiltaan suora ja kirjoihinsa perehtynyt, täytyi 
tuntea elämää, osata sulavasti seurustella ihmisten kanssa 
ja mukautua, jos niin tarvittiin, välttämättömiin joka- 
päiväisyyksiin. Syvällinen juopa rehellisen, uurastavan 
pyrkimyksen ja itsekkään hetkennauttimisen välillä, joka 
useasti oli saattaa kustavianisen ajan OfJpineet epätoi- 
voon ja jota Porthankin myöhemmin katkerasti on va- 
litellut, ei hänestä kumminkaan näyttänyt jiipääsemät- 
tömältä. 

Vaan opinnoissa kuluivat ylioppilasvuodet ja tut- 
kintojen sekä opinnäytteitten aika tuli. Vuonna 1758 
Porthan puolusti harjoituskirjoitustansa Revelationi qnid 
debeat philosophia nostra? (Mistä filosofiamme tulee il- 
mestystä kiittää?) professori Jaakko Haartmanin johdolla. 
Jumalan ilmoitettua sanaa, hänen armon ja iankaikki* 
sen elämänlupauksiaan ottaa tekijä — oli tämä sitten 
Porthan tahi hänen opettajansa Haartman — puolus- 
taaksensa uudistajain vihamielisiä hyökkäyksiä vastaan. 
Nehän ovat kaiken hyveen perustana; niitä vailla voi 
kyllä kauniisti puhella velvollisuudesta, uhrautumisesta 
ja siveellisyydestä, mutta elämässä ja toiminnassa ei 
siten tule toimeen. Syvästi on inhimillinen lankeemus 
ja turmelus tunnettava, tulevan elämän palkinnot ja ran- 
gaistukset pysyvät alati ainoina todellisina elämän- 
ohjaajina. Kirjoitusta lukiessa joutuu ajattelemaan: mi- 
ten saattaa henkilö, joka pyrkii antiikin sopusuhtaiseen 

ja täyteläiseen katsantotapaan ja joka sen lisäksi vielä 
on vakuutettu siitä, että ihmiskunta pohjaltaan on hyvä 
ja kykenee vähitellen kehittymään yhä suurempaan hy- 
vyyteen ja onnellisuuteen, miten saattaa sellainen hen- 
kilö samassa hengenvedossa saarnata inhimillisen luon- 
non syvää turmelusta ja alati tarvittavaa lunastusta suu- 
resta synnintaakasta. Siinä yksi niitä monia ristiriitai- 
suuksia, joita tämä aika, joka juuri oli Porthanin nuo- 
ruuden aika, oli täynnänsä. Mutta useimmille humaa- 
nisuuden harrastajille tämäkin ristiriita jäi vähäpätöi- 
seksi, sillä he taisivat merkillisesti mukauttaa uskon- 
tonsa humaanisuutensa mukaiseksi. 

Vuotta myöhemmin puolusti Porthan oppiarvon 
saavuttaakseen muutamia tieteellisiä, etupäässä viisaus- 
tieteellisiä mietelauseita professori Jaakko Gadolinin joh- 
dolla. Suoritettuaan tavanmukaiset tutkinnot ja täytet- 
tyään näin kaikki tieteellisen oppiarvon ehdot seppe- 
löitiin Porthan filosofian maisteriksi elokuun 25 p. 1760. 
Hänen ylioppilasaikansa oli nyt päättynyt. 

Porthan aikoi yliopistomieheksi. Halu veti lukui- 
hin ja tutkimuksiin, tieteelliseen toimintaan. Oli niin 
tavallista sitäpaitsi, että virka ikäänkuin perintönä kulki 
suvussa, pappien pojat tulivat papeiksi, virkamiesten 
virkamiehiksi ja missä oli sukulaisissa ansiokkaita arvo- 
miehiä ja tuttavapiiri ulottui henkiseen valiojoukkoon, 
siinä oli yliopistollinen toimi likeisenä silmämääränä. 
Mahdollisuudet olivat vielä vähälukuiset, elinurat har- 
vat ja esimerkit vetivät seuraamaan. Ja sinnehän veti 
halukin ja omien taipumuksien tunto. 

Porthan kirjoitti jatkoksi ensimaiseen väitöskir- 
jaansa toisen osan ja pääsi tämän nojalla kaunopuheen 
dosentiksi vuonna 1762. Vaan virattoman maisterin ja 
vielä dosentinkin täytyi lukujensa ohella hankkia ela- 
tuksensa. Niinpä hän antoi yksityisopetusta nuorille 
ylioppilaille, kun he vähätietoisina ja kokemattomina, 
kuten hän itsekin ennen, tulivat akatemiaan. Opetet- 
tiin tieteitten alkeita koulutietojen tapaan, luettiin joku 
sivu kerrallaan, selitettiin ja kuulusteltiin sitä, käännet- 
tiin vieraskielisiä tekstejä ja kirjoitettiin aineita. Vaan 
annanpa senaikaisen nuoren ylioppilaan itsensä, K. F. 
Mennanderin, puhua luvuistaan jotta niiden laatu pa- 
remmin selvenisi: «Maanantai-, tiistai- ja tuorstai-aamu- 

päivinä luen Hyphoffin historiaa'*, kertoo hän, „perjan- 
taisin aamupäivällä pientä ruotsalaista sivey soppia; sitä- 
paitsi kirjoitan kaikkina noina aamupäivinä latinalaisen 
kirjoituksen, iltapäivillä taas harjottelen kaunokirjoi- 
tusta ja selittelen kappaleen Gorneliusta. Keskiviikkona 
ja lauvantaina edellä puolisen luen maantiedettä; ilta- 
päivisin kirjoitan kaunokirjoitusta ja luen joko katkis- 
musta tahi Hiibnerin historiaa." Mennander oli silloin 
kaikkein nuorimpia ja aivan alkava, mutta vähän van- 
hempainkin opetus oli sentapaista ja sama kotiopettaja 
ohjasi useimmissa aineissa. 

Luennot olivat alkeisopetuksen jatkoa. Niitäkin 
pidettiin oppikirjain johdolla. Käytiin lävitse vähän 
laajempia ja vähän vaikeampia oppikirjoja; ne kaipasi- 
vat enemmän selittelyä ja niihin sopi liittää useampia 
tietoja, kertoa laajemmaltikin asioita. Oli tavallista, että 
opettaja yliopistonkin oppisijalta opetti useampaa ainetta. 
Vanhat professorit luennoivat kukin tiedettään, vaan 
kaikki eivät kuulijoitaan tyydyttäneet : mikä esitti vai- 
keatajuisesti, mikä pysyttelihe liiaksi rajoitetulla alalla; 
ja vaikkei niinkään ollut, jäi aina nuorelle opettajalle 
monenlaista of>ettamisen tilaisuutta. Porthankin luennoi 
julkisten luentojensa ohella useita aineita, m. m, logiik- 
kaa, siveysoppia ja viisaustiedettä, 

Porthanin omat opinnot ja tutkimukset liittyivät 
tähän. Kun hän perehtyi opetusaineisiinsa, tuntui siltä, että 
ne soveltuivat yhteen, täydensivät toisiansa ja käsittivät 
melkeinpä koko elämässä tarvittavan tietämyksen piirin. 
Kun esimerkiksi lueskeli sielutiedettä ja tarkkasi ihmis- 
sielun ja ihmiskielen läheistä suhdetta, alkoi käsittää 
kielitiedettäkin aivan uudella tavalla. Siveysoppi selveni 

täydelleen vasta sitten kun otti historiasta sopivia esi- 
merkkejä, näytti miten Rooman valtakunnan perikadon 
syynä oli ollut yleinen tapainturmelus tahi miten Lykur- 
goksen säätämä heloottivaino oli raaistuttamalla Spar- 
tan tapoja jouduttanut tämän valtakunnan rappeutumista. 
Tahi miten tuntuikaan jumaluusoppi luontevalta; kun 
luonnontieteilijän silmillä katseli Jumalan suurta luoma- 
kuntaa kuin kellokoneistoa, jonka Viisas mestari oli 
niin järjestänyt, että kaikki ratakset hairahtumatta toi- 
siinsa kävivät. Ja kaunopuheisuus, Porthanin virallinen 
opetusaine, tarvitsi kaikkia näitä tietoja avukseen, sillä 
mitenkä taisi se olla asiallisen tiedon mallikelpoista esit- 
tämistä, ellei tietoja ollut käsillä. 

Niinpä muodostui Porthanissa laaja monioppisuus. 
Ei se sentään ollut entisajan monioppineitten ja kokoi- 
lijain unohtumista kirjain ääreen siksi, että oli huvit- 
tavaa tietää merkillisiä asioita ja nauttia suuresta tieto- 
varastostaan. Eikä se myöskään ollut uudenaikaista 
valistajain halua omistaa itsellensä uusimmat, jyrkim- 
mät ja äärimmäisimmät mielipiteet, jotta niiden avulla 
voisi tuomita olevaisia oloja ja vaatia niiden kumoa- 
mista. Ei. Porthanin oppi oli varsin käytännöllistä ja 
sellaisten syvällisten kysymysten kuin tahdonvapauden, 
jumalan olemassa-olon tahi sielun kuolemattomuuden 
käsitteleminen huvitti häntä vain sikäli kuin niistä lähti 
jotakin käytännöllistä hyötyä ihmisen siveelliselle toi- 
minnalle. Hän puuttui kaikkiin kysymyksiin, jotka 
näyttivät tarpeellisilta hänen, hänen oppilaittensa ja 
muitten kanssaihmistensä tietää viisaasti elääkseen tässä 
maailmassa. 

Mutta Porthan vaati, että opin tuli olla kriitil- 
listä ja varmaa. Kun hän jotakin luki, koetti hän aina 
itselleen selvittää miten luettu sopi siihen mitä hän en- 
nen tiesi; jos se tuntui oudolta ei hän aluksi uskalta- 
nut sitä hyväksyä eikä hylätä. Viisas epäily oli hänestä 
kaikessa luvussa välttämätöntä. „Epäily on — mie- 
lestäni — pidättää hyväksymistään jonkun aikaa eikä 
tehdä johtopäätöstä ennenkuin asia on varma. Se on 
aivan toista kuin jonkun väitteen intoisaa ja vihamie- 
listä ahdistamista, sillä tällainen menettelyhän osottaa 
tutkijan aivan puolueelliseksi. Eikä minua miellytä nii- 
denkään ohje, jotka pitävät jokaista mielipidettä vääränä 
kunnes se heille oikeaksi todistetaan ; minulle riittää se, 
että pidän asiaa vielä tutkimattomana, tuntemattomana 
ja epäiltävänä, kunnes olen tarkemmin sitä tutkinut 
ja olen sen selvästi osottanut joko oikeaksi tahi vää- 
räksi." Aivan tyynesti ja intohimottomasti, ilman mi- 
tään ennakkoluuloja tahtoi Porthan siis tutkia asioita ja 
niin luuli hän voivansa hankkia itsellensä opin, joka 
oli oikea ja varma. 

Akateemisissa väittelyissä sai Porthan tilaisuutta 
koetella oppinsa kestävyyttä. Vuonna 1765 esiintyi 
hän ensimäisenä vastaväittäjänä nuoren Mennanderin 
väittäjäisissä; puolustajan, varakanslerin pojan, tähden 
oli tapaus akatemian merkkitapauksia, maaherra, hovi- 
oikeuden jäseniä ja melkein kaikki professorit olivat 
läsnä. Itse väittely kait tapahtui vain näön vuoksi. 
Toista oli Olavi Schalbergin väitöstilaisuudessa vuonna 
1771. Kalm kertoo siitä: „Sitten esiintyi maisteri 
Porthan ylimääräisenä, hän piteli Schalbergiä pahem- 
min, niin ettei tällä ollut mitään sanottavaa, ja vielä 

enemmän kiusatakseen häntä väitti Porthan, että Schal- 
bergin mainitsema arabialainen sanajuuri oli tämän it- 
sensä keksimä ja ettei sitä missään arabialaisessa sana- 
kirjassa ollut. Todistaaksensa sitä toi hän esiin ara- 
bialaisen sanakirjan ja pyysi Schalbergiä näyttämään 
itsellensä tuon juuren. Mitä saattoi Schalberg tehdä 
kun ei osannut ainoatakaan kirjainta lukea? Porthan 
todisti silloin, että Schalberg oli mestari metsästämään, 
kalastamaan ja soittamaan sekä jotakuinkin metafysii- 
kassa, mutta ei missään muussa." 

Mieleiseensä työhön joutui Porthan, kun hän 
vuonna 1764 pääsi yliopiston kirjastonhoitajan apulai- 
seksi. Hän perehtyi nyt esteettä Turun ainoaan suu- 
reen kirjavarastoon, kaikki sen kuulut teokset olivat 
joka päivä hänen silmäinsä edessä, kirjamarkkinain 
huomattavat uutuudet hän sieltä heti sai käsiinsä. Jo- 
kainen niistä oli lisä hänen oppiinsa, hän merkitsi sen 
sisällön mieleensä niinkuin nimenkin luetteloon ja niin 
pysyi hänen oppinsa aina uudenaikaisena. Sitäpaitsi 
alkoivat Porthania huvittaa vanhat harvinaisiksi käy- 
neet kirjat kummallisine nidoksineen ja käsikirjoitukset 
vanhanaikuisine kirjaimineen. Hän vastaanotti kirjas- 1 
toon saapuneita lisiä, huomasi kokoelmain täydentyvän, 
oli ylpeä aarteista, joita siellä oli, ja koetti kaikin voi- 
min etsiä uusia, ehkä vielä saatavia. Porthanissa kas- 
voi näin kokoilemishalu, tuo kaiken tutkimuksen tärkeä 
alkusyy ja muinaisuuden todistuskappaleet kävivät hä- 
nelle rakkaiksi. 

Vaan ei hän siltä eksynyt kokoiluinnon liialli- 
suuksiin, ei hän kateellisena vartioinut aarteitaan eikä 
salaillut harvinaisuuksiaan. Päinvastoin piti jokaisen 

saada niitä esteettä käyttää, saada kirjastosta mikäli 
mahdollista kaiken minkä tarvitsi lukuihinsa tai töihinsä 
itse valistuakseen ja muita valistaakseen. Luettelot oli 
laitettavat selvät ja käytännölliset, kirjoja hankittava hy- 
viä ja lukuisia. 

Tämä kaikki joutui Porthanin huoleksi, kun hä- 
nen entinen esimiehensä Henrik Hyllen, jonka muis- 
tamme Porthanin ensimäiseksi kotiopettajaksi, vuonna 
1770 luopui kirjastonhoitajan toimesta siirtyen Hollolaan 
kirkkoherraksi. Porthan tuli näet hänen jälkeensä väli- 
aikaiseksi kirjastonhoitajaksi ja vuonna 1772 vakinai- 
seksi. 

Uusi kirjastonhoitaja järjesti kirjaston aivan uudes- 
taan. Kirjat olivat ennen sisältönsä mukaisesti aineit- 
tain ja tieteittäin osastoihin asetetut; sitämyöten kuin 
uusia teoksia oli ilmestynyt liitettiin ne edellisiin, joten 
jokainen runsaanlainen lisäys aikaansai siirtoja ja muut- 
teluja kirjariveissä tilan valmistamiseksi tulokkaille. 
Vuonna 1773 häjoitettiin teokset toisistaan ja ladottiin 
hyllyilleen aivan toisella tavalla, kokonsa ja muotonsa, 
niteensä ja näkönsä mukaisesti. Suuret foliantit tulivat 
alisille hyllyille, neljännes- ja kahdeksanneskokoiset 
korkeammalle. Jokainen kirja sai oman muuttumatto- 
man paikkansa ja sekä kirja että paikka yhdenlaisen 
numeromerkin. Senmukaiset tehtiin luettelot. 

Täydellinen aakkosellinen luettelo valmistettiin enti- 
sen vajanaisen sijalle; aineenmukainen jäi toistaiseksi teke- 
mättä, mutta moniaita vuosia myöhemmin, kun Porthan jo 
kirjastonhoidosta oli luopunut, oli hän sen teossa avul- 
lisena. Vielä valmistettiin uusi, joka luetteli kirjat siinä sar- 
jassa, jossa ne kirjastossa olivat paikoillensa asetetut. Ja 

lopuksi laadittiin päiväkirja, josta saattoi nähdä milloin, 
mistä ja mihin hintaan kukin teos oli saatu. 

Päiväkirjat osottivat runsasta lisäystä. Kun Porthan 
luopui kirjastonhoitajan toimesta vuonna 1778 oli kir- 
jain luku jo noin 10,000 nidettä, hyllyt olivat aivan 
ahdinkoon asti täynnänsä paitsi foliantien sijaa, joka 
monesta kohdasta ammotti tyhjänä. Se aika oli tulossa, 
jolloin täytyi turvautua uudelleen entiseenkin kirjasto- 
huoneustoon vanhassa kiviholvissa, niin kostea ja kolea- 
ilmainen kuin se olikin. 

Mistä kirjain paljous? Professorit olivat oikeutetut 
ehdottamaan kukin ostettaviksi omaan tieteeseensä tarvit- 
tavia teoksia ja akateeminen konsistorio antoi siihen 
suostumuksensa. Vaan ei kirjastonhoitajan käynyt tä- 
hän hankintaan luottaminen, epätasaista ja epätietoista- 
kin olisi se ollut. Hän lueskeli ulkolaisia aikakauskir- 
joja, merkitsi niistä kirja-arvosteluja, kyseli ruotsalai- 
silta oppineilta ja kirjainystäviltä kirjeellisesti, tiedusteli 
sieltä ja täältä. Näin hän sai tarpeellisista teoksista 
tiedon. 

Kirjainhankinta kehittyi suuremmoiseksi liikkeeksi. ; 
Joku vanhimmista yliopistomiehistä saattoi vielä muis- . 
telia ensimmäisiä isonvihan jälkeisiä vuosikymmeniä, 
jolloin niukoista kirjastovaroista monta sataa taalaria 
oli professoreilla lainassa ja konsistoriossa aina syntyi 
väittelyä siitä, mitä merkkiteoksia ensi hätään oli han- 
kittava. Varat olivat siitä ajasta karttuneet ja kirja- 
tilaukset käyneet varsin tiheiksi, mutta epäkäytännöllistä 
kirjain hankinta sittenkin oli. 

Oli tilattu ruotsalaisilta kirjakauppiailta sikäli kun 
teoksia ehti heille saapua ja kärsivällisesti oli maksettu 

niitä suuria voittorahoja, joita he välityksestään ottivat. 
Muuta neuvoa ei tuntunut silloisissa liikeoloissa ja sil- 
loisella' kirjamarkkinain tuntemuksella olevan. Kyllähän 
konsistorio oli säännöllisesti silloin, kun joku turku- 
lainen oppinut lähti ulkomaamatkalle, antanut hänelle 
toimeksi ostaa matkan varrelta kirjoja akatemialle. 
Vuonna 1747 Ruotsin lähettilään kautta lähetettiin pro- 
fessori Clewbergille Hollantiin vähän päälle kolme tu- 
hatta kuparitaalaria tätä tarkotusta varten. 1760-luvulla 
oltiin jo säännöllisissä kauppaväleissä erään haagilaisen 
kirjakauppiaan kanssa, mutta sitten palattiin taas ennal- 
leen. Porthanin onnistui tässä saada lopullinen muutos 
aikaan, vaikkakin konsistorio suosien ruotsalaista 
Gjörvvelliä ja kotimaisia yksityisvälittäjiä aluksi epäsi. 
Porthanin aikana toivat turkulaiset laivat ulkomailta 
palatessaan kirjalähetyksiä Amsterdamin satamasta, 
niissä tuli hollantilaisia, ranskalaisia ja englantilaisia 
teoksia, joita joskus pitkämatkaisilla tilauksilla oli Hol- 
lantiinkin hankittu. 

Tärkeämmäksi vielä kävi saksalainen kirjakauppa. 
Tilaukset kulkivat Ruotsin kautta, kunnes ruotsalaisen 
kirjakauppiaan Salviuksen leväperäisyys viimeinkin 
vuonna 1765 pani ajattelemaan suoranaisia kauppa- 
suhteita Saksan kanssa. Vaan yritys kävi onnettomasti. 
Asiamieheksi saatiin Greifswaldin professori Dähnert 
ja heti lähetettiin suurenlainen kirjatilaus sekä sitäseu- 
raava rahasumma. Kirjoja ei kumminkaan kuulunut. 
Lopuksi täytyi kääntyä pyytämään Pommerin kenraali- 
kuvernöörin von Liewenin välitystä ja hän mahtisanal- 
laan akatemialle toimitti korvauksen Dähnertin omasta 
kirjastosta. 

Näin ollen täytyi taas ruveta ruotsalaisilta osta- 
maan. Mutta kun Gjörwell, jonka apuun nyt oli tur- 
vauduttu, vuonna 1774 joutui vararikkoon, käytti Porthan 
tilaisuutta hyväkseen uudistaakseen saksalaista kauppaa. 
Olisi vain hankittava sopiva asiamies Hampurissa tahi 
Lyybekissä — ehdotti hän konsistoriolle — sitten kä- 
visi lähetys kylläkin mukavasti suomalaisilla laivoilla, 
jotka Uudestakaupungista, Porista ja Raumalta kulkivat 
Hampuriin ja Itämeren rantakaupunkeihin. Vaan kon- 
sistorio taaskin hylkäsi ehdotuksen pitäen ruotsalaista 
välitystä parempana. Hankinta annettiin professori 
Lefrenin toimeksi, joka ennestäänkin ruotsalaisten kir- 
jakauppiaiden asiamiehenä ollen, tarjoutui kirjastollekin 
toimittamaan heidän tavaraansa. Vasta| vuonna 1779 
onnistui Porthanin Saksan-matkallaan järjestää säännöl- 
linen ja pysyvä kauppa suoraan Saksasta. 

Ruotsalainen kirjakauppa jäi edelleenkin laajim- 
maksi. Paitsi ruotsinmaalaista kirjallisuutta tuli sen 
kautta paljon vanhempia teoksia, kaikenkielisiä. Ja lu- 
kuisista kirjahuutokaupoista sai, jos vain hyvin osasi 

etujaan valvoa, kallisarvoista ja kumminkin halpaa saa- 

« 

lista. Kun joku kuuluisa kokoilija tahi vanha profes- 
sori sattui kuolemaan, niin painettiin luettelot hä- 
nen kirjavaroistaan ja lähetettiin pitkin maata. Kirjain- 
ystävät merkitsivät niihin, mitä halusivat, ohjeeksi asia- 
miehilleen, joiden tuli olla huutokaupassa läsnä. Sa- 
malla merkittiin se hinta, jonka tavara enintäin sai mak- 
saa. Paljon noista huutokaupoista oppineitten kesken 
puhuttiin sekä vaihdettiin kirjeitä, ja tuloksia odotettiin 
jännityksellä. 

Vuosisadan alulla ei Turun akatemia noissa 
huutokaupoissa osallisena ollut, se oli tyytynyt osta- 
maan vähiä kirjatarpeitaan täkäläisten professorien kuo- 
linpesistä ja vain yksityisissä tapauksissa sai se ruotsa- 
laisesta huutokaupasta jonkun lisän. Vasta Mennander, 
joka oli vilkkaassa kirjeenvaihdossa ruotsalaisten ko- 
koilijain kanssa ja itsekin innokkaasti täydenteli kirjas- 
toansa, alkoi suuremmalla huomiolla seurata ruotsalai- 
sia kirjainm3^yntejä. Ei voi varmaan tietää oliko Turun 
akatemialla tähän aikaan pysyviä asiamiehiä eikä sitä- 
kään miten paljon se ruotsalaisista huutokaupoista itsel- 
leen hankki. Sen vain tiedämme, että valtaneuvos Herme- 
lin Tukholmasta vuonna 1768 kirjeessään vasta ehdot- 
telee järjestettyä kirjain ostoa. „Täällä Tukholmassa on 
paljon kirjahuutokauppoja", luetaan siinä, „ja jos ottaa 
ajasta vaarin, saisi hyödyllisiä kirjoja halpaan hintaan. 
Ei tosin käy päinsä lähettää painettuja luetteloja, jotta 
niihin merkittäisiin mitä kirjoja kirjastoon haluttaisiin, 
sillä etäisyys sen estää. Mutta kysyn Teiltä, Herra 
Piispa, eikö sieltä voitaisi minulle lähettää luetteloa 
niistä teoksista, joita katsottaisiin kirjastolle tarpeellisiksi 
ja minä 'sitten pitäisin huolta, että niitä tilaisuuden sat- 
tuessa ostettaisiin huutokaupoista." 

Kun Porthan tuli kirjastonhoitajaksi tuli akatemia 
osalliseksi kaikkiin vähänkin suurenlaisiin huutokaup- 
poihin. Kirjastonhoitajalla oli lukuisia asiamiehiä, enim- 
mäkseen ystäviä ja oppineita tuttavia; milloin huusi 
kirjoja A. N. Edelcrantz, joka oli kirjastonhoitajaksi 
määrätty, mutta oleskeli Tukholmassa ooperanjohta- 
jana, milloin nuoret oppihistorian harrastajat Knös ja 
Flintenberg, milloin taas Upsalan kirjastonhoitaja P. F. 

Aurivillius. Vanha kokoilija Sigfrid Pehrsson Gahm, 
joka oli suurimman osan ijästään kuluttanut Tukhol- 
man järjestymättömissä arkistoissa ja kirjastoissa sekä 
sihteeri Björkegren saivat säännöllistä palkkaa avustuk- 
sestaan. Tilaukset tehtiin yksityisissä kirjeissä muun 
jutun joukossa, rahat lähetettiin tuttavien mukana tahi 
varattiin niitä tulevaa tarvetta varten yksityisten huos- 
taan. Kirjainhankkijat saivat itse valmistuttaa kirjalaa- 
tikolta, varustaa ne nimimerkeillä, latoa kirjat niihin, 
tiedustella Turkuun lähdössä olevia laivureita ja sopia 
heidän kanssaan kuletuksestä ja kuletusmaksusta. 
Toisinaan ehti talvi tulla väliin ja jääsi saaristoreitit, 
juuri kun kirjalastit olivat lähdössä ja turkulaiset opin- 
ystävät niitä alkoivat odotella saapuviksi. Silloin vii- 
västyi lähetys talven ylitse ja uusimmat opinuutuudet 
jäivät siksi vuodeksi käyttämättä. 

Paljon tuotti kirjainhankinta Porthanille miettimistä 
ja päänvaivaa. Huutokauppaluetteloissa komeilivat har- 
vinaisten kirjain nimet, sellaisiakin, joita vain sen yh- 
den ainoan kerran voi kirjaston omiksi saada, mutta 
kirjaston vähät varat kehottivat kieltäytymään. Ja niin 
täytyi väkisinkin ottaa ohjesäännöksi tuo Caton lause: 
älä osta mitä on tarpeellista, vaan mitä on välttämätöntä. 
Vähitellen karttui kumminkin harvinaisuuksia sekä 
Ruotsista että omasta maasta. 

Oma yleisö oli opetettava panemaan sellaisiin arvoa* 
Käsikirjoituksia ja vanhoja kirjaniteitä tomuttui herras- 
kartanoitten ullakoilla, ajelehti ymmärtämättömäin ih- 
misten käsissä ja hukkautui tyyten. Paljon niitä sen- 
tään pelastettiinkin ja lähetettiin kirjastoon. „Kummin- 
kin on kirjastomme vuoden kuluessa saanut kauniin 

lisän", kertoo Porthan 1788, „niiden joukossa muutamia 
harvinaisia ja komeita teoksia, joita kelpaa sekä näyttää 
että käyttää. Muitten vähäisten harvinaisuuksien ohella os- 
tin erään haminalaisen rovastin kuolinpesästä Respublica 
glacialiksen yhdellä killingillä 9 äyrillä. Olemmepa saa- 
neet muutamia käsikirjoituksiakin. Niin lahjoitti esimer- 
kiksi kapteeni Kalm, professori Kalmin poika, meille 
kolme folionidettä Stjerncrantzin kirjastosta, jotka hän oli 
häviöstä pelastanut. Kirjaston oli koonnut maaherra 
Stjerncrantz vainaa Helsingistä, yksi maamme par- 
haimpia maaherroja, se on viime aikoihin asti ollut su- 
lettuna Lepaan kartanoon Hämeessä, mutta nyt ovat 
luutnantti Stjerncrantz ja hänen lankonsa sen hajotta- 
neet. Eräs pappi on vaihtanut siitä osan itselleen me- 
renvahapiippuun, mutta kun hän on taitava mies, toi- 
von saavani häneltä osan nähtäväkseni. Käsinkirjoite- 
tut niteet tapasi kapteeni Kalm erään kultasepän luota, 
joka aikoi tehdä niistä tötteröitä." 

Tuollaiset lisät olivat erikoisen tervetulleita, sillä 
ne olivat kotimaisia lähteitä ja koskivat usein omamai- 
sia aineita. Niistä sai Suomen hämärä muinaisuus 
edes vähäistä valon heijastusta; siksi oli Mennander 
niitä koonnut ja siksi Porthankin tämän harrastuksen 
oli omakseen ottanut. Ja kun Mennander vuonna 1776 
arkkipiispaksi valittuna siirtyi Ruotsin puolelle ymmärsi 
Porthan, että hänen oli jatkettava mitä toinen oli alka- 
nut, jos mieli jotakin tulevalle tutkimukselle pelastaa. 
„ Mikäli mahdollista on*", kirjoitti hän Mennanderille 
1780, „koetan akatemiamme kirjastoon koota kaiken, 
mikä kansakunnan kirjallisuushistoriaan kuuluu: mutta 
hitaasti se käy." 

Rakkaaksi oli kirjasto Porthanille tullut. Kirja- 
rivejä silmäillessä pysähtyi katse teoksiin, joita itse oli 
arvokkaiksi huomannut, itse ulkomailta tilannut tahi 
onnen sattumasta saanut, siinä näki harvinaisuuksia 
Arckenholtzin kokoelmasta ja Ekebladin kirjalahjoista 
vanhain veden ja tulen jo puoleksi turmelemain rin- 
nalla, jotka Torsten Stälhandsken leski kirjaston ensi- 
mäiseksi aluksi oli lahjoittanut. Muutamain teosten vai- 
heista oli kansissa muistiinpanoja, toisista tiesivät vanhat 
luettelot kertoa, ja konsistorion pöytäkirjoista sekä van- 
hoista tileistä sai tietoja koko laitoksen vaiheista. 

Hyllen oli aikoinaan tuuminut niistä kirjoittaa 
esityksen ja jo vuonna 1765 odottelivat professorit sen 
ensi vihon valmistumista. Hyllenin viran mukana peri 
Porthan hänen toteuttamatta jääneen tuumansa; mielel- 
lään hän siihen ryhtyi semminkin kun tuollainen esitys 
avoimeksi jäänyttä kirjastonhoitajan tointa haettaessa 
oli suureksi ansioksi laskettava. Niin alkoi vuonna 
1771 väitöskirjoina ilmestyä Turun akatemian kir- 
jaston historia. 

Siitä sai lukea, miten kirjasto oli akatemian kanssa 
syntynyt ja vähäisestä vaurastunut kirjalahjojen ja os- 
ton kautta ja miten yliopistomiehet sitä olivat vaalineet. 
Monta kovaa oli se saanut isonvihan aikana kokea, 
kun kirjat laivoilla vietiin venäläisiltä turvaan ja ho- 
mehtuivat kosteassa kivikellarissa Tukholmassa. Kir- 
jastonhoitajain virkatoiminta siinä niinikään oli selitetty. 
Kaikki oli esitetty tarkoin lähteitten mukaisesti, selvästi 
ja tyynesti. 

Vuonna 1781 oli satakunta sivua ilmestynyt ja 
kuvaus läheni loppuaan. Seuraavaksi kevätlukukau- 

deksi aikoi tekijä kirjaansa valmiiksi. Sellaisena olisi 
siitä muodostunut samantapainen kuin olivat Tukhol- 
man, Upsalan ja useitten saksalaisten kirjastojen histo- 
riat. Vaan juuri näihin aikoihin oli Porthan täydessä 
työssä Arckenholtzin suurem moisten kokoelmain järjes- 
tämisessä ja luetteloon merkitsemisessä sekä aineen- 
mukaisen kokonaisluettelon laatimisessa. Ja samaan ai- 
kaan alkoi hänen vilkas yhteytensä ulkomaisten kirjain- 
ystäväin kanssa. Kun hän näissä toimissa oli, juolahti 
hänen mieleensä tuuma liittää historiaansa luettelo kir- 
jaston tärkeimmistä aarteista, jotta ulkomaalaisetkin sai- 
sivat niistä tietää. Niin tuli teoksesta vielä monta vih- 
koa. „ Vastoin luuloani tulee tämä teos laajaksi", kir- 
joittaa Porthan Mennanderille lopussa vuotta 1782, 
„ mutta en ole luullut voivani käsikirjoituksista lyhyem- 
min puhua. Olen kumminkin jättänyt pois arvosteluja 
sisällön arvosta j. n. e. Nämät kuvaukset vaativat 
kylläkin työtä; vaan lohtunani on, että ne osottanevat 
kirjastossamme todella olevan joukon huvittavia kap- 
paleita, jotka ansaitsevat tuntemista ja jotka tuollaisten 
kirjoitusten harrastajat mielellään huomaavat kuvatuiksi." 
Kirjaston historia paisui näin kolme vertaa suu- 
remmaksi kuin miksi sitä oli aijottu. Kieltämättä oli 
kirja kokonaisuutena epäsuhtainen. Olisi odottanut ku- 
vausta siitä, miten nuo luetellut kirjat olivat kirjastoon 
tulleet, millaisia teoksia kukin aika mieluimmin hankki, 
miten hyvin osattiin ulkomaista tuotantoa pitää sil- 
mällä. Vaan kaikesta tästä on vain joku viittaus; 
esityksen varsinaisena esineenä on itse laitos, ei kirja- 
kokoelma. Vasta julkaisunsa lopulla huomasi Porthan, 
että tästäkin täytyi lukijan saada tieto ja niin hän kir- 

jansa käytännöllistäkin hyötyä ajatellen paisutti sen 
luettelollaan kolmenkertaiseksi. 

Turun kirjasto tuli nyt huomatuksi. Paljon kiit- 
telivät ulkomaalaisetkin oppineet sitä ja sen innokasta 
hoitajaa. 



III. 



Isänmaallisuuden tunne kyti monen suomalaisen 
mielessä, vaikka epämääräisenä ja salattuna, ja etsi it- 
sellensä ilmenemismuotoja. Milloin se näyttäytyi jon- 
kinlaisena isänmaallisena velvollisuudentunteena sitä lä- 
heisintä yhteiskunnan piiriä kohtaan, johon oli joutu- 
nut vaikuttamaan ja työtä tekemään, milloin taas pai- 
kallisena innostuksena kotiseutuun. Joskus vaadittiin 
kunnioitusta ja rakkautta isien perintöä, kotoisia tapoja, 
omaa kieltä ja ajatustapaa kohtaan, joskus taas vali- 
tettiin merentakaisten ruotsalaisten ylimielisyyttä ja sor- 
tamishalua. Niin monimuotoinen ja epämääräinen kuin 
suomalainen isänmaallisuuden tunne olikin ja niin mo- 
nilla tavoin kuin mietiskelevä järki koettikin sitä perus- 
tella ja selitellä, se oli joka tapauksessa välittömänä 
ihmisten mielissä. 

Useilla se näyttäytyi harrastuksena suomenkielistä 
rahvasta kohtaan ja liittyi monesti, kuten edellä huo- 
masimme, kiihkeään hyödyttämisen ja valistamisen ha- 
luun. Tosin oli rahvas valistajain mielestä kovin si- 
vistymätöntä ja raakaa, valitettavassa määrässä pimey- 
den ja ennakkoluulojen vallassa. Eikä se kumma ol- 
lutkaan — tämä valistajain joukolle yhteinen käsitys 
tavataan Porthanillakin — koska muutamain aina täy- 

tyi raataa ruumiillisessa työssä, jotta toiset voisivat 
antautua henkisiin tehtäviin! Mutta juuri siksi oli si- 
vistyneitten velvollisuus perehtyä kansan kieleen ja aja- 
tustapaan ja näin opittuaan ^tä tuntemaan valistaa ja 
kohottaa sitä. 

Liikkuessaan maaseudulla kansaa valistamassa 
ja tietoja kokoilemassa maantieteellisistä oloista, asu- 
tuksesta, väkiluvusta, viljelystavasta ja pitäjän merkilli- 
syyksistä olivat oppineet ja pappismiehet kiinnittäneet 
huomiota kansan vanhoihin kertovaisiin runoelmiin. 
Ristiriitaisin mielin niitä monikin kuuli mainittavan. 
He näkivät niissä entisajan pakanallisen pimeyden ja 
piintyneitten ennakkoluulojen jätteitä, juuri sitä mitä he 
valistusintonsa koko voimalla tahtoivat musertaa. Mutta 
toisaalta eivät he voineet olla huomaamatta, että niissä 
piili paljon tietoa, joka oli omansa valaisemaan kansan 
luonnetta, sen tapoja ja sen muinaisuutta. Ne olivat 
siis varsin suuressa määrässä kokoilemisen arvoisia. 
Eivätkä he tyytyneet niitä vain kokoilijan rakkaudella 
silmäilemään. He tunsivat niissä sitä kotoista ja tu- 
tunomaista tunnelmaa, joka oli alkanut heille yhä kal- 
liimmaksi käydä; ke kuulivat niissä suomen kielen, 
„ kovan ja kampian", varsin sulavasti sointuvan. Siinä 
oli heillä oma kotimainen aarre, jota kelpasi vieraalle- 
kin näyttää ja samalla tae siitä, että heidän kansansa 
kykeni arvokkaitakin taideluomia synnyttämään. Oli- 
vatpa jotkut alkaneet itsekin kansanlaulun malliin ru- 
noilla. 

Jo varsin varhain olivat kansanrunot kiinnittäneet 
Porthanin mieltä. Ehkäpä hän oli niitä kotipitäjässä- 
kin kuullut, kun hän silloin tällöin loma-aikoina kävi 

kummalliseksi käynyttä sairasta isäänsä tervehtimässä. 
Ainakin tunsi hän Erik Cajanuksen ja Daniel, Jusle- 
niuksen kokeet selitellä tätä runouslajia, joka laadultaan 
oli aivan erikoista ja muistutti vain itämaitten lauluja, 
juutalaisten pyhien runojen sisarluomaksi. Ja hän tiesi, 
että Mennanderilla, Karjalohjan innokkaalla kirkkoher- 
ralla Lencqvistillä ja monella tutulla pohjalaisella pap- 
pismiehellä oli suomalaisia runoja kokoelmissaan. Ru- 
noustaidon säännöt ja luonne kun olivat Porthanin eri- 
koisalaa, heräsi hänessä tuuma selvittää kotoisten runo- 
jen laatua samalla tavalla kuin oli maailmanmainioita 
ulkomaalaisia runoteoksia tutkittu. Erityisesti hänelle 
muistui mieleen Upsalan professorin Karl Aurivilliuksen 
väitöskirja juutalaisten pyhästä runoudesta. Aurivillius 
oli itse Pyhällä maalla käynyt ja maan sekä kansan 
tuntemuksesta hän aivan uudessa valossa selitteli raa- 
matun muotoa sekä sisältöä. 

Porthan rupesi aineksia keräilemään tutkimustaan 
varten. Hän ryhtyi laveaan kirjeenvaihtoon Savon ja 
Pohjanmaan pappien kanssa, pyysi ja sai heiltä runoja. 
Itsekin hän kävi keräilymatkoilla. Helppoa ei ollut 
lauluja hankkia, ei semminkään loitsurunoja. Laulajat, 
jotka vanhastaan muistivat valistuksenharrastajain kat- 
keruutta heidän sepustuksiaan kohtaan, epäilivät her- 
rasmiehiä ja pelkäsivät pappeja, luulivatpa joutuvansa 
edesvastuuseenkin luvattomasta taidostansa. Toiset va- 
roivat laulunsa vieraan pilkasta menettävän voimansa. 
„ Harvoin he sentähden runojaan niihin perehtymättö- 
mälle ilmaisevat", kertoo Porthan, „eikä heitä milloin- 
kaan voi saada paperille panoa varten laulamaan, ellei- 
vät ensin ole viinasta ja oluesta juopuneita." 

Monivuotisen kokoilu- ja tutkimustyön jälkeen 
Porthan sai vuonna 1766 valmiiksi teoksensa „De 
poesi fennica" (Suomalaisesta runoudesta) ensi- 
mäisen vihon. Riemun hetken hän siten valmisti suo- 
malaisuuden harrastajille. Innokas Ganander tulkitsi 
heidän ilonsa suomenkielisessä runossa, joka painatet- 
tiin Porthanin julkaisun ensi sivuille. Hän kuvailee 
siinä miten Suomen kova ja kankea kieli kumminkin 
on varsin kelpaava ilmaisemaan monenlaisia käsitteitä. 



„ Tässä kielessä kovassa 
Löydät Lelly-lähteitä 
Jotka juoxevat joixi 
I/eviävät lammikoixi, 
Jotka janon jähdyttävät 
Kielen saavat suckelaxi 
Kajkenlaisijn kelpavaxi.** 

Ja kerrottuaan suomalaisten runojen kauneudesta 
ja miten ne nyt ovat Turun kuulussa kaupungissa tul- 
ieet „otetuxi oppineilta muitten kielten kumpalixi**, ku- 
vittelee Ganander mielessänsä vanhan Väinämöisen 
riemua, kun huomaisi laulujensa sellaista arvonantoa 
osaksensa saaneen: 

„Tuopa itze Ihmettelis 
Kuinga Suomi Korkiallen 
Kambia ombi käennyt 
Oppineitten olkapaillen: 
Totta Wanha wiheltäisi 
Kallistaisi Kalloansa 
Hyppis varsin haltioisans.** 

Porthan itse esipuheessansa puolusteli runojen ar- 
voa. Kaikkein korkeinta täydellisyyttä ne tosin eivät 

olleet saavuttaneet eikä sitä olisi voinut toivoakkaan. 
„ Kansan tila ei ollut sellainen, että tällainen toive olisi 
voinut toteutua", sanoo Porthan, „ei varsinkaan alussa 
kun se oli kaiken sivistyksen yhteydestä erotettuna, 
eikä myöhemminkään kun.se alkoi .sivistyä. Ei ole 
pidetty sen kieltäkään, vaikka se onkin mitä soreinta, 
sellaisessa kunniassa, ei ole meikäläisillä runoilijoilla^ 
ollut oppineitten ja hienostuneitten lukijapiirien suosiota, 
ei runsasta kunniaa eikä kiitosta odotettavissa, eivätkä 
heitä ole olleet kiihottamassa palkinnot eikä aineel- 
linen yltäkylläisyys, niin että olisivat runoilleen par- 
hainta kukkeutta saaneet." Ehdottomasti nuori suoma- 
lainen tutkija näin tuli verranneeksi omakielistä runout- 
taan ruotsinkieliseen, joka juuri nyt alkoi entistä uh- 
keampana versoilla. 

Ulkomailla oli tullut tavaksi näin verrata kansan- 
runoutta taiderunouteen sekä arvostella kumpi näistä 
on etevämpi. Vuonna 1760 olivat Englannissa ilmes- 
tyneet Ossianin laulut, ikivanhain skotlantilaisten runo- 
katkelmain malliin laadittuja mukailuja. Ne saavuttivat 
kaikkialla länsimaissa suurinta suosiota, kyyneleet sil- 
missä niitä luettiin ja lämpimissä tunteenpurkauksissa 
vakuuteltiin toinen toiselleen niiden unohtumatonta vai- 
kutusta. Hienostunut yleisö oli nimittäin käynyt ylen- 
määrin herkäksi ja tunteelliseksi, ja nyt hivelivät ja 
viihdyttelivät yksinkertaiset skotlantilaiset laulut ihmeel- 
lisesti sen tunteita. Se tutustui noissa lauluissa maa- 
laiselämään vapaine, terveine ja voimakkaine ihmisi- 
neen, tuoreine tunteineen ja hillittömine intohimoineen. 
Ja sen rinnalla se tunsi hienon kaupunkilaissivis- 
tyksensä kovin tyhjäksi. Ihmiset kulkivat puuteroituina, 

valetukka palmikolla, kankea rococo-mekko yllänsä, 
noudattivat seuraelämässä ylen siroja muotoja, kumar- 
telivat ja hymyilivät toisilleen ulkoa opitusti. Yhtä 
kaavamaisia, sievistettyjä ja kylmän hienoja olivat hei- 
dän taiderunonsakin olleet. Nyt kaikki tämä kyllästytti 
ja ihmiset ikävöivät yksinkertaista maalaiselämää. 

Porthanillakin oli hetkiä jolloin häntä tympäsi 
kaupunkilainen hienostus ja Turun levoton, rasittava 
elämä. 70-luvun alussa hän julkaisi runopätkän, jossa 
tämä tunne purkautuu esille. Hän haaveksii unohtu- 
vansa maailmalta maaelämän rauhaan. Siellä „aarteit- 
ten loiste ei minua koske'', haaveilee hän „arvo ei or- 
jöuta, halujen hehku ei hulluta, kateus ei sydäntä viillä. 
Maalaisseutu, syliisi kätkettynä tahdon elää unohdettuna 
ja onnellisena! Kaupunkiin jätän jälkeeni kaiken, mitä 
alhaiso ihmettelee, kaiken puheen ja tapain pakon, jota 
nurja taito luo, kaiken aistin ja hienostuksen, joka joh- 
taa luonnosta pois." 

Vaan tuollaiset hetket olivat harvinaisia. Vakuu- 
tettuna sivistyksen äärettömästä arvosta ei Porthan voi- 
nut yksipuolisesti ihailla sivistymätöntä maalaiselämää 
eikä kouluuttamattomia kansanrunoja. Hän kyllä osasi 
nauttia taiderunoista. Roomalaisten ja kreikkalaisten 
vanhat laulut olivat hänestä ihan verrattomia ja ruotsa- 
laisia muotirunoilijoita Creutzia tahi Gyllenborgia lu- 
kiessaan hän toisinaan heltyi kyyneliin asti. Mutta, 
arveli hän, suomalaiset runot oikean kouluutuksen saa- 
tuaan voivat kyllä yhtä kauniiksi ja yhtä taiteellisiksi 
tulla. Tuli vain tutkia, mitä sääntöjä runoilijat luodes- 
saan käyttivät, mikä oli heidän runoutensa todellinen 
luonne ja sitten, kun se oli selvinnyt ja tähän-astiset 

viat löydetyt, voitiin suomalaistakin runoutta taiteellisten 
mestariluomain, uusien ja vanhain, vertaiseksi tehdä. 

Säännöillä ja esimerkeillä Porthan selvitteli suo- 
malaisten runojen luonnetta. Esimerkkejä otti hän 
osaksi kansanrunoista osaksi sivistyneitten niiden mal- 
liin tekasemistä taiderunoista ja varovasti hän sommitteli 
sääntöjään varotellen nurinkurisista runoilukeinoista. 
Ei pitänyt suomalaiseen runouteen sovitella latinalais- 
ten ankaria vaatimuksia rlinoj aikain pituusasteista, mutta 
ei saanut niitä siltä aivan laiminlyödäkkään. Harhaan meni 
se, joka yritteli runoihin loppusointuja Uitella, sillä se 
ei sopinut suomalaisten runojen kuosiin. Samoin ju- 
listettiin pannaan muut vaaralliset virheet : kielimuoto- 
jen loukkaaminen, sanojen liika heitteleminen sikin so- 
kin, lakkaamattomat loppuheitot ja. muut ilmiöt, joista 
ruotsinvoittoisten rovastien runoilu tarjosi ilmeisiä esi- 
merkkejä. 

Vaan sitten siirtyi esitys runosäännöistä kertomaan 
kansan runoilutapaa, pysähtyi hetkeksi huomauttamaan 
sitä kummaa, että oppimaton ja raaka rahvas ilman 
teorioja ja sääntöjä taisi näin sievästi laulella ja läksi 
sitten kuvailemaan vaikutusta, jonka runoista sai, sekä 
minkä arvoisia ne olivat. Tässä selitettiin runo-otteilla, 
ei määrittelyillä eikä säännöillä ja samaa menettelyä 
jatkui kun eri kansanrunouden lajit tulivat esille. Otteet 
alkoivat käydä pitkiksi ; Porthan näet niitä oli useasta 
toisinnosta yhteenliitellyt uskoen kriitillisen rakennus- 
työnsä kautta saavansa alkuperäiset runoasut toisin- 
noista ilmi. Jauhatusrunot olivat jo kerrotut ja oltiin 
parhaillaan loitsurunoissa kun esitys keskellä raudan- 
syntyrunoa äkkiä katkesi. 

Teos ilmestyi nimittäin vihkoina, joista kukin väi- 
töskirjana julkaistiin, ja aikomus oli viiden jo ilmes- 
tyneen vihon lisäksi liittää useita muita. Jos Porthan 
olisi jatkanut runojen kokoilua ja ulottanut sen laa- 
jemmaksi rajan tuolle puolelle, runoalueille, joista hä- 
nellä jo oli kaukaista aavistusta, olisi hänen teokses- 
taan paisunut varsin laaja. Aineen runsaus olisi sil- 
loin tässäkin puhkaissut alkujaan ahtaaksi aijotun muo- 
don, niinkuin kävi kirjastonhistorian ja niinkuin näemme 
hänen myöhempäinkin teostensa käyneen. 

Vuonna 1778 kertoo Porthan meille aikomastaan 
teoksensa jatkosta. „Poesis fennican kuudennen osan 
eteen aijon kamariherra Burensköldin kehotuksesta 
asettaa kirjeenmuotoisen tutkielman suomen kansan 
alkuperästä ja ijästä ynnä muutamia muita samansuun- 
taisia huomautuksia. Jos voin saada muutamia venä- 
läisiä lauluja, sellaisia kuin mainitaan Cheraskoffin 
Combat Tzesme teoksen ranskalaisen käännöksen esi- 
puheessa, saanen niistä jotakin tietoa suomalaisten ru- 
nojen ijästä, sillä ne kuuluvat olevan näiden kaltaisia 
ja aivan erilaisia kuin nykyajan venäläinen runous. Ne 
itkurunot, joita kreikanuskoiset karjalaiset käyttävät ja 
joita minulla on jotenkin täydellinen kokoelma Poesis 
fennican seuraaviin osiin käytettäväksi, tuntuvat olevan 
venäläisten laulujen ja suomalaisten runojen välimuoto." 

Juuri tutkimukset suomen kansan alkuperästä ja 
ijästä, joista Porthan tässä mainitsee, veivät hänet toi- 
sille tutkimusaloille eikä häneltä koko pitkällä tutkija- 
kaudellaan jäänyt aikaa poesis fennicansa lopettamiseen. 
Viimeisinä elinvuosina palautui tutkijalle, kun päivätyö 

jo tuntui olevan päättymäisillään, tämä hänen varsi- 

nainen esikoisteoksensa mieleen. Hän aikoi sen uu- 
dellensa valmistaa ja mukavampaan kirja-asuun painat- 
taa, vaan muut työt veivät täydellensä viimeisten 
elinvuosien ajan. 

VI. 



70-luvulla alkoi Turussa vilkas elämä. Nautinnot 
ja huvittelut, jotka jo kauvan olivat iloisia tukholmalai- 
sia hauskuuttaneet, pääsivät täälläkin yleisemmiksi. 
Hienostuneet tavat, seurataito ja seurustelun halu saivat 
ennen aavistamattoman tärkeyden, hienonsivat karkeita 
ja jäykkiä elintapoja, vilkastuttivat uneliaita oloja ja 
viehättivät varsinkin sitä nuorison osaa, joka elämän- 
haluisena ja huolettomana jo entuudeltaan oli niistä esi- 
makua saanut. Ei siltä muutenkaan harrastuksia puut- 
tunut. Se luki Voltairea ja muita valistuskirjailijoita, 
se ihaili Swiftiä ja Popea, se nautti Ossianin lauluista 
ja liikuttavista Youngin öistä, se runoili ja sepitteli tyy- 
likkäitä puheita, ja entiseen tapaansa se pilkkaili kaik- 
kea vanhaa ja kunnianarvoista akatemiassa ja akate- 
mian ulkopuolella. Kustaa-kuninkaan loistava hovielämä 
Tukholmassa, joka hänen alamaisiaan hurmasi ja vie- 
hätti, antoi tälle elämälle uutta vauhtia ja oikeutusta 
ihmisten silmissä. Henkilöitten käytös ja mieskohtainen 
yhdyselämä sai näissä oloissa paljon huomiota osak- 
seen, luonnonkaipuu ja hellät ystävyysliitot ylenpaltti- 
sine tunteenpurkauksineen esiintyivät jo täälläkin ulko- 
maitten mallin mukaisesti ja seurakeskustelukin yritteli 
muodostua henkeväksi ja vilkkaaksi. 

Kesällä vuonna 1770 oli entinen ylioppilas Turun 
piispankartanosta, C. F. Mennander, sittemmin kunin- 
kaallinen sihteeri Fredenheim, virkatoimiltaan ja huvit- 
teluiltaan saanut aikaa pistäytyä Turussa tervehtimässä 
isäänsä piispaa sekä tapailemassa vanhoja tuttujaan 
ja ylioppilastovereitaan. Huolellisesti puuteroituna ja 
muodikkaasti puettuna, notkeana ja sirotapaisena kei-, 
karina oli tämä Porthanin „serkku" turkulaisista kuin 
Tukholman ylimyksellisen sivistyselämän elävä ilmes- 
tys. Myöskin Porthanin nuoruuden ystävä Petter Jus- 
len, joka niinikään' oli joutunut Tukholman virastoteille, 
oli Ruotsin valtioarkistosta sattunut kotiseudullaan poik- 
keamaan. Yhdessä Fredenheim, Juslen ja Porthan pe- 
rustivat elokuun 16 ja 19 päivänä kuuluisan Aurora- 
seuran. 

Seuralle laadittiin sääntönsä. Sen tuli samalla hu- 
vittaa ja hyödyttää. Siellä oli saatava aikaan henke- 
vää seurakeskustelua, siellä oli viljeltävä hienoja ta- 
poja ja hyvää aistia. Yhdessä piti seuran jäsenten si- 
vistyä, harrastaa ruotsin kieltä ja kirjallisuutta, sepittää 
runokappaleita ja tieteellisiä sepustelmia, arvostella niitä 
ja niistä keskustella. Mieskohtaisesta seurustelusta toi- 
vottiin runsaita vaikutuksia, uusia näkökohtia, kaikin- 
puolista täydentymistä. Aatelisherrat ja virkamiehet 
kaipasivat runoilijain henkevyyttä ja tiedemiesten oppia, 
nämät taas ylimysten hienostuneita tapoja. Oli viehät- 
tävää tavata toisiansa valitun seurapiirin keskuudessa, 
josta kehittynyttä makua loukkaavat lauselmat ja eleet 
olivat tarkoin estetyt, jossa senlisäksi oli miellyttävää 
ja hyödyllistä oppimista. Viihtyihän täällä paremmin 
kuin virkamiesten ja poroporvarien kodeissa ja ikävys- 

tyttävissä iltaseuroissa. Ei tarvinnut täällä kohteliaana 
kuunnella jonkun vanhan rouvan kertomuksia siitä mi- 
ten ilkeästi naapurin rouva oli häntä pistellyt, millaista 
elämää hän oli nähnyt vastapäätä olevassa talossa vie- 
tettävän ja mitä juoruja hän viimeksi oli kaupungilla 
kuullut. Sai olla rauhassa suurisuisilta keikareilta, jotka 
lakkaamatta valloituksiaan kehuivat säestäen vahvasti 
höystettyjä juttujaan naurunremahduksilla. Pelipöydät 
olivat monesti olleet seuraelämän ainoina viihdytyksinä ; 
nyt oli juuri seuraelämä saatava henkeväksi. 

Turkulainen seura oli ruotsalaisten seurain malliin 
perustettu. Kuten näillä oli silläkin jonkinlainen sala- / 
peräinen leima. Seuraan kuulumattomat eivät saaneet 
sen elämästä tietää ja itse seurassa oli taas ahtaampia 
piirejä salaisuuksineen. Jäsenillä oli erilaiset arvomerk- | 
kinsä, sen mukaan miten syvälle seuran salaisuuksiin 
heidän oli sallittu tunkeutua, toisilla hopeatähti ruusun- 
punaisesta nauhasta napinlävestä riippumassa, toisilla 
sama koriste kaulassa, kolmansilla leveä taivaansininen 
silkkinauha olalla ja puheenjohtajalla muitten koristeit- 
tensa lisäksi taivaansininen kultapitsinen hattukin. Ja 
seuran menoihin kuului salaperäisiä temppuja ja muo- 
dollisuuksia, aivan kuten ruotsalaisissakin seuroissa. 

Mutta ruotsalaisista sukulaisistaan seura erosi siinä, 
että se oli myöskin suomen kielen, suomen kansan, I 
maan ja muinaisuuden ottanut harrastustensa joukkoon. 
Oli tosiaan suurenmoinen yritys saada seuran jäsenet, 
niin erilaisia ja erimielisiä kuin niitä tulikin siinä ole- 
maan, tämän kansallis-isänmaallisen ohjelman omakseen 
ottamaan. 

Seuran ohjelma tuntui viehättävältä ja virkeästi se 
alkoi toimintansa. Pidettiin kokouksia yhteisesti vuok- 
ratussa huoneustossa, valittiin virkamiehet, perustettiin 
oma kirjasto ja kutsuttiin lakkaamatta jäseniä lisään. 
Seura kasvoi, siihen tuli muutamassa vuodessa kuulu- 
maan parhain osa akatemian opettajistoa. Siellä tapa- 
sivat .toisensa vanhat kuuluisat professorit Kalm, Gadd 
ja Bilmark, sinne tuli Mathias Calonius, parhaimpia toi- 
veita herättävä lakimies, siellä oli matematiikan dosentti 
Lindqvist, nuori luonnontieteilijä Hellenius, suomalaisen 
runouden harrastaja Weman, juonikas maisteri Kreander, 
lahjakas, mutta huoleton adjunkti Schalberg ja hurskas 
jumaluusoppinut Lefren. Tärkeänä aineksena oli se 
kirjallisuutta ja runoutta harrastava piiri, johon KeD- 
gren, Clevvberg ja Tidgren kuuluivat, vieläpä Brandel- 
kin, joka kanslerinsihteerinä tuotti professoreille paljon 
harmia, mutta tähän aikaan oli nuorten akateemisten 
kirjailija-alkujen parhaita tuttuja. Seuraan kuului niin- 
ikään nuoria hovioikeuden virkamiehiä, pari luutnant- 
tia, korkea-aatelinen parooni Fleming Lemsjöholmasta 
poikineen ja hovioikeuden presidentti Leijonhufvud. Kir- 
joittivatpa Kustaa Illmen Turussa käydessä, useat kunin- 
kaallisen seurueen jäsenistäkin nimensä Auroran jäsen- 
kirjaan. 

Porthan oli seuran sihteeri. Hän käsitti suureksi 
seuran tehtävän, toivoi voivansa innostuttaa koko tämän 
kirjavan joukon yhteiseen työhön valistuksen hyväksi. 
Sitä oli levitettävä yksissä yleisöön, kauaksi maa- 
seudulle, joka tarvitsi sivisty neitten apua. Ja maaseu- 
dulta oli seuran koottava tietoa. Sen tuli herättää ylei- 
sön itsensä sitä antamaan, ja neuvoa, miten sitä parai- 

ten pii kerättävä. Yksityiset kokoilijat eivät enää 
siellä täällä kokoelmiaan kartuttaisi kätkeäkseen niitä 
säilöihinsä, joku ainoa oppinut ei enää julkaisisi yk- 
sityisiä tutkimuksia, vaan koko yleisö c^isi mukana 
keräilemässä, tutkimassa ja tutustumassa aineksiin. 

Näihin samoihin aikoihin meni Porthan kihloihin 
serkkunsa Stina Greta Juslenin kanssa. Hän oli 
Porthanin parhaan nuoruudenystävän Petter Juslenin 
sisar, aivan nuori, tuskin täysikasvuinen tyttö. Vaan 
tässä murtuivat vastaisen onnen unelmat äkkiarvaa- 
matta, sillä maaliskuulla 1772 Porthanin morsian 
vasta seitsentoista-vuotisena kuoli tuk^htumiskohtauk- 
seen. Ja melkein samaten pettivät, vaikka vasta vä- 
hitellen, ne suurenmoiset toiveet, jotka Aurora-seuraan 
olivat liittyneet 

Aluksi näytti kumminkin kaikki lupaavalta. Heti 
elokuulla 1770, kun seura oli muodostettu, päätettiin pe- 
rustaa sanomalehti levittämään sen harrastamaa valis- 
tusta. . Tuomiokapitulin kautta levitettiin siitä kuulutus, 
joka samalla oli tilausilmoituksena. ^Hankkia tilaisuutta 
tarkemmin tutustumaan maahamme, sen etuihin ja sen 
vikoihin", niin kuulutuksessa sanotaan, „ esittää aineita 
yleisestä ja yksityistaloudestamme mietittäväksemme, 
tutkittavaksemme ja selitettäväksemme; kunnioittaa ja 
säilyttää arvoisain ja ansiokasten maanmiesten muistoa, 
valaista maamme vaiheita; antaa niitä tietoja, jotka tä- 
hän asti tavallisia kiertoteitä kulkien liian myöhään tu- 
levat kaukana asuville tahi jäävät kerrassaan tulematta 
siinä hyvätyö, jota sopii odottaa Suuriruhti- 
naanmaan pääkaupungista, jossa sijaitsee maan ainoa 
kirjapaino, jossa hovioikeus, yliopisto, maaherran ja 

piispan istuimet ikäänkuin keskustaan kokoavat maan 
opilliset tiedot ja josta niitä tulee kaikkiin ääriin le- 
vitellä." 

Tammikuussa 1771 valmistui ensimäinen numero 
tätä sanomalehteä, jolle oli annettu nimi „Tidningar ut- 
gifna af ett Sällskap i Äbo", vaatimattomana ja vähä- 
pätöisenä meidän aikamme suuriin sanomalehtipalstoi- 
hin verrattuna, painettuna muutamille pienen kirjansi- 
vun kokoisille lehdille. Yritys oli ensimäinen laatuaan 
maassamme. Tähän asti oli saatu tyytyä Ruotsin sa- 
nomiin ja aikakautisiin lehtiin, joissa silloin tällöin oli 
Suomestakin joku tieto tahi kirjoitelma. Saattaapa siis 
kuvitella millaisella mielihalulla odotettiin kotimaisia leh- 
tiä, Turussa kaipasivat niitä vallassäätyläiset ja kaukana 
Pohjanmaan pappiloissa ja tuolla puolen Kymijoenkin 
olivat ne tuttavallisten kirjeitten ohessa ainoita viestejä 
suuren maailman tapahtumista sekä ennen kaikkea yli- 
opistokaupungin virkeistä harrastuksista. 

Ne antoivat kaikille samaa henkistä ravintoa, ne 
koskettelivat yhteisiä harrastuksia, yhteisiä, monen mie- 
lissä piileviä- rientoja ja pyrkimyksiä. Mitä niissä oi- 
keastaan oli? Minkä vaikutuksen lukija sai, kun hän 
postin tultua alkoi lehtisiä silmäillä? 

Hän näki niissä kaunokirjallisia pätkiä, usein sa- 
malla opettavaisia, sisältäen jonkun hyvän neuvon tahi 
sukkelan mietelmän. Pienet runokatkelmat, epigrammit, 
näyttivät hänelle niitä elämän nurjia puolia, joita en- 
nakkoluulo tahi inhimillinen epätäydellisyys rumensi; 
hän sai tietää miten kaunis Cloe elämältään kelpasi 
kaikille esikuvaksi; hän tunsi taasen hyvästi nuoren 
Mopsuksen keikarimaisuuden ja sisällöttömän pintapuo- 

lisuuden; hän nauroi tapoja vailla olevaa nuorukaista^ 
joka vieraissa teki tuhmuuden toisensa perästä, tahi 
luki sadun siitä, miten ihmiset elämän merellä purjeh- 
tien milloin joutuvat kohtuuttomuuden kuiluihin, mil- 
loin huolettomuuden sankkaan sumuun. Oli mietteitä 
seurustelutaidosta, kasvatuksesta, huvittelusta, sallimuk- 
sen suoman terveyden suuresta arvosta, kaikista noista 
kysymyksistä, joista hän oli keskustellut tahi ajatellut, 
usein juuri sitä mitä hänkin itsekseen oli tuuminut, usein 
taas aivan toiselta kannalta, toisessa valossa. Monesti 
olivat kirjoitelmat käännöksiä vieraista kielistä, enimmäk- 
seen ranskasta, mutta myöskin englannin kielestä, jos- 
kus saksasta, latinasta, kreikasta tahi italiankielestä. 
Joskus mainittiin niitä otteiksi kuuluisista englantilai- 
sista viikkolehdistä The Tatlerista (lörpöttelijästä) ja 
Spectatorista (katselijasta), joskus tapasi niissä kohtia 
tutuista m uotikirj ailij oista Voltairesta, Fontenellesta, 
Lambertista, van Effenistä. Kevyitä ja nerokkaita pät- 
kiä, syntyneitä suurten miesten työhuoneissa tahi kuu- 
luisissa ranskalaisissa salongeissa, tarjottiin nyt ruotsa- 
laisessa runopuvussa tahi muuten kotoisessa asussa Suo- 
menkin sivistyneille. 

Mutta näiden makupalain välillä oli muuta luet- 
tavaa. Oli tutkimuksia suomen kielestä, kansasta ja 
historiasta. Siitähän sai tietää yhtä ja toista, joka lati- 
nalaisissa, syvästi oppineissa väitöskirjoissa oli pysynyt 
monen ylioppilaan omaiselle, monelle valistuneelle por- 
värisperheen jäsenelle kunnioituksella aavistettuna sa- 
laisuutena. Sai tietää, että suomen kielellä, jota talon- 
pojat puhuivat ja jota itsekin usein taisi, oli sukulais- 
kieliä pitkin Venäjän valtakuntaa, että unkarinkieli oli 

sille varsin läheinen. Tuli pitkiä kertomuksia, jotka 
näkyivät säännöllisesti joka numerossa palautuvan ja 
joista aina vain edelleenkin luvattiin jatkoa; sellaisia 
olivat tutkimukset Suomen ruhtinaista, Terseruksen us- 
konriidoista, hullun Ulfstadiuksen vääräuskoisesta villi- 
tyksestä, koulujen vaiheista. Joskus arvosteltiin tieteel- 
lisiä teoksia. Monessa mahtoivat nämät aineet herät- 
tää halua itsekin kokoilemaan tietoja tahi täydentämään 
niitä kokoelmia merkillisistä asioista, joita oli tullut 
pitäjästään tehneeksi, mutta jotka jo saattoivat olla 
unohtuneina johonkin foliokirjaan tahi paperipakkaan. 
Pitäjänkertomukset kiihottivat tekemään samanlaisia, 
tilastolliset tiedot niinikään. Ainakin tuli tutustuneeksi 
asioihin, jotka eivät olleet paikkakunnan jokapäiväisiä 
tapahtumia, eivät vanhettuneita tietoja Kustaa-kuninkaan 
Ranskan matkasta, hallituksen toimista ja valtaherrain 
asemasta eivätkä sitäkään mitä oli lukenut ranskalai- 
sissa romaaneissa tahi ruotsalaisissa puolitieteellisissä 
teoksissa. Monelle se oli aivan uutta. Mutta moni 
pappismies maaseudulla näki siinä jotain tutunomaista 
ja jos hän oli vanha ja saarnakirjainsa sekä saksalais- 
ten jumaluusoppiensa ääressä ehtinyt sen puoleksi unoh- 
taa, muisteli hän kumminkin aikoinansa akatemiassa 
sentapaista käsitelleeensä, vaikkakin eri tavalla ja eri 
muodossa. 

Niin sai yleisö tietoja, jotka koskivat juuri Suo- 
mea; pappeja tietysti huvittivat hiippakuntansa uutisten 
jälkeen enimmän historialliset tutkimukset, etenkin kir- 
kon ja koulun vaiheita koskevat, aatelisia ainakin lukui- 
sat elämäkerrat monista maaherroista, kenraaleista, evers- 
teistä ja vallaneuvoksista, muuta yleisöä kaikenlaiset 

mieltäkiinnittävät kertomukset. Vaan lukiessa alkoi si- 
vistyneelle yleisölle selvetä se, jota sen isät ja esi-i^ät 
jo olivat alkaneet hämärästi aavistaa, jota muutamissa 
piireissä oli vuosikymmeniä käsitetty ja selvitetty j se, 
että heillä kaikilla oli yhteinen suomalainen isänmaa. 
Sen kansaanhan lehti lukijoitaan tutustutti, sen luontoa 
kuvaili, sen historiasta kertoi kohtia ja antoi asiakirjoja. 
Siksipä se alkoi näkyä kokonaisuutena; Turku ei hu- 
vittanut enää yksinään, ei Häme eikä Pohjanmaa, vaan 
Suomi sellaisenaan. Ja kuitenkaan ei tätä tunnetta 
varsin suuresti saa erottaa siitä maakuntarakkaudesta, 
jota vermlantilainen, uplantilainen tahi smoolantilainen 
tunsi omaa kotiseutuansa kohtaan; eri kieli ja huomat- 
tavasti eroavat tavat olivat vain uurtaneet isänmaan- 
rakkauden syvemmälle suomalaisten mieliin. 

Vaikkei turkulaisten sanomain sepustuksissa taval- 
lisesti kirjoittajan nimimerkkiä ollut, tulivat he kummin- 
kin monesti tunnetuiksi. Useat kirjoitelmat oli Porthan 
sepittänyt. Niissä oli ruotsiksi mukailtuina kreikkalaisia 
runopätkiä, saksalaisia sekä ranskalaisia mieterunoja ja 
epigrammeja. Joskus oli suorasanaisia opettavaisia 
kappaleita. Sukkelalla ja hienolla ivalla, valistajain 
kuululla aseella, vitsotaan niissä elämän nurjia puolia, 
naiskauneuden katoavaisuutta ja naislemmen oikkui- 
suutta, saiturin itaruutta, vanhuuden heikkouksia, kir- 
jailijain ryhdittömyyttä, akateemisen väittelyn muodolli- 
suutta y. m. Joskus Porthan otti käsitelläkseen jotakin 
oman yhteiskunnan epäkohtaa, kuten painovapauden sor- 
toa. Ja lopuksi hän täytti laajalti sanomalehtien sivuja tut- 
kielmilla ja asiakirjoilla, jotka kertoivat huvittavia ja huo- 
mattavia piirteitä Suomen maasta ja muinaisuudesta. 

Yleisön mielestä pitkät tutkimukset ja monet asia- 
kirjat lopultakin liiaksi veivät tilaa kevyemmiltä kappa- 
leilta. Kuului valituksia siitä, että yleisön osanotto ru- 
pesi laimenemaan ja että lehdet alkoivat ilmestyä epä- 
säännöllisesti sekä laihasisältöisinä. Toimitustyö joutui 
yhä yksinomaisemmin Porthanin niskoille. — Samalla 
tulivat seuran kokouksetkin harvemmiksi ja uhkasivat 
lopulta kokonaan lakata. Ajan pitkään eivät elämän- 
haluiset virkamiehet ja upseerit jaksaneet liian oppi- 
neesta professoriseurasta nauttia. Varsinkin tuntui ikä- 
vältä istua kuuntelemassa, miten kokouksissa ääneen 
luettiin seuralle jätettyjä pitkiä kaunokirjallisia tahi tie- 
teellisiä sepustelmia ja arvosteltiin niitä. 

Vuonna 1773 seura vähän vilkastui. Syynä oli 
se, että jäseniksi otettiin paljon nuoria seuramiehiä, 
musiikki otettiin nimenomaisesti ohjelmaan ja koko 
seura järjestettiin uudelle kannalle. Paitsi yhteisiä ko- 
kouksia pidettiin tästä lähtien erikoisia kokouksia tiede- 
miesten, erikoisia soitannon- ja erikoisia kirjallisuuden- 
harrastajain keskuudessa. Oli siis luovuttu kokeesta 
vetää yleisöä mikäli mahdollista tieteellis-isänmaallisiin 
harrastuksiin, sillä tämä harrastus vaikka edelleenkin 
ohjelmassa ollen, oli kuitenkin saanut väistyä sivistyt- 
tävän seurustelun tieltä. 

Vaan ei näinkään jaksanut seura pysyä pystyssä. 
Vuodesta 1776 sen toiminta uudelleen laimenee. Siinä 
oli liian erilaisia aineksia. Nuoret runoilijat kuten Kell- 
gren, jotka tunsivat jumalallista neronlahjaa itsessänsä 
olevan, eivät voineet alistua ajan pitkään Porthanin oh- 
jaukseen ja korjailuun, hän kun heidän tuotteitaan pa- 
ranteli oman, akateemisen kauneuskaavansa mukaan. Ja 

innokkaat pappismiehet, jotka tieteellisiä sepustelmia 
seuralle lähettelivät, eivät voineet noudattaa sitä anka- 
raa tieteellistä kritiikkiä, jonka nuoremmat yliopisto- 
miehet Porthan, Calonius ja Tidgren olivat omista- 
neet itsellensä. Vuonna 1779 kirjoitti siitä Kalm: „Tu- 

run oppisanomat ovat täydessä sekasorrossa. — 

— Olen kysynyt syytä tähän ja minulle on vastattu, 
että Herrat Professorit Porthan ja Bilmark, Asessori 
Juslen ja pari muuta lisäksi ovat muitta mutkitta joko 
kokonansa hylänneet, karsineet tahi kauttaaltaan muut- 
taneet seuran laatikkoihin jätetyt kirjoitukset; tämä on 
suuresti loukannut kirjoittajia, jotka sentähden eivät 
enää ole jättäneet mitään kirjoituksia, vieläpä jääneet 
pois kokouksistakin." Kun Porthan pari kuukautta tä- 
män jälkeen, keväällä 1779, matkusti ulkomaille, hajosi 
seura ainaiseksi. 

Henkilöt, jotka Aurora-seurassa olivat yksissä si- 
vistyksen eteen työskennelleet, kulkivat omia teitänsä. 
Huvinhaluiset etsivät huvejansa muualta, nerokkaat kau- 
nosielut Kellgren ja Edelcrantz muuttivat Tukholmaan, 
ja heidän ystävänsä Kreander joutui muitten akatemian 
opettajain kanssa varsin kireisiin väleihin. Mutta Porthan, 
joka oli ollut seuran johtajana ja joka sen sanomaleh- 
teä vuosikausia oli toimittanut, otti nyt yksityisellä tut- 
kimus- ja julkaisutyöllään sekä opettajatoimellaan to- 
teuttaakseen Auroran ohjelmaa. Siihen oikeuttivat häntä 
myöskin ne uudet, laajasuuntaiset näkökohdat, jotka 
hän oli osannut itsellensä hankkia. 

Porthanista, monioppisesta yliopistomiehestä, oli 
vähitellen tullut historiantutkijakin. Koetan lyhyesti se- 
littää miten niin oli käynyt. Kirjastonhoitajana oli aka- 
temian vanha kirjasto häntä siihen määrään huvittanut^ 
ettei malttanut olla selville ottamatta, millaisessa tilassa 
se ennen oli ollut, millaiset miehet sitä olivat hoi- 
taneet ja miten kirjat, joita oli sangen paljon, olivat 
sinne joutuneet. Viisaustiedettä lukiessa piti katsoa 
millaisia oppijärjestelmiä ennen oli ollut vallalla ja mil- 
laisia nyt: Cartesiuksen järjestelmän, aikoinaan kaik- 
kien uskoman, oli Wolffin oppi syrjäyttänyt ja nyt oli- 
vat parhaillaan muodissa Locken filosofia ja valistajain 
opit. Tällainen silmäys filosofian vaiheisiin opetti mi- 
ten vaarallista oli liiaksi mihinkään oppijärjestelmään 
luottaa ja miten välttämätöntä oli muodostaa oma, itse- 
näinen vakaumus. Siksi Porthan luennoillaan aina 
poikkesi esittämään tärkeimpäin mielipiteitten muodos- 
tumista. Samalla tavalla saivat ihmettelevät ylioppilaat 
kuulla pieniä huvittavia kuvauksia kaikenlaisten tapain 
ja laitosten vaiheista, kun näistä tuli puhe. Asiain his- 
toria oli niiden toinen puoli; joka tahtoi asioihin tar- 
koin perehtyä ei tätäkään saanut unohtaa. Kun näet 
rupesi tutkimaan jonkun laitoksen tahi tavan syntyä ja 

muodostumista, huomasi toisinaan, että erehdys, väärin- 
käsitys tahi tietämättömyys olivat sen aiheuttaneet. 
Mutta toisinaan taas näki, että sillä oli syvät juurensa 
tosi-inhimillisessä tarpeessa. 

Suomen kansan, joka käsite vielä oli monella hä- 
märä ja epämääräinen, johon Porthan sentähden oli 
ottanut herrassäätyä tutustuttaakseen, , jonka hyväksi 
hän oli päättänyt tehdä työtä, jonka arvon hän oli ot- 
tanut osottaakseen, joka oli hänen sydäntänsä niin lä- 
hellä ja yhtämittaa hänen ajatuksissaan, tämän kansan 
historiaan hän ensi sijassa joutui tutustumaan. Porthanin 
historiaUiset harrastukset liittyivät välittömästi niihin 
käytännöllisiin harrastuksiin, jotka kulloinkin hänen 
mielessään liikkuivat, siksipä oman maan historia en- 
nen muita tuli niiden esineeksi. 

Niin oli Porthan muutamain samanmielisten kanssa 
koonnut Aurora-seuran lehtiin lähteitä ja kirjoitelmia, 
jotka Suomen historiaa valaisivat. Kirjaston historiaa 
varten oli hän kopioituttanut akatemian konsistorion 
pöytäkirjoja ja hän oli havainnut niiden^ olevan mitä 
runsaimpia maamme oppi- ja sivistyshistorian lähteitä. 
Näistä hän vuonna 1772 lehdissä julkaisi kuvauksen 
piispa Terseruksen ja professori Svenoniuksen. uskonrii- 
dasta, joka 1660-luvun alulla Turun yliopistossa oli 
herättänyt tavatonta huomiota ja päättyi Terseruksell6 
onnettomasti. Samaan aikaan oli Porthan myöskin 
entisaikain opetusoloja tutkinut. Häneltä ilmestyi pieni 
kyhäys entisten koulupoikain elämästä ja historialli- 
sia tiedonantoja Suomen tärkeimmistä kouluista. Vuonna 
1778 kirjoitti hän lyhyen suomalaisen raamatunkään- 
nöksen historian. Mennander oli pitänyt tästä aineesta 

pappienkokouksessa esitelmän ja Porthanilla sattui ole- 
maan muutamia lisätietoja, sillä hän suomenkielentun- 
tijana oli jo kauan huolehtinut raamatunkäännösten 
kunnollista kieliasua. Hän julkaisi lukuisia lyhyitä 
tidonantoja tahi lähteitä, joita sattui käsiinsä saa- 
maan: muistikirjoituksia merkillisistä henkilöistä, kir- 
jeitä y. m. 

Historialliseen kirjallisuuteen oli Porthan jo poika- 
vuosista asti mieltynyt ja perehtynyt. Hän tunsi Turun 
ja Upsalan historialliset väitöskirjat ja hän oli Ruotsin 
historiallista kirjallisuutta seurannut Peringsköldin, Rud- 
beckin ja Messeniuksen paksuista, latinalaisista folian- 
teista Wildeen, Daliniin ja Lagerbringiin asti. Hän 
tunsi ranskalaisten valistuskirjailijain loistavasti kirjoite- 
tut, mutta epätarkat, lähdeviittauksia vailla olevat his- 
toriateokset ja göttingeniläisten tutkijain samalla tarkat 
ja rohkea väitteiset julkaisut. Ja näitä kaikkia lukiessa 
oli hänelle vähitellen selvinnyt se suurenmoinen muu- 
tos, joka historiantutkimuksessa ja historiankirjoituk- 
sessa oli tapahtunut viime vuosikymmenien ajalla. 
Täällä kotimaassa ei sen tuloksia vielä oltu omistettu 
ja Ruotsissa oli se käynyt täysin selväksi vasta Sven 
Lagerbringin teoksessa „Svea Rikes historia" vuodelta 
1769. 

Mitä tiesi tuo muutos.? Vuosisatain kuluessa di- 
vat ruotsalaiset tutkijat yrittäneet yhdistellä maansa 
muinaisuuden lähteitä, mistä niitä vain luulivat saa- 
vansa, yhtenäiseksi kokonaisuudeksi. Raamatun kerto- 
mukset maailman ensimäisestä kansoittumisesta, antii- 
kin tarut pohjoisessa asuvista kansoista, oletetut yhtä- 

Iäisyydet ruotsin ja maailman vanhimpain sivistyskiel- 
ten välillä, roomalaisten ja gootilaisen Jornandeen ker- 
tomukset gooteista — kaikki kelpasi Ruotsin vanhim- 
man historian lähteiksi. Kun löOO-luvun toisella puo- 
liskolla islantilaiset tarinat ja historialliset kertoelmat 
ensin Tanskassa ja sitten Ruotsissa tulivat tunnetuiksi, 
avautui niistä ruotsalaisille aavistamattoman runsas 
tietoaarre. Rohkeasti rakentui näistä lähteistä ruotsa- 
laisen muinaisuuden kuva. Muinaisuus vastasi muka 
laadultansa täydellensä Ruotsin silloista suurvalta-ase- 
maa, sillä sen pakanalliset kuninkaat olivat jo ennen 
Kristuksen syntymää tehneet urotöitä, jotka vastasivat 
Kustaa Aadolfin ja Kaarle-kuningasten parhaimpia uro- 
tekoja. Isänmaallinen innostus ja luottamus yhdistele- 
vän järjen voimaan oli niin täyttänyt tutkijain mielet, 
että he liittivät olettamusta olettamukseen ja ilmoituksia 
ilmoituksiin, huomaamatta sitä, että he käsittelivät mah- 
dollisuuksia,, jotka yhtä helposti saattoivat olla vääriä 
kuin oikeitakin. 

Kun esiintyi houkuttelevia yhtäläisyyksiä kahden 
nimen välillä, oli niitä muitta mutkitta samana nimenä 
pidetty, tahi kun kirjoitusvirhe oli vääristänyt henki- 
lön nimen, tehtiin senjohdosta uusi historiallinen hen- 
kilö. Missä islantilaiset kuningasluettelot erosivat toi- 
sistaan, siinä soviteltiin niin, että kaikki toisintojen 
mainitsemat kuningasnimet, olivatpa ne vaikka sa- 
man nimen erilaisia muotoja, tulivat mukaan. Näin 
venyivät luettelot tarpeellisen pitkiksi ja kuninkaitten 
sarja saatiin ulottumaan Japhetin poikaan Magogiin 
asti, jota muka Ruotsin ensimäisenä kuninkaana oli 
pidettävä. 

5 

Kun kyllin kauan oli koeteltu kaikkia käsillä ole- 
via tietoja niin yhdistää, että ilmoitus aina olisi ilmoi- 
tukseen liittynyt ja mahdollisuudet tukien toisiaan oli- 
sivat varman järjestelmän muodostaneet, eikä sitten- 
kään oltu yksimielisnn tuloksiin tultu, alettiin vähitellen 
epäillä lähteitten luotettavuutta. 1700-luvun ensi puo- 
liskon lahjakkaimmista tutkijoista tuntuivat satujen ja 
kuningasluettelojen tiedot ikäänkuin ilmassa häilyviltä 
eikä voinut päätellä milloin ja missä järjestyksessä nii- 
den tapahtumat olivat tapahtuneet. Nuorempi Benzelius 
jo vaati, että piti tieto tiedolta käydä kertomukset läpitse 
ja katsoa mistä ne oikeastaan oli saatu. Muut etsivät 
muualta varmuutta. Wilde jaotteli Ruotsin muinaisuu- 
den erilaisen hautaamistavan mukaan eri aikakausiin, 
joita hän kirjoitettujen lähteitten arvon mukaan nimitti 
tarunomaiseksi, hämäräksi ja historialliseksi ajaksi. Olof 
von Dalin laski likimääräisillä laskuilla, että vesi Ruot- 
sin rannikolla oli vuosittain saman verran alennut, joten 
maa Kristuksen syntymän aikoina oli ollut saaristona. 
Valtakunnan ikä ei siis voinut ikivanha olla. Vaan näin- 
kään ei tuntunut vakavaa pohjaa löytyvän. Tutkijat 
tyytyivät sentähden varovasti valitsemaan sellaisia mah- 
dollisuuksia muitten joukosta, jotka tuntuivat vähän 
muita varmemmilta. Otettiin sellaisten kirjoittajain tie- 
toja, jotka näyttivät olevan tarkkoja ja totuutta harras- 
tavia. Koetettiin arvelujen tuottamaa vaaraa mikäli 
mahdollista karttaa. „ Kuitenkaan ei sitä voida sään- 
nöillä estää, vaan riippuu se enimmäkseen yleensä his- 
toriallisesta varovaisuudesta sekä asiain yhteyden ja 
aikain olojen ymmärtämisestä", lausui eräs tutkija. 
„ Siitä se riippuu myöskin maantieteellisissä arveluissa^ 

jotka koskevat hämäriä ja satuaikoja ja joita enimmin 
käytetään väärin, kun samanlaisilta kuuluvain nimien 
mukaan päätetään henkilöitten ja koko kansain alku- 
perästä." Ja kun kirkkohistorian-kirjoittaja Olavi Celsius 
alkaa käsitellä vanhinta muinaisuutta, lausuu hän varsin 
avomielisesti: „Mutta enpä rohkene lähteä aivan syvälle 
tähän aineeseen pelosta, että kun toinen ajatus aiheut- 
taisi toisensa ja joitakuita todennäköisyyksiä ilmenisi, 
rupeaisi kynä piankin rudbeckiseeraamaan ja goro- 
pitseeraamaan, kuten Leibnitz sanoo, se on täyttämään 
paperin arveluilla ja unohtamaan aineensa." 

Tähän epävarmuuteen sattui silloin avuksi peri- 
aate, joka oli valistajain katsantotavalle ominainen. Piti 
tutkia kunkin tiedon oikeutus, kysyä jokaisesta nimestä, 
jokaisesta vuosiluvusta, taistelusta, vaelluksesta, liitosta, 
joka lähteisiin oli merkittynä, mistä se oli tullut ja 
kuka sen oli sanonut, oliko se oikea vai väärä. Ei 
saanut tyytyä siihen, että kirjoittaja, joka sen kertoi, oli 
luotettava, taitava ja oppinut mies; ei saanut antaa ke- 
nenkään arvon itseään pelottaa. Kun epäillen oli ky- 
sytty mistä tuo suuri oppinut ja tutkija oli tietonsa saa- 
nut, etsittiin sitä vanhemmista lähteistä, joita arveltiin 
hänen ehkä käyttäneen, — sillä lähteitään eivät tuollai- 
set tutkijat tavallisesti olleet ilmoittaneet — löydettiin 
jostakin, etsittiin uudelleen, tavattiin vielä vanhemmasta 
ja niin yhä edelleen, kunnes tultiin aivan itse tapauk- 
sen aikuisiin kirjoituksiin tahi jäljet haihtuivat jo aikoja 
kadonneisiin lähteisiin. 

Siinä tuli ilmi somia seikkoja ja vanhain, aikoi- 
naan kuuluisain tutkijain menettelytapa paljastui usko- 
mattomalla tavalla. Ei siinä kyllä, että revittiin rikki 

kaikki vanhat yhdistelmät ja arvelmat, osotettiin miten 
heikolla, usein luonnottomalla perustalla ne olivat. Eikä 
siinäkään, että huomattiin miten tietoja oli väärennelty 
ja muuteltu, jotta ne olisivat tutkijain tuumiin soveltu- 
neet. Tavattiin lukemattomia virheitä, väärinkäsityk- 
siä, sekaannuksia, ilmeistä huolimattomuutta ja huti- 
loimista. Ja tällaisia virheitä vilisi sekä vanhoilla viime 
vuosisadan tutkijoilla että vielä elossa olevilla kirjaili- 
joilla. Innokas kokoilija Tilas joutuu kirjallisiin töihinsä 
käyttämään von Stiernmanin tutkimuksia ja hän pe- 
rehtyy tämän tutkimustapaan. „01en ruvennut enem- 
män kuin ennen huomaamaan miten hävittävästi von 
Stiernman on hyökännyt eteenpäin historiallisessa mat- 
rikkelissaan", kertoo hän. „Minä vihoittelin kaksi päi- 
vää, vihdoin päätin perinpohjin valmistaa uuden mat- 
rikkelin ja itse käydä pöytäkirjat lävitse vanhimmista 
ajoista asti. — — — Minä kauhistuin nähdessäni mi- 
ten V. Stiernman on pillastunut ilman mitään syytä, 
vastoin kaikkea totuutta ja luulen, että hän on unek- 
sinut koko joukon." 

Tällaiseksi tuli valistusajan tutkijain työ. Niinkuin 
ranskalainen valistajajoukko, Voltaire etupäässä, otti 
paljastaakseen kaikkien kunniakkaina pitämien mieli- 
piteitten ja tapojen, kirkollisten menojen samoinkuin 
kuninkaallisten oikeuksien todellisen alkuperän ja arvon, 
niin vainosivat valistusajan tutkijat entisajan uskomia ja 
arvossa pitämiä kertomuksia kansain ja kuninkaitten 
entisyydestä. Tuloksena oli kummassakin tapauksessa 
kokonaan uusi katsantotapa ja tietovarasto. Mutta työ, 
jota semminkin jälkimäisessä tapauksessa vaadittiin, oli 
äärettömän vaivalloista, aikaa ja voimia kysyvää. 

Päätyön otti ruotsalaisessa tutkimuksessa tehdäk- 
seen SvenLagerbring, suuri lundilainen historioitsija. Hän 
poisti pahimmat olettamiset Ruotsin vanhimmasta his- 
toriasta, mutta paljon hän niitä jättikin, uskoipa is- 
lantilaisten satujen kertomia kuninkaita todenperäisiksi. 
Mutta kuta edemmäksi tultiin sitä enemmän hän teki 
puhdasta siihen asti totena pidetyssä tietovarastossa» 
Kun hän vuonna 1783 lopetti Svea Rikes Historian 
neljännen osan, oli hän ehtinyt esityksessään keskiajan 
lopulle Kaarle Khuutinpojan aikoihin. Pari vuotta sen- 
jälkeen hän, jo haudan partaalla ollen, ilmaisi vilpittömän 
pyckimyksensä totuuteen näillä sanoilla: „Täytän 80 
vuotta helmikuussa 1786. Ehdinkö niin kauvaksi en tiedä, 
vielä vähemmin elänkö kauvemmin; mutta sen minkä 
kirjoitan pitää olla totta ja niin totta, että kaikki voi- 
daan painattaa versaali-kirjaimilla kuolemani jälkeen, 
jos niin vaaditaan." Tutkimuksissaan Lagerbring Ruot- 
sin ja Suomen historian yhteyden takia vähän väliä 
Suomenkin historiaan puuttui, korjasi siinäkin virheitä 
ja loi lujempaa perustaa, mutta vain muitten aines- 
tensa ohessa, kuin ' ohimennen. 

Vuonna 1772 julkaisi Johan Ihre, kuuluisa kieli- 
mies, avoimen kirjeensä Lagerbringille islantilaista satu- 
kirjallisuutta siinä arvostellen. Tämä kirjoitus näytti 
tämän Ruotsin muinaisuuden tärkeän lähteen todellisen 
luonteen ja tapa, jolla Ihre sen osotti, oli merkillinen. 
Hän ei seurannut satujen ilmoituksia yksitellen, kuten 
oli totuttu tekemään, eikä vain arvostellut, olivatko ne 
oikeita vaiko vääriä. Ei, hän piti silmällä koko lähteen, 
islantilaisen Eddan luonnetta, tunsi sen syntymäajan 
ja syntymämaan ihmisten ajatuskantaa, kertomis- 

tapaa ja oloja. Näistä hänelle selveni Eddan tarkoitus 
ja luonne sekä samalla kunkin yksityiskohdan oikea 
merkitys. Samaa muistamme professori Aurivilliuksen 
Upsalasta osanneen raamatun runoudesta selville saada. 
Mutta kuka oli osottava lukemattomien ruotsalaisten 
lähteitten, vanhempien ja nuorempien kokonaisluon- 
teen, siitä yksityiskohtain arvoa päätellen? 

Muutamia yr^ksiä tähän suuntaan tehtiin. Siinä 
oli kumminkin oikeastaan kysymyksessä saada tietää 
vanhain kirjoitusten oikea ikä, sillä useista sitä ei var- 
muudella tiedetty, toiset olivat taas tahallaan väärennet- 
tyjä ja niin laitettuja, että ne näyttäisivät hyvin van- 
hoilta. Ihre, joka tunsi eri aikain kieltä ja kirjoitus- 
tapaa, oli erinomaisen taitava osottamaan miltä ajalta 
mitkäkin lähteet olivat. Hänen oppilaansa Nordin oli 
myös taitava vanhan kielen ja kirjallisuuden tuntija, 
hänkin epäili jokaista kirjoitusta, kyseli mistä se oli 
ja miten muodostunut sekä yritteli erottaa väärennet- 
tyjä, mutta kauan oikeiksi katsottuja lähteitä to- 
della oikeista. Näin tutkiessaan hän alkoi epäillä, 
että suurin osa Ruotsin vanhaa lähdekirjallisuutta 
oli ihmeistä väärennystä. Yksityisissä kirjeissään hän 
Porthanille kantaansa esitti. „Me olemme niin häpeäl- 
liseni' petettyjä keskiajan suhteen", kirjoitti hän kerran 
myöhempänä aikana Porthanille, „että maailma kerran 
on hämmästyvä nähdessään loppumattoman ketjun pe- 
toksia, joka on meitä vaivannut niin kauan ja niin 
törkeästi." Ja tosiaan hän saikin Porthanin epäilemään 
muutamia vanhoja pohjoismaalaisia lähteitä kuten tans- 
kalaisen Saxon ja Adam Bremeniläisen teoksia. Mutta 
kun hän pitemmälle väitteissään meni, ei Porthan häntä 

ottanut uskoakseen ja muutaman Nordinin vääräksi 
väittämän lähteen Porthan myöhemmällä ijällään tar- 
kasti ja taitavasti todisti oikeaksi. Uskollisena päätök- 
sellensä aina käyttää järkevää epäilyä, ei Porthan il- 
meiseen liikaepäilyyn saattanut suostua. 



* 



Porthan tiesi kyllä, että ruotsalainen historiantut- 
kimus muutamissa kohdin oli vain ulkomaisen tutki- 
muksen kuvastusta. Göttingenin yliopistoon Saksassa 
oli keskittynyt tutkijajoukko, joka mitä jyrkimmällä ta- 
valla oli vaatinut, että historiallinen tutkimus ehdotto- 
masti pyrkisi alkulähteisiin. Kaikki vanhat erehdykset 
säälimättä paljastettiin ja kauan oikeiksi katsotut kerto- 
mukset kumottiin. Göttingeniläisistä tutkijoista etevin, 
A. L Schlözer, oli ottanut pohjoismaitten historian yh- . 
deksi erikoisalakseen sekä säälittä repinyt rikki ruotsalai- 
sen satutraditionin ja muinaisen suuruuden kuvittelut. 
Nämät tutkimuksen vanhat perinnöt, joihin uuden ajan- 
kin ruotsalainen tutkija vain varovin käsin ja hellä- 
varoen oli uskaltanut koskea, olivat saksalaisesta tutki- 
jasta pelkkää hulluttelua. Vanhat lähteet olivat fiänestä 
arvonsa kadottaneet, hän hylkäsi ne ja etsi tiusia 
luotettavampia. 

Niitä hän luulikin löytäneensä. Ranskalaiset va- 
listuskirjailijat olivat kaikessa nerokkaassa huolettomuu- 
dessaan ja hutiloimisessaan niitä osottaneet. Ranskan 
kirjailijat olivat ihmiskunnalle maailman ikäänkuin 
uudelleen avanneet: monimuotoinen, ihan aavistamatto- 



72 



man runsassisältöinen oli jumalan suuri luomakunta, 
jokainen hiukkanen jakaantui lukemattomiin erikois- 
osiinsa ja näistäkin saattoi vielä, jos osasi tutkimustaan 
tarkistaa, löytää uusia piirteitä. Ja ihmeellisen sään- 
nöllinen oli luonto kaikessa moninaisuudessaan, kai- 
kella oli syynsä, kaikki kehittyi ja muuttui vähitellen. 
Niin oli ihmiskunnan vaiheittenkin laita. Jos minne 
katselikin, aina avautui uusia elämän aloja tutkittaviksi, 
aina näkyi uusia puolia ja ennen tuntemattomia tutki- 
muksen aineksia. Ihmiselämän monipuolisuus saattoi 
aavistamaan, että sillä oli monimuotoinen ja täyteläinen 
kehitys takanansa. 

Ne muutamat tiedot, joita vanhoissa aikakirjoissa 
oli kuninkaitten hallitusvuosista ja sotaretkistä kansa- 
kuntain ensi ajoilta, eivät yksinänsä ensinkään olleet 
omiansa näin vilkastunutta tutkimushalua tyydyttämään. 
Vaan silloin sattuivat avuksi historialliset jätteet. Huo- 
. mattiin, että entinen aika oli jättänyt merkkinsä nykyi- 
syyteen, kansain kieleen, lauluihin, niiden tapoihin ja 
vieläpä ulkonäköönkin. Kansojen asuinpaikoista saattoi 
nähdä miten ja mistä ne olivat vaeltaneet, raunioista 
huomasi miten ne olivat asuneet ja vanhoista esineistä 
mitä ne olivat askaroineet. Näin saatiin sittenkin sel- 
ville se, mitä hartaimmin oli haluttu tietää, ihmiskunnan 
kehityskulku alkuperäisestä raakuudentilasta silloiselle 
sivistyskannalle. — Tämä kehityskulku oli kokonai- 
suudessaan käsitettävä. Kaikki kansat pääsivät nyt 
mukaan maailman historiaan, Afrikan ja Uuden maail- 
man villit alkuasukkaat ja Aasian lukemattomat kansa- 
kunnat. Maantieteen ja kansatieteen avulla määrättiin 
kullekin paikkansa, kielitieteen avulla niitä ryhmiteltiin 

suuriin sukulaisryhmiin ja selviteltiin, miten ne samasta 
alkuperästä polveutuivat. Ja juuri ne kansakunnat, jotka 
siihen asti olivat jääneet laiminlyödyiksi, joutuivat suu- 
rimman huomion esineeksi. Ellei niitä ja niiden vai- 
heita tuntenut, ei ihmiskunnan vaiheista milloinkaan 
järjestettyä kokonaiskäsitystä saanut. 

Näin ajatellen oli Schlözer muun muassa Venäjän- 
kin viljelemättömään historiaan puuttunut. Kriitillisellä 
kokoilemis- ja tutkimustyöllään hän oli sen kokonaan 
uudestansa luonut, läpikäynyt kaikki vanhat kronikat, 
verrannut ne kohta kohdalta ja tieto tiedolta, perannut 
pois erehdykset ja järjestänyt jälellejääneen. Näin tar- 
kastettuina hän ne julkaisi itsetietoisesi! ilmoittaen tä- 
män tapahtuman olevan Venäjän historian perustus- 
hetken. Ja vastaisille tutkijoille, työnsä jatkajille, antaa 
hän neuvoja tulevaisuuden varalle: „ Jotta tuossa työssä 
ei ammennettaisi ainoastaan annaaleja, vaan myös ta- 
vallaan koko Venäjän historia, tulee asianomaiseen 
kohtaan samalla asettaa kaikki, mikä erikoiskronikoissa, 
astekirjoissa, kronograafeilla ja muissa syrjälähteissä 
löytyy, ja niin julkaista täydellinen Venäjän historian 
varasto.*' Ja neuvoonsa liittää Schlözer vielä toisen: 
„ Kaikki muut työt hyötyvät tuon järjestelmiällisen 
alun kautta ja voivat säännöllisemmin seurata toi- 
nen toistaan. Kun Venäjän historia kotimaisista läh- 
teistä on ammennettu, mentäköön ulkomaalaisiin, etsittä- 
köön pohjan, lännen, vieläpä idänkin arkistot ja koot- 
takoon aineksia missä vaan sellaisia löytyy." 

Samalla tavalla perustivat uurastavat saksalaiset 
muitten slaavilaisten kansain historiat. Greifswaldilai- 
nen yliopistomies Dähnert, jonka huonosta kirjainhan- 

kinnasta Turun akatemian kirjastolle edellä oli puhe, 
julkaisi vendiläisten historian luonnoksen. Ja puoleksi 
saksalaistunut Josef Dobrovsky, böömiläis-isänmaalUsen 
liikkeen alkaja, kokoili kaikkialta lähteitä oman kan- 
sansa historiaa varten. Kumpikin piti tutkimustyötään 
vain vastaisen omaraaisen tutkimuksen perustana. „Näitä 
kaikkia", lausuu Dähnert tarkoittaen kerättyjä aineksia, 
„ voimme pitää kivenä ja kalkkina, jotka kuuluvat ra- 
kennukseen sekä suunnitelmina, joiden mukaan raken- 
nus on tehtävä." 

Eikö ollut jo aika luoda Suomen kansallekin, 
jonka mainiosta muinaisuudesta Daniel Juslenius oli 
isänmaalliset haaveensa haaveksinut, oma erikoinen 
historiansa? 

Porthanista oli göttingeniläisten tutkimuksilla suuri 
viehätys senkintähden, että ne joutuivat koskette- 
lemaan suomalaisten heimojen alkuperää, vanhimpia 
vaiheita ja. sukusuhteita. Monet suomensukuiset tahi 
suomensukuisiksi luullut kansat Aasiassa ja Europan 
Venäjässä olivat tulleet yleisemmin tutuiksi vasta sitten, 
kun ruotsalaiset sotavangit palatessaan kotimaahansa 
Uudenkaupungin rauhan jälkeen toivat niistä tietoja. 
Ranskalaiset valistushistorioitsijat olivat katsoneet niir 
den vaiheita historiallisen käsittelyn arvoisiksi ja göttin- 
geniläiset tutkijat olivat innolla omistaneet ajatuksen 
omakseen ja toimineet senmukaisesti. Venäjällä oles- 
keli tähän aikaan muutamia varsin kyvykkäitä saksa- 
laisia tutkijoita kuten MiiUer ja Fischer, ja A. L. Schlözer- 
kin vietti täällä useita vuosia 1760-luvulla. Tutkiert 
Venäjän historiaa, koettivat he selvitellä suomalaisten- 
kin heimojen vaiheita. 

Myöskin ruotsalaiselta taholta oli niitä kosketeltu, 
tosin aivan eri tavalla. Suomalaisia, „finnaf", mainitaan 
vanhoissa islantilaisissa saduissa Skandinaviassa asu- 
vaksi mahtavaksi kansaksi, jonka kuninkaat naittivat 
tyttäriään ruotsalaisille sankareille ja joka kävi sotia 
skandinavilaisia naapureitaan vastaan. Sen historia siis 
tuntui olevan läheisesti liittyneellä ruotsalaisten van- 
himpaan historiaan ja ainoastaan tästä selviävän. Is- 
lantilaisten tietojen mukaan sitä siis esitettiin ja antiikin 
kertomukset entisajan skyyteistä otettiin avuksi. Näin 
rakentui historiallinen traditioni, jonka mukaan ruotsa- 
lainen sankari ja puolijumala Odin olisi Pompeiuksen 
aikoina johtanut skyytit Suomeen ja Skandinaviaan. 
Lähtien näistä edellytyksistä ruotsalaiset ja suomalaiset 
tutkijat veljellisessä sovussa kutoivat yhteen molempain 
naapurikansain vaiheita. 

Oppineet papit ja muut tietorikkaat miehet, jotka 
olivat perehtyneet hepreaan ja kreikankieleen, luulivat 
niistä löytäneensä suomen sukulaisuutta. Se selitettiin 
joko siten, että suomalaiset alkujaan polveutuivat niistä 
Israelin 10 sukukunnasta, jotka Esran kirjan mukaan 
vaelsivat maanpakoon pohjoiseen päin ja sekaantuivat 
skyyteihin tahi siitä, että skyytit asuen kreikkalaisten 
lähellä olivat näiltä omistaneet joukon sanoja ja muo- 
toja tahi olivat suorastaan kreikkalaissukuinen kansa. 

Göttingenin tutkijat puuttuivat suomalaisten hei- 
mojen historiaan käyttäen aivan toisia lähteitä ja toisel- 
laista tutkimustapaa. Heistä olivat islantilaiset sadut 
historiallisena lähteenä aivan epäluotettavia, niitä ei siis 
voinut käyttää. Antiikin tiedonantoja skyyteistä olivat 
useat heistä koettaneet tässä panna historiallisen tieto- 

varastonsa pohjaksi — prof. Gatterer oli senjohdosta 
kirjoittanut laajan, oppineen tutkimuksen — mutta vih- 
doin oli Schlözer älynnyt nämät yritykset turhiksi. 
Hänen käsityksensä mukaan olivat kreikkalaiset kutsu- 
neet Skytiaksi pohjan ja idän seutuja, joita eivät tun- 
teneet ja jonne sijoittivat kaikki heille tuntemattomat, 
tarunomaiset kansat. Todellisuudessa oli alue määrät- 
tömän laaja ja käsitti mitä erilaisimpia ja erisukuisim- 
pia kansoja. Vanhojen kirjoittajain ilmoitusten avulla 
ei paljonkaan saanut tietää, ei suomalaisten eikä muit- 
tenkaan kansain vanhimmasta historiasta. Se oli lop- 
putulos, johon Schlözer ja hänen kanssansa monet 
muut saksalaiset tutkijat olivat tulleet. 

Tulos oli masentava niille, jotka sensuuntaiseen 
tutkimukseen olivat vuosikausia elämästänsä uhranneet 
ja olisi ollut aivan lohduton, ellei olisi ollut muuta si- 
jalle panna. Vaan uusimman tutkimuksen edustajat 
vertasivat kansoja toisiinsa kielen ja rotu-ominaisuuk- 
siensa puolesta, tarkkasivat niiden tapoja ja asuinsijoja 
ja päättelivät siitä, mistä nuot kansat olivat kotoisin ja 
mistä tulleet. Tämäkin menettelytapa oli tosin ehtinyt 
joutua huonoon huutoon Rudbeckin ja hänen kaltais- 
tensa uhkarohkeitten päätelmien tähden ja sitä olikin 
sentähden kävtettävä suurimmalla varovaisuudella. 

Vanhan ajan tutkijat olivat olettaneet sanoja su- 
kulaissanoiksi kun niillä vain oli samanlainen sointu; 
merkitys saatiin kyllä aina soveltumaan. Uudemmat tut- 
kijat vaativat ensiksikin vertailuilta merkitykseen nähden 
soveltumista ja sitten todistelua, että äänteet tosiaan saat- 
toivat muuttua sellaisiksi, jollaisina ne verratussa sanassa 
olivat. Jos muissa kielissä tuollainen muutos oli saattanut 

tapahtua, jos siis puhe-elimet joskus olivat tuon muutok- 
sen suorittaneet, jos sanalla sanoen tuollainen muutos oli 
mahdollinen, silloin saattoi sitä myöskin otaksua. 
„Totta on, että kirjaimet muuttuvat", sanoo Schlözer, 
„kun siirtyvät aikakaudesta toiseen, maasta, kielestä 
toiseen, mutta ne muuttuvat lakien mukaan, jotka saat- 
taa ja tulee todistaa induktionin avulla monista muista 
kielistä otetuilla esimerkeillä." Sanoja verrattaissa tuli 
vielä varoa useita muita asioita, että sanat merkitsivät 
joitakin tavallisia alkuperäisiä esineitä ja siis todella 
olivat ijältänsä vanhoja, että ne eivät mukailleet 
luonnonääniä, eivät olleet yhdyssanoja j. n. e. En- 
nen kaikkea tuli tuntea perinpohjin kieliä, joiden sa- 
noja toisiinsa verrattiin. 

Mihin tuloksiin tämä menettelytapa johti? Suo- 
men suku oli ammoisista ajoista asunut laajoilla alueilla 
Uralista aina Itämereen, Mustaan mereen ja Pohjoiseen 
jäämereen asti, yhtäjaksoisena heimoryhmänä, sanoi 
Schlözer. Suomen suvun alkukoti oli etsittävä Kaspian 
meren rantamilta, arveli Fischer, kun taas muut tutki- 
jat etsivät sitä Etelä- ja Länsi- Venäjältä, vieläpä Itä- 
Saksastakin. Koetettiin edelleen esittää miten suoma- 
laiset kansat olivat hajaantuneet, kun slaavilaiset tun- 
keutuivat heidän keskeensä ja miten ne vähitellen oli- 
vat siirtyneet silloisille asumuksilleen. Siinä oli kap- 
pale maailmanhistoriaa, aivan toisenlaista kuin ruotsa- 
laisten suunnittelema, epävarmaa vielä, mutta uusia nä- 
köaloja avaavana ja paljon lupaavana, odottaen taita- 
1^ vaii suomen- ja sen sukukielten tuntijaa. Mutta Ruotsin- 
Suomen oppineet olivat jättäneet nämät saksalaisten 
tutkijain tulokset enimmästä päästä huomioonottamatta, 

harvoin he mainitsevatkaan suomalaisten sukulaisia 
kaukana Venäjällä. 

Muutamia, vielä heikkoja yrityksiä oli kummin- 
kin tehty göttingeniläisten viittaamaan suuntaan. Ja 
vuonna 1759 oli suomalainen Lindheim perinpohjaisesti 
ja taitavasti todistanut, että lappalaiset ja suomalaiset 
olivat kerrassaan eri kansaa kieleltään ja sukuperältään; 
islantilaisten mainitsemat „finnar** olivat lappalaisia, ei 
suomalaisia. Samansuuntaisiin tuloksiin tuli suomen- 
kieltä ja historiaa harrastava kirkkoherra Erik Len- 
cqvist. Hän ei tosin ollenkaan epäile, etteivät suoma- 
laiset olisi skyytein jälkeläisiä, sitähän todistaa muka 
venäläisten heille antama tschudi-nimikin. Mutta he 
ovat tulleet Venäjältä varsin myöhäisinä aikoina, vielä 
Kristuksen syntymän aikaan ovat he asuneet Itämeren 
itäpuolella ja eläneet maanviljelyksestä. . 

Näin erotettiin suomalaisten historia vanhimmasta 
Skandinavian muinaisuudesta; suomalaisilla oli erikoi- 
nen muinaisuutensa kaukana Volgan rannoilla. Sitä 
oli siis tutkittava eriksensä, itsenäisesti. Lencqvist 
omasta puolestansa oli täydelleen vakuutettu sen suu- 
ruudesta ja loistosta, sillä hänen kansansa oli ikivan- 
haa skyytalaista sukujuurta, vanhempaa kuin itse yl- 
peät svealaiset ja göötalaiset. Hänen kielensä oli emä- 
kieli, josta viro ja lappi, tscheremissi, mordva, voguuli 
ja unkari aikain kuluessa olivat lähteneet. Vaikka nä- 
mät muut kielet olivat muuttuneet niinkuin useimmat 
Europan kielet, oli suomalainen pääkieli pysynyt suun- 
nillensa samanlaisena, puhtaana ja sekoittumattomana 
aina Babelin sekaannuksesta asti. Turhaa siis oli, että 
Rudbeck etsi sen alkuperää juutalaisista, yhtä turhaa 

kuin ruotsalaisten yritys asettaa Forniother suomalais- 
ten kantaisäksi heidän oikean esi-isänsä Ukon sijaan. 
— Tällainen oli innokkaan suomen kielen ja suomalai- 
suuden ystävän käsitys: on kuin kuulisi itse Jusleniuk- 
sen puhuvan ja kumminkin sulaa siinä merkillisesti yh- 
teen vanha oletus ja uudenaikainen tutkimus, keskellä 
ruotsalaisilta historioitsijoilta perittyjä mielipiteitä viita- 
taan Strahlenbergiin, Biischingiin ja heitä myöhempiin 
saksalaisiin tutkijoihin. 

Ilmeisesti oli Porthan 1770-luvulla samantapaisella 
kannalla. Vuonna 1766 oli hän olettanut suomalaisten 
runojen olevan heprealaista alkuperää ja lisännyt arve- 
lunaan, että runo-nimikin oli juutalaista perua. Seuraa- 
vina vuosina näkyy hän tutkineen suomea ja jonkun 
verran sen sukukieliäkin; Turun Sanomain ensimäisiin 
numeroihin kirjoitti hän selonteon unkarilaisen munkin 
Johannes Sainovicsin teoksesta Demonstratio Idioma 
Ungarorum et iMpponum idem esse (TodistUS että un- 

karin^ ja lapin-kieli on sama kieli). Tästä selonteosta 
käy selville, että Porthan jo silloin oli tarkka suomen- 
kielen rakennuksen tuntija ja oli vähän unkariinkin pe- 
rehtynyt. Hän vertailee mielellänsä näitä kieliä hep- 
rean kieleen. Kirjoituksensa lopussa hän huomauttaa 
miten tärkeätä olisi perehtyä suomensukuisiin kieliin ja 
tehdä vertailuja niiden välillä. „0n epäämätöntä", lausuu 
hän, „että kaikissa kolmessa kielessä täysin taitava hen- 
kilö kykenisi tekemään monta hyödyllistä muistutusta 
niiden keskinäiseksi eduksi; ehkäpä voisi hän hiukan 
valaista kysymystä kansakuntain sukulaisuudestakin." 

Suomalaisten alkuperästä ja asuinpaikoista ei kir- 
joittaja ota mitään varmaa sanoakseen. Mutta 1770- 

luvun lopulla hän liittyen göttingeniläisten ja samalla 
Lencqvistin mielipitciseen lausuu: „Suomalaiset, psr- 
malaiset, lappalaiset y. m. Tämä kansa muodostaa 
vielä suuren osan valtakunnan asukkaista. Kaikki 
asianhaarat vahvistavat vanhimman venäläisen histo- 
rian todistuksen, joka esittää ne valtakunnan pohjois- 
osan vanhimpina asukkaina, Väinäjoen, ylisen Vol- 
gan, Vienajoen y. m. seutuvilla." Samalla ovat suo- 
malaiset Porthanista kuten Lencqvististä skyytein jäl- 
keläisiä ja täydellä itsetunnolla hän P. A. Gaddin kanssa 
sepittämässään ohjelmarunossa Turun Sanomain alka- 
jaisiksi laulaa: „ Kansa skyytein sukua ja pohjan van- 
himpia heimoja." 

* 

Aina silloin tällöin vertailivat tutkijat suomenkie- 
lisiä sivistysesineitten, työkalujen, vaatteitten, rakennuk- 
sen ösain y. m. tavarain, joiden käyttö osotti jonkin- 
laista sivistystä, nimiä vieraskielisiin. Ne nimet, jotka 
olivat muilta lainattuja, osottivat — niin ajateltiin — 
että niillä merkittyjen esineittenkin käyttö oli vierailta 
kansoilta otettu lainatavara; mutta kotimaiset nimet 
tiesivät esineiden ikivanhaa tuntemista ja käyttämistä. 
Tällä tavalla oli Juslenius mielestään todistanut suoma- 
laisten ikivanhan valtakunnan muinaista mahtavuutta 
ja sivistystä — tuota omaperäistä sivistystä, jonka ka- 
teelliset ruotsalaiset muka olivat hävittäneet. 

Kun sitten ranskalaisten kirjailijain kautta kävi 
yleiseksi se käsitys, että historian ensi sijassa tuli ku- 
vailla sivistyksen kehittymistä, oli tuo elävistä kielistä 

saatu apukeino erittäin tervetullut sivistyksen varhai- 
simpia vaiheita tutkittaessa. Ruotsalaiset kirjoittajat 
sitä silloin tällöin Suomen historiaa tutkiessaan käytti- 
vät; he vertailivat suomea ruotsiin, gootinkieleen tahi 
venäjään. Professori Gadd tutki tällä tavoin väitös- 
kirjainsa alussa jonkinlaiseksi johdannoksi suomalais- 
ten taloudellista tilaa ja kun hän vuonna 1775 kirjoitti 
laajanlaisen selonteon maamme elinkeinojen tilasta ja 
niiden edistämisestä, alkaa hän sen tarkalla kuvauksella 
suomalaisten sivistyksestä pakanuuden aikana. Ku- 
vauksensa hän on luonut päätellen mitkä sanat olivat 
alkujansa suomenkielisiä ja mitä sivistysesineitä suo- 
malaiset jo pakanuudenaikana tunsivat. 

Porthania huvittivat sivistyssanain vertailut suu- 
resti. Hän sai käsiinsä ruotsalaisen Ihren tuollaisten 
vertailujen pohjalle laatiman kuvauksen ruotsalaisten 
muinaisesta alkuperäisestä yksinkertaisuudesta ja tuli 
sen johdosta miettineeksi mitkä noista Ihren luettele- 
mista sanoista olivat suomenkielessä alkuperäisinä, mitkä 
taas ruotsista lainattuja. Hän merkitsi vertailunsa pa- 
periliuskalle ja talletti sen vastaisuuden varalle. 

Näin aukeni yhä uusia mahdollisuuksia Suomen 
historian tuntemiseen; ne tuntuivat varsin runsailta ja 
paljoa lupaavilta. Kaikki vanhat kirjeet ja asiakirjat, 
joita Turun lehdissä julkaistiin, saattoivat aavistamaan 
Suomen sivistyksen vaiheita aina keskiajalta asti ja nyt 
viekotteli kaukainen pakanallinen sivistyskin puoleksi 
paljastuen tutkijain uteliaille katseille. 



6 



VL 



Yliopiston vanha kaunopuheen professori Henrik 
Hassel oli puolen vuosisataa kestäneen opettajatoimensa 
jälkeen vihdoin väsyneenä ja sairaana vetäytynyt le- 
poon. Vanhoiksi ja kivuUoisiksi olivat useat hänen vir- 
kaveljistäänkin käyneet, jumaluusopin professorit Ross 
ja Pryss olivat jo haudan partaalla, elähtänyt ja kyke- 
nemätön oli myöskin metafysikan opettaja Nääf. Niinpä 
avautui akatemian nuorille kyvykkäille dosenteille toi- 
veita päästä professoreiksi, päästä samalla toteuttamaan 
uusia, mielissä hautuneita aatteita ja oppeja opettaja- 
toimessa ja akatemian hallinnossa. Ensimäisiä heistä 
oli Porthan, joka jo läheni neljättäkymmentä ikävuot- 
taan ja oli toistakymmentä vuotta yliopiston opettajana 
ollut. Hän jo kaipasi parempaa rahallista toimeen- 
tuloa ja varmempaa virka-asemaakin tehtyänsä tähän 
asti työtä vähäpätöisestä palkkiosta. 

Hiukan Porthan lienee epäröinyt, pyrkisikö kauno- 
puheen vaiko metafysikan opettajaksi; näytti nimittäin 
hetkisen siltä, kuin olisi viimemainittu virka nopeampaa 
palkkaa luvannut. Mutta kaunopuheisuus viehätti pal- 
jon enemmän. Porthan suostui v. 1775 aluksi palkatta 
hoitamaan Hasselin virkaa, kunnes hänet, edeltäjänsä 

kuoltua, vuonna 1777 nimitettiin vakinaiseksi kaunopu- 
heen opettajaksi. 

Vähän toista vuotta oli Porthan ollut uudessa vi- 
rassaan, kun hän lähti opintomatkalle Saksaan. Jo kau- 
van oli hän sitä ajatellut. Saksan tieteellinen elämä oli 
virkeä, sen yliopistot laajalti tunnetulta. Porthan kuten 
virkaveljensäkin oli vuosikausia mielenkiinnolla seuran- 
nut saksalaisia aikakauskirjoja, lukenut niiden vilkkaita 
riitakirjoituksia ja keskustellut niistä toveripiireissä. Hän 
oli nähnyt, että saksalainen kirjallisuus vuosi vuodelta 
kävi tärkeämmäksi, se oli vaikuttanut suuresti hänen 
omiin töihinsä ja tutkimuksiinsa ja sen tuloksia omis- 
tamalla tunsi hän ehtineensä edistyneemmälle kannalle 
kuin monet muut suomalaiset tiedemiehet. Näin ollen 
kypsyi hänessä ajatus päästä itse lähtemään saksalai- 
sen tieteen viljelyspaikoille, tutustumaan yliopisto-elä- 
mään ja professoreihin, jotta hän vastaisuudessakin sit- 
ten voisi ylläpitää kirjeellisesti heidän kanssaan yhteyttä. 
Tiedustelemalla sikäläisiä kirjakauppa-oloja toivoi Por- 
than voivansa yliopiston kirjastoakin hyödyttää. 

Toukokuussa vuonna 1779 Porthan lähti matkalle. 
Hän kulki laivalla Lybekkiin, sitten Hampuriin ja edel- 
leen postirattailla epätasaisia, kuoppaisia teitä Göttinge- 
niin. Niin oli hän Saksan virkeimmässä yliopisto-kau- 
pungissa, yhdessä uudenaikaisen tieteen pesäpaikoista. 
Yliopistolliset luennot jatkuivat siellä pitkin päivää, seit- 
semästä aamulla kahdeksaan illalla; kun kello löi tor- 
nissa, täyttyivät kadut luennoille kiiruhtavista tahi sieltä 
palaavista ylioppilaista. Porthankin kulki luentoja kuu- 
lemassa, tutustui opettajiin ja käytti ahkerasti akatemian 
suurta kirjastoa. 

Pofessorit olivat maineeltaan hänelle jo entuudes- 
taan tuttuja; nyt hän oppi tuntemaan ne henkilöinä. 
Michaelis oli samalla jumaluusoppinut ja itämaisten kiel- 
ten tutkija; tarkoin perehtyneenä Pyhän maan luon- 
toon ja kansaan saattoi hän luontevasti selitellä raamat- 
tua uudelta kannalta, kirjana, jossa kansan elämä itä- 
maisine tapoineen kuvastui. Heprean sukulaiskielten 
tutkijana osasi hän antaa pyhän kirjan sanoille uuden 
merkityksen, useinpa uuden, oikeamman kieliasunkin. 
Niin näytti raamattu Michaeliksen käsissä ihmeen sel- 
vältä ja jokapäiväiseltä, mutta samalla niin järkiperäi- 
seltä kuin olisi siitä kaikki pyhyyden lämmin loiste haih- 
tunut. Michaeliksen rinnalla työskenteli hänen entinen 
oppilaansa Schlözer, joka selitteli historian asiakirjoja 
melkein kuin Michaelis raamattua. Yhtä tarkoin otti 
hän selkoa näiden todellisesta sisällöstä ja sanamuo- 
dosta, poistaen säälittä entiset olettelut ja väärinkäsi- 
tykset ja yhtä elävinä ja jokapäiväisinä, melkein nyky- 
aikaisina esiintyivät hänelle historian henkilöt. Laajalti 
matkustellut hän oli, erittäinkin olivat Ruotsi ja Venäjä, 
näiden maiden kieli ja muinaisuus hänelle tunnettuja 
ja Suomen heimon esihistoriaakin oli hän, kuten edellä 
meille selvisi, taitavasti selitellyt. Siinä mahtoi olla 
aihetta ajatusten vaihtoon ja uusien aiheitten herää- 
mistä. 

Entäs sitten Heyne, göttingeniläinen kaunopuheen 
ja runouden professori! Luennoillaan ja seminaarihar- 
joituksillaan tutustutti hän oppilaitansa antiikin kansain 
vahimpaan sivistykseen, teki vertauksia oman aikansa 
villikansoihin, joiden alkuperäiset tavat tuntuivat muis- 
tuttavan latinalaisten kirjailijain kuvauksia. Näin hän 

rakenteli antiikin sivistyshistoriaa ja mietiskeli siinä sa- 
malla toistakin yleisempää ainetta: millainen inhimil- 
linen sivistys oli alkuasteillaan ollut ja miten levin- 
nyt. Ja sitten hän selitteli, kuinka antiikin teokset näissä 
sivistysoloissa olivat kirjoitetut, mitä kirjoittajat teoksis- 
saan oikeastaan ilmoittivat ja kuinka he olivat ne ko- 
koonpanneet. Heynen seminareissa istui tulevan Sak- 
san henkisiä kykyjä, siellä oli v. Humboldt ja Vos3, 
joka kerran oli kääntävä Homeeroksen saksaksi, siellä 
sai alkeistietonsa Wolff, joka ensinnä otaksui, että Ho- 
meeroksen eepos oli kokonaisen laulajaryhmän laatima 
eikä sokean runoilijan erikoistuote. 

Eipä ihmettä, että Porthan tässä seurapiirissä viih- 
tyi lähemmäs parin kuukauden ajan. Hän katseli kaik- 
kia yliopistollisia laitoksia, kävi tähtitornissa ja kasvi- 
tieteellisessä puutarhassa, oli tiedeseuran kokouksissa 
ja akateemisissa väittelytilaisuuksissa. Vaikkakin sekä 
professorien opettajatoimessa että ylioppilas-elämässä 
hänen mielestänsä oli yksityisiä varjopuolia, ei Porthan 
siltä voinut olla viehättymättä henkisen elämän uhkeu- 
desta ja yltäkylläisyydestä. 

Elokuu lienee jo melkein ollut puolivälissä, kun 
matkailijamme jätti Göttingenin alkaaksensa kiertomat- 
kaa Keski-Saksan kaupunkeihin. Matka kulki muun 
muassa Erfurtiin, Leipzigiin, Dresdeniin, Jenaan, Wit- 
tenbergiin ja Halleen. Kaikkialla nähtävää ja opitta- 
vaa, vähän väliä oppineita tuttavuuksia. Leipzig ja 
Halle olivat Göttingenin rinnalla Saksan etevimmät yli- 
opistot. Haliessa oli yliopiston yhteydessä hyvä pappis- 
seminaari, jossa valmistettiin kirkon miehiä, mutta joita- 
kuita vuosia sitten myöskin koulunopettajia heidän tulevia 

h toimialojaan varten. Erikoinen koulunopettajan sivistj^s/ 
ja kasvatusopillinen', kouluutus oli näet uusin uutuus 
Saksan yliopistoissa, jota sieti mukailla ja siirtää muual- 
lekin. 

Paluumatka kävi Tukholman kautta ja sieltä ehti 
Porthan kotimaahansa juuri joulun edellä 1779. Mu- 
kanaan toi hän joukon uusinta tieteellistä kirjallisuutta, 
tuoreita kokemuksia ja vaikutuksia sekä paljon muis- 
toja Saksan suurista yliopistoista, niiden virkeästä elä- 
mästä ja niiden mainioista opettajista. Ja kotona ta- 
pasi hän olot entisellänsä. Täällä odottivat kaikki van- 
hat harrastukset, keskenjääneet väitöskirjat kirjaston- 
historiasta ja suomalaisesta runoudesta, Aurora-seuran 
lehti, joka sillävälin oli kuollut, mutta ei saanut kuol- 
leeksi jäädä, ja ennen kaikkea yliopistollinen opettaja- 
toimi, joka enimmän työn itsellensä vaati ja jonka ym- 
pärille kaikki muu työ oli ryhmitettävä. 

Luennot alkoivat taas entiseen tapaansa kello kah- 
delta iltapäivällä akatemian pienemmässä oppisalissa. 
Sali oli matala ja kostea, sillä vastapäätä olevan tuo- 
miokirkon korkea seinä esti täyttä päivänvaloa sisään- 
tunkemasta ja kirkkomaalta tihkui vettä seinän lävitse 
sisään. Talvella siellä oli sietämätöntä, sillä huonetta 
■ei saattanut lämmittää. „ Professori, jonka vain yhden 
tunnin tarvitsee olla akatemiassa", lausuu Porthan, Ja 
ainakin voi varustautua kovaa kylmyyttä vastaan, 
ei siitä niin pahasti kärsi. Mutta köyhät nuorukaiset, 
jotka usein ovat talvivaatteilla huonosti varustetut, ovat 
pakotetut monta tuntia perätysten (jos yhtäjaksoisesti 
tahtovat seurata heille esitettyjä tieteitä) kärsimään pak- 
kasta." Ja tähän Porthan vielä valitellen lisää: «Jokai- 

nen käsittää helposti, millaisella halulla ja tarkkuu- 
della nuoriso, kiin kylmyys sitä ahdistaa, esitystä kuun- 
telee. Usein on mahdotonta merkitä muistiin mitä 
kuulee. Hiljaisuus, jonka kuunneltaessa pitäisi vallita, 
häiriintyy usein liikkeistä ja melusta, jonka kokeet kyl- 
män estämiseksi aiheuttavat." 

Mutta Porthanista tuntui siltä, ettei talven kyl- 
myys yksinänsä haitannut akateemisia opinnoita. Nau- 
tinnon ja elämänilon henki, joka alustapitäen oli ollut 
hänelle vastenmielinen, mutta jonka ilmauksiin hän 
Aurora-seurassa näytti jsuostuneen, alkoi entistä enem- 
män villitä akateemista nuorisoa. „ Nuorisomme alkaa 
luulla voivansa käyttää toisella tavalla varojaan parem- 
min, kuin viipymällä kauvan akatemiassa ja hankki- 
malla maisterin arvon", valittelee Porthan 1781. „Sil- 
minnähtävästi vähenee myöskin työteliaisyys ja ylelli- 
nen elintapa tulee tavalliseksi tehden heidän oleskelunsa 
akatemiassa yhä kalliimmaksi." Vielä harmillisempaa 
öli, että opettajissakin oli velttoja ja välinpitämättömiä 
henkilöitä, jotka juuri ja juuri virkansa hoitivat, mutta 
muuten kuluttivat päivänsä huveissaan ja mieliteoissaan. 
Esimerkiksi Kreander, taloustieteen professori, kuului- 
san Kalmin jälkeläinen! „ Hänen luonteensa näkyy 
yhä selvemmin", sanoo Porthan; ^sittenkuin hän on 
saanut käsiinsä rahat Kalmin matkakertomuksen lo- 
pettamista varten, ei hän enää sitä ajattelekkaan. On 
kumminkin vahinko, että käsikirjoitus hänen kynsiinsä 
joutui. Kalmin tapaan luennoi hän kokonaisia lukukau- 
sia pellonviljelyksen, niitynhoidon y. m. hyödystä; ja 
siirtyy aineesta toiseen ilman järkeä ja järjestystä. On 
myöskin käynyt niin laiskaksi, ettei viitsi kunnolleen 

luentojaan valmistaa eikä niitä yhtäjaksoisesti pitää; 
vaan lähettää vähän päästä kuulijoilleen peruutusilmoi- 
tuksen." Kreanderin tapaisia oli muitakin: adjunkti 
Alanus, joka tottuneena kuluttamaan aamupäivänsä pii- 
pun ja kahvikupin ääressä sekä kävelemään päivät pääs- 
tään alushoususillaan pitkin lattiaa, valitteli surkeasti 
töittensä paljoutta; Bonsdorff, joka matkusteli maaseu- 
duilla taloja ja riihiä rakennuttamassa ja kaupungissa 
pani toimeen iltamia ja tanssiaisia tanssien niissä kuin 
koulupoika; dosentti Ingman, joka konsistorion kerto- 
muksen mukaan „ olisi, jos virkaansa jäisi, häpeä aka- 
temialle ja pahennus opiskelevalle nuorisolle, joka on 
nähnyt hänen makaavan katuojissa, tietää, että hän on 
juonut järjen päästänsä, sekä tietää yhtä vähän kuin 
konsistoriokaan missä hän asuu". Luetteloa voisi jatkaa, 
mutta riittäähän tämäkin osottamaan, että Tukholmasta 
tuleva nautinnonhalu yhtyneenä 1750- ja 1760-lukujen 
velttoon henkeen ei akatemialle hyviä seurauksia tuot- 
tanut. Ja pahennusta ajan pitkään jatkui, tuntuipa siltä 
kuin se olisi enentynyt. Opintojen sovittaminen käytän- 
nölliseen elämään oli kyllä suureksi hyödyksi, mutta 
joskus oli vaara lähellä, että käytännölliset harrastukset 
opin kokonansa syrjäyttivät. „ Edellisiin aikoihin ver- 
raten pyrkii vahingollinen henki tunkeutumaan dosent- 
teihimme," sanoo Porthan, „ heidän pitäessään akatee- 
misia toimia sivutyönä ja halutessaan sekaantua mui- 
hin asioihin sekä mieluummin niiden kautta kuin opet- 
tamalla hankkia elatuksensa; mistä on seurauksena, et- 
teivät he vastedeskään, kun tulevat vakinaisiin virkoihin, 
antaudu lukutyöhön, vaan mieluummin kuluttavat ai- 
kansa muissa toimissa; ei taloudellinenkaan into, joka 

on vallannut osan yliopistomiehistämme, ole juuri mi- 
nun mieleni mukainen." 

Varakansleri Jaakko Haartman, joka vuonna 1776 
virkaan tultuaan oli päättänyt poistaa juurinensa kaikki 
siihen astiset huolimattomuudet ja velttoudet virantoi- 
mituksessa, antoi vain aihetta yhtämittaisiin riitoihin ja 
rettelöihin, siten professorien opetustointa haitaten. Pik- 
kumaisella tavallaan kaikkiin akatemian asioihin sekaan- 
tumalla oli hän näet niin katkeroittanut vapauteen tot- 
tuneet professorit, että he konsistoriossa säännöllisesti 
häntä vastustivat ja venyttivät istuntoja ylenmäärin. 
„ Akateeminen konsistorio on tähän aikaan ollut usein 
koolla", kertoo Porthan vuonna 1780. „Kun varakans- 
lerillamme aina on keskustelun aiheita, emme milloin- 
kaan voi erota ennen yhtä: aineet ovat tämäntapaisia: 
onko väärin, että rehtori omin luvin määräsi Schalber- 
gin virkaanastujaispäivän asiaa konsistoriossa puheeksi 

saattamatta. Ovatko stipendiatein väittelyt (joissa 

nimienhuudon tulee tapahtua) pidettävät stipendiati- 

luettelon tarkistamisen jälkeen vaiko sitä ennen. 

Näistä tärkeistä kysymyksistä on pidetty monen arkin 
pituisia pöytäkirjoja, erittäinkin viimemainitusta, joka 
on antanut meille työtä moneksi kuukaudeksi." 

Niinkuin asiat hänestä tarkoituksenmukaisilta näyt- 
tivät niin Porthan niitä käsitteli, jos kohta tuntuu jos- 
kus siltä, että muodollinen oikeus ei ole hänen puolel- 
lansa. Kun varakansleri helmikuulla 1783 vaati ihan 
yksityiskohtiin asti seikkaperäisiä tietoja yliopiston opet- 
tajain luennoista kanslerille annettavaksi, ei Porthan 
voinut olla pahaa mieltään tämän johdosta purkamatta. 
Siihen hänellä oli sitä enemmän syytä, kun luettelot 

ennen olivat jätetyt aivan lyhyet ja varakansleri niiden 
huolettomasta laadinnasta erikoisesti moitti Porthania ja 
muutamaa muuta nuorempaa professoria. „ Mitähän Kans- 
leri siitä mahtaa hyötyä", selitteli Porthan vanhalle suo- 
sijalleen Mennanderille, „että hän näkee kuinka monta 
Horatiuksen säettä kunakin päivänä olen selittänyt (jos 
nimittäin voisikin luulla hänellä olevan aikaa ja ha- 
hia käymään läpi meidän luentoluettelojamme)? Ja jos 
minun vielä tulee määritellä säkeitten sisältö, on mi- 
nun kopioitava luentoni täydellisesti. Sellaisella tarkas- 
telulla, kun asianomaiset itse eivät ole läsnä, ei voiteta 
mitään, mutta aina vain tulee häirityksi ja lopulta pa- 
kostakin kyllästyy. Kukapa minua estää, ellen oman- 
tuntoni tähden tahdo kunnolleen hoitaa tointani, kers- 
kaamasta sellaisesta, mitä en ikänä ole luennoinut? Ei 
tällaisestakaan puutu esimerkkejä." 

Varakansleri tahtoi opettajain opetusaikaakin pi- 
tentää. Lukukaudet olivat alkaneet lokakuun ja hel- 
mikuun alulla, koskapa ylioppilaat eivät sitä ennen lo- 
miltaan palanneet; konsistorion kokouspäivinä, väittä- 
jäisinä ja saarnainvalmistuspäivinä pyhiä vastaan oli 
luennoista ollut vapautusta; pääsiäis- ja helluntailupa 
kestivät suunnillensa kaksi viikkoa; syyslukukausi 
loppui kun tuli rekikeli ja ylioppilaat lähtivät aja- 
maan kotiseuduilleen, kevätlukukausi taas toukokuun 
loppupuolella. Nyt vaati varakansleri lupia vähemmiksi 
ja lukukausia pitemmiksi, vaikkei hänellä siihen edes 
selvää lainmääräystä ollut. Porthan Mennanderille taas- 
kin valitteli piispan menettelyä, kuvasi omaa työlästä 
opetustointaan ja lausui lopuksi: „Monet virkaveljistäni 
eivät suinkaan myöskään ole toimettomina. Ja kum- 

minkin meitä kaikkia leväperäisyydestä moititaan. Pa- 
rasta lienee, että me tästä lähtein olemme sellaisia, 
miksi meitä sanotaan ja samalla totumme aasin kärsi- 
vällisyyteen tahi tulemme välinpitämättömiksi siitä mitä 
meistä sanotaan." 

Kohtuuttomilla vaatimuksillaan varakansleri Por- 
thanin mielestä vain opetustointa haittasi; pahempaa 
hän sai aikaan tekemällä palkkavuorot filosofisessa tiede- 
kunnassa vallan sekaviksi. Kun päällepäätteeksi muu- 
tamat professorit olivat eronneet pidättäen itsellensä täy- 
det palkkaedut, niin oli professoreiksi pyrkijöillä hyvin 
huonoja toiveita päästä säännöllisille palkoille. Alkoi olla 
puute dosenteista ja apulaisista sekä yleensä kelvolli- 
sista nuorista tiedemiehistä. 



VII. 



Tällaiset olivat akatemian olot, kun Porthanin he- 
delmällisimmät opetus- ja tutkimusvuodet alkoivat. 
Akateemista toimintaansa kuvailee Porthan] vuonna 
1783 tähän tapaan: „Minä luennoin julkisia luento- 
tuntejani 12 tuntia viikossa; kertaan julkisia luento- 
jani 2 tuntia; minulla on osakunnan kokouksia joka 
keskiviikko ja lauvantai kolme tuntia sekä vastaanotan 
ja korjaan ylioppilasten kirjoituksia samoina päivinä 
kello 7:stä aamulla kello kahteentoista. Enempää en 
luulisi saksalaisenkaan professorin ehtivän. Tarvit- 
semme sitten aikaa luennoille valmistautuaksemme ja 
itse lukeaksemme (ettemme 10 vuoden kuluttua olisi 
oppeinemme kokonaan poissa muodista) sekä puuha- 
taksemme muissa kirjallisissa töissä." Tutkintoja, tie- 
dekunnan kirjoituksia, väitöskirjain tarkastamisia Por- 
than ei tässä ensinkään mainitse eikä riitaisia konsis- 
torion kokouksiakaan kaikkine hallintoon kuuluvine 
toimineen. Kun lukukausi läheni loppuaan, kasaan- 
tui työtä tavallista enemmän; silloin piti kirjoittaa 
lupakirjeitä poislähteville ylioppilaille ja monet kirjeet 
maaseudulle lähtijäin mukana. (Oli näet varsin taval- 
lista tähän aikaan toimittaa kirjeet tuttujen ja ohi- 
kulkevien matkustajain kautta.) Ylioppilastulvaa kesti 

näinä aikoina kokonaisia päiviä. Ja arvaa sen, millai- 
nen oli puuha ennen maisterinvihkijäisiä, kun ylioppi- 
lailla oli kiire saada väitöskirjansa valmistetuiksi, paine- 
tuiksi ja tarkastetuiksi joutuakseen vihkijäisistä osallisiksi. 

Joudumme nyt näkemään mitä Porthan työkiireis- 
sään todella aikaansai. Mitä oli Porthanilla oppilailleen 
tarjottavana luennoissaan ja väitöskirjoissaan? Ja millä 
tavalla hän oppinsa esitti? Haihtumattoman vaikutuk- 
sen Porthan kuulijoihinsa jätti, siinä kun hän istui op- 
pisijallaan henkevät silmät kuulijakuntaa halliten, ääni 
miellyttävästi mukautuen sanotun sisältöön, sanat su- 
juvasti huulilta tulvien ja tanakka ruumis kuten aina 
kumarassa. Oppisalin penkeillä istui ylioppilaita aina 
60 ~70:een asti uutterasti opettajan sanoja muistiin kirjoi- 
tellen. Heitä Porthan siinä luennoidessaan ajatteli, hei- 
dän hyödykseen hän oli kauttaaltansa luennot valmis- 
tanut. Oppilaitten kasvoista hän luki sanojensa vaiku- 
tusta ja jo kotosalla niitä miettiessään sattui hänelle 
mieleen miete, miten tuo tahi tuokin oppilas hänen 
esitystään käsittäisi. 

Julkisia luentojaan hän piti viikossa neljästi: joka 
toinen päivä hän esitti kaunopuhetta, joka toinen ru- 
noutta. Ne pidettiin yliopistolla pienemmässä oppisa- 
lissa. Mutta yksityisesti hän kotonaan . luennoi kaiken- 
laisista aineista, jotka hänestä tärkeiltä tuntuivat ja tut- 
kintolukujen tähden olivat oppilaille välttämättömiä se- 
littää. KäytöUistä filosofiaa hän usein esitti, logikaa, 
sielutiedettä ja yhteiskuntaoppia niinikään, toisinaan 
luontaista jumaluusoppia, kasvatustaitoa tahi klassillista 
muinaistiedettä. Aina hän esitti jonkun oppikirjan joh- 
dolla, seurasi sitä kohta kohdalta ja pykälä pykälältä; 

ja ellei oppikirjaa ollut saatavissa, saneli tahi kirjoitutti 
opettaja itse oppikirjan luonnoksen. 

Kirjaa koetti opettaja tehdä samalla tajuttavaksi ja 
huvittavaksi. Hän käytti tutunomaisia, jokapäiväisiä sa- 
noja, otti huvittavia esimerkkejä ja vertauksia sekä 
kertoi tuon tuostakin miellyttäviä juttuja ja kaskuja. 
Joskus hän pisti pilapuheenkin esityksensä lomaan. 
Oppikirjaa Porthan korjaili ja arvosteli. Missä oli jouta- 
via jaotteluja, siinä ne poistettiin, missä oli puututtu 
turhiin muodollisuuksiin tahi aikoja sitten vanhentunei- 
siin kysymyksiin, siinä ne kohdat kirjasta sivuutettiin. 
Kun Brunnmarkin moraalioppi alkaa kertoa synnynnäi- 
sestä opista, joka muka kaikissa ihmisissä on olemassa, 
huomauttaa Porthan lyhyesti, että „ kaikki nämät pykä- 
lät ovat pelkkää kinastelua, joka jo kauvan sitten on 
tullut hylätyksi". Kumminkin opettaja sitten heti alkoi 
kertoa, miten tuollainen outo käsitys synnynnäisestä 
opista oli alkunsa saanut ja ketkä sitä olivat esittäneet. 
Ja kun oppikirjassa tulee puhe Jumalan kymmenestä 
käskystä, selittää luennoitsija, että „tähän auktori se- 
kottaa teologiaan eikä moraaliin kuuluvaa. Pitää siitä 
kumminkin vähän puhua." Seuraa sitten pitkä esitys 
siitä mitä kymmenet käskyt oikeastaan ovat. 

Esimerkkejä riitti joka asiaan. Ne liittyivät mai- 
niosti oppikirjan kuiviin määrittelyihin ja antoivat niille 
aivan uuden eloisan luonteen. Milloin ne johtuivat 
opettajan suuresta lukeneisuudesta, milloin hänen taval- 
lisista kokemuksistaan. Kun logikan oppikirja jakaa 
ennakkoluulot eri luokkiin, luetellen yleisön, kasvatuk- 
sen, seurustelun, jonkun asian erikoisen uutuuden tahi 
vanhuuden aiheuttamat ennakkoluulot, niin höystää 

Porthan kutakin lajia esimerkeillään. Seurustelun en- 
nakkoluuloista hän sanoo: „Esimerkiksi sopii ylioppilas, 
joka mukautuu seuraelämän sääntöjen] mukaan", ja 
uutuuden ennakkoluuloista hän lisää: „ Muodit ovat 
kerrassaan konstikkaita ilmiöitä, esimerkiksi mitä nais- 
ten hattuihin tulee." Yleisen mielipiteen ennakkoluulot 
olivat; luennoitsijasta kaikkein haitallisimmat ja johtui- 
vat usein aivan satunnaisista tahi vähäpätöisistä syistä. 
„0n sananparsi: yleisö sanoo niin, ja silloin pn vain 
viisi tahi kuusi, jotka todella siten ajattelevat. Kun taas 
jollakin on väite, josta ei ole varma, arvelee hän heti 
olevansa oikeassa, kun vain saa useampia puolelleen." 
— Logikan luennoilla Porthan niin ikään joutuu selitte- 
lemään ihmeellisten asiain uskottavuutta. „Jos kerto- 
mus itsessään on mahdoton tahi on ristiriidassa ennen 
tunnettujen tosiseikkain kanssa, ei sitä pidä uskoa", sa- 
noo hän, „ esimerkkinä ovat pyhjmystarut. Mutta 
kaikkea ei ole katsottava mahdottomaksi, mikä tuntuu 
mahdottomalta, esim. ihmeitä. Siamin kuningas ei us- 
konut, että vesi saattoi jäätyä jääksi. Meidän tulee siis 
kyetä arvostelemaan mikä on mahdollista ja mikä ei. 
Mikäli se riippuu ulkonaisista aistimuksista, on mikä 
akka tahansa yhtä luotettava kuin filosofi, esimerkiksi 
todistamaan tappelusta." Kun oppikirja tätä sääntöä 
rajoittaa latinalaisella lauseella: „0n kumminkin suu- 
rempi luottamus sille annettava, joka omalta alaltansa 
kertoo, sillä ammattimiestä on ammatissaan uskottava", 
niin Porthan lisää: „0n esimerkiksi mieluummin us- 
kottava tähtientutkijaa, joka kertoo tähtien kulusta, kuin 
sitä, mitä kauppamies siitä sanoo." 

Usein olivat esimerkit tarkkoja havaintoja ja huo- 
mioita jokapäiväisestä elämästä. Aikalaistensa tavoin 
oli Porthankin tottunut tarkkaamaan muita ja itseänsä 
sekä etsimään selitystä kaikenlaisiin omituisuuksiin, 
joita ihmisten keskenäisessä kanssakäynnissä ilmeni. 
Tähän itsenäiseen ajattelemiseen, omintakeiseen ja krii- 
tilliseen ympäristönsä ymmärtämiseen halusi Porthan 
oppilaitansakin herättää; omat huomionsa hän antoi 
heille ikäänkuin malliksi ja lähtökohdaksi. Se oli oleva 
itsenäisen ajattelun alkuna. Logikan oppikirjan yli- 
malkaisella ja vaikeatajuisella tavallaan esittäessä huo- 
mioiden tekemistä kiiruhtaa Porthan siihen lisäämään 
omat huomionsa ja neuvonsa. „ Ihmisten tarkkaami- 
sessa on meneteltävä tavattoman varovasti", — niin 
hän neuvoo, — „(se on muuten erittäin tärkeä ystäväin, 
virkamiesten y. m. valinnassa) koska he tahallaan sa- 
laavat itseänsä. He tekivät sitä vähemmän ennen, kun 
tavat olivat sivistymättömät; kumminkin ovat villikan- 
satkin hyvin usein viekkaita ja peitteleviä. Ennen 
muita ovat semmoisia naiset ja hovimiehet sekä papit, 
vähemmin sotilaat. Ne näet, jotka voivat käyttää väki- 
valtaa, eivät turvaudu niin paljon petokseen. — — — 
Kuta vapaammat tavat henkilöllä on, sitä avomielisempi 
on hänen luonteensa; kuta enemmän taas huolehditaan 
hänen hyvän maineensa tarkkaamisesta, sitä viekkaam- 
maksi teeskentelijäksi hän tulee. Kasvatus vaikuttaa 
paljon, mutta poikkeuksia on joka taholla.** 

Mitään vaikeatajuista tahi monimutkaista asiain 
käsittelyä Porthan ei kärsinyt. Missä oppikirja sellai- 
seen eksyi, siinä vetosi luennoitsija tavalliseen tervee- 
seen järkeen. „0n sellaisia", sanoo hän kerrankin mo- 

raalin luennoilla, Jotka väittävät, että kappaleet vajoai- 
sivat joka hetki takaisin alkuperäiseen tyhjyyteensä, 
ellei Jumala erityisellä toimella ylläpitäisi niitä. „ Mutta 
tällainen ajatus tuntuu aiheettomalta. Millä voi näyttää, 
että kappaleilla on tuollainen taipumus häviämään mi- 
tättömyyteensä? Kokemus osottaa päinvastoin, että kun 
minä kerran olen antanut esineelle sen olennan, pysyy 
se siinä edelleen niinkauvankuin en suvaitse toisin siitä 

maarata tahi sita havittaa. Kun mma 

panen tuolin lattialle, pysyy se siinä, kunnes minä 
otan sen pois. Kuka vaatii minun erikoista toimintaani, 
jotta tuoli olisi paikallaan." 

Näin esitettynä tuntui ikävä oppi äkkiä varsin lä- 
heiseltä ja huvittavalta, ja kuivat oppikirjat saivat uuden 
sisällön. Kaikki ne seikat, joista uusimmassa kirjalli- 
suudessa oli puhe, joista kerrottiin sanomalehdissä ja 
aikakauskirjoissa, joista keskusteltiin ja väiteltiin, kaikki 
nämät asiat oppilaille selvenivät. Avara maailma heille 
tässä avautui. He saivat tarkan selon siitä, miten rans- 
kalaiset valistuskirjailijat uskalsivat väittää kaiken inhi- 
millisen toiminnan olevan itsekkäisyyttä, miten kuuluisa 
Voltaire oli kieltänyt jumalallisen ilmestyksen ja miten 
Diderot, Helvetius, Holbach ja kaikki nuo muut ma- 
terialistit sekä naturalistit ihan uskalsivat epäillä sielun 
kuolemattomuutta ja itse jumalan olemassa oloa. Järki- 
syillä luennoitsija nämät väitteet sitten kumosi ja viit- 
tasi kultaiseen keskitiehen, jota tässä hurjan kielteisyy- 
den ja liian vanhoillisuuden välillä oli paras kulkea. 
Miten Porthan osasi perehdyttää kuulijansa aikansa 
harrastuksiin ja rientoihin, voisi lukemattomilla pikku- 
piirteillä osottaa. Riittäköön tässä yksi ainoa. Luen- 

noitsija todistaa oppikirjansa mukaisesti, että itsemurha 
oli väärä ja syvästi paheksuttava teko. Oli kumminkin 
ollut niitäkin, jotka sitä puolustivat, muinaisajan stoa- 
laisista alkaen. „Montesquieu persialaiskirjeissään te- 
kee niin, mutta myöhemmin hän katui ja muutti 
mielipidettään. Rousseau taas piloillaan esitti sitä, 
mutta todisti sitten itse asian olevan päinvastoin. Eräällä 
saksalaisella Göthellä on -myöskin tämä ajatus ja mo- 
nella, jotka furmasivat itsensä, tavattiin hänen kirjansa 
pöydältä.** 

Juuri katsaukset kysymysten vaiheisiin olivat 
Porthanin esitystaidon vahvimpia puolia. Samalla ta- 
valla osasi hän ottaa historialliselta kannalta mui- 
takin asioita, jotka puheeksi tulivat, ja näin niitä 
esittämällä levitti hän oppilaissaan historiallista ajatus- 
tapaa. Ennen olivat he tottuneet käsittelemään niitä 
muodollisesti tahi sitten käytöUisen hyödyn, oikeuden 
tahi moraalin kannalta. Siihen olivat oppikirjat ja väit- 
telyt olleet omiansa heitä totuttamaan. Historiallinen 
ajatustapa oli aivan uusi sekä antoi monipuolisen ja 
laajan käsityksen asioista. 

Säännöllisesti alkoi Porthan esityksensä jostakin 
tieteestä sen historiikilla. Vielä huvittavampia olivat 
juuri mainitsemamme historialliset katsaukset erikois- 
kysymysten yhteydessä. Kun opettajamme esitti ne 
verrattoman hauskalla ja kevyellä tavallaan, muodostui 
niistä kohtia, jotka varmaan viehättivät ja kiinnittivät 
oppilaita. Hän alkaa esimerkiksi kielentutkimuksen his- 
torian kertomalla kreikkalaisten osuudesta siinä. „Ne 
olivat yhtä tulisia ja vilkkaita, kuin meidän aikamme 
ranskalaiset, sekä ihastuneet siihen, mikä' oli heidän 

omaansa ja he kutsuivat muita barbaareiksi, joka täy- 
delleen vastaa sanaa „ hirviö" s. o. sellaisia, joiden kieli 
on niin kauheata, ettei sitä saattanut kuulla saamatta 
korviaan kipeiksi. Vieläpä kreikkalaiset kirjailijatkin 
jakoivat ihmiset kahteen osaan: kreikkalaisiin ja bar- 
baareihin, niin että kun he sanovat, että kaikki ihmi- 
set tietävät sen, kuuluu se heidän kirjoituksissaan: 
kreikkalaiset ja barbaarit tietävät sen. Kun roomalai- 
set olivat heidät kukistaneet, olivat he kolmantena kan- 
sana. Ulkomaalaisia sanoja vääntelivät kreikkalaiset 
hirveästi niinkuin ranskalaisetkin. Nämät välittävät niin 
vähän ulkomaalaisista, että kaksi upseeria löi vetoa, 
oliko Pietari Tanskan vai Venäjän pääkaupunki. Kreik- 
kalaiset eivät vSiis ole rikastuttaneet kielitiedettä teke- 
mällä vertailuja, mutta teräväpäisiä kun olivat, ovat he 
mietiskelleet kieltä yleensä ja heillä on muutamia ne- 
rokkaita tuumia siitä." 

Vaikka Porthanin esitys näin kulki laajana ja täy- 
teläisenä, kosketellen kaikkia tärkeitä kysymyksiä, ot 
taen esimerkkejä sieltä täältä, poiketen katsauksiin ja 
viehättäviin kaskuihin, ei se siltä liialliseen laveasanai- 
suuteen eksynyt. Kuta laajemmaksi lukeneisuus tuli 
ja kuta enemmän mieskohtaista kokemusta opettajalle 
karttui, sitä enemmän hän koetti näiden tuloksia 
luentoihinsa liittää. Mutta aina hän sentään osasi py- 
syä pääasioissa ja aina valaisivat esimerkit sekä jutut 
juuri selitettävää asiaa sattuvalla tavalla. 

Luennot vastasivat muodoltaan uudenaikuisen kas- 
vatusopin pyrintöjä ojpettaa havainnollisesti ja esimer- 
keillä, tehdä aine huvittavaksi ja käytännöllisestikin 
hyödyttäväksi. Näin opettivat saksalaiset opettajat ja 

näin luennoivat saksalaiset professorit. Mutta meillä 
oli tällainen luennoiminen harvinaista; siksi se monelle 
piirtyi unohtumattomasti mieleen. Ja ne, jotka jonkun 
vuoden olivat tällaista opetusta nauttineet, tunsivat it- 
sensä täysin kykeneviksi erikoisopintonsa ^Jäättämään 
ja ryhtymään virkatoimiin isänmaassa ja valtakun- 
nassa. 

Mutta ylioppilaat, jotka halusivat akateemista oppi- 
arvoa maisterinnimineen ja muine etuisuuksineen, olivat 
vielä velvolliset julkaisemaan kaksi latinankielistä väi- 
töskirjaa ja niitä julkisesti vastaväitteitä vastaan lati- 
naksi puolustamaan. Siihen olivat he jo useamman 
vuoden valmistautuneet. Olivat kuunnelleet luentoja, 
kirjoitelleet latinalaisia aineita ja harjaantuneet osakun- 
tain kokouksissa väittelemään. Vaan ei ollut väittele- 
minen eikä väitöskirjan kirjoittaminen sittenkään help- 
poa, semminkin kun latinanopiskelu oli joutumassa 
vain sivutyöksi ja latinantaito kävi harvinaiseksi. Kiu- 
saantunein mielin ajatteli ylioppilas väittelyä, jonka me- 
non hän jo entuudeltaan toveriensa väittelyistä tunsi. 
Hän arvattavasti samaten kuin moni muu sammallellen 
toistelisi vastaväittäjän hyvin valmistettuja latinankieli- 
siä hyökkäyksiä koettaen niihin siinä silmänräpäyksessä 
vastineen tapaista keksiä, hätäyksissään törkeästi louk- 
kaisi kieliopin tärkeimpiä sääntöjä tahi juhlallisesti vai- 
jeten vilkuisi professoriinsa, joka kunniansa tähden olisi 
pakotettu tulemaan oppilaalleen avuksi. Oppisali olisi 
puolillaan ylioppilaita, jotka hänelle nauraisivat, ehkäpä 
joku nenäkäs vielä nousisi kahden lakimääräisen 
vastaväittäjän jatkoksi ylimääräisenä häntä kiusaamaan. 
Ja professorienkin tähden, jotka siellä täällä kuulijain 

joukossa istuisivat, saisi hän hävetä, kunnes juhlallisuus 
vihdoinkin loppuisi muutamilla ulkoa opituilla latinalai- 
silla korupuheilla, joilla puolustaja, vastaväittäjä ja 
professori kiittelisivät mikä toisen suurta oppia ja 
kaunopuheisuutta, mikä toisen kiitettävää malttia ja 
hienotunteisuutta. 

Ei ollut kovin kummeksuttavaa, että monikin yli- 
oppilas vihasi väittelyä kaiken vanhanaikuisen hedel- 
mättömän liikaoppisuuden ilmauksena, ja että moni 
professori toivoi ylioppilaitten aikaa käytettäväksi pa- 
rempiin. Mutta Porthan oli toista mieltä. Hänestä 
„ harjaantui nuoriso latinankielen käyttämisessä, vieläpä 
oppi yleensä rohkeasti ja vaivatta esittämään sanotta- 
vansa, katsomaan asiaa useammalta taholta, nopeasti 
erottamaan, mikä enemmän tai vähemmän kuului pää- 
kysymykseen ja helposti selvittämään esitettyjä ja 
esiintyviä vaikeuksia". Mutta jotta väittelyistä tällaista 
hyötyä olisi, piti niitä oikealla tavalla valmistaa. 
Porthanin oppilaat väitteli vätkin hyvin aineeseensa pe- 
rehtyneinä ja heidän akateemiset julkaisunsa olivat, mi- 
käli mahdollista, heidän ja heidän opettajansa yhteis- 
työn tulos. 

Porthan kirjoitti kumminkin itse sellaiset julkaisut, 
jotka kävivät oppilaan ensimäisestä väitöskirjasta. Hän 
antoi näet ylioppilaitten harjoitusväitöskirjoina painattaa 
ja pienissä osissa julkaista hänen omia laajoja tutki- 
muksiaan. Tällä tavalla olivat Porthanin kirjastonhis- 
toria, hänen tutkimuksensa suomalaisesta runoudesta ja 
hänen julkaisemansa piispa Juustenin päiväkirja ilmes- 
tyneet. Näin kesti teosten julkaiseminen kauvan ja pai- 
natus tapahtui yhtämittaisilla keskeytyksillä, mutta tut- 

kimus meni akateemisten töitten lomassa ja teokset 
saatiin painetuiksi nuorten väitöskirjan puolustajain va- 
roilla. Siksipä oli tämä julkaisutapa akatemian opet- 
tajain kesken tullut tavalliseksi. 

Ylioppilaitten ei tarvinnut tällaisia suurten tutki- 
musten kappaleita puolustaa, vaan heitä varten painettiin 
väitöskirjan eteen muutamia oppilauselmia ja näistä he 
saivat vastata. Oppilauselmat olivat monenlaatuisia. 
Niissä esitettiin joku juuri luennoilla kuultu, vastakek- 
sitty totuus, tärkeä tieteen peruslauselma tahi käytän- 
nöllinen elämänviisaus. Niistä väitellessä tottuivat nuo- 
rukaiset keskustelemaan kysymyksistä, jotka olivat tul- 
leet paljon pohdituiksi ajan muotikysymyksiksi, tahi 
ikuisista totuuksista, joihin jokainen sivistynyt aina 
tunsi tarvetta suhtautua. Tämäntapaisia lauselmat olivat: 

„0n kaikissa kansoissa uutteran kielen viljelemi- 
sen ja tarkan ajatustoiminnan menestymisen välillä lä- 
heisempi suhde kuin yleensä luullaan." 

„Se, joka haluaa sielutiedettä oikein ja menestyl<- 
sellä esittää, tuntekoon myöskin anatomiaa ja fysio- 
logiaa." 

„ Väärin on luulla runouden ainoastaan huvitusta 
varten olevan olemassa." 

Toinen, niin sanottu graduaaliväitöskirja oli useim- 
missa tapauksissa Porthanin ja jonkun ylioppilaan yh- 
dessä laatima. Porthan määräsi oppilaalleen aineen 
alalta, joka tälle oli luennoilta tuttu, ja mielellään sen- 
lisäksi sellaisen, josta oppilas erikoisesti oli huvitettu. 
Ylioppilas Snellman, joka oli soitantoa harrastava ja 
itse taitava viulunsoittaja, sai kirjoittaa väitöskirjansa ai- 
neesta „Musiikin ja ihmismielen läheisestä suhteesta ja 

edellisen merkityksestä jälkimäisen viljelemisessä". In- 
nokkaan suomenkielen ystävän ja kansanrunojen ke- 
rääjän Erik Lencqvistin poika kirjoitti „Vanhain suo- 
malaisten opillisesta ja käytöllisestä taika-uskosta" ja 
tässä väitöskirjassa tulivat isän keräelmät ja tutkimuk- 
set julkaistuiksi. Niinikään perustui ylioppilas Alopaeuk- 
sen väitöskirja ^Porvoon historia" hänen isänsä, por- 
voolaisen kymnaasinlehtorin muistiinpanoihin. Milloin 
koetti Porthan graduaaleillaan hyödyttää suomalaista 
tutkimusta, milloin taas antaa nuorisolle esityksen yleis- 
hyödyllisestä asiasta tahi tärkeästä ajan kysymyksestä. 
Usein ne sitäpaitsi soveltuivat ylioppilaan vastaiseen 
elinuraan. 

Porthan kaikessa opetuksessaan antoi juuri sitä 
tietoa, jota sillä hetkellä katsoi oppilailleen välttämät- 
tömimmäksi: sitä hän jakoi luennoilla, kirjoitushar- 
joituksissa, väitöskirjain oppilauselmissa ja itse väitös- 
kirjoissa. Yksi esimerkki lukemattomista tarjolla ole- 
vista riittäköön hänen menettelyään valaisemaan. 

Oikeana valistusajan miehenä koetti Porthan kai- 
kin voimin vastustaa sen ajan hämäriä ja mystillisiä 
oppeja, jotka perustuivat ihmisten ylenluonnoUisen kai- 
puuseen, kuten svedenborgianismia ja magnetismia. 
Niitä oppeja piti hän vain heikkouden ilmauksina ja 
ennakkoluulojen synny ttäminä. „ Katsoen ajan merk- 
keihin, jotka ovat näyttäytyneet", kirjoittaa Porthan 
eräälle ruotsalaiselle ystävälleen vuonna 1788, „olen 
kuitenkin pitänyt velvollisuutenani myöskin oman 
vähän kykyni mukaan palvella maanmiehiäni (erit- 
täinkin nuoria ylioppilaitamme, joiden tulee viedä 
kotiin hyödyllisiä ja järkeviä tietoja) selityksillä, jotka 

tarkoittavat tätä tilapäistä tarvetta. Herra Professori 
huomannee sen muutamista teeseistä, jotka ovat Suo- 
men historiaa koskevan väitöskirjani alussa : olen käyt- 
tänyt tätä tilaisuutta antaakseni nuorisolle • muutamia 
tarpeellisia aatteita, jotka kaikella uutteruudella olen sel- 
vittänyt. Olen myöskin tällä lukukaudella pitänyt yk- 
sityisiä luentoja sielutieteestä jotenkin lukuisalle audi- 
toriolle antaen kuulijoilleni terveitä periaatteita, mitkä 
koskevat oppia unista, näyistä, ekstaaseista, innottele- 
misista, hulluudesta sekä sen kaikista lajeista ja asteista, 
aavistus- ja ennustuskyvyistä ynnä muusta samanlai- 
sesta." Samantapaisista asioista, „ ennakkoluuloista", „en- 
nakkoluulojen hävittämisestä", «haamuista", «ihmeistä" 
j. n. e. Porthan kirjoitutti kokonaisia väitöskirjojakin. 
Ja erikoisesti suomalaiseen tutkimukseen syventyen hän 
samoihin aikoihin kirjoitti väitöskirjan «Suomalaisten 
noituuden maineesta". 

Joskus, kun maisterinvihkijäiset olivat tulossa ja 
monet ylioppilaat erilaisine aineineen ja harrastuksineen 
tulivat Porthania väitöksen esimieheksi, preesekseksi, 
pyytämään, täytyi hänen panna kaikki voimansa liik- 
keelle. Siinä kysyttiin hänen neuvokkaisuuttaan aineit- 
ten valinnassa ja hänen monioppisuuttaan väitöskirjoja 
tarkastettaessa. Niin kirjoittaa Porthan vuonna 1789: 
^Nuorisomme valmistautuu ensikesäiseen maisterinpro- 
motioniin minkä ehtii; jos nimittäin valtiollinen tila 
antaa siihen rauhaa! Ja kun osa virkaveljistäni ei 
viitsi presideerata, täytyy minun tällä lukukaudella väi- 
tellä melkein yhtä ahkerasti kuin muinoin professori 
Ekerman Upsalassa; ja vielä kaikesta, mitä voi tietää! 
Se on hyvin ikävä toimi. Mutta olisi myöskin kovaa 

jättää nuorukaiset, jotka luulevat onnensa siitä riippu- 
van, omiin varuihinsa." 

Kun oppilas oli saanut aineensa, tuli hänen itse 
siitä väitöskirjansa laatia. Usein Porthan häritä evästi 
muutamilla viittauksilla siitä, millä tavalla hänen tuli 
ainettaan tutkia ja esittää. Toisinaan oli opettaja oppi- 
laansa luokseen kutsunut, keskustellut 'hänen kanssaan 
tärkeimmistä aineen kohdista ja neuvonut sopivia teok- 
sia, joita tuli käyttää; mutta toisinaan oli hän pistänyt 
ylioppilaalle pienen paperilipun mukaan, johon aineen 
suunnitelma oli lyhyesti merkittynä. Ajatelkaamme 
vain, miten ylioppilas Sareliusta neuvottiin — häntä, 
joka kirjoitti „Suomen kielen päämurteista". „Mitä on 
murre.? ei eri kieli vaan sama", niin oli Porthan hänen 
lipulleen kirjoittanut. „Ei latina ole kreikan murre, 
ruotsi saksan, eivät mordvalaisten, votjakkien j. n. e. 
Tuskin viro ja auniis, joita tulisi paremmin tuntea? 
Mutta murteista Suomessamme puhumme. Suuri ero 
myöskin pitäjien välillä j. n. e." Ylioppilas oli sitten 
neuvon mukaan kirjoittanut, Porthan oli hänen kir- 
joituksensa läpikäynyt, korjaillut ja muutellut, poista- 
nut kohtia ja kirjoittanut lisää. Näin oli siis Sare- 
liuksen väitöskirja syntynyt. Sanamuotokin sen il- 
maisee. „Tosin toisinaan „murre" sana otetaan laa- 
jemmassa merkityksessä", sanotaan siinä, „niin, että sitä 
käytetään merkitsemään eri kieliä, jotka selvästi johtu- 
vat jostakin yhteisestä juuresta, mistä niillä on ahtaam- 
man sukulaisuuden merkit; mutta tarkemmin erotetaan 
kieli murteesta siten, että edellinen merkitsee eri kan- 
sain puhetapaa, jälkimäinen puhetapaa samaa kieltä 
käyttävän kansan eri maakunnissa, kuten Gesner opet- 

taa." Vastattuaan näin Gesneristä lövtämällään mää- 

te 

rittelyllä kysymykseen mikä murre on, on väitöskirjan 
tekijä pitkässä muistutuksessa tehnyt selkoa eri kielten 
sukulaisuussuhteista suomalaisessa ja germanilaisessa 
kieliryhmässä. 

Opettajan ja oppilaan yhteinen väitöskirjatyö ra- 
sitti kyllä opettajaa enemmän kuin jos olisi väitöskirjan 
alusta pitäen itse laatinut. Mutta se ei Porthanista pal- 
joa merkinnyt. „Heidän parempi harjaantumisensa ja 
luvallisen kunniantunnon ylläpitäminen heissä tuntuu 
palkitsevan tämän vaivan", hän siitä kerran Mennan- 
derille lausui. Ja tosiaan mahtoi oppilaasta olla innos- 
tuttavaa saada työskennellä yksissä kunnioitetun opet- 
tajansa kanssa, nähdä työnsä tulokset painettuina ja 
tietää kantaneensa vähäisen kortensa kotoisen tieteen 
hyväksi. 



VIII. 



Kun valistaja tahtoi purkaa vihaansa yhteiskun- 
nan mädännäisyyttä vastaan, turvautui hän mahta- 
vaan, kaunopuheiseen, mutta samalla sujuvaan ja sel- 
vään puhetulvaan. Kun runoilija mieli ilmituoda tun- 
teitaan, kutsui hän avukseen koko kreikkalaisen jumala- 
maailman, hän lauloi Amorista ja Venuksesta, hänen 
ylistämänsä sankari oli Apollo tahi Mars ja nymfit, 
faunit, parkat ja grasit kansoittivat hänen runomaail- 
mansa. Ja maalari, kuvanveistäjä tahi arkkitehti taas 
puki kuvitelmiaaan monikierteisiin muotoihin : jos maalari 
loi oppineen kuvan, esitti hän tuon vanhan lukumiehen, 
paksut foliokirjat, tuntilasi, Minervan pöllö, pääkallo ja 
tiesi mitä etu-alalla; jos arkkitehti loi linnansalin sisus- 
tan, ei puitteista ja pielistä, nurkkauksista ja kome- 
roista tahtonut loppua tulla. Kaikkialla tarvittiin mitä 
moninaisimpia, tarkoin opitulta, vaikuttavia kuvia ja 
muotoja ja kuta enemmän vuosia kului, sitä hienom- 
miksi hioutuivat ne. 

Tukholmassa oli tämä taidokas aisti koteutunut. 
Se tuli näkyviin ylen hienostuneessa seurustelussa ja 
keskustelussa, siroissa kirjeissä, virastojen asiakirjoissa 
ja pappien saarnoissakin. Missä hienostunut henkilö 
huomasi kaunoaistiansa loukkaavaa, ja semmoista hän 

näki ainakin maaseudulla ja semminkin Suomessa, siinä 
hän ei voinut olla säälien hymyilemättä, 

Porthan, kaunopuheen ja runouden opettaja, oli 
virallisesti velvollinen opettamaan oikeata aistia ja esi- 
tystapaa, proosassa ja runoudessa, suullisesti ja kirjalli- 
sesti. Tehtävä' oli suuriarvoinen täällä Suomessa, 
missä vanhemmat tieteelliset teokset vielä melkein kaut- 
taaltaan olivat muodottomia ja raskaita, seurustelu ja 
seurakeskustelu Aurora-seuran toiminnasta huolimatta 
vähän kehittynyttä, saarnataito huonolla kannalla ja 
ruotsinkieli suomivoittoista, usein äsken opittua ja huo- 
nosti osattua. Ja Porthanin oppilaitten joukossa oli 
niitäkin, jotka Venäjän Suomesta tullen olivat niin eh* 
tineet ruotsinsa unohtaa, että saattoivat sivistyneessä 
keskustelussa käyttää sananparsia sellaisia kuin „hvar 
logerar man i qvarter", kun halusivat kysyä „hvar bor 
min Herre", 

Tuntien hyvän . esitystavan arvon alkoi Porthan 
useasti kaunopuheen luentonsa huomauttamalla siitä op- 
pilailleen. „Meidän päivinämme", sanoo hän, „kun hyvä 
aisti on tullut yleisemmäksi ja yleisö siinä suhteessa 
yhä herkemmäksi, on sitä tärkeämpää pitää huolta tästä 
sitäpaitsi sellaisenaankin niin hyödyllisestä ja mielui- 
sasta tietolajista. Mitä arvoa nyt enää pannaan hen- 
kilöön, vaikkapa hän olisi ahminut kaikki syvimmän 
opin salaisuudet, ellei hän siltä taida kunnolla kuvata 
ja esittää mitään, ei tyydyttävästi ilmaista kenenkään 
ajatuksia, ei panna kokoon kelvollista kirjoitusta eikä 
pontevasti pelastaa omaa tahi kansalaisten oikeutta, kun 
sitä joskus vaaditaan." 

Vanhan ajan latinankieliset kirjailijat, varsinkin 
mainio roomalainen puhuja Cicero, olivat Porthanista 
erinomaisia esityksen esikuvia. Ne esittivät yksinker- 
taisesti ja kumminkin kaunopuheisesti, selvästi ja sa- 
malla voimakkaasti. Heidän teoksiaan luettiin ja kään- 
nettiin ruotsiksi, opettaja itse antoi mallikäännöksen 
sekä selitteli luettua kieliopillisesti ja sisällön puo- 
lesta. Täysin tajuttuaan antiikin kirjailijat oppivat 
ylioppilaat niitä vähitellen mukailemaan, ei orjamaisesti, 
vaan omintakeisesti, oman luonteensa mukaan. Lo- 
pulta he sepittelivät latinalaisia puheita ja väitöskirjoja 
tyylinsä mukaisesti ja heidän ruotsalainen kirjoitusta- 
pansakin sai siitä vaikutusta. 

Kuulemme Porthanin luennoilla esittävän, miten 
piti valita syyt, joilla tahtoi kuulijoita vakuuttaa, käyt- 
tää kauniita ja sattuvia vertauksia, keksiä selviä sanan- 
parsia ja hienoja käsitteitä. Jotta asia tehoisi, tulee 
sen ennen kaikkea tuntua todelta. ;, Totuus on kaiken 
kauneuden peruste, kuten ranskalainen Boileau oikein 
huomauttaa; totuutta pitää olla ajatuksissa, vertauksissa 
ja sanankäänteissä. Itse asian pitää pohjaltaan olla tosi 
ja oikea, muuten se ei voi viisaita ihmisiä miellyttää, 
vaikka se olisi kaikkein komeimmilla sanoilla ilmaistu. 
Tätä vastaan rikkovat kuitenkin monet, jotka ainoas- 
taan etsivät kauniita sanoja ja esittävät laihoja mietel- 
miä, missä tuntuu järkeä ja kokemusta, välittämättä 
siitä, ovatko nämät mietelmät tosia." 

Niinkuin totuudenmukaisuutta, niin Porthan myös- 
kin yksinkertaisuutta suositteli. Turhamaista komeilua 
hän ei kärsinyt eikä hän hyväksynyt ranskalaisten kir- 
jailijain loisteliaita mietelauseita, jotka välähtävällä vas- 

takohtaisuudellaan huikaisivat ihmisiä. »Niinpiankuin 
roomalaisten yksinkertainen aisti katosi", opettaa Porthan, 
„ alkoivat he pitää tuollaisista mietelmistä. Vanhat 
kreikkalaiset taisivat säästäen koristella rakennuksiaan, 
vaan roomalaiset kasasivat koristeen toisensa päälle, 
niin etteivät he voineet miellyttää muita kuin omaa pi- 
laantunutta makuaan. Seneca saattoi mietelauseet muo- 
tiin, hän käyttää niitä usein. Nuoriso pitää sellaisesta 
kirjoitustavasta, mutta Cicero käyttää varovasti mietel- 
miä, eikä Liviuksellakaan niitä liikaa ole. 

Ranskalaisilla on sama tyyli kuin Senecalla, he 
eivät pidä Ciceron yksinkertaisesta kirjoitustavasta. 
Voltaire käyttää paljon mietelmiä, jotka tosin tuntuvat 
yleispäteviltä, mutta tarkemmin tutkittaessa osottautu- 
vat vääriksi." 

Suurin osa Porthanin kuulijoista oli niitä^ jotka 
aikoivat papeiksi. Heille olivat tällaiset neuvot omiansa; 
ne täytyi vain tehdä oikein kouriintuntuviksi ja so- 
vittaa heidän vastaisen elämänuransa mukaisiksi. Niinpä 
näemme, että Porthan yhtämittaa esitteli saarnataitoa, 
sekä luennoissa että väitöskirjoissa. 

Saarnataito olikin siihen aikaan kovin alkuperäi- 
sellä kannalla, ainakin kuvaa Porthan sitä räikeällä ta- 
valla. Hän kertoo, miten papit hillittömästi huutavat 
koko saarnansa vähääkään huolimatta siitä, sopiko se 
saarnan sisältöön vai eikö, lyövät saarnatuolin kylkeen, 
kun mainitsevat jonkun lohduttavan raamatunlauseen, 
muuten he kertovat, lohduttavat ja. rankaisevat aivan 
samalla äänellä. Toiset kyllä puhuvat hiljempaa, mutta 
niinikään kauttaaltaan samanlaisella äänellä, lasketellen 
kuin ulkolukua ja liikkumattomina kuin puukuvat, muut- 

tamatta edes kasvojen ilmettä. „Mutta on sitten toisia, 
jotka eivät lue puheitaan luonnollisella ja tavallisella 
äänellä, vaan käyttävät omituista vinkumista, joka ei 
ole messua eikä lauluakaan; toiset taittelevat äänensä 
muutamien lempiäänien välillä, jotka he ovat omista- 
neet, ja joista voi sanoa kuten Cicero oman aikansa 
puhujista: haukkuvat, mutta eivät puhu. Liikkeissään- 
kin on heillä muutamia mahdottomia tapoja; muutamat 
sulkevat silmänsä, toiset katsovat kattoon tahi kiinnit- 
tävät katseensa lakkaamatta määrättyyn paikkaan; ku- 
kapa ehtii luetella kaikkia hullunkurisia ja luonnotto- 
mia lausumis- ja esitystapoja, joista voi saada runsaasti 
eläviä esimerkkejä, jos viitsii vaivautua käymään useam- 
missa meidän kirkoistamme.*^ 

Etteivät nuoret papinkokelaat rupeaisi saarnois- 
saan noudattamaan vanhain rovastien ja pastorien esi- 
merkkiä, antoi Porthan seikkaperäisiä neuvoja siitä, mi- 
ten lausuminen oli painostettava, äänteet selvästi muo- 
dostettavat, miten hengitystä oli hallittava ja puhetta 
liikkeillä avustettava y. m. 

Porthan vaati, että saarnaaja oli saarnansa sisäl- 
lönkin selväksi ja tajuttavaksi sommitellut. Saarnaaja 
tutustukoon kuulijakuntansa ajatustapaan, käsityksiin ja 
väärinkäsityksiin, kieleen ja puheenparsiin. Älköön mi- 
tään outoa tahi vierasta, vaivalloisesti tajuttavaa tahi 
hämäräperäistä esitettäkö. Ajateltakoon, mitä kansa kai- 
paa ja tarvitsee, älköönkä siltä kiellettäkö lohdu- 
tuksen sanoja, kun se niitä todella janoaa, mutta äl- 
köön sitä myöskään säästettäkö tuomiosta, kun se on 
syyllinen. Ellei kansan tilaa tunne, joutuu menettele- 
mään melkein samoin kuin entinen pappi, joka seura- 



112 



kunnalleen luki joskus Hampurissa pidetyn saarnan 
kullattujen vaunujen ja muun liikaylellisyyden käyttöä 
vastaan — tietysti köyhien maalaiskuulijain erityiseksi 
ihmeeksi. 

Porthan otti asian puheeksi väitöskirjassaan ^Vä- 
häinen suomalaisten saarnain histoiia^ , antaen siinä käy- 
tännöllisiä neuvoja ja yksityiskohtaisia ohjeita. Hän 
kuvailee pappien puutteellista kielitaitoa, heidän saar- 
nainsa ruotsalaisuuksia ja muita muukalaisia puheen- 
parsia. Miten saarnat muunlaisia olisivatkaan, kun papit 
ruotsalaisia saarnoja lukevat ja mukailevat, ajattelevat 
vieraalla kielellä eivätkä kansan kieltä viitsi harrastaa? 
Kun he tyytyvät siihen, että jokapäiväisessä puheessa 
tulevat toimeen, jäävät heille vieraiksi ylevämpiä ja si- 
sältörikkaampia ajatuksia merkitsevät kielenkäänteet, 
kielen rakenne ja kirjoitustapa. Monet päällepäätteeksi 
kirjoittavat saarnansa ruotsiksi tahi latinaksi vasta saar- 
nastuolissa sen suomeksi kääntäen. Seurauksena siitä 
on, etteivät sanankuulijat opettajansa esitystä ensinkään 
ymmärrä. „Älköön puhuja luulko, että, jos hän itse 
ymmärtää puoliruotsalaisen puheensa, talonpojat sen 
siltä käsittävät. Vaikkapa hänen ajatuksensa ovatkin 
suomalaisin sanoin esitetyt, saattavat ne olla melkein 
yhtä hämäriä ja vieraita kuin jos olisivat latinaksi tahi 
ruotsiksi lausuttuja." Ei tule saarnamiehen myöskään 
vaikeatajuisesti eikä oppineesti ajatuksiaan ilmaista, ei 
käyttää erikoisaloilta otettuja sanoja eikä vierasta mur- 
retta. Mukailtakoon mieluummin hengellisten kirjain 
kautta levinnyttä kirjakieltä. 

Poikkesipa Porthan kaunopuheen luennoilla esittä- 
mään, mihin suuntaan saarnain sisältö oli laadittava. 

Kuulijain oli täydelleen käsitettävä todellinen autuus ja 
huomattava, että se autuus, jonka ihminen kykeni itsel- 
lensä luomaan, oli sulaa hulluutta. Ja. saarnaajan tuli 
esittää ainoa oikea onnen tie sekä paljastaa ne rikolliset 
keinot, joihin onnea janoova ihminen turvautuu. 

Vaikeata oli jumaluusopin ylioppilaalle muodostaa 
itsellensä varmaa vakaumusta aineestansa, kun oli ta- 
vattoman paljon erilaisia oppeja liikkeellä raamatusta 
ja sen käsittämisestä. Toiset pysyivät vielä lujasti en- 
tisajan jäykässä oikeaoppisuudessa, toiset olivat sovi- 
telleet kristinuskoonsa muodissa olevia vapaamielisiä 
oppeja ja kolmannet olivat kaiken uskonnon hylänneet. 

Porthan oli niitä, jotka olivat yhdistäneet uskon- 
toonsa valistusajan vapaamielisen ja vanhan ajan hu- 
manistisen ajatustavan. Kaitselmus oli viisas ja jär- 
kevä. Uuttera tiedemies ja ajattelija johtui tutkimuksis 
saan, koskivatpa ne luontoa, ihmiskuntaa tahi aja- 
tuksen syvimpiä ongelmia, yhä selvemmmin tajua- 
maan Luojan suurta viisautta. Tiede ja uskonto ei- 
vät suinkaan olleet ristiriidassa keskenään vaan päin- 
vastoin edellyttivät toinen toistansa. Porthan nimen- 
omaan selitteli luennoillaan, että järjen uskonto on kai- 
ken uskonnon perustana ja ilman sitä ei voi ajatella 
mitään ilmestystä. Luontaisen eli järjen uskonnon no- 
jalla piti siis tarkastaa ilmestystä, jotta näkisi mikä so- 
veltui edelliseen ja minkä arvoinen kukin raamatun 
kohta oli. Ei ollut koko ilmestys, ei ainakaan Moosek- 
sen laki, kaikille aijottu. Kymmenistä käskyistä Por- 
than erityisesti huomauttaa: „ Miten voisivat ne olla 
kaikkia varten? Koska ne ovat julistetut esim. otahiti- 

laisille? Ei raamatussakaan sanota, että niitä olisi 

8 

muille annettu kuin Israelin lapsille. Sikäli kun niissä 
on (useimmissa kyllä) monta luontaisen lain käskyä, 
velvottavat ne kaikkia, mutta käsitettyinä Mooseksen 
säädöksinä (jotka oikeastaan kuuluivat Israelin kansalle) 
eivät ne saata velvottaa muita kuin niitä^ joita varten 
ne ovat säädettyjä. — — — Koko kristillisen moraalin 
johtaminen niistä on ihan nurinkurista." 

Eihän tällainen puhe oikein sopinut siihen, mitä 
jumaluusopin ylioppilaat olivat teologian professoreilta 
kuulleet. Ja yhtäläisesti Porthan selitteli muitakin raa- 
matun kohtia. „ Vanhassa testamentissa on kielletty 
tekemästä työtä sapattina", sanoo hän, „ mutta Paavali- 
han sanoo selvästi, ettei kristittyjen tarvitse välittää 
sapatista, uusista kuista y. m., jonkatähden, kuten kirk- 
kokistoria osottaa, kristikunnassa ei sapattia aluksi vie- 
tettykään. Mutta ne kristityt, jotka ennen olivat olleet 
juutalaisia, pysyivät edelleenkin tavassaan olla sapattina 
työskentelemättä." Toisen kerran taas Porthan selitteli, 
että jumalan uhkaus rangaista vanhempain syntejä kol- 
manteen ja neljänteen polveen tarkoitti vain juutalaisia 
kokonaisena kansana ja lähinnä oli viittauksena siihen 
rangaistukseen, jonka jumala Babylonian vankeudessa 
antoi kansalleen. Uhkauksen toisin käsittäminen oli 
hänen mielestään jumalan loukkaamista. Että syyttö- 
mät saavat kärsiä syyllisten tähden ja lapset joutuvat 
tuntemaan isiensä rikosten seuraukset ei ole jumalan sää- 
tämää. „Eikö se pikemmin ole inhimillinen onnetto- 
muus", niin kysyy Porthan lopuksi, „jota ei ihmiskun- 
nassa voida välttää, eikö se ole luonnollinen seuraus 
kaiken luontaisesta yhteydestä?" Näin hylkäsi hän kä- 
sityksen perisynnistä, joka kulki turmiota ja kirousta 

levitellen polvesta polveen. Uskonto sellaisena kuin 
Porthan sen käsitti, järjen mestaroimana ja vanhan ajan 
humanisuuteen mukautettuna^ oli menettänyt entisen yti- 
mensä, syvän inhimillisen turmeluksen tunnon ja pakot- 
tavan lunastuksen sekä uudestasyntymisen kaipuun. 
Valistuneelle professorille oli kristinusko ensi sijassa 
siveysoppi, joka opetti ihmisiä noudattamaan hyvettä 
ja elämään siveellisestij vieläpä antoi siihen voimiakin. 
Pappi, kristinuskon saarnaaja, oli hänestä kansan opet- 
taja, joka osasi hankkia sille maallistakin onnea viit- 
taamalla sille hyveen tietä. Jumalanpalvelus oli käy- 
tännöllisin keino levittää kristillistä siveysoppia. Sanalla 
sanoen : Porthan oli omaksunut sen kristinuskon käsi- 
tyksen, joka siihen aikaan oli tunnettu neologian ni- 
mellä ja tätä käsitystä hän levitti oppilaihinsa ja heidän 
kauttansa kansaansa. Porthanin paraimmat oppilaat 
myöhemmällä ajalla sentähden valistuksen nimessä kii- 
vaimmin koettivat uudistaa kirkollisia käsikirjoja, kat- 
kismuksia ja virsikirjoja. Ja kun herännäisyysliike al- 
koi ja voimakkaasti vaikutti maassamme, pysyivät neo- 
logiset papit sille jyrkästi vihamielisinä. 

Sellainen oli siis Porthanin käsitys uskonnosta, 
sellaisia muodoltaan ja sisällöltään ne saarnat, joihin 
hän valmisteli ylioppilaitaan kaunopuheen luennoilla ja 
väitöskirjoissakin. 

Muunlaisiakin neuvoja antoi Porthan kaunopu- 
heen-opetuksessaan. Hän selitti yksityiskohtaisesti, miten 
erilaisia kirjoitelmia oli laadittava, puhui väitöskirjoista, 
tieteellisistä julkaisuista ja myöskin kirjeistä. 

Ihmiset olivat siihen aikaan ahkeria kirjeenkirjoit- 
tajia. Kun matkustaminen oli hankalaa eikä vähäsisäl- 

toisista sanomalehdistäkään saanut tietää kylliksi muit- 
ten paikkakuntain uutisia, turvauduttiin kirjeenvaihtoon. 
Kirjeenkirjoittajilla oli paljon sanottavaa toisilleen, he 

. panivat viesteihinsä paljon vaivaa ja huolta, silla kir- 
jeellinen seurustelu oli suullisen sananvaihdon tarkka 

. vastine. Se oli yhtä kohteliasta, yhtä suuressa mää- 
rässä muodollisuuksia tarkkaavaa. Ja Porthan monine 
toimineen ja laajoine oppineine tuttavuuksineen oli ahkera 
ja huolellinen kirjeenvaihtaja. Hänen kirjeensä oli- 
vat aina asiallisia; tuttavallisissa ovat asiat sikin so- 
kin ilmaistuina, sellaisina kuin ne ovat mieleen juo- 
lahtaneet, mutta vieraammissa huomaa komeaa ja tai- 
dokasta kaunopuheisuutta. Miten selvästi se pistää 
esiin Porthanin ensimäisessä kirjeessä Mennanderille, 
vuonna 1772, kun kirjastonhoitajan virka oli kysymyk- 
sessä ja Mennanderin puoltolause tarpeen! „ Korkea- 
arvoisin Herra Tohtori, Piispa ja Varakansleri", näin 
hän kääntyy suosijansa puoleen. „Sen suosion roh- 
kaisemana, jolla Korkea-arvoisin Herra Tohtori, Piispa 
ja Varakansleri on suvainnut minua kaikkeinsuopeim- 
min suosia, uskallan Kunnianarvoisalta Herra Tohto- 
rilta, Piispalta ja Varakanslerilta kaikkeinnöyrimmästi 
anoa, että Herra Professori Lefrenin jälkeen avoimeksi 
käynyttä Kirjastonhoitajan tointa täytettäessä Herra Toh- 
tori, Piispa ja Varakansleri auttaisi minua merkitsevällä 
puoltolauseellaan. Ilman mitään muuta tukea niillä yl- 
häisillä paikoilla, joissa asia ratkaistaan, koko toivoni 
onneni edistämisestä nojautuu Herra Tohtorin, Piispan 
ja Varakanslerin suosioon." Ja kun vapaaherra Ceder- 
hjelm, innokas tieteen suosija ja ystävä, Turun hovioi- 
keuden presidentin virasta eronneena, oli Ruotsiin siir- 

tynyt, sai hän kohta senjälkeen Porthanilta kirjeen, jossa 
alku oli tällainen. „ Korkeasti jalosukuinen Herra Va- 
paaherra, Presidentti ja Kuninkaallisen Pohjantähdistöh 
ritari. Siihen rauhaan ja lepoon monivuotisen Yaltar 
kunnan palveluksessa osotetun vaivan jälkeen, jonka 
Hänen Kuninkaallinen Majesteetinsa on Herra . Vapaa- 
herralle, Presidentille* ja Ritarille antanut, oh minun 
Herra Vapaaherraa, Presidenttiä ja Ritaria sitä enem- 
män onniteltava kun Herra Vapaaherra, Presidentti ja 
Ritari voi tätä lepoa käyttää ja nauttia niin, että ikä- 
vyys ei sitä saavuta, vaan käy se Isänmaalle ja tieteille 
hyödylliseksi, niinkuin ScipioUa oli tapana sanoa, ettei 
hän milloinkaan ollut vähemmin joutilas kuin silloin 
kun oli yksikseen." Tällaista korua vaati mutkikas 
rococo-aika siltä, joka kanssaihmistensä keskuudessa 
halusi täysikelpoisesta käydä ja tätä Porthan opetti yli- 
oppilailleen. Kömpelöt kädet olivat totutettavat kirjoit- 
telemaan sulavia lauselmia, tottumattomat ajatukset, pa- 
kotettavat keksimään hienostettuja kohteliaisuuksia. 
Ennen kaikkea oli monia pikku muodollisuuksia tar- 
kattava. 

Opettaja siis neuvoi ottamaan vaarin, miten kor- 
kealta paperin yläreunalta kirje oli alotettava, muista- 
maan, että kaikki arvonimet ovat huolellisesti luetelta- 
vat, mutta jos ne kovin usein ovat uudelleen kirjeessä 
kirjoitettavat, riittää korkein arvonimi yksinäänkin muu- 
tamiin kohtiin. „Päivämäärä on asetettava nimen koh- 
dalle, mutta ei sen- alle eikä korkeammalle. On 
myös tavallista merkitä se yhteen kulmaan heti ensi 
sivulle kirjeen . alkuun, mutta se sopii vain, jos kirjoit- 
taa tutuille. On hyvin epäkohteliasta kirjoittaa ainoas- 

taan nimikirjaimilla nimensä, erittäinkin mahtaville ja 
tuntemattomille ihmisille; myös on epäkohteliasta läjiet- 
tää ilman kirjekuorta.^ Edelleen on neuvoja siitä, 
kuinka monesta "asiasta voi kirjoittaa ylhäisille ja tört- 
temattomille henkilöille yhdessä kirjeessä, rniten kirje- 
kuori on huolellisesti ja siististi sulettava j. n. e. 

Siihen suuntaan kävi Porthanin varsinaisen virka- 
aineen opetus. Hän tahtoi siinä vuodattaa oppilaihinsa 
antiikin humanisuuden sopusuhtaista henkeä ja asetti 
heille kauniin esitystavan rinnalle sisällön kauneuden, 
jota esityksen muoto kuvastaa. Opetus oli kau vaksi 
tähtäävää, mutta siltä mitä läheisintä, sillä huolekas opet- 
taja sovitteli neuvojansa kulloinkin esiintyvän käytän- 
nöllisen tarpeen vaatimuksiin. 

Ja itse hän antoi taidokkaan esitystavan esimerk- 
kejä. Muistopuhe Hasselista, jonka hän piti yliopiston 
toimeenpanemassa surujuhlassa, vuonna 1778, oli ver- 
raton selvän ja komealta kaikuvan latinalaisen sana- 
asunsa vuoksi. 

* 

Porthan opetti ylioppilaitaan runoilemaankin. Ru- 
noiluhan oli varsin tärkeä taito. Kun vietettiin häitä, 
syntymäpäiviä tahi muita sentapaisia juhlallisuuksia, 
piti runopätkällä lisäillä niiden arvoa. Kun kuningas 
nousi valtaistuimelle, prinssi syntyi tahi tapahtui muu 
valtakunnalle iloinen tapahtuma, oli alamaisten ko- 
meilla aleksandrini-säkeillä tulkittava alamaisia tuntei- 
taan. Silloin yliopistollakin oli suuressa salissa juhla 
ja sen ohjelmassa puheen rinnalla juhlarunokin. Entäs 

kun toveri oli saanut väitöskirjan valmiiksi? Silloinhan 
oli melkein velvollisuutena kirjoittaa hänelle onnittelu, 
ja mieluimmin riimeissä; Ja sitäpaitsi piti runotaitoon 
olla perehtynyt, jotta muitten runoluomista voisi naut- 
tia. Ruotsalaisessa emämaassa runoilivat Creutz ja 
Gyllenborg, joiden suurisuuntaisen komeita kuvauksia 
ei voinut olla ihailematta eikä olla heltymättä heidän 
hellistä ja kaipaavista lauluistaan. Ruotsin akatemiassa 
oli koko joukko runoseppiä,, joita piti tuntea, jos mieli 
sivistyneestä käydä. 

Porthan selitti, että runous vaikutti varsin terveel- 
lisesti ihmisiin. „Paitsi sitä", näin esittää hän sen mo- 
nia etuja, „että sen kautta voi päästä kohoamaan tällä 
aikakaudella, jolloin kirjallisuutta niin paljon suositaan, 
on myöskin muita syitä, jotka saattavat meidät syven- 
tymään runouteen, erittäinkin siinä ilmenevään aistiin; 
kauniiden runojen luvusta paranee sydämemme, mieli- 
kuvituksemme harjaantuu, tunteemme tulevat jalom- 
miksi ja me itse sen kautta ky keneväm miksi nautti- 
maan useita jaloja huveja. Sitäpaitsi saa se, josta 
sanotaan, ettei hänellä ole aistia, osakseen ansaittua 
pilkkaa." 

Runoilu oli vaikea taito, sillekin, jolla siihen oli 
luontaista taipumusta. Piti tuntea runotaidon säännöt 
ja seurata eteviä esikuvia. Siihen juuri Porthan oppi- 
laitaan opetti. „ Runoilijan sisällisiin ominaisuuksiin", 
näin hän neuvoi, „ kuuluu, että hänen erittäinkin tulee 
ilmaista ajatuksensa kauneilla ja havainnollisilla kuvilla, 
skeemoilla ja troopeilla, tavallisesti ei trivialisilla sa- 
noilla, vaan, jos mahdollista, jotenkin harvinaisilla ja 
sellaisilla, jotka ovat jokapäiväisen yläpuolella." Runoi- 



120 



lijan tulee samalla liikuttaa sydäntä ja järkeä sekä tyy- 
dyttää mielikuvitusta, erittäinkin tulee hänen jälitellä luon- 
toa, koska sellainen kuvailu varsinkin miellyttää yleisöä." 

Siinä Porthanin asettamat runosäännöt. Ei saanut 
olla mitään hyvää aistia loukkaavaa eikä runojen sopu- 
suhtaisuutta häiritsevää. Sanat piti huolellisesti valita, 
ettei pujahtaisi mukaan mitään räikeitä, jyrkkiä, rumia 
tahi kansanomaisia. Vertaukset ja kuvat niinikään. 
Eihän maalarinkaan sopinut — Porthan sitä kerran selitr 
telee — valita aiheekseen, tunkioläjää eikä hollanti- 
laisten mestarien tapa kuvailla oluttupia ja sentapaisia 
paikkoja juuri miellyttävä ollut. Hienolla aistilla tuli 
siis erottaa pois kaikki, mikä oli liiallista suuntaan tahi 
toiseen. Eipä näistä runosäännöistä ole vaikea huo- 
mata antiikin humanisuuden järkevää, maltillista tasa- 
puolisuutta, tarkkaa arvostelua ja ihanteellista pyr- 
kimystä. 

Omassa runoilussaan Porthan sääntöjään toteutti. 
Lukijahan on jo huomannut, että hän useasti oli lau- 
luja sepitellyt. Erinomaisen kuvaavia hänen runoilu- 
tavalleen ovat ne juhlarunot, jotka hän laati maisterin- 
vihkijäisiin vuonna 1766 ja molempiin sitäseuraaviin 
maisterinvihkijäisiin. Hän on siinä pukenut riimeihin 
lempiajatuksiaan, jotka olivat muodostuneet hänen py- 
himmäksi vakaumuksekseen j[a joita hän sentähden oli 
tottunut esittämään väitöskirjoissaan ja luennoillaan. 
Ne tunnemme jo ennestään, ne olivat tuota tuttua kä- 
sitystä valistuksen ja tiedon hyödystä, ennakkoluulojen 
tuottamasta turmiosta ja maltillisen arvostelun välttä- 
mättömyydestä. Tässä oli vain valistajan into puhjen- 
nut runomuodossa esille. 

Runoissaan Porthan laulaa esimerkiksi tähän suun*- 
taan: Suloisella kukkulalla on totuuden temppeli, jossa 
itse ylhäinen totuus kirkkaudessaan istuu sillä tempper 
Iin täyttäen ja tienootakin valaisten. Sinne temppeliä 
kohti käy kulkijan matka sillä välin kuin suuri joukkio 
mieluummin veltosti kulkee pimeissä laaksoissa. Sa- 
mallaisia ovat muut vertaukset: Ajatus näkee onnelli- 
suutemme oikean kuvan; totuuden kirkas valo vallitsee 
sielussa; turmion ilkeä kummitus pukeutuu petolliseen 
valepukuun, käyttää pimeyttä hyväkseen ja yllättää 
meidät. Voisi samaan tapaan jatkaen kerrata kaikki 
vertaukset elämän vaarallisesta merimatkasta, tiedon 
kentästä, harhatietojen virvatulista j. n. e. Mutta 
se olisi turhaa, sillä Porthanin runoilutavan olemme 
jo tästäkin oppineet tuntemaan. Aivan yleisiä, teo- 
reetisiä käsitteitä, esitettyinä tosin selvissä, mutta 
ihan ylimalkaisissa vertauksissa. Ei ole ainoatakaan 
omituista, yksilöllistä piirrettä, ei kouriintuntuvaa kos- 
ketuskohtaa, ei mitään, joka saattaisi ajattelemaan: tuon 
kohdan olen todellisuudessa juuri tuollaisena nähnyt. 

Mutta Porthanin oppilaina oli monta lahjakastfi 
runoniekkaa ja muutamia todellisia runoilijanerojakin. 
Kellgren, Clevvberg, Franzen ja Choraeus olivat huo- 
matuimmat heistä. Ja heistä kehittyi runotaidon mes- 
tareita, jotka eivät enää Porthanin säännöttelevää oh- 
jausta tarvinneet; eikä malttanut sukkelasanainen Kell- 
gren olla ivailematta opettajan teennäistä kamarirunoi- 
lua. Mutta useimmat muistelivat jälestäpäin kiitollisuu- 
della hänen opetustansa. He tunsivat siinä oppineensa 
runomuodon siroutta ja tarkkaa aistia, ja kun heidän 
tunteensa purkautuivat esille voimakkaassa ja valta- 

vassa tosirunoilussa poistaen tieltänsä opettajan asetta- 
mat teennäiset rajoitukset, ohjasi sitä kumminkin osal- 
tansa hänen viljelemänsä hieno ja tarkistunut runo- 
aisti. Niin oli maltillinen arvostelu runoudessakin tuot- 
tanut siunaustansa. 



IX. 



Kun käytännöllinen edistyksen ja yleishyvän ys- 
tävä katseli ympärillänsä uhkuvaa elämää, ilmeni hä- 
nelle liiankin selväksi, miten kaukana ihmiskunta vielä 
olif vastaisen onnellisuutensa tilasta. Hänen mielensä 
kuohahti, kun hän kaikkialla huomasi vanhoja ennakko- 
luuloja, näki vallitsevain itsekkyyttä, virkamiesten oman- 
voitonpyyntiä ja alhaison sorretun tilan. Käytännölli- 
nen järjestyksen aisti loukkaantui mielivaltaisuuksista, 
oikeudentunne vääryydenteoista ja sydän sykähti sää- 
listä kanssaihmisten kurjuutta katsellessa. Jokaisessa 
ihmisystävässä oli vähän Voltairen ja ranskalaisten va- 
listajain tapaista; he vetosivat ijäisiin ihmisoikeuksiin, 
viittasivat onnettomiin oloihin ja vaativat lakkaamatta, 
että epäkohdat korjattaisiin ja kurjuus poistettaisiin. 
Vapaudenajalla oli sitä vaadittu valtiopäiväpuheissa ja 
lentokirjasissa; Chydenius oli kirjoituksissaan esittänyt 
parannusohjelman, joka koski melkein kaikkia yhteis- 
kunnan aloja; Höppener oli pelottomasti ahdistellut 
valtakunnan mahtavimpia virkamiehiä ja ylhäisintä 
aatelia. Mutta Kustaa III:n hallitessa oli valistajain va- 
pauden ja tasa-arvoisuuden into vähitellen laimentunut; 
ihmiset olivat tulleet kuningasmielisiksi, vieläpä kunin- 
kaan hartaiksi ihailijoiksikin. 

Porthan, syntyneenä vapaudenajalla ja jo nuorena 
perehtyneenä valistuskirjailijain mielisanoihin : vapaus, 
veljeys, tasa-arvoisuus, oli varhain omaksunut vapauden 
ja valistuksen ihanteet. Hänkin katseli niiden valossa 
elämää ja ihmisiä, hänkin toimi niiden mukaisesti. Ja 
kumminkin hänen toimintansa oli toisenlaista kuin va- 
paudenajan valtiopäiväsankarien ja valistajain. Hän ei 
sietänyt turhaa suupuhetta eikä saarnaamista ja hän 
vihasi kevytmielistä asiain arvostelemista ja komeilevia 
ponsisanoja. Asiain tuntemus ja tarkka asiallisuus, 
joka niin huomattavalla tavalla ilmeni hänen tieteelli- 
sissä teoksissaan, tuli näkyviin myöskin hänen käytän- 
nöllisessä toiminnassaan. Ja niinkuin hän sovitteli neu- 
vojansa opetuksessa kulloinkin ilmenevän käytöUisen 
tarpeen, kunkin erikoisen tapauksen mukaan, niin hän 
tiesi myöskin menettelyään elämässä mukauttaa oleviin 
oloihin. Hänessä oli viisasta mukautuvaisuutta ja ihan- 
teellista pyrkimystä yhtyneenä. 

Porthanista oli jo tullut täysi turkulainen. Hän 
kertoi tarkkaan ja harrastuksella kaupungin merkki- 
tapauksia, ja silminnähtävästi häntä huvittivat kaupunki- 
yhteiskunnan yleiset asiat. Hän kertoo kirjeissään, 
miten vuonna 1782 kummallisen oikkuisa talvi oli ai- 
heuttanut rintatauteja ja kuumetta, miten hovioikeudessa 
oli vain viisi jäsentä jalkeilla ja vanha tinanvalaja 
Stahlfothkin oli 97-vuotiaana tautiin kuollut. Tahi on 
hän huolissaan vedenpuutteesta, joka johtui siitä, että 
vanhat vesiväylät olivat kuivuneet ja uusia lähteitä 
läheisille pelloille purkautunut. Oppineen professorin 
henkilötuntemus oli suuri, hän tiesi kaikista jotakin, 
kaupunkilaisista ja maaseudunkin herrashenkilöistä. 

Kuulkaamme vain, miten hän pitää Tukholmassa 
oleskelevaa Caloniusta tapausten tasalla. ,, Laihiander 
Närpiössä makaa pahasti sairaana", kertoo hän, „eikä 
luulla hänen enää pääsevän entisiin voimiinsa. Hovi^ 
neuvos Johan Liliuksella oli myöskin kova kuumekoh- 
taus, mutta on hän taas alkanut liikkua, tosin vain huo- 
neissaan. Vielä elää kapteeni Willebrandj ja on kyen- 
nyt itse syömään ja nielemään, mutta on niin heikon- 
tunut, ettei ' hän kauvaa jaksa kestää. H^Uenius on 
äsken saanut pojan. Että sihteeri Tihleman, heti palat* 
tuaan, vietti häitään entisen rouva Fagerströmin kanssa, 
lienen jo ennen kertonut ja niinikään muistaakseni 
luutnantti Vahlstedtin naimaliitosta mamseli VVoivalenin, 
Augustinin kälyn kanssa." 

Toverien kesken oli Porthan vedmis arvostele- 
maan henkilöitä, eikä hän silloin sanojaan valin- 
nut. Yksi oli suuri korppi, toinen idiooti ja aasi, koi-" 
mas roisto, lurjus ja niin edespäin samaan nuottiin. 
Näkee, miten yksityiskohtaisesti arvostelijaan koski kun- 
kin olemus ja käytös, kuinka hän halusta olisi oi- 
kaissut ihmisten kieroja puolia ja miten häntä harmit- 
tivat heidän heikkoutensa ja virheensä. Siinä oli esi- 
merkiksi hänen „serkkunsa" Steenman, joka äitinsä 
hemmottelemana oli menossa hunningolle ja hävittä- 
mässä isäpuolensa, professori Hassel-vainaan maakarta- 
non. „Ispoisten viljan, yksin juhdatkin hän mielivaltai- 
sesti myö, kun se hänen päähänsä pälkähtää", valittelee 
Porthan, „ äitinsä hopeat ja muut tavarat on hän suu- 
reksi osaksi pantannut ja hävittänyt. Äiti elää aivan 
liiaksikin säästellen, mutta pojalla pitää olla yllin kyllin 
itselleen ja kumppaneilleen. Hänellä on vaunut ja he- 

vonen, väliin kaksikin kaupungissa, mutta äidin pitää 
astua jalan iljangolla, niin että hän tässä syystalvella 
pahasti lankesi; eipä poika milloinkaan häaelle hevosta 
suo. Äiti lainaa rahaa ja poika sen heti kuluttaa." 

Steenman ei hurjisteluillaan muita vahingottanut 
kuin itseään ja vanhaa äitiään. Missä oli kysymyk- 
sessä yleisetu ja yleisvahinko, missä virkamies menet- 
teli väärin, riisti leivän kykenevämmiltä.kanssahakijoil- 
taan, oli maalaisväestöJle harmiksi ja pahennukseksi, 
siinä kävi asia Porthanista kaksin verroin tärkeäksi. 
Siinä hän tahtoi, jos tilaisuutta tarjoutui, itse toimia ja 
ehkäistä epäkohtain esiinpuhkeamista. Hän oli silloin 
loukatun oikeuden tulkki ja hän asettui vääryyttä kärsi- 
neitten puolustajaksi. 

Etsiskö tähän esimerkkejä? Niitä voisi luetella 
monta Porthanin pitkältä elämänajalta, mutta muuta- 
matkin riittävät näyttämään, millä tavalla Porthan yh- 
teishyvän harrastajana koetti auttaa asioita oikealle to- 
lallensa. Vuonna 1793 oli valittava kirkkoherra Uuteen 
Kaarlepyyhyn. Ehdolla olivat Porthanin sukulaiset 
Mathesius ja Granroth, molemmat ainakin Porthanin 
mielestä ansiokkaita miehiä. Silloin ilmaantui Uuteen 
Kaarlepyyhyn kirkkokerra Kikovius Oulusta, muka kyl- 
peäkseen, mutta todella hän siellä juonillaan yllytti pitä- 
jäläiset pyytämään hänet neljänneksi. „Tuo mies", 
kirjoittaa Porthan Caloniukselle, „on opinnoiltaan aasi, 
mutta naissankari ja käytökseltään liehakoiva, noita 
uusmuotisia keikailevia saarnamiehiämme, jotka puhu- 
vat saarnastuolista koreita sanoja ilman sisältöä ja voi- 
vat elää kaikkien kanssa ilman että virka paljoakaan 
heidän mieltänsä painaa. Hänellä on ollut onnea kyl- 

läksi kun tuli pastoriksi Ouluun ja siellähän kelpaa 
tuollainen komea pappi maaherrankaupungissa rehenteie- 
mään. Opettajana Uudessa Kaarlepyyssä hän hävyttö-* 
mällä tavalla laiminlöi virkansa. Pyyntökirjeessään Ku* 
ninkaalle hän on tehnyt sen tempun, että hän sanoo muka 
vain rakkaudesta entisiä seurakuntalaisiaan kohtaan tah- 
tovansa vastaanottaa Uuden Kaarlepyyn, vaikka Oulu on 
edullisempi. Hänen pitäisi saada vastaukseksi, että olisi 
sääli hänen vahingokseen käyttää hyväksensä hänen 
hyvää sydäntään, jonkatähdeh hänet palkaksi on pidä- 
tettävä edullisemmassa Oulussa (joka, huomaa se!, on 
paljon -huonompi)." Katkeroittuneena pyytää Porthan 
Tukholmassa oleskelevaa Caloniusta paljastamaan Ki- 
koviuksen juonet asianomaisille, ilmoittaen samalla kat- 
sovansa sitä kaikkein paraimmaksi ystävyyden osot- 
teeksi. Asia koski häntä läheisesti, koska hänen suku- 
laisiaan oli vaaliehdolla, mutta Kikoviuksen käytös oli 
myöskin loukannut hänen oikeudentuntoaan ja yleis- 
hyvän harrastustaan. 

Ajatukset menevät suomalaiseen rahvaaseen. Sen 
runoluomiahan Porthan oli innostuen tutkinut, sen 
etua oli hän neuvonut saarnaajia tarkkaamaan. Ja 
suomen kieli oli hänelle käynyt rakkaaksi. Taisiko 
hän huomata, mikä rahvasta rasitti? Osasiko hän ot- 
taa sen huolet omiksensa? 

Porthan oli ensinnäkin katkeroittunut niistä itsek- 
käistä luokkapyyteistä, joilla kustavianisen ajan aateli 
pyrki tekemään muita säätyjä ja semminkin talonpoi- 
kaista rahvasta palvelijoikseen. Kun tieto Anjalan-lii- 
tosta alkoi levitä, kirjoitti hän eräälle ruotsalaiselle ys- 
tävälleen: „Tuota järjetöntä ja rikollista päähänpälkäh- 

dystä pitää jokainen akatemiamme jäsen, sekä opettajat 
että oppilaat, niin inhottavana, kuin sitä kaikissa suh- 
teissa kannattaakin, pitää, vieläpä koko kansakin näin 
ajattelee. Poikkeuksena ovat ehkä muutamat aateliset 
tuulihatut, joilla lienee se tosiaankin kaunis toivomus, 
että he liiviläiseen ja kuurilaiseen tapaan voisivat tehdä 
kanssaihmisensä orjiksi ja kohdella heitä kuin karjaa." 
Porthanin oli muutenkin jo kylliksi sääli nälkä- 
vuosien ja sodan . rasittamaa kansaa. Hän kuvailee 
huonoja vuodentulon toiveita sotakesänä 1788 ja jat- 
kaa sitten: „Kun nyt talonpoika raukka tällaisena ko- 
vana aikana päälle päätteeksi on pakotettu varustamaan 
nihtinsä (rasitus, joka koskenee vain Suomea) ja 
reservimiehensä sekä palkkaamaan vielä täydennys- 
miehen tämän sijalle, saa kärsiä marsseista, ja kai- 
kessa kiireessä on velvollinen hankkimaan kunnolli- 
sen miehen niitten pienten herrain vapaaehtoisten sijalle, 
joita moneen ruotuun oli pistetty j. n. e., niin voi huo- 
mata, mitön surkuteltava maanmiehemme tila ön. Hän 
on sentään kärsivällinen ja pitkämielinen; ja nälänhä- 
dällä on ainakin ollut se hänelle edullinen seuraus, 
että sodan pelosta huolimatta ei ole ollut puutetta 
sotamies-tarjokkaista, jotka ovat tarjonneet palvelus- 
taan halvasta pestistä. Hevosista vain saavat ratsu- 
tilalliset kalliisti maksaa." Ja alkuvuodesta 1789 
Porthan uudelleen kirjoittaa ystävälleen: „Rajalla on 
kaikki hiljaista, mutta sotatauti ei ole laannut: kauhis< 
tun kun sitä ajattelen. Onnettomalla tavalla on tauti 
ja kuolevaisuus levinnyt yli koko maankin. Miltä mah- 
tavatkaan tilastolliset taulumme tältä vuodelta näyttää! 
Vaan käännyn pois näistä tuskallisista ajatuksista- 

Jumala meille antakoon rauhan! ja sallikoon meidän 
saada Se kunniallinen tahi siedettävä!" 

Rauhallinen edistys oli Porthanin toivomus. Sik- 
sipä hän haikealla ja pelokkaalla mielellä ajatteli kaik- 
kea sitä ulkonaista sodan uhkaa ja sisällistä rauhatto- 
muutta, joka 1790-luvulla ilmeni. Kustaa III, rauhan- 
häiritsijä, hän, joka oli antanut kauniita lupauksia pai- 
novapaudesta ja sananvapaudesta, mutta oli lupauksensa 
pettänyt ja ympäröinyt itsensä ilmiantajilla ja vakoo- 
jilla, turhanpäiväinen tuhlaaja ja pintapuolisuuden suo- 
sija, oli suomalaisen edistysmiehen inhoama. Ja tämä 
samaan aikaan kuin suurin osa ruotsalaisista oppineista 
oli täysverisiä kustavianeja ja muisteli kuningasta kuin 
pyhimpäin tunteittensa ilmestystä! 

Kun Kustaa III oli kuollut ja hänen poikansa 
holhoojahallitus oli alkanut, toivoi Porthan maallensa 
parempia aikoja. Hän huomasi ilokseen, että vallanpi- 
tajat olivat säästäväisiä ja järkeviä; han oh kuullut 
nuoresta kuninkaasta paljon hyvää sanottavan. Silloin 
tuli Armfeltin salahanke hallitusta vastaan ilmi. Paljon 
se herätti Porthanissa huolta, synkkiä mietteitä ja ival- 
lista arvostelua. Tietysti joutui Armfelt itse, joka oli 
päässyt pakenemaan Venäjälle, ensi sijassa saamaan 
arvostelusta osansa. „Niin vähän kuin minua huvittaisi 
nähdä Armfeltin ranskalaisen tavan mukaan telotettuna", 
kirjoittaa Porthan, „niin suuresti toivon kuitenkin saa- 
vani kuulla, että hän on jättänyt tämän maailman (jossa 
hän ei näy voivan elää rauhassa), mieluimmin sai- 
rauden kautta, sitä lähinnä matkalla sattuneen on- 
nettomuuden johdosta: ellei hän nimittäin itse haluaisi 
jättää hyvästi." Hän tuli ajatelleeksi Anjalan miehiä 

9 

Venäjällä ja Armfeltiä, joka nyt maanpakolaisena niin- 
ikään oli joutunut sinne, suomalaisia miehiä, jotka ker- 
ran toistensa vihollisina toimiessaan yhtä kevyt- 
mielisesti olivat uhranneet kansalaistensa hyvinvoiiMtin^ 
maan rauhan ja valtakunnan arvonkin hurjille mieli- 
teoillensa. Siellä he nyt saisivat mielinmäärin sopia 
Suomen tulevaisuudesta, Sprengtporten^ joka oli uhraa- 
maisillaan sen Venäjälle, ja Armfelt, sen kuninkaan us- 
kottu, joka oli miettinyt vaihtaa pois uskollisen Suomen- 
maan Norjaan, kuin minkäkin vaihtotavaran. Parasta 
olisi, että toverukset haastaisivat toinen toisensa kak- 
sintaisteluun pistooleilla ja että taistelulla olisi tuloksensa. 
Ja Porthanin mietteet palaavat uudelleen vanhaan toi- 
vomukseen: „ Jumala sallikoon meidän pitää rauhaa ja 
hiljaisuutta ja, ellei yleisö voi lakata juonittelemasta ja 
vehkeilemästä, estäköön Hän kaikki seikkailukokeet." 
Tunteiltaan täydelleen hallituksen miehenä ei hän 
kuitenkaan saattanut olla ankarasti sen nurinkurisia 
toimenpiteitä arvostelematta. Suosikkijärjestelmä, joka 
syöpänä oli jäytänyt maan onnea, ei uuden hallituksen- 
kaan aikana ottanut asettuakseen. Ja Porthan uskoo 
Caloniukselle mietteensä siitä: „0n omituista, vaikka 
kyllä ihmisluonteen tuntijalle helposti käsitettävissä, että 
vallitsevat eivät huomaa, miten pienet laittomuudet 
(esimerkiksi virkoja annettaessa), etenkin juuri meidän 
maassamme, enemmän vaikuttavat maakuntalaisväestön 
ajatustapaan kuin suurten asiain käsittely, jota yleisö 
ei tunne eikä kykene arvostelemaan. Suosioon katso- 
minen enemmän kuin taitoon ja ansioon vähäpätöisiä 
virkoja täytettäessä saattaa uskomattoman helposti 
kansan (joka aina epäilee tahi salaa vihaa ja kadehtii 

hallitsevia) luulemaan, etteivät asianomaiset ensinkääh 
välitä oikeudesta eikä yleishyvästä. Tällä on ajanpit- 
kään pahempia seurauksia, kuin tahdotaan uskoa." Ja 
kun suosikit, hallituksen käyttämät kätyrit, sattuivat 
olemaan miehiä, joiden entisyys ei antanut minkäänlai- 
sia takeita heidän toimintansa laadusta, oli hallituksen 
menettely kaksin verroin moitittava. Holhoojahallitus ni- 
mitti Tukholman poliisimestariksi vuonna 1791 Ulhol- 
min, entisen vaillingin-tekijän ja karkurin, joka turva- 
kirjeen nojalla oli palannut maahansa. „Onko välttä- 
mätöntä tärkeissä tehtävissä käyttää tuollaisia välikap- 
paleita", huudahtaa Porthan, Ja käyttää heitä asemissa, 
joissa kansalaisten henki ja menestys voi olla kysy- 
myksessä? Mitenkä voi se muuta aikaansaada kuin 

herättää yleisössä epäluuloa ja pahennusta? 

Valtiolliset rikokset ja niiden rankaiseminen! Millaisia 
synkkiä mietteitä niistä synnyttää historia! Mutta" — 
— — ja siinä hillitsee arvostelija kynänsä kulkua. 
Hän tahtoi olla varovainen : hän ei merkinnyt kirjeitään 
tuttavallisten mielenpurkaustensa vuoksi nimimerkillänsä 
ja sitäpaitsi hän oli pyytänyt Caloniusta ne polt- 
tamaan. Eikä hän malttanut olla varottamatta Calo- 
niusta kaikesta varomattomuudesta, kun tämä kerran 
Tukholmaan vallitse vain pariin oli joutunut. „ Toivoa 
siis", tällainen oli huolestuneen ystävän neuvo, „että 
Veli, mikäli mahdollista, varoo joutumasta vedetyksi 
rannalta, sillä ulapalla ei mikään viisaus riitä suojele- 
maan tuulispäiltä. Anna anteeksi tämä mietelmä, mutta 
olen yhä selvemmin näkevinäni miten vaikutusvaltais- 
ten neuvonantajain on vaikea varoa sotkeutumasta nii^ 
den kohtaloon, jotka äkkiä nousevat ja kukistuvat ja 

työskentelevät salassa toistensa turmioksi samalla kuin 
näyttävät olevan parhaita ystäviä.** 

Kaiken sen levottomuuden lisäksi, joka lähti 
Armfeltin salaliiton ilmitulosta ja hallituksen alottamasta 
salaliittolaisten tutkimisesta, tuli vielä huhu, että oli ai- 
komus julistaa sota Ranskan vallankutriousmiehiä vas- 
taan. Porthan ei täysin tajunnut vallankumouksen 
maailmanhistoriallista merkitystä. Hänestä tuntui vain 
siltä, kuin kumoukselliset mietteet ja salahankkeet olisi- 
vat soaisseet ihmisten mielet ja sitten ruton tavoin tar- 
tutelleet koko aikakauden ajatustapaa. Hän ihmetteli 
ranskalaisten hourivaa vallattomuutta, kuuli heidän ar- 
meijansa käyvän voitosta voittoon, eikä voinut kyllin 
kummeksua tätä odottamatonta menestystä. „Kyllä nyt 
lienee mahdotonta kurittaa raivokasta kansaa**, päätte- 
lee hän lopuksi, „ja tämä tapahtuma antaa runsaasti 
opetusta kaikille tahoille: suokoon Jumala, että kaikki 
käyttäisivät sitä hyväksensä.** 

Suuren maailman tapahtumat eivät toivehikkailta 
näyttäneet. Tuntuipa melkein siltä, kuin olisi viisas ja 
hyvää tarkoittava kaitselmus jättänyt hartaat työnteki- 
jänsä avuttomiksi maailman melskeeseen. Omassa 
isänmaassa ilmeni taantumusta kaikilla aloilla juuri 
sen kuninkaan aikana, josta suomalainen valistuksen 
ystävä niin suuria oli toivonut. Idästä uhkaili ihan il- 
meinen raakuus ja tietämättömyys levetä vitkalleen 
mutta varmasti; Puola oli jaettu ja kohta ei mikään 
enää pidättänyt Idän jättiläistä; sodan uhka leijaili 
sieltäpäin synkkänä pilvenä. Mikä oli oleva onnetto- 
man isänmaan kohtalona? Miten saivat säilyä ne vä- 
häiset valistuksen siemenet, joita vaivoin oli kylvetty? 

^Meidän onnettoman maamme kohtalo lienee", valitte- 
lee Porthan, »ettei se milloinkaan täyteen kukoistukseensa 
ehdi. Niipian kuin se vähän on ennättänyt tointua, tulee 
uusi sota ja tuo mukanansa uuden hävityksen." Isän- 
maanystävän mielessä kangasteli vaara, jota hän ei tah- 
tonut luulla toteutuvaksi, mutta joka sittenkin, pakos- 
takin tuntui välttämättömältä kohtalolta. Eikä hän voi- 
nut olla puhkeamatta huolestuneeseen huokaukseen : »Ju- 
mala varjelkoon meidän onnetonta synnyinmaatamme!" 



X. 



Nyt on kerrottava kuinka Porthan opetti oppilai- 
taan katselemaan maailmaa juuri samalla tavalla kuin 
hän itsekin oli sitä tottunut tarkkaamaan. Siihen oli 
hänestä olletikkin viisaustieteen opetus omiansa. Se, 
joka on sattumalta nähnyt niitä monia luento vihkoja, 
joita uutterat oppilaat ovat Porthanin luennoilla kirjoitta- 
neet ja uskollisesti jälkimaailmalle säilyttäneet, on var- 
maankin ihmetellyt, että niiden joukossa on niin lukuisia 
luentojaksoja viisaustieteestä ja sen lähitieteistä. Yhtä- 
mittaa niiden kansilehdellä lukee : „ Muistiinpanoja Herra 
Professorin ja Ritarin H. G. Porthanin Sielutieteen 
Luennoista", „ Professori Porthanin Walleriuksen Logi- 
casta pitämät luennot", „Siveysopillisia huomautuksia 
sepitettyjä Kirjastonhoitaja Porthanin Siveysopin Oppi- 
kirjan johdolla vuonna 1774", ^Luentoja Rovasti 
Brunnmarkin Siveysopista, Kaunopuheen Professorin, 
Laajaltikuuluisan ja Korkeastioppineen Maisterin Henr. 
Gabr. Porthanin pitämiä" j. n. e. Ja näitä lukiessaan 
tulee itseksensä miettineeksi: mistä tämä viisaustieteen 
runsaus kaunopuheen opettajan opetusohjelmaan? 

Ilmeisesti Porthan, joka koko elämänsä ajan tais- 
teli opin ja valistuksen hyväksi, joka tunsi epäkohtain 

ja ennakkoluulojen ikäänkuin häntä mieskohtaisesti kiu- 
saavan ja hartaasti halusi opinhaluisesta nuorisosta 
auttajia valistustaistelussaan, ilmeisesti hän juuri filoso- 
fian opetuksella toivoi palauttamattomasti piirtävänsä 
suomalaisen nuorison mieliin omain pyrkimystensä jäl- 
jet. Siinä oli tilaisuutta niitä selitellä ja perustella, 
osottaa^ että se opintie, joka opettajan sanojen mukaan 
oli jyrkkä ja kaita, tosiaan oli kulkemisen arvoinen 
että se, joka tältä taipaleelta poikkesi oikealle tai vasem- 
malle, ei voinut perille tulla. Hänen filosofian opetuk- 
sensa onkin lakkaamatonta tienviittoomista: oikealla ovat 
ne ja ne, tuo ja tuokin tunnettu oppi ja käsitys, vasem- 
malla taas toiset harha-opit ja erehtymät. Tie kulkee 
tästä keskeltä, maltillinen, tarkka ja tunnollinen sen 
siitä löytääkin. Opettaja varotti oppilaitaan sokeasti 
hänen sanoihinsa luottamasta, itse arvostelemaan asioita 
ja päättämään jokaisesta erikseen; mutta pakostakin 
kasvatti hän heitä seuraamaan hänen, opettajan, suun- 
taa. Ja hän, kuten Tengström sanoo, jolla ei ollut 
puolisoa eikä lapsia, näki oppilaissaan ikäänkuin omai- 
sensa ja siksi hän iloitsi löytäessään heissä oman luon- 
teensa vastinetta. 

Ensiksikin oli näytettävä tietämyksen laatu. Oli 
näet ollut useita sellaisia, jotka olivat väittäneet, ettei 
mitään varmaa tietoa voinut saada, koska muka maa- 
ilma näyttäytyi ihmisille jonkunlaisena harhakuvana 
vain, heidän tietämättänsä millainen se todella oli. Ja 
muutamat olivat niinkin pitkälle epäilyksessään men- 
neet, etteivät uskoneet mitään todellisuutta olevan ole- 
massakaan. Mitä hyötyä silloin olisi opista ja tiedosta? 
Miksi silloin käytäisi koulua? Miksi hän, Porthan, 

luennoisi, ellei voisi ylioppilaille mitään varmuutta 
antaa? 

Kun näin tärkeä asia oli kysymyksessä, täytyi se 
tarkoin selittää. Ja niin käy luennoitsija kuvailemaan 
miten ihmisten sisälliset ja ulkonaiset aistimukset ai- 
heuttavat tietoa, miten . tieto alkuperäisenä on aivan 
yksilöllistä — Jos minä tunnustelen nuppua ja huo- 
maan sen esimerkiksi kovaksi", näin havainnollisesti se- 
littelee opettaja tiedon yksilöllisyyttä, „ niin sanoo tun- 
toni vain, että juuri tuo nuppu on kova" — ; muut 
sielunkyvyt yleistävät, yhdistävät ja kehittävät tätä 
alkuperäistä tietoa ja niin rakentuu kokonainen tieto- 
järjestelmä. Ihmisellä on horjumaton usko siihen, että 
hänen tietämyksensä on todellista ja tämä luontainen 
vakaumus kykenee kumoamaan epäilijäin viisastelevat 
todistelut. 

Mutta varovainen tulee olla käsitteitä muodos- 
taessa. Ulkonaiset havainnot voivat pettää — värejä 
esimerkiksi usein näkee väärin — ; sisälliset toisinaan 
myöskin — miten monella ihmisellä onkaan liialli- 
nen käsitys henkisistä kyvyistään — -. Mielikuvituksen 
voima tulee häiriten väliin ja intohimot sekottelevat ja 
väärentelevät mielteitä. Kaikki tämä kehottaa varovai- 
suuteen tietoa hankittaessa. Ylioppilaankin on hyvä 
järjestää opintonsa sopivalla tavalla. Hän valitkoon 
mukavan lukuajan, esimerkiksi aamun, jolloin hänen 
mielensä vielä on vapaa päivän vaikutelmista, vuokrat- 
koon huoneen, joka on terveellinen ja yksinäinen, ja 
karttakoon ennen kaikkea intohimoja, jotka häiritsevät 
ajattelua. Kun ylioppilas on oppikirjan lukenut, hank- 
kikoon hän itsellensä tarkan oppijärjestelmän, merkit- 

köön vihkoon tärkeimmät kohdat, selvittäköön siihen 
sen, mikä on hämärää, ja olkoon asioita uskomatta en- 
nenkuin on tarkoin arvostellut. Vaan tämä ei vielä 
riitä. Tulee luettua verrata muihin kirjoihin. „Muuta- 
mia kirjoja minulla on", näin Porthan neuvoo, „toisia 
taas ei ole, niitä on minun siis lainattava. Jos minulla on 
kirja itselläni, pitää minun vihossani aina viitata kuhunkin 
kirjan kohtaan, mikä jotakin asiaa selittää, mutta ellei 
minulla kirjaa ole, on minun kopioitava tärkein." Ja tä- 
män mukaisesti ilmenivät oppilaitten opintovihkoihin 
tarkan ja tasapuolisen tiedon ensimäiset, kömpelöt alkeet. 

Ylioppilaan tieto ei voinut eikä saanut olla ainoas- 
taan ammattitietoa, sen piti ulottua kaikkiin tärkeim- 
piin tieteisiin, olla ainakin heikko mukaelma opettajan 
monitietoisuudesta. Esitetty ään näet oppilailleen mitä 
kouluissa oli luettava, jatkaa Porthan: „Kun tullaan 
akatemiaan, on hiukan enemmän syvennyttävä asiaan. 
Logiika ja moraali olkoot opinsijoilla luettavanamme. 
Metafysiika, ei kuitenkaan ontologia, vaan sielutiede 
ja kosmologia, sitten latinalainen teologia, matema- 
tiika, kemia, taloustiede, itämaiset kielet, kreikka, 
heprea j. n. e. Sillä välin ei saa antaa kouluoppinsa 
hälvetä. On omituinen henki akatemioissa, kun ei 
osata neljää laskutapaa, laiminlyödään maantiedettä ja 
historiaa; tulee tuntea hiukan lakia, terveysoppia, luon- 
nontiedettä j. n. e., vieläpä kirjallisuuteen vähän pereh- 
tyä, se kun voi olla hauskuudeksi." Tämä monipuolinen 
ja varma oppi vasta teki ylioppilaan elämästä täysikelpoi- 
sen, onnekkaan ja kanssaihmisillekin onnea tuottavan. 

Ehdottomana edellytyksenä oli kumminkin oikean 
opin ohessa siveellinen elämä. Jos muistuttelemme 

mieleemme siveydellistä tilaa, pääkaupunkilaisten ryhdi- 
töntä elämää, loppumattomia rakkausseikkailuja kusta- 
vianisesta hovista, virkamiesten itse kuninkaallisen lin- 
nan sivurakennuksessa toimeenpanemia toisarvoisia 
tanssiaisia, himokasta hymyilyä rococo-ajan ylimysten 
kuvissa, salaisia tahi peittelemättömiä viittauksia lukemat- 
tomissa kirjeissä, konsistorion pöytäkirjain törkeitä jut- 
tuja ja ylioppilaselämän erehtymiä, selvenee meille si- 
veysopin tärkeys. Ja jos senlisäksi vielä palautamme 
muistiimme kaikki ne nurinkuriset ja naurettavat tahi 
ikävät ja intohimoiset luonteet, joista Porthan jo useasti 
oli saanut kylläkseen ja joihin tässäkin esityksessä 
joskus on viitattu, tajuamme, ettei siveysoppi voinut 
olla vain ilmeisimmistä siveysrikoksista varottavaa op- 
pia. Samalla selvenee myöskin miksi moraaliset viikko- 
lehdet olivat muodissa, miksi saksalaisen Gellertin satuja 
tahi englantilaisten kirjoittajain siveysromaaneja niin 
mielellään luettiin ja miksi siveysopilla oli niin suuri 
sija oppiaineitten joukossa. 

Ranskalaiset materialistit olivat yrittäneet tehdä 
ihmisestä aisti-eläintä, konetta, jota vietit vetivät, sokeat 
luonnonlait ohjasivat. He ja heidän edeltäjänsä, muu- 
tamat mainiot viisaustieteilijät, olivat uskaltaneet koko- 
nansa kieltää inhimillisen tahdonvapauden ja samalla 
toiminnan vastuunalaisuuden. Tämä vaarallinen oppi 
oli osotettava ehdottomasti vääräksi — niin käsitti 
Porthan asian — etteivät ylioppilaat viehättyisi sen mu- 
kaisesti heittäytymään halujensa ja mielitekojensa va- 
raan. „Spinoza, Hobbes ja Bay le ovat väittäneet, ettei 
ihmisellä ole mitään vapautta, vaan on hän pelkkä 
kone: mutta jokaisen sisällinen kokemus todistaa tätä 

lauselmaa vastaan. Jos ihminen olisi vain kone, olisi- 
vat kaikki hulluja, jotka luennoivat moraalia, säätävät 
lakeja, neuvovat j. n. e. Vapauden sisäinen tunto on 
niin syvälle painunut sielun syvyyteen, että jos joku, 
vaikka kuinkakin konstikkailla ja oppineilla todisteluilla 
tahtoisi saada meidät vakuutetuiksi vastakkaisesta asiain 
tilasta, niin sisällinen tietomme sen kumoaisi", lausuu 
Porthan. 

Ihminen oli toimistaan täysin vastuunalainen. 
Kaitselmus oli vain antanut hänelle lukemattomat toi- 
minnan mahdollisuudet ja samalla vastaavat velvolli- 
suudet. Itsekkyys oli tosin jokaisen ihmisen sisin 
vaikutin, ensimäinen ja ainoa viettien ja pyrkimysten 
alkusyy. Mutta jokaiselle oli myöskin annettu järki, 
joka sanoi, että hänen täytyi olla hyödyksi maailmassa, 
auttaa lähimmäisiään ja edistää yleistä edistystä, jos 
tahtoi tulla onnelliseksi ja menestyä. Järki ja kokemus 
ovat vähitellen opettaneet ihmisiä hillitsemään itsekkäitä 
intohimojaan, toimimaan siveellisesti ja noudattamaan 
omantunnon ääntä. Omatunto? Mistä se on tullut ja 
mitä se on.^ Se on samaa kuin siveellinen vaisto. 
^Jokaisella ihmisellä on tämä tunne kokoonpantu kah- 
denlaisista hämäristä mielteistä. Muutamat syntyvät 
välittömästi ihmisen luonteesta ja alituisista kokemuk- 
sista, joita aina siitä asti kuin on osannut aistejaan 
käyttää on saanut itsestään ja muista ihmisistä. Monet 
mielteet ovat taas himmeiksi käyneitä vaikutelmia, 
joita ihmiseen on opetuksesta, kasvatuksesta, esimer- 
keistä ja uskonnosta jäänyt. Ne ovat toisiinsa sekot- 
tuneet eikä niitä voida toisistaan erottaa selvyyden eikä 
muunkaan tunnusmerkin mukaan." 

Siinä täysin selvä ja peittelemätön selitys siitä," 
mitä inhimillinen siveellisyys olil Se oli alkuperäinen 
itsekkään hyödyn ääni, joka käytännöllisistä syistä oli 
huomannut viisaimmaksi olla kanssaihmisiä kohtaan 
hyvä ja oikeamielinen. Ja se oli vähitellen jalostunut 
ja hienontunut yhä alttiimmaksi ja uhraavaisem maksi, 
se oli saattanut ihmiset toimimaan vain hyveen itsensä 
tähden. Useat jalot henkilöt olivat alttiuden hetkenä 
kerrassaan unohtaneet itsekkyyden-, alttiuden alkuperäi- 
sen alkusyyn, ja uljas roomalainen Curtius sellaisessa 
hetkessä oli syössyt varmaan perikatoonsa. 

Porthanin mielestä oma onni ja muitten edun 
harrastus erinomaisesti sopivat yhteen. Hän ei väsy 
sitä oppilailleen selittämästä, hän kirjoituttaa siitä väi- 
töskirjat jyMielen nautinnosta ja halmta^ ja ^^Hyödyllisen 
ja kunniakkaan yhteensopimisesta^ . Valistusajan tapaan 

tekee hän selkoa muuttumattomista ihmisoikeuksista, 
kaikille yhteisistä, ja siveellisestä tasa-arvoisuudesta, 
joka ihmiskunnassa on. „ Kaikki olemme saman 
luojan työtä, sama on meillä myöskin luontainen 
laki ja lainlaatija ja aijotut olemme yhtäläistä onnelli- 
suutta varten," Vaan enemmän painoa panee opettaja 
kumminkin ihmisten velvollisuuksiin yhteiskuntaa ja 
kanssaihmisiä kohtaan. Ei kenkään saanut asettua 
ihmisoikeuksiensa nojalla etuja vaatimaan ellei tainnut 
velvollisuuksistaan vastata. 

„Ei suinkaan ole vain omaksi hyödyksi viljeltävä sie- 
lun voimiaan", siinä Porthanin ohjelma, „ vaan samalla siksi, 
että siten tulisi kykenevämmäksi palvelemaan muita. Joka 
valistuneella ajatustavallaan on johtanut muita valoon ja 
kukistanut yleisiä, vahingollisia ennakkoluuloja sekä hyö- 

dyttänyt edullisilla keksinnöillä, esimerkiksi kirjapainon, 
kompassin keksimisellä tahi muuten aikaansaanut hyö- 
dyllisiä laitoksia; hän on suurimman kiitollisuuden ja 
kunnioituksen arvoinen. Ihmisten kunnioitus perustuu- 
kin siihen, että henkilö, jota kunnioittavat, on ollut 
hyödyksi. —-Ei vain aikalaisia ole hyö- 
dytettävä, vaan myös jälkeläisiämme. Se, joka ei ole 
miksikään hyödyksi, on vahingollinen jäsen valtiossa 
ja raskas taakka maailmalle. Jokainen voi hyödyttää 
omalla tavallaan ja hänen tulee sitä tehdä." 

Valtiossa oli hallituksen tehtävänä edustaa yleis- 
hyvää. Siksipä täytyi jokaisen kansalaisen auliisti alis- 
taa omat vähäiset vaatimuksensa hallituksen yleishyvän 
etujen alaisiksi. Mutta jos hallitus käsittää tehtävänsä 
väärin, ei edistä yleistä hyvää vaan ainoastaan omia 
itsekkäitä pyyteitään, silloin ei velvollisuus enää sido 
alamaisia uskollisuuteen. Tosin vasta äärimmäisessä hä- 
dässä sai siitä näin vapautua. „Jos esivalta kerrassaan si- 
vuuttaa kaiken inhimillisyyden ja lain, ja kaikki sen 
puuhat yksinomaan ja selvästi tarkoittavat alamaisten 
häviötä, niin näillä on täysi oikeus asettua sitä vastaan. 
Mutta on merkille pantava, että: l:o Esivallan pahuu- 
den tulee silloin olla suuri ja ilmeinen; sen pienet ereh- 
dykset ovat anteeksi annettavat, koska ne voivat johtua 
heikkoudesta tahi mairittelijain viettelyksestä. Hallitsija 
on ihminen hänkin ja voi erehtyä yhtä hyvin kuin 
joku muu. 2:o Siispä ei yksikään yksityishenkilö saa 
asettua esivaltaa vastaan loukkauksen tähden, jonka 
on kärsinyt, koskapa sellainen menettely saattaa koko 
yhteiskunnan levottomaksi ja epävarmaksi ja koska jo- 
kaisen kunnon kansalaisen täytyy pitää yhteistä hyvää 

onneansa parempana. Sitäpaitsi ei alamainen aina 
kykene ratkaisemaan, miten siveellisesti oikeutettuja 
hallituksen teot ovat, miten kohtuullisia sen tarkoitus- 
perät lienevät eli mitkä syyt ovat sen johtaneet siihen 
ja siihen toimeen. Usein saattaa yksityinen itsekkyy- 
destä pitää kohtuuttomana mitä valtion etu vaatii." 

Oli niitä, jotka kielsivät hallituksen edes voivan- 
kaan, vaikka tahtoisikin, yleishyvää edustaa. Valtio 
oli syntynyt näet viekkaudesta ja petoksesta. Kun viek- 
kain ja väkivaltaisin ihmisistä oli houkutellut kanssa- 
veljensä alamaisiksensa luvaten heitä muka suojella ja 
auttaa, oli ensimäinen vääryys tapahtunut, luojan sää- 
tämä luontainen tasa-arvoisuus rikottu ja temmellys- 
paikka jätetty vallanhimolle, väkivallalle ja muille pa- 
hoille vieteille. Yhteiskunta, raitista luonnontilaa ala- 
arvoisempi tila, oli tullut maailmaan ja kehittynyt yhä 
mutkaisemmaksi, luonnottomammaksi ja ihmisille tur- 
mioUisemmaksi. Suuri genfiläinen filosofi Rousseau 
oli näin opettanut ja luonnonihailijain suuri joukko sil- 
loiseen sivistykseen kyllästyneenä oli hänen oppinsa 
omaksunut. 

Oliko suotavaa, että valtio oli olemassa? Vai 
pitikö pyrkiä uudistamaan filosofien uneksumaa alku- 
peräistä vapauden ja tasa-arvoisuuden tilaa? Porthan 
oli kysymystä useasti ajatellut. Ja hän oli tullut täl- 
laiseen johtopäätökseen: Alkuihmisillä, heillä kun oli 
kaikki yhteistä ja kaikki pyrkimys kääntynyt ruoan 
hankintaan, ei ollut suuria vikojakaan. Oli totta, että 
sivistys oli tuonut mukanansa paljon pahaa, lisäillyt ih- 
misten tarpeita, kiihottanut heidän himojaan ja niin 
synnyttänyt uusia, ennen tuntemattomia vikoja. Se 

oli vaikuttanut valtioitten synnyn, tehnyt toisista herroja, 
toisista alamaisia ja kolmansista orjia. Mutta vielä suu- 
rempia olivat valtion ja sivistyksen edut. Ne näet tur- 
vasivat jokaiselle rauhallisen olon ja antoivat hänelle 
tilaisuutta täydentää kykyjään ja tietojaan. Niin saat- 
toi ihmiskunta kulkea tiedottonniasta onnellisuuden ti^ 
lasta, naivisen lapsuuden asteelta itsetietoiseen onnelli- 
suuteen. 

Yhteiskuntatila oli siis ihmisille edullinen. Mutta 
missä muodossa se oli onnekkain? Ylimyshallitus oli 
huonoin kaikista, sillä se antoi aihetta yhtämittaisiin vää- 
rinkäytöksiin eikä kansanvaltakaan ollut paljoa sopi- 
vampi. Sellainen hallitusmuoto olisi näet edellyttänyt, 
että kaikki kansalaiset olisivat olleet viisaita ja hallintoon 
kykeneviä, mutta niin ei valitettavasti ollut asian laita. 
Siksipä kansan hallitessa syntyi loppumattomia riitoja, 
hämminkiä ja sekasortoa. Näin ollen oli rajoitettua ku- 
ningasvaltaa pidettävä paraimpana. Kumminkin myönsi 
Porthan, että erilaiset hallitusmuodot johtuivat erilaisista 
oloista; missä esimerkiksi voimakas maanviljelijävaltio 
oli syntynyt, siellä oli tavallisesti kuningasvalta omak- 
suttu. 

* 

Tähän suuntaan kävi Porthanin viisaustieteen 
opetus, jolla hän koetti ylioppilaistaan tehdä kunnon 
ihmisiä ja kelpo kansalaisia. Vaikka tuntui siltä kuin 
siinä olisi ollut sanottuna kaikki mitä oppilas elämässä 
tarvitsi oikeaa uraa kulkeakseen, ei sillä Porthanista 
oltu tarpeeksi tehty. Oppi oli toinen puoli asiasta, 

käytäntö toinen. Esimerkki tehosi enemmän kuin pit- 
kät selitykset, tuttavallinen seurustelu vaikutti välittö- 
mämmin kuin kauniit ja oppineet esitykset. Yliopiston 
asetukset olivat uskoneet opettajan huoleksi ylioppi- 
laan valvomisen ja ohjaamisen yksityiselämässäkin; jos 
ylioppilas hairahtui, tuli opettajan häntä nuhdella ja va- 
rottaa; jos hänestä jotakin pahaa kuului, tuli opettajan 
ottaa siitä selkoa; hänen tuli tukea ja auttaa ylioppi- 
lasta missä se oli tarpeen. Tuttavallista, melkein isäl- 
listä suhdetta edellyttivät nämät vanhat yliopiston sään- 
nöt ja se oli myöskin Porthanin toivomusten mukainen. 
Eri hyvästi Porthan kumminkin ylioppilaita tunsi. 
Niitä oli sellaisia, joiden nimi hänestä jo oli rakas, 
hänen ystäväinsä ja likeisten tuttavainsa pojat, Alo- 
paeukset, Cygnaeukset, Wegeliukset, Steniukset ja monet 
muut. He tulivat yliopistoon mukanansa isän kirje, 
jossa tämä huolestuneena ja vanhaan ystävyyteen ve- 
doten pyytää Porthania pitämään poikaa silmällä, neu- 
vomaan ja auttamaan häntä. Turussa väijyivät monet 
viettelykset, olot olivat outoja, poika ei aluksi tiedä 
mitä tehdä, miten olla, isä kotonansa pappilassa hänestä 
paljon toivoo, mutta samalla on huolissaan ja pelois- 
saan eikä ennen rauhoitu kuin saa tietää hänen olevan 
hyvässä turvassa. Porvoon piispa Z. Cygnaeus lähettää 
Porthanin luokse nuorimman poikansa Pehr Gustafin, 
joka nyt oli olevinaan hänkin yliopiston kansalaiheh 
ja rukoilee samalla Porthania järjestämään hänen 
olonsa ja elantonsa. „ Samoihin käsiin, jotka niin suu- 
rella leppey della ovat ohjanneet vanhempain poikaini 
vaiheita akatemiassa", jatkaa hari, „uskon minä nyt kai- 
kella hartaudella ja luottamuksella tämän viimeisen me- 

non maailmaan ; mutta älä väsy osottamaan hyvyyttäsi 
ja hyviä töitäsi ystävälle, joka kunnioittavalla sydä- 
mellä ne tunnustaa. Tämä nuorimpani ei arvele ky- 
kenevänsä lukumieheksi eikä rohkenevansa sotilaaksi 
ja on se minulle samantekevää, minkä elinuran hän 
valitsee, kunhan vain tulee kunnolliseksi ja taitavaksi 
jäseneksi isänmaassaan, johon minä niin pitkälle kuin 
kykyni kestää kyllä tahdon häntä ohjata, ja edistää 
hänen parastaan kaikilla keinoilla, joita voin käyttää." 
Ja Porthan todella piti nuoresta Pehr Gustafista huolta 
niinkuin hän oli huolehtinut hänen molemmista van- 
hemmista veljistään Sakriksesta ja Johan Henrikistä. 
Kiitollisena piispa vuoden kuluttua hänelle kirjoittaa: 
„ Siitä, että Rakas Veli on pitänyt huolta pikku pojastani, 
josta hän on minulle ilmoittanut, saan kunnian nöy- 
rimmin ja vilpittömimmin kiittää pyytäen samalla kun- 
nioittavasti Rakkaan Veljeni vastaistakin armeliaisuutta 
siinä suhteessa ja ilmoittaen, että Rakas Vaimoni mo- 
ninkertaisesti siunaten Rakasta Veljeä yhtyy minun 
kanssani samaan kiitokseen, samaan rukoukseen ja 
pyyntöön." Niin oli Porthan myöskin auttanut Jaakko 
Steniusta, kuuluisan „ Koski- Jaakon" poikaa, kun tämä 
Pielisen sydänmsdlta vuonna 1792 saapui akatemiakau- 
punkiin lueskelemaan. Porthan oli isän pyynnöstä 
poikaa käsirahoilla auttanut, poika oli kirjeissään kii- 
tellyt professorin hellyyttä ja huolenpitoa ja pyytänyt 
isäänsä sitä jollakin tavalla palkitsemaan. Isä ei tiedä, 
miten kiitollisuuttaan osottaa, ei sano milloinkaan 
opettajan hyviä töitä unohtavansa. „Mutta", kirjoittaa 
hän Porthanille, „ kaikissa tapauksissa on omatuntosi 
tyydytys suuri palkinto ja suurimman antaa Sinulle 

Kaikkeinkorkein uskollisesta pyrkimyksestäsi hankkia 
Svean valtakunnalle kykeneviä miehiä." 

Monesti piti Porthanin yksityisesti ylioppilaita aut- 
taa. Kun rahat olivat lopussa, osasi opettaja hankkia 
mukavan kotiopettajan toimen, mistä sai elatuksensa. 
Hänhän tunsi niin paljon ihmisiä maaseudulla, hän oli 
siellä kunnioitettu ja arvossa pidetty, hänen puoleensa 
siis oli vähän päästä käännytty, kun isä tarvitsi ahke- 
raa ja hyvätapaista ylioppilasta pojallensa kotiopetta- 
jaksi. Ja usein oli hän paraimpia oppilaitaan ystävil- 
leen suositellut, pyytänyt Caloniusta tahi Juslenia hank- 
kimaan heille sopivaa tointa Tukholmassa, tutustutta- 
maan heitä sikäläisiin piireihin ja huolehtimaan heidän 
tulevaisuudestansa. Kun pojan piti väitellä, pyysi isä 
Porthania häntä auttamaan väitöstyössä, kun tuli tut- 
kintojen aika, piti muka Porthanin valmistella ja autella 
tässä tahi tuossa tutkinnossa, teologian-tentissä tahi ek- 
sersitio-kirjoituksessa. — Viipurilainen Vinter, köyhä 
poika, ilman sukulaisia ja suosijoita, oli saanut juuri 
niin paljon rahaa lainatuksi, että hätimmiten ehtisi 
maisterintutkinnon suorittaa, häntä piti siis johtaa lu- 
vuissa ja päästää vähän vähemmällä tutkinnoissa; Por- 
thanin avulla hän uskomattoman lyhyessä ajassa val- 
mistuikin ja läpäisi tutkinnot «jonkinlaisella puolikun- 
nialla" tulematta juuri „promotioniaasiksi". — Nuori 
Jaakko Stenius oli pettänyt isän toiveet, hurjistellut 
Turussa, velkautunut ja mennyt rappiolle. Porthan 
maksoi velat, lunasti pantatut tavarat ja lähetti pojan, 
sairaana ja kurjana kun oli, takaisin rauhalliseen pap- 
pilaan Pielisen sydänmaille. 

Erikoisesti Porthanin oli huolehdittava hänelle us- 
kottujen osakuntain ylioppilaista. Vuonna 1777 oli hä- 
net nimittäin valittu Borea/es-osakunnan inspehtoriksi 
ja vuonna 1779 pohjalaisen. Pohjalainen oli hän itse- 
kin, oli useita eri kertoja 1760- ja 1770-luvulla ollut 
sen osakunnan kuraatorina ja jo silloin saavuttanut to- 
veriensa täyden luottamuksen. Hän oli kuraatorina 
poistanut viimeiset jäljet siitä sorronalaisuudesta, jossa 
vanhemmat osakuntalaiset muinoin nuorempia pitivät 
kumoamalla määräyksen, että nuorempain osakunta- 
Iäisten piti vanhemmille tovereillensa kotiin juoksuttaa 
ilmestyneet väitöskirjat. Osakunnan kirjaston oli hän 
uudelle kannalle järjestänyt. Inspehtorina hän perusti 
tämän lisäksi pienen lainakirjaston, josta osakuntalaiset 
saivat välttämättömimmät kurssikirjansa milloin heiltä 
puuttui varoja tahi tilaisuutta niiden ostamiseen. Innolla 
Porthan osakunnan kokouksissa johti väittelyharjoituk- 
sia, piti silmällä, että kaikki niissä olivat läsnä ja nuh- 
teli ankarasti poissa olleita. Osakuntalaiset hän kaikki 
tunsi, tiesi mistä kukin oli kotoisin, millaisissa varoissa 
hän oli ja ketkä olivat hänen vanhempansa. Usein 
täytyi hänen kutsumuksestaan epätietoiselle ylioppi- 
laalle valita elinurakin. 

Kaikkein suurinta huolta piti Porthan kumminkin 
niistä ylioppilaista, jotka olivat hänen yksityisoppilai- 
taan. Muistamme, että hän jo maisterina antoi yksi- 
tyisopetusta ja piti ylioppilaita täyshoidossa. Professo- 
rina hän yhä jatkoi samaan tapaan; luentojensa, tie- 
teellisten tutkimustensa ja konsistorion kokousten väli- 
aikoina hän opetti kodissansa 14— 15-vuotisille holho- 
keilleen mitä erilaisimpia tieteitten alkeita. Holhokkien 

joukossa oli Yrjö Maunu Sprengtportenin poika, aikai- 
sin turmeltunut nuorukainen, joka sittemmin rupesi Ve- 
näjän palvelukseen ja päätti päivänsä ampumalla it- 
sensä. Porthan on papereittensa joukossa säilyttänyt 
matkakirjeen, jossa upseerinalku entiselle opettajalleen 
kertoo ensimäisiä havaintojaan itäisestä naapurimaasta. 
Porthanin luona asuivat ylioppilaina myöskin vapaa- 
herra Klaus Kurki, myöhemmin ruotsalaisen kamarioi- 
keuden presidentti, Kristian Steven, josta sittemmin 
tuli kuuluisa luonnontutkija, ja tunnettu runoilijamme 
Frans Mikael Franzen. Hän oli Porthanin rakkain op- 
pilas, joka seurasi opettajaansa pitkille sisämaan mat- 
koille, kevyitten kääsien taka-istuimelta kuunteli tämän 
asiallisia esitelmiä'* ja teräviä huomautuksia, mutta vä- 
lillä vaipui ihailemaan tienoitten kesäistä kauneutta tahi 
uneksimaan omia haaveitansa. Ainoastaan 15-vuo- 
tiaana oli hän puolustanut Porthanin johdolla kirjoitta- 
maansa väitöskirjaa „ Pirkkalaisista". Viehättävän ja 
silloisia oloja perin kuvaavan kaskun on Franzen meille 
jättänyt, kun kertoi miten hän ei malttanut väitöskirja- 
työnsä lomassa olla salaa maistelematta holhoojansa 
hilloastiasta, miten Porthan, kun väittäjäisten päätyttyä 
aikoi niiden sankaria kestitä, tapasi hilloastiansa tyh- 
jänä eikä Franzen arkuudesta opettajaansa kohtaan 
rohjennut hänelle asian laitaa selittää. Porthan alusta 
aikain ihaili Franzenin lahjakkuutta, antoi hänelle ensi- 
mäiset runosääntöjen ohjeet, hankki hänelle tilaisuuden 
lähteä ulkomaanmatkalle ja toivoi oppilaastaan historian 
professoria ja tutkimustensa taidokasta esittäjää. Ja mo- 
niaita vuosia Porthanin kuoleman jälkeen piti Franzen 
Ruotsin akatemiassa opettajastansa muistopuheen. 

Vaikka kohta Porthan näin eri tavalla oppilaitansa 
suosi ja autteli, ei hän keneltäkään pyydettäessä 
apuansa kieltänyt. Hänen kirjastonsa oli joka ylioppi- 
laan käytettävissä — niin kertoo ainakin Tengström — 
hän jätti tärkeimmätkin työnsä, jos joku tuli hänen 
neuvoansa kysymään, oli se sitten opinnoista tai aivan 
yksityisistä asioista. Joskus hän saattoi olla ärtyisä, 
laiminlyöntejä ja huolimattomuutta ei hän kärsinyt eikä 
ollut hyvä hänelle jättää ilmeisesti ala-arvoista kirjoi- 
tusta, mutta aina hän siltä oli hyvää tarkoittava ja aina 
oli hänellä oppilaan etu mielessänsä. Sitä hän yliopis- 
ton asioista päätettäessäkin piti silmällä. Vuonna 1788 
hän ehdotti, että tavanmukaiset kemut väittäjäisten pää- 
tyttyä, joissa väitöskirjan puolustaja oli professoriansa, 
vastaväittäjiänsä ja ystäviänsä kestinnyt, lakkautettaisiin. 
Konsistorio kyllä myönsi, että ylioppilas parempiinkin 
rahojaan tarvitsi, kuin joutavaan herkuttelemiseeh, mutta 
arveli, että vanhaa tapaa oli vaikea kerrallaan poistaa 
ja jätti sen osakuntain inspehtorien vähittäiseksi huo- 
leksi. Huvitteluhalu ja nautinnot, kaikki sellainen, joka 
häiritsi ylioppilasta, kulutti hänen muutenkin vähäisiä 
varojaan ja lyhyttä opintoaikaansa, olivat Porthanista 
varsin epämieluisia ilmiöitä. : Ylioppilaan piti kyllä 
silloin tällöin käydä kunniallisissa seuroissa, mutta lu- 
kujen tuli aina olla hänelle pääasiana» Katkerasti 
Porthan puhuu kaupunkilaisten tanssiaisista, joissa pro- 
fessori Bonsdorff esiintyi tanssin sankarina, varottipa 
hän ylioppilaita niihin menemästä. Kun opintoaika oli 
päättynyt ja varma elinura edessä, silloin oli aika puut- 
tua varsinaiseen elämään. 



* 

Monen varattoman ylioppilaan täytyi ansaita lei- 
pänsä kotiopetuksella. Kiitollisena siitä, että oli koti- 
opettajan paikan saanut, jätti ylioppilas toverinsa ja 
opettajansa, lukunsa ja luentonsa ja läksi ajamaan tun- 
temattomaan määräpaikkaansa, johonkin porvaristaloon, 
pappilaan tahi paraimmassa tapauksessa sivistyneen 
aatelismiehen kartanoon. Hän saapui sinne ventovie- 
raana, käytökseltään ujona ja kömpelönä, talon tapoi- 
hin hän oli tottumaton eikä ollut milloinkaan ennen 
lasta opettanut. Nyt hän yhtäkkiä sai kasvatikseen si- 
vistyneen perheen toivorikkaan perillisen, ehkäpä päälle- 
päätteeksi hemmotellun ja oikkuisän, jota ei tiennyt 
miten kohdella, miten saada läksynsä lukemaan ja sii- 
vosti käyttäytymään. Ja pahimmassa tapauksessa ha- 
lusi isä opetukseen sekaantua, äiti käyttää opettajaa 
kaikenlaisiin kotiaskareisiin, molemmat kohtelivat häntä 
kuin jotakin ala-arvoisempaa olentoa ja muu talonväki 
selän takana ivasi hänen pieniä vikojaan ja heikkouk- 
siaan. Usein olivat palkkaehdot jääneet epämääräisiksi 
ja opettaja sai opetusajan päätyttyä tyytyä mitättömään 
palkkioon työstänsä, johon ehkä kumminkin oli paljon 
huolta ja huomiota pannut. Ja, jos ei näinkään käy- 
nyt, niin aina sattui oudolle oudossa toimessa erehdyk- 
siä ja ikävyyksiä. 

Siksipä antoi Porthan ylioppilaille neuvoja, miten 
oli kotiopettajana oltava. Hän laati niistä erikoisen 
luentojakson vuonna 1783 ja sen mukaan hän useat 
kerrat luennoi. Tarkasti hän siinä selitti, miten koti- 
opettajan oli käyttäydyttävä. Piti pukeutua huolellisesti 
mutta silti yksinkertaisesti, esiintyä vaatimattomana, ei 
puuttua pyynnöttä puheisiin, ei lausua ilkeämielisiä 

sukkeluuksia, ei talonväen tuttavista semminkään, eikä 
pyrkiä näyttelemään oppineisuuttaan. Mutta kohtelias 
ja huomaavainen tuli olla, maltillinen ja tasainen kaik- 
kia kohtaan, lapsia kohtaan lempeä ja ystävällinen. Ei 
saanut suostua mihinkään halventavaan kohteluun, ei 
itsekään eksyä imarteluun eikä matelevaan nöyryyteen ; 
oma arvo oli aina mielessä pidettävä. Näin Porthan 
neuvoissansa piirsi suomalaisen ihanne-ylioppilaan ku- 
van; juuri sellaisiksi toivoi hän oppilaittensa kehitty- 
vän ja sellaisiksi hän koko toiminnallansa koetti heitä 
muodostella. Piirre piirteeltä siinä ilmenee opettajan 
oma maltillinen luonne, arvokas käytös ja käytännöl- 
linen toimintakyky. Ja ennen kaikkea on tässä täy- 
dellisessä ylioppilaassa sitä sopusuhtaisuutta ja järkevää 
ihmisystävyyttä, jonka vain antiikin humanisuuden 
pohjalle rakennettu maltillinen arvostelu saattoi luoda. 
Vaan miten lasta opettaa.? Siinä vaikea, mutkai- 
nen kysymys, jonka ratkaisusta riippui moni ilon tahi 
surun hetki lukemattomille lapsille, heidän ja kerran 
kaukaisessa tulevaisuudessa suomalaisen sivistyksen ja 
suomalaisen kansankin kohtalo. Täydellä vakaumuk- 
sella Porthan siihen vastauksen antoi. Hän oli pereh- 
tynyt Rousseaun Emile-teokseen, jossa vaadittiin lapsen 
synnynnäisen, pohjaltaan hyvän luonteen vapaata ke- 
hittymistä. Opettaja sai vain varovasti, lapsen itsensä 
sitä huomaamatta, häneen vaikuttaa, estää turmiollisia 
vaikutuksia ja kehittää synnynnäisiä lahjoja. Porthan 
oli Saksassa tutustunut filantropistien uusiin oppeihin, 
jotka Rousseauta mukaillen tekivät lapselle opetuksen 
helpoksi, mutta koettivat häneen istuttaa mahdollisim- 
man paljon käytännöllistä tietoa, jotta hänestä kerran 

tulisi kelpo kansalainen eikä mikään latinantaitoinen 
tietoniekka. Vaikka nämät kasvattajat usein eksyivät- 
kin liiallisuuksiin, . oli heidän opissaan Porthanista kum- 
minkin paljon varteen otettavaa. Ja hänelle muodos- 
tui vähitellen omat mielipiteensä kasvatuksesta. Koti- 
opettajan tuli vaalia sekä lapsen ruumista että sielua, 
pitää silmällä hänen halujaan ja taipumuksiaan, alusta 
pitäen vieroittaa hänet vioista ja pahoista pyrkimyksistä, 
vedota vähän vanhempana hänen kunniantuntoonsa, 
käyttää palkintoja ja rangaistuksia, mutta molempia 
varovasti. Sitten oli vähitellen järkisyillä ja selityksillä 
vahvistettava sitä siveellistä menettelytapaa, johon oppi- 
lasta aluksi kehotuksilla ja uhkauksilla, palkinnoilla ja 
rangaistuksilla, toisin sanoen opettajan mieskohtaisella 
vaikutuksella oli ohjattu. Tietoja piti antaa havainnolli- 
sesti, käyttämällä esimerkkejä, kuvia ja malliesineitä; ei 
pitänyt kertoa liian paljon kerrallaan, ei pakottaa ymmär- 
ryksettömään ulkolukuun, vaan ottaa selville, mitä op- 
pilas ennen tiesi ja siihen viitaten antaa lisätietoja, jotka 
edellä opetettuun soveltuivat ja yhdessä sen kanssa jäi- 
vät mieleen. 

Siinä ihan pääpiirteissään Porthanin kasvatusperi- 
aatteet. Ne olivat ihmisystävällisiä, vaan ei hemmotte 
leviä, ja Porthan arveli lapsen luonteen niiden avulla 
jo aikaisin vapautuvan liiallisista intohimoista ja muista 
epäsuhtaisuuksista, jotka sen tervettä tasapainoa olisi- 
vat voineet häiritä. — Kasvatuksella ja opetuksella 
siis Porthan oman olemuksensa ja katsantotapansa siirsi 
oppilaihinsa ja heidän kauttaan sukupolvesta sukupol- 
veen. Sitä ilmeni suomalaisten virkamiesten toimin- 
nassa ja pappien saarnoissa, sitä opetettiin akatemian 

oppisijoilta ja koulupöytäin takaa vielä monta vuosi- 
kymmentä sen jälkeen kuin opettajan oma ääni jo oli 
vaiennut. Franzenin lauluissa ja Tengströmin kirjoitel- 
missa sitä levisi ja se juurtui seuraavan ajan runoili- 
jain ja ajattelijain mieleen vaikuttaen salattuna ja tunte- 
mattomana osaltansa suurten kansallisten hengentuot- 
teittemme syntyyn. Jo alkujaan suomalaiseen luontee- 
seen soveltuvana liittyi Porthanin maailmankatsanto 
kansallisluonteeseemme ja jätti siihen lähtemättömät 
jäljet. 



XI. 



Mistä johtui taidokas ihmiskieli? Oliko ihmissuku 
lapsuuden aikanaan osannut näin älykkään ja ihmeel- 
lisen luoman keksiä? Olivatko villit alkuihmiset apri- 
koineet, että substantiiveilla tuli merkitä itsenäisiä kä- 
sitteitä, että säännöllisesti näitä sanoja taivuttamalla 
saattoi ilmaista niiden suhdetta muihin sanoihin, joita 
niinikään keksittiin erilaisia, verbejä, adjektiiveja j.n. e? 
Vai oliko joku jumalainen nero, aikalaisiansa edellä 
ollen tämän taidon löytänyt? Niin, ehkäpä oli jumala 
itse sen armossaan ihmiskunnalle antanut. 

Ihmeellinen mahtoi alkuaika olla. Miten oli oi- 
keastaan valtio säätyluokkineen, sotajoukkoineen ja 
kuninkaineen syntynyt r' Miksi olivat toiset herroja ja 
toiset orjia, vaikka ihmiset olivat samanlaisiksi luodut, 
olivat tarkalleen samojen pyyteitten ja tarpeitten alaisia, 
syntyivät ja kuolivat samalla tavalla? Ja omituisia 
mahtoivat alkuajan ihmiset olla, koska olivat luoneet 
värikkäitä jumalaistaruja, näkivät kokonaisen henki- 
maailman ympärillään ja uskoivat taikoja ja noitia. 
Entäs kaikki muu, minkä he olivat jättäneet jälkeläisil- 
leen perinnöksi? Kirjoitustaito, siveyssäännöt ja yhteis- 
kunnallinen laki, ilmoitettu uskonto ja muut uskonopit? 



155 



Tutkiessansa historian pääkysymystä, sitä, miten 
ihmiskunta vähitellen oli edistynyt sivistystiellä, olivat 
valistusajan historioitsijat, joista edellä oli puhe, aluksi 
hämmästyneinä jääneet näitä kysymyksiä miettimään. 
Mutta he olivat pian keksineet selityksiä. Kieli oli 
tosiaan jonkun neron keksimä, joka osasi arvata, miten 
paljon hyötyä siitä kaupalle, viljelykselle ja sivistyk- 
selle olisi. Kirjoitustaito oli toisen neron keksimä. 
Valtion oli luonut joku viisas mies niin, että oli tehnyt 
sopimuksen kanssaihmistensä kanssa. „ Totelkaa te 
minua, maksakaa minulle veroa maantuotteista ja teh- 
kää työtä minun hyväkseni, niin minä suojelen teitä ja 
teidän omaisuuttanne", oli tuo viisas mies lausunut, 
muut olivat suostuneet ja valtio oli perustettu. Mutta 
uskonnon oli joku kansan vanhimmista keksinyt, usko- 
tellakseen rikoksentekijöille, että he saivat toisessa elä- 
mässä rangaistuksen pahoista töistään ja siveellisille, 
että he kerran vielä saisivat palkinnon. 

Vaan vähitellen alettiin näitä selityksiä epäillä. 
Luonnossa kehittyi kaikki niin verkalleen, jokainen ilmiö 
vaikutti muihin, muut taas siihen ja muuttelivat sitä. 
Niin oli mahtanut käydä ihmiskunnassakin. Mieli ja 
kieli olivat läheisessä yhteydessä. Kuta enemmän ihmi- 
set tekivät havaintoja ja saivat kokemusta, sitä useam- 
pia sanoja muodostui yhä eneneviä käsitteitä merkitse- 
mään. Kieli, alussa raakaa, oli yhä hienommaksi ja 
täydellisemmäksi käynyt. Niin olivat kaikki muutkin 
merkilliset taidot ja keksinnöt syntyneet, vähitellen, 
melkein kuin itsestänsä, olojen pakosta. 

Porthan oli halusta syventynyt näihin verrattoman 
tärkeisiin ja huvittaviin asioihin ja jo aikaisin oli hän 

muodostanut niistä omat ajatuksensa. Kun hän 
oli tullut professoriksi ja palannut Saksasta, alkoi hän 
niitä oppilailleen esittää. Ensiksikin kieli! Alussa se 
oli hyvin epätäydellistä ja raakaa, juuri sellaista, että 
lapselliset alkuihmiset, joiden älystä kertomus syntiin- 
lankeemisesta ynnä muut samallaiset kertomukset eivät 
suurta käsitystä antaneet, ovat voineet sen muodostaa. 
Umaisivathan he kuten eläimetkin ääntelemisellä tun- 
teitaan; naita aanteita alkoivat he maaratyita käsitteitä 
varten käyttää. Siitä kehittyi kieli. Oliko kieli alkujaan 
ollut sama kaikilla ihmisillä, oli Porthanista vaikea sanoa; 
mahdollista ainakin oli, että eri kielet olivat yhteisestä 
vähitellen haaraantuneet. Selvästi johtuivat eroavaisuu- 
det kielten välillä osaksi muutamain ihmisten keski- 
näisestä sopimuksesta, he kun olivat päättäneet käyttää 
sitä tahi tätä muotoa ja osaksi sattumastakin, mutta pal- 
jon oli niissä myöskin yhteistä ja tämä oli ihmiskielelle 
luontaista. Niin oli luontainen kieli eri kielten pohjana 
niinkuin luontainen eli järjen uskonto eri uskonoppien 
ja luonnontila valtioitten. Kun kielet olivat kehittyneet 
huippuunsa, ja ihmiset aina vaihtelua haluten olivat käyt- 
täneet kaikkia käytettävinä olevia kielimuotoja, joutu- 
vat he lopulta luonnottomuuksiin ja silloin alkoi kieli 
rappeutua. 

Selitellen ihmismieltä samaan suuntaan ja kielen 
kanssa rinnan kehittyneeksi tutki Porthan tätä rinnak- 
kaiskehitystä. Hän kirjoitti tahi kirjoitutti näistä asioista 
useita väitöskirjoja. ^^ Kielen vaikutuksesta kansan luQntee- 
seen^^ oli yhden nimi, „ Kielen käytöstä historiantutkimuksen 

apuna^'' oli toinen. Ja vuonna 1795 oli hän selvitellyt 
merkillistä vertauksellista tarua Pandoran arkusta, jossa 

tarinassa ihmiset olivat kuvailleet muinaista kehitystään 
lapsuuden tilasta sivistysoloihin. Sivistys oli yhtä vie- 
kotteleva ja vaarallinen kuin Pandoran arkku, sillä mo- 
lemmista läksi lukemattomia rikoksia, vaivoja ja vikoja. 
Taru vei. tutkijan keskelle ihmiskunnan lapsuuden ai- 
koja. Juuri näin verrannollisesti ja kuvakieltä käyttäen 
niiden aikain ihmiset esittivät syvällisimpiä havaintojaan, 
heiltä kun puuttui vielä näitä havaintoja vastaavat kä- 
sitteet ja sanat. Ikävä kyllä aiheutui tästä paljon seka- 
vuutta ja väärinkäsitystä. Ihmiset alkoivat pitää noita 
vertauksellisia kuviaan täytenä totena ja siihen suun- 
taan vaikutti oUetikkin ' heidän väärä ja puutteellinen 
käsityksensä luonnosta, joka heitä ympäröi äkillisillä ja 
oudoilla ilmiöillään ikäänkuin mahtava monipäinen 
olento. Siitä taikausko ja ennakkoluulo.- Kolme vuotta 
myöhemmin Porthan tätä lähemmin selitteli kirjasessaan 

^^Luonnontiedon vaikutus taikauskon vähentymiseen^ , 

Kun tämän kaiken tiesi, tuntui suomalaisten taika- 
usko huvittavalta. Kansanrunoja tutkiessaan oli Porthan 
siihen tutustunut ja tutkimuksessaan suomalaisesta ru- 
noudesta oli hän aikonut ryhtyä juuri loitsurunoja esit- 
tämään. Siitä ei kuitenkaan tullut mitään, koskapa 
hän juuri samoihin aikoihin antoi niistä Kristian Lenc- 
qvistille väitöskirja-aiheen. Vuonna 1782 Lencqvistin 
väitöskirja nimeltään „Mui7iaisten suomalaistan opillisesta ja 
käytöllisestä taikuudesta'* ilmestyi kaksiosaisena. Ensi 
osassa oli kuvattuna muinaissuomalaisten varsinainen 
jumaluusoppi; ja heidän jumalansa Ukko ylijumalasta 
alkaen ynnä heidän uskomansa monenmoiset henki- 
olennot olivat siinä lueteltuina» Toinen osa kertoi 

taikakeinoista, joilla noita olentoja koetettiin vallita tahi 
suostutella. 

Oli hyvä, että noista harhaluuloista kerrankin saa- 
tiin täysi selvyys. Kansa niihin vieläkin uskoi, ja vast'- 
ikään oli eräs Savon mies murhannut naapurinsa, 
koska epäili tämän loitsuillaan tuhonneen hänen poi- 
kansa. Kun nyt harhaluulojen syyt saatiin selville, 
kun papit ja papinkokelaat saattoivat niistä lukea Lenc- 
qvistin väitöskirjasta, oli niihin paljoa helpompi päästä 
käsiksi ja hävittää ne juurinensa. 

Moniaita vuosia myöhemmin — se oli kevätluku- 
kaudella 1788 — Porthan, kuten jo yllä jouduin huo- 
mauttamaan, sielutieteen luennoillaan kertoi kaikenlai- 
sista nurinkurisista harhaopeista, joita sivistynyt yleisö 
ihan vastoin odotusta oli ruvennut uskomaan. Luen- 
noitsija kertoi, miten taikatarut, jotka olivat kansan 
suussa, suureksi osaksi olivat munkkien mukana tul- 
leet katolisaikana Ruotsista, Saksasta ja Italiasta asti. 
Hän kuvaili miten pakanallinen noituus oli viimemaini- 
tussa maassa kristinuskoon omaksuttu, miten paholai- 
sesta oli ruvettu kertomaan samantapaisia noitajuttuja 
joita muinaiset roomalaiset olivat kertoneet vainajain 
hengistä. Ja hän huomautti, että noituus, josta suo- 
malaiset olivat kauan olleeet kuuluja ja josta moni va- 
listaja oli saanut aihetta suomen kansaa moittia ja hal- 
veksua, ei ollut erikoisesti heille ominaista. Ja tästä 
hän samalla puhdistaakseen kansansa mainetta kirjoi- 
tutti väitöskirjasen ^Suomalaisten noituuden maineesta^. 

Kieliä oli monenlaisia. Oli sanarikkaita, taipuisia 
ja kauniita kuten kreikankieli, mutta oli myöskin vähä- 
sanaisia ja vaikeastimuodostuvia. «Eräällä Amerikan 
kansakunnalla ei ole kielessään verrantoa", kertoo Por- 
than siitä oppilailleen, „vaan ne huutavat kovempaa 
ja hiljempaa sen mukaan kuin käsitteen suuruus vaatii. 
Esittääkseen vuodenaikoja ottavat he jotakin luonnosta ; 
kevättä he esimerkiksi nimittävät kukaksi, syksyä he- 
delmäksi j. n. e." Kiinan kieli oli kaikkein puutteelli- 
sinta; sen 800 sanalla täytyi, vain erilaista korkoa 
käyttämällä, ilmaista tuhansittain sanoja. Se oli onnet- 
tomuudeksi kiinalaisille, sillä, kuta enemmän oli muotoja, 
vivahduksia ja taivutuksia kielessä, sitä paremmin saat- 

« 

toi sillä ajatuksensa ilmaista ja — koska ihmiset ajat- 
telivat määrätyillä sanoilla — myöskin ajatella. 

Entäs suomenkieli? „Suomessa tosin ei voida 
sanoja yhdistelemällä muodostaa" — kuten kreikassa, 
joka siihen oli paraiten omansa — „ mutta siinä saat- 
taa taivuttaa ja johtaa muotoja." Sillä oli paljon di- 
minutivi-, frekventativi- ja muita johdannaismuotoja ; 
inflnitivejä ja partisipeja runsaasti. Ja sanarikkaus oli 
siinä suuri. „ Suomalaiset sanat, jotka taitamattomasta 
kielimiehestä tuntuvat olevan samaa merkitseviä, eivät 
kumminkaan sitä ole", selittää Porthan. „Niissä on 
sentään jotakin erilaisuutta merkityksessä. Näin on 
semminkin sanain laita, jotka merkitsevät elinkeinoja 
ja sentapaista," 

Kielen luontaisia rikkauksia oli käytettävä, raakaa 
kieltä viljeltävä. Kansanrunoista tuli esiin joukottain 
ennen tuntemattomia sanoja ja sellaisia kuuli maaseu- 
duillakin käytettävän. Eri seuduilla erilaisia. Frantsi- 

lan kappalainen Ganander, sama, joka suomenkielisissä 
säkeissä oli ylistänyt Porthanin tutkimusta suomalai- 
sesta runoudesta, oli ruvennut sanoja keräilemään ai- 
koen toimittaa Daniel Jusleniuksen sanakirjasta uuden 
laitoksen. Niinikään oli hän aikonut laittaa kokoelman 
suomalaisia sananlaskuja. Porthanilla oli koottuna 
kumpaakin lajia aineksia, hän jätti ne Gananderin käy- 
tettäviksi ja auttoi, tätä muutenkin. „Ganander on ah- 
kera, ja tarkka suomalainen", kirjoittaa Porthan vuonna 
1784, „ mutta tarvitsee ankaramman tutkimuksen apua. 
Tällä olen häntä erittäinkin sanakirjatyössä auttava.** 
Ei kestänyt kumminkaan kauvaa, niin kuoli Ganander 
ja Porthanin täytyi yksin ryhtyä hänen sanakirjatyö- 
tänsä valmistamaan; Monta paksua nidettä olikin jo 
aineskokoelmaa ja kunnioittaen muukalaiset oppineet 
Turussa käydessään sitä katselivat, mutta Porthanin 
kuollessa jäi työ kesken ja Turun palossa joutuivat 
ainekset liekkien uhriksi. Niitä oli siiloin kumminkin 
jo ehditty käyttää Renvallin suurta sanakirjaa varten. 
— Myöskin kieliopin oli Porthan tuuminut toimittaa; 
vanhimmat kieliopit olivat aivan arvottomia, Marti- 
nius oli kokonaan Stahlin virolaista kielioppia mukail- 
lut ja Petrseus oli taas Msutiniukselta tietonsa saanut. 
Vhaelin kielioppia oli Porthan täydennellyt sekä paran- 
nellut. Tämä, joka oli kumminkin uusin ja ajanmu- 
kaisin, oli jo loppuunmyyty, joten ruotsalaisilla ja muilla 
muukalaisilla ei ollut tilaisuutta suomen kielioppiin pe- 
rehtyä. Siksi oli Porthan päättänyt julkaista lyhyeii 
suomen kieliopin, nimettömästl, vain tilapäistä tarvetta 
tyydyttääkseen. — On hänen papereissaan myöskin 
jonkinlainen tulkkikirjan luonnos, jolla hän nähtävästi 

niinikään tahtoi vieraalle helpottaa suomenkielen oppi- 
mista. Siinä on kappaleita keskusteluista matkustajan 
ja kestikievarin välillä; matkustaja pyytää hevosta, ha- 
luaa kaikenlaista syötävää ja juotavaa, kamaria ja yösi- 
jaa. Matkalla hän sitten kyselee kyytimieheltä yhtä ja 
toista pitäjän oloista. Siitä olisi tullut apu kaikille niille 
ruotsinkielisille matkustajille, jotka maaseudulla liikkui- 
vat. Mutta tulkkikirja jäi aivan alulleen ja samaten kieli- 
oppikin. 

Sanakirjaansa aineksia kokoillessaan oli Porthan 
tullut lähemmin ajatelleeksi murteitten suurta eroa- 
vaisuutta. Oleskellessaan Tukholmassa vuonna 1791 
tapasi hän sikäläisessä kirjastossa vanhain lakikirjain 
joukosta Ljungo Tuomaanpojan suomalaisen lainkaan^ 
nöksen ja huomasi siinä hauskuudeksensa arvostelun 
murteista. „Se suomi", sanotaan siinä, „jota tavataan 
Pohjois-Suomessa, Turun ympäristössä sekä Pohjan- 
maalla, on selvintä ja puhtainta suomea sekä koko 
Suomessa ymmärrettävää, siitä sillä on nimensäkin. 
Uudenmaan suomeen on ruotsia sekotettu, Viipurissa 
ja Savonmaalla on Venäjän Karjalan suomea joukossa, 
Hämeen suomessa ei ole mitään varmuutta, sillä se on 
kaikenlaisesta suomenkielestä kokoonhaalittua." Murteit- 
ten laatua ei kenkään oikeastaan ollut lähemmin tutkinut, 
mutta yhtä ja toista oli siitä huomattu ja Lencqvist, tässä 
niinkuin niin monessa muussa aineessa Porthanin edel- 
täjänä ollen, oli kirjoittanut pienen tutkimuksen Turun 
lehtiin Etelä-Suomen murteesta. Elämänsä lopulla Por- 
than kirjoitutti väitöskirjan Suomen päämurteista^ siihen 
kooten piUcällä tutkijakaudellaan tekemänsä havainnot. 
Se ilmestyi vuonna 1801. Porthanin mielestä oli vain 

11 

kaksi päämurretta: Varsinais-Suomen ja Savon; jälki- 
mäiseen kuuluivat näet paitsi varsinaista savolaiskieltä 
myös Pohjois-Pohjanmaan, Rautalammen ja Karjalankin 
murteet. Savolaiskielestä selkoa tehdessään Porthan heti 
aluksi huomauttaa, että siitä olisi verraton lisä kirjakie- 
leen saatavissa. ..Niinkuin kirjoissamme käytetty kieli 
vähitellen on vaurastunut eri murteitten erilaisista ai- 
neksista, niin on sitä edelleenkin samalla tavalla rikas- 
tutettava. Ei mitään murretta tähän asti ole niin hal- 
pana pidetty, ettei siitä olisi voitu viisaasti kartuttaa 
yhteisiä kielivaroja. Siksipä näin koottavia rikkauksia 
on uutterasti tarkastettava ja vartioitava." 

Porthan aikoi väitöskirjaansa jatkaa ja ottaa sil- 
loin puheeksi aunuksen ja karjalan kielet. Rovasti 
Europaeukselta hän tiedusteli kielennäytteitä. „Jos sai- 
sin ennen marraskuun puoliväliä muutamia mietteitä 
Venäjän suomalaisten murteesta, olisivat ne sangen 
tervetulleita" kirjoittaa hän syyskuulla 1801. „Mutta 
miten voisi saada muutamia sanaluettelolta, sananpar- 
sia, vertailuja j. n. e. joltakulta Aunuksen puolelta, 
jonka suomea niin huonosti tunnen? Vielä mieluisam- 
paa olisi vastaanottaa heidän tärkeimmät runonsa ko- 
pioituina ja oudommat sanat selitettyinä. Vaan lienee 
vaikeata saada siltä seudulta tämäntapaista apua?" Sii* 
hen Porthanin murretutkimukset tuntuvat pysähtyneen. 



XII. 

Senjälkeen kuin Venäjän raja Kyminjoelle siirret- 
tynä oli jakanut Suomen kahtia, oli suuri itäinen naa- 
puri herättänyt suomalaisissa monenlaisia ajatuksia. 
Raja oli pelottavan lähellä, sodan uhka aina ovella ja 
Ruotsin voimat tuntuivat heikoilta suojaamaan suoma- 
laisia viholliselta. Kaikki eivät tyytyneet rukoilemaan 
Jumalaa, että olot jäisivät entiselleen, että rauha säilyisi 
ja ruotsalainen hallitus, niin heikko ja puutteellinen kuin 
se olikin, saisi edelleenkin Suomenmaata holhota. Moni, 
joka oli vallitseviin oloihin suuttunut, vallanpitäjiin louk- 
kaantunut ja katkeroittunut, toivoi salaisesti, että olot 
Venäjän avulla saataisiin uudelle, paremmalle kannalle. 
Sivistyneelle säädylle oli selitetty, että maalla oli omat 
erikoiset tarpeensa, omat tehtävänsä ja omat etunsa. 
Suomalaisilla oli muka erityinen menneisy3^ensä ja eri- 
tyinen nykyisyj^ensäkin; sillä täytyi siis olla myöskin 
oma tulevaisuutensa. Sprengtporten, joka tiesi, että itse 
Ruotsin hallitsija Kustaa III oli aikonut vaihtaa maamme 
Venäjälle, ja Anjalan miehet olivat käsittäneet varsin 
välittömästi asiain tilan ja tyytymättöminä ruotsalaiseen 
hallitukseen, olivat he toivoneet maallemme Venäjän 
suojeluksen alaisena parempaa tulevaisuutta. Heistä 



164 



tuntui kuin olisi kotimainen, kansallinen pyrkimys vii- 
tajinut Venäjälle. 

Mutta sinnehän viittasi myöskin kotimainen tutki- 
mus. Jos mihin ryhtyi, mitä tutki, aina oli idästä saa- 
tava tutkimuksen ainesta, aina tulivat lopulta näkyviin 
suomen kansan puolittain' unohdetut sukulaiskansat Ve- 
näjällä. Siellä ne asuivat pitkin laajaa valtakuntaa, lä- 
hempänä ja kauvempana, siellä ne puhuivat monenlaisia 
kieliään, siellä ne viljelivät muinaisia, alkuperäisiä tapo- 
jaan. Ja siellä oli suomalaistenkin muinaisuus ollut, 
siellä olivat he. saaneet ensimäiset sivistyksensä alkeet, 
joiden pohjalle vuosisatain kuluessa heidän nykyinen 
sivistyksensä oli kasvanut. 

Mutta vaikka* Venäjä näin tuntui suomalaisen tut- 
kimuksen luvatulta maalta, tyytyi Porthan kuitenkin 
siihen mitä hän muitten kautta, vasta toisessa kädessä 
sai Venäjällä asuvista suomalaisheimoista kuulla. Va- 
listusmiehenä kammoi hän Venäjän sivistymättömiä 
oloja, ruotsalaisena isänmaanystävänä vihasi hän itäistä 
naapuriaan. Ijän mukana tuo vihamielisyys vain kas- 
voi. Se oli voittamaton este, johon kaikki suuremmat 
pyrkimykset murtuivat; se pidätti häntä itse suomalais- 
heimojen luo lähtemästä kun hänelle vanhoilla päivillä 
tilaisuus siihen tarjoutui. Vuonna 1795 oli näet hä- 
nelle keisarinna Katarinan varoista luvattu suuri raha- 
summa, jos hän olisi ottanut, tehdäksensä tutkimusmat- 
kan suomalaiskansain alueelle. „ Tästä tehtävästä kii- 
tän kumminkin kauniisti", kirjoitti hän Caloniukselle. 
„Jos minulla nuoremmalla ijällä olisi ollut sellaisen 
apurahan toivoa, olisin ehkä tullut vietellyksi sitä käyt- 
tämään: mutta nyt on minulla Venäjää ja kaikkea sii- 

hen kuuluvaa kohtaan sellainen kammo, ettiei minulla 
edes ole halua matkustaa Pietariin, johon useat, enti- 
sistä öj^ilaistani minua ovat pyytäneet, vielä vähem- 
min syvälle noitten raakalaisten maahan. Mutta kyUä 
toivoisin, että joku nuori taitava mies saisi tuon matkan 
tehdä ennenkuin eri heimot kokonaan venäläisiin se- 
kaantuvat." 

Seuratkaamme vähän sitä, miten Porthan suoma- 
laisten heimokansoja tutki. Niiden merkitys kotimaiselle 
tutkimukselle oli hänelle täysin selvinnyt jo 1770-iu- 
vuUa, kun hän perehtyi göttingeniläisten teoksiin ja omak- 
sui heidän käsityksensä suomen suvun muinaisuudesta. 
Göttingenistä palattuansa rupesi hän sanaluettdoista ver- 
tailemaan suomalaissukuisten kielten sanoja, nähdäkseen, 
olivatko kielet juuri niin läheisiä sukulaiskieliä kuin oli 
väitetty; hän hankki itsdleen myöskin maantieteellisiä 
kuvauksia ja matkakertomuksia, jotka suomalaiskansain 
asuinsijoja kuvailivat. 

Nyt tiesi Porthan näistä heimolaisistamme sen, 
mitä saksalaisetkin tiesivät. Pitikö hänen tutkia edel- 
leen niitä.? Vuonna 1782 hän puhuu suomalaissu- 
kuisten kielten vertailevasta sanakirjasta. „ Suoma- 
lainen vertailusanakiija", sanoo hän, „ olisi tosiaan- 
kin tärkeä teos. Mutta pahinta on, että apuneuvoja on 
niin vähän ja tarvittava työ ääretön. Ensimäinen askel 
olisi oppia hyvin venättä, sillä tällä kielellä on ilmesty- 
nyt kielioppeja ja sanaluettelolta niistä suomalaisista 
murteista, joita useat Venäjällä asuvat suomalaiset kan- 
sat puhuvat; mutta jotta ymmärtäisi, mikä todella on 
suomalaista, pitäisi tuntea myöskin tatarin, turkin, rao- 
golin y. m. kieliä." 

Yritys oli liian suurenmoinen kaunopuheen pro- 
fessorille, jolla oli kymmeniä toimia ja sivutöitä vaki- 
naisen virkansa ohella. Niin jäi sanakirja häneltä te- 
kemättä, venäjänkieli oppimatta ja laaja suomen suku 
tarkemmin tutkimatta. Hänen täytyi vain tyytyä käyt- 
tämään hyväksensä muitten tutkimuksia. 

Vuonna 1786 julkaisi 15-vuotias Franzen ensi 
osan väitöskirjaansa ^Pirkkalaisista''. Koska pirkkalai- 
set olivat kantaneet veroa lappalaisilta ja kulkeneet 
heidän alueensa ristiin rastiin, antaa väitöskirja aluksi 
lyhyen esityksen lappalaisten ja muitten suomalaiskan- 
sain varhaisimmista oloista ja asuinsijoista. Tässä yh- 
teydessä, supistettuina muutamiin muistuksiin viivan 
alla, esiintyvät ensi kerran Porthanin mielipiteet suo- 
malaisten vanhimmasta historiasta. Siinä on vaatima- 
ton lähtökohta, jolta hän lähti perustamaan Suomelle 
omaa historiaa. 

Väitöskirja vie meidät suomalaiseen alkuaikaan. 
„Vankat syyt", sanotaan siinä muun muassa, „todista- 
vat todeksi, että meidän suomalaisemme siirtyivät myö- 
hemmin kuin tavallisesti otaksutaan nykyisille asuin- 
paikoilleen Venäjän valtakunnan maakunnista, Kaspian 
meren ja Suomenlahden välisiltä seuduilta; jo silloin 
tottuneina toisenlaiseen elintapaan kuin lappalaiset, he 
ensinnä valtasivat Suomenlahden ja Pohjanlahden ran- 
nikon, karkottaen tieltänsä täällä olevat lappalaiset." Ja 
pari vuotta myöhemmin Porthan tutkimuksissaan viittaa 
siihen, että suomen suvun hajanaisista asuinsijoista 
Venäjällä näkee vieläkin, että ne alkujaan ovat kuulu- 
neet yhteen. Suomensukuiset kansat ovat näet kulke- 
neet vähitellen, pienin joukoin kaakosta päin pohjolaa 

kohti, kansoittaen yhtenäisen alueen Suomenniemelle 
saakka. Kaukana kaakossa, Kaspian meren rantamilla 
oli suomalaisten heimojen alkukoti. 

Mistä Porthan suomalaisen alkukodin paikan taisi 
määrätä? Historiallisten tietojen nojalla hän saattoi 
seurata suomalaiskansain vaelluksen viimeisiä vaiheita; 
suomalaiset olivat tulleet kaakosta päin maahansa, un- 
karilaiset idästä, voguulit ja ostjakit lännestä ja lounai- 
sesta. Siinäkö sitten ainoa todistus alkukodin paikasta? 
Ei, sillä Porthan oli lukenut saksalaisen Fischerin teok- 
sesta, että unkarilaiset olivat lainailleet kieleensä joukon 
persialaissukuisia sanoja; heidän oli siis täytynyt asua 
Persian rajan lähellä, Kaspian meren rannalla. Ja tämä 
sopi mainiosti siihen, että koko ihmissuvun ensimäisiä 
asuinsijoja aina oli etsitty Länsi-Aasiasta. Ne, jotka uskoi- 
vat, että Babelin sekotus oli hajottanut ihmiset ympäri 
maanpiirin, olivat laskeneet, että suomalaisten Babelista 
päin tullessaan oli täytynyt kulkea juuri Kaspian me- 
ren ohitse. Skyytit olivat aikoinaan asuneet Kaspian 
meren seuduilla; jos suomalaiset olivat näiden jälkeläi- 
siä, olivat he juuri täältä tulleet. Ja vihdoin olivat 
luonnontieteilijät tulleet siihen johtopäätökseen, että 
Keski-Aasian korkeilla ylängöillä maa ensiksi oli ko- 
honnut mudansekaisesta vedestä, sinne olivat ensimäi- 
set kasvit juurtuneet, siellä oli alkanut ensimäinen elämä 
versoa ja sinne oli ensiksi ihminenkin ilmestynyt. Mutta 
Kaspian seudut olivat näitä ylänköjä aivan lähellä ; 
sinne olivat suomen suvun heimot ihmiskunnan keh- 
dosta laskeutuneet. Niinpä saattoi Porthan väitteensä 
vakuudeksi huomauttaa: „Täten onkin tämän ikivan- 
han kansanryhmän ensimäinen olinpaikka lähellä sitä 

korkeata seutua Keski-Aasiassa, josta monet nerokkaat 
miehet ovat etsineet koko ihmiskunnan kehtoa." Ja 
näin oli samalla todistettu se, mitä Daniel Juslenius 
aikoinaan oli yrittänyt, että nimittäin suomalaiset olivat 
Europan ikivanhoja arvokkaita alkukansoja. 



« 



Suomenmaahan tullessaan olivat suomalaiset maata- 
viljelevää kansaa. Ilman kuninkaita tahi lujaa valtio- 
järjestystä elivät he vapaina perheenpäämiesten johta- 
mina, yhtyivät liittoihin sodan syttyessä ja neuvottelivat 
kansankokouksissa yhteisistä asioistaan. He viljelivät ni- 
sua ja ohraa, heillä oli monenmoisia käsitöitä; tuvat olivat 
vankat, hirsistä rakennetut savupirtit; viljelyskaluja ja 
työaseita oli runsaasti, vaatetus varsin täydellinen. Nai- 
sia myytiin miehille vaimroiksi ja melkein kuin orjia 
heitä miehelässä kohdeltiin, tavallisena arkityönä oli 
heillä käsimyllyllä jauhaminen. Miehet kulkivat sota- 
retkillä nuija ja keihäs kädessä, jousi olalla ja miekka 
vyöllä; jos he rannikolla asuivat, purjehtivat he ryös- 
tölle vieraisiin maihin. Tällaisen kuvauksen antoi 
Porthan pakanallisten suomalaisten oloista. Edellisen 
ajan tutkijat olivat niistä vain jonkun piirteen selville saa- 
neet; tässä oli ihan selvä, elävä ja monipuolinen 
kuvaus. 

Kaiken tämän sai Porthan sanavertailuilla selville. 
Suomen kielessä oli joukko sanoja, jotka merkillisesti 
muistuttivat ruotsinkielisiä. Ne olivat luonnollisesti 
ruotsista lainattuja. Olihan. -^mö/ön-sana johdettu ruotsa- 

laisesta skräddare, maalari Sailasta mälare, kaupunki 
oli köping, valta väld j. n. e. Tietysti d suomalaisilla 
ollut mitään kaupunkia, ennenkuin ruotsalaiset tuli- 
vat ja perustivat niitä. Miksikäs he muuten olisivat 
sitä ruotsalaisella nimellä kutsuneet, ja miksikäs tori, 
katu, markkina muuten niinikään olisivat olleet ruotsa- 
laisia? Tällaisista ruotsalaisperäisistä sanoista muis- 
tamme Porthanin tehneen luettelon. 

Saksasta palattuaan otti hän luettelonsa uudel- 
leen esille. Hän keksi yhä useampia suomalaisia sa- 
noja, jotka olivat ruotsinkielistä alkuperää; niitä tuli 
lopulta arvaamattoman paljon. Mutta paljon oli suo- 
malaisilla alkujaan omakielisiäkin sanoja, joilla he mer- 
kitsivät slvistysesineitä. Kokoilemalla nämät sivistys^- 
esineitten nimet yhteen, oli Porthan luonut kuvauk- 
sensa pakanallisten suomalaisten oloista. 

Olisihan vielä voinut vertailuja jatkaa. Suomalai- 
sia sivistyssanoja olisi verrattu virolaisiin, karjalaisiin 
ja aunukselaisiin, ehkäpä muihin, suomensukuisim. Sillä 
tavalla olisi saatu selville suomalaisten olot «iihen ai- 
kaan kuin he vielä asuivat näiden sukulaiskänsain 
kanssa yhdessä. Joskus Porthan tosiaan vertasi suo- 
malaista sanaa virolaiseen ja otti virosta esimerkkejä 
todistaakseen suomalaisten muinaisia oloja, mutta seh 
enempiin vertailuihin hän ei ruvennut. 

Mutta venäläisiä sanoja hän oli vertaillut. P. A. 
Europaeukselta hän sai venäläisiä sanaluettelolta ja 
niistä hän teki johtopäätöksiäärL Selvästi olivat suo- 
malaiset venäläisiltä laiinaiUeet. „Raamättu-sanan alku- 
perää pidän varmana*', kirjoitti hän vuonna 1783 
Europaeukselle. „ Mutta haluaisin tietää ovatko suoma^ 

laiset muitakin kirkollisia sanoja venäläisiltä lainanneet? 
Tahtoisin näet varmaan tietää onko kansamme siltä 
taholta saanut valistusta. Olisi myöskin huvittavaa 
tehdä vertailuja sellaisten venäläisten ja- suomalaisten 
sanojen välillä, jotka koskevat taloutta, elinkeinoja j. n. 
e., jotta voisi nähdä mitä sentapaista meikäläiset ovat 
venäläisiltä lainanneet. Tarkoitan talouskapineitten, kar- 
jan ja siihen kuuluvan, peltokalujen ja viljelystöitten, 
rakennustyön, vaatteitten, ruokatavarain ja sentapaisten 
nimiä y. m. Ruotsinkieleen verratessa huomaa näet 
helposti kuinka suuri joukko sellaisia sanoja Ruotsista 
on saatu." Myöskin liettualaisia sanoja vertaili Porthan 
suomalaisiin ja luuli niissä yhtäläisyyksiä löytäneensä. 
Milloin ja missä suomalaiset liettualaisten kanssa 
olivat joutuneet kanssakäymisiin, ei Porthan ole selittä- 
nyt; mutta arvattavasti hän luuli tämän Suomesta käsin 
merimatkoilla tapahtuneen. Vertailuissa ja johtopäätösten 
teossa täytyi kumminkin olla varovainen. Kielissä oli 
niin paljon satunnaisia yhtäläisyyksiä; entisen ajan op- 
pineet olivat niistä tehneet pitkiä sanaluetteloita ja ra- 
kentaneet suurenmoisia oppijärjestelmiä. Oli verrattu 
kreikkaa ja hepreaa suomenkieleen ja useat olivat kek- 
sineet yhtäläisyyksiä vanhan gootinkielen ja meidän 
kielemme välillä. Porthan ei voinut käsittää, missä 
muinaisen ajan gootit olisivat tulleet suomalaisten 
kanssa tekemisiin, ainakaan hän ei voinut siitä mitään 
varmuutta saada. Siksipä hän jätti yhtäläisyydet goo- 
tinkielen kanssa kokonaan syrjään. 

Kuvauksensa pakanallisten suomalaisten tilasta 
esitti Porthan, kun hänet heinäkuulla 1788 vastaan- 
otettiin Ruotsin kirjallisuus-, historia- ja antikviteeti 

akatemian jäseneksi. Tilaisuus oli juhlallinen. Venä- 
jän sota oli juuri alkamassa ja Ruotsissa oltiin huolis- 
saan suomalaisen veljesmaan kohtalosta. Suomalainen 
oppinut kuvaili Suomenmaan tilaa siihen aikaan kuin 
se joutui Ruotsin valtikan alaiseksi, todisti, että sillä jo 
silloin oli ensimäiset sivistyksen alkeet. Helposti se 
tosin oli joutunut naapuriensa saaliiksi, mutta syynä ei 
silti ollut puuttuva kyky eikä kunto, vaan epäedulliset 
olosuhteet kaukana sivistyneen maailman yhteydestä. 
„ Mutta erikoisena kansakuntana ovat he kuitenkin 
monenmoisissa kohtalon vaiheissa säilyneef", jatkaa 
Porthan tulijaispuhettaan. „He ovat sittemmin olleet 
yhtä kuuliaisia ja uskollisia alamaisia kuin he ennen 
olivat levottomia ja kiusallisia naapureita. Kun tilai- 
suutta on ollut, ovat he uudessa asemassaan kylliksi 
osottaneet, ettei heiltä ole puuttunut rohkeutta eikä sit- 
keyttä, ei tarmoa eikä neroa. Se suuri osa heistä, 
jotka erinimisiä ollen, ovat Ruotsin valtakunnan ala- 
maisia, ovat kyllin onnellisia olemaan ei orjien sorre- 
tussa tilassa vaan kansalaisten turvatussa asemassa. 
Ja juuri tämä osa on innollaan ja uskollisuudellaan 
erikoisesti osottanut, että kansa käsittää onnensa." 



* * 



Ruotsissa oli paljon uutteroita kokoilijoita. Kun 
katselee heidän laajoja kokoelmiaan, ei voi olla ihmet- 
telemättä. Lukemastaan kirjallisuudesta ja löytämistään 
asiakirjoista ovat he merkinneet suunnattoman joukon 
tietoja ja kopioineet lähteitä sivu sivulta suuriin käsi- 

kirjoitusniteisiin. Noihin niteisiin ovat he uhranneet 
elämästänsä vuosikai^ia^ joskus melkein koko elämänsä. 
Siinä oli heidän maailmansa, heidän ilonsa ja heidän 
huolensa. Vanha Gahm tuntee Tukholman järjesty- 
mättömät arkistot kuin viiäi sormeansa; hän on selvillä 
asiakirjoista, joista muilla ei ole aavistustakaan, hän on 
kaivanut esille lähteitä vuosisatain kuluessa kasautu- 
neitten paperiläjäin alta. Kuninkaallinen kamariherra 
Tilas rientää kotiinsa päivystysvuoroltansa kuningatta'- 
ren luona, viskaa komean virkanuttunsa syrjään ja is- 
tuutuu yöksi vertailemaan ja lisäilemään sukutieteellisiä 
kokoelmiaan. Ja von Stiernman, joka jo on julkaissut 
lukuisia asiakirjakokoelmia, vartioitsee valtioarkiston hoi- 
tajana aarteitaan kateellisena kaikkia muita kohtaan. 

Mutta kokoelmia julkaistiin myöskin. Ilmestyi von 
Celsen suuri kokoelma paavillisia bullia, Lagerbringin 
asiakirjakokoelmia, maaherrain, valtaneuvosten ja piis- 
pain luetteloita ja Warmholtzin verraton luettelo Ruot- 
sin historiallisesta lähdekirjallisuudesta. Arckenholtz, 
Lagerbring, Celsius, Hallenberg ja monet muut olivat 
käyttäneet tutkimuksiinsa runsaita aineskokoelmia, sijoit- 
taneet asiatiedot otaksumain sijalle ja luoneet historian 
uuteen muotoon. 

Turkulaisetkin kokoilivat. He vaihtoivat aineksia 
ruotsalaisten kokoilijain kanssa ja keräilivät niitä maa- 
seuduilta. Alopaeus hankki tietoja Porvoon kymnaasin 
historiaan, Tengström Erik XIV:stä ja Terseruksesta, 
Bilmark kaikenlaisista Suomen historiaan kuuluvista ai- 
neista. Ja innokkaasti jatkoi Porthan kokoilemistaan. 
Vuonna 1782 hankki hän yhdisssä Caloniuksen kansöa 
otteita Ruotsin kamarikoilegion . arkistosta, mittainkin 

siellä säilytetyistä maakirjoista. Niinikään hankkivat 
ystävykset jäljennöksiä hovioikeuden ja yliopiston kon- 
sistorion pöytäkirjoista ja lääninhallituksista pyydettiin 
siellä olevia asiakirjoja. Aineksia alkoi kertyä, jokai- 
nen niistä muutti, täydensi tahi korjasi entistä käsitystä 
maamme menneisyydestä. Jos kokosi kaikki hajanai- 
set lähteet ja liitti toisiinsa niiden eri piirteet, täytyi 
siitä ilmetä kokonaan uusi historian käsit}^, uusi kuva 
suomalaisten historiasta. Kuka oli tämän uuden ku- 
van luova? Yhteisin voiminkö se oli esiinsaatava vai 
jäisikö se yhden ainoan tehtäväksi? 

Turkulaiset sanomat olivat lakanneet, mutta ne 
ajjottiin taasen henkiin herättää. „Ensi vuonna alamme 
uudelleen toimittaa Turun sanomia samalla tavoin 
kuin ennen", ilmoittaa Porthan Mennanderille 1781. 
;„Meillä on historiallisia kokoelmia ja toivomme, että 
niitä kannattaa saattaa yleisön tietoon.*" Alusta vuotta 
1782 rupesivatkin sanomat ilmisstymään; ensi nel- 
jänneksen aikana oli Clewberg toimittajana, sitten 
Porthan. „ Turun Sanomiin aijon asettaa useita pieniä 
tutkielmia Suomen historiasta" kertoo tämä saadessaan 
toimituksen huolekseen. „Kun näissä sanomissa myös- 
kin maamme maantiedettä ja tilaa aijotaan valaista, olen 
hankkinut kaikista lääneistä näitä koskevia. kuvauksia. 
Kamreeri Tulindberg on lähettänyt sellaisen Oulun lää- 
nistä, se on varsin hauska, ja ensi numeroon se tulee 
käytettäväksi. Mikä tarvitsee korjausta tulee nain pa- 
rannetuksi." Maantieteellisiä kuvauksia olikin sano- 
missa runsaasti; etenkin huvitti turkulaisia asessori 
Bergmanin kuvaus heidän omasta kaupungistaan. His- 
toriallisia kirjoitelmia oli sensijaan vaikeampi saada. Ja 

pian huomasivat toimittajat jääneensä kiijoitusten han- 
kinnassa kokonaan omiin varuihinsa. 

„Kun menekki tähän asti, vaikkei olekkaan kovin 
suuri", kertoo Porthan lopulla vuotta 1783, »kuitenkin 
on riittänyt korvaamaan painatuskustannukset kirjan- 
painajalle, joka saa käsikirjoitukset ilmaiseksi, niin hän 
vielä on halukas kustantajana olemaan. Ja vaikka to- 
dellisia työntekijöitä on vähän, joten meillä sanomain 
toimittajilla on kylläkin vaivaa ja vastuksia, jatkamme 
kuitenkin toimittamista, ainakin ensi vuonna, jos Ju- 
mala meidän suo elää terveinä. Melkein kaikki apu 
maaseudulta oli lakannut, en tiedä mistä syystä. Mitä 
sieltä tarvitsemme täytyy meidän itse kirjoittamalla, kus- 
tannuksella ja vaivalla hankkia itsellemme. Tarvitaan 
siis tosiaankin hiukkasen isänmaallisuutta näitten lehtien 
pitkitettyyn toimittamiseen." — Oli käynyt kuten kävi 
1770-luvullakin. Yleisö oli kyllästynyt, sillä ei ollut 
tarpeeksi harrastusta isänmaallista kirjallisuutta kohtaan. 
Kevyt kaunokirjallisuus oli pilannut sen lukuaistin. 
Mutta kaikesta huolimatta päätti Porthan sen sivistämi- 
sessä ponnistella. 

Mutta akateemisina väitöskirjoina Porthan myöskin 
julkaisi kokoilutyönsä tuloksia. Niissä oli opetus ja 
tutkimus aivan yhtyneinä. »Haluten niissä akateemi- 
sissa väitöskirjoissa, jotka minun johdollani saattavat 
ilmestyä, ylioppilaitten harjoittamisen ohella, vähän aut- 
taa köyhää suomen historiaamme, olen antanut muuta- 
mille oppilaille tutkittaviksi joitakuita sen sukuisia ai- 
neita" kertoo Porthan Mennanderille vuonna 1780. En- 
simäinen näistä oli ennen mainittu »Vähäinen suoma- 

laisten saarnain historia", joka seuraavana vuonna il- 
mestyi. Muut aineet jäivät tuonnemmaksi. 

Monenlaisia historiallisia töitä Porthanilla tähän ai- 
kaan oli mielessä. Hän kokoili tietoja milloin miltäkin 
suomen historiaa koskevalta alalta, milloin vanhoja saar- 
noja, väliin akateemisia julkaisuja ja promotioniprogram- 
meja, milloin taas elämäkerrallisia tietoja henkilöistä. 
Niitä kerätessään ajatteli hän turkulaisten sanomain 
tarvetta, pieniä historiallisia väitöskirjoja tahi kokoelmia 
yliopiston kirjastossa ja pohjalaisen osakunnan maa- 
kunta-arkistossa. Häh kertoi töistään Mennanderille, 
joka Upsalan arkkipiispana ei enää saattanut olla suo- 
malaisen tutkimuksen johtajana, mutta asetti runsaat 
kokoelmansa nuoremman tutkijan käytettäväksi ja tar- 
koin perehtyneenä isänmaallisen tutkimuksen tilaan an- 
toi ohjeita ja neuvoja, osotti kiitollisia aiheita ja kehotti 
niitä tutkimaan. Tuntui siltä kuin tulisi Porthanista 
vähitellen Mennanderin kaltainen suurkokoilija, uutte- 
rampi julkaisija vain, sillä hänellä oli akateeminen jul- 
kaisutoimi ja sanomalehtityö edessään, kun taas Men- 
nander ensin luonnontutkijana ja sitten piispana ei ol- 
lut ehtinyt historiallisiin julkaisuihin puuttua. 

Mutta historiallisessa tutkimustyössä oli Porthanin 
huomio kiintynyt Juustenin piispainkronikkaan. 
Tämä oli latinalainen luettelo maamme muinaisista piis- 
poista Pyhästä Henrikistä Paavali Juusteniin asti, alkuosa 
keskiajalla vähitellen syntynyt ja loppuosa Juustenin it- 
sensä laatima. Lyhyesti oli siinä kerrottu piispain toimin- 
nasta, kirkonhallinnosta, hurskaudentöistä ja muutamista 
eri aikain merkkitapauksista. Kaikessa lyhykäisyydessään 
tuntui se luotettavalta perustalta tarkalle historiantutkijalle. 

Porthan aikoi kronikan uudelleen julkaista. Oliko 
Mennander häntä siihen kehottanut ei tiedetä, mutta 
piispa oli ainakin Juustenista, muinoin merkillisestä 
Suomen piispasta huvitettu ja tiedusteli Porthanilta mil- 
loin mitäkin hänen teoksistaan. Vuonna 1782 kesällä 
lähti Porthan Tukholmaan ottamaan selville olisiko si- 
käläisissä kirjastoissa kronikan käsinkirjoitettuja kappa- 
leita. Etsiessään täällä ja keskustellessaan ruotsalaisten 
kokoilijain kanssa sai hän silloin tietää, että arkistossa 
säilytettiin erästä vanhaa nidosta, jossa oli paljon tie- 
toja Suomen katoliselta ajalta — Turun tuomiokir- 
kon mustaa kirjaa. 

Porthan toimitti siitä jäljennöksen itsellensä. Se 
maksoi paljon ja valmistui vähitellen. Mutta kun osia 
siitä viimeinkin alkoi Turkuun saapua, huomasi Por- 
than heti, että tässä oli ihan verraton aarre hänen kä- 
siinsä joutunut. Turun tuomiokapitulin kirjurit olivat 
kirjaan kopioineet kaikki kirjeet ja asiakirjat, jotka kos- 
kivat Suomen kirkkoa, sen hallintoa ja sen oikeuksia. 
Sitä lukiessa tuntuu keskiaika niin elävältä, kuin itse 
siinä eläisi. Aatelismiehet ja porvarit lahjoittavat avoi- 
milla kirjeillä kirkolle tilojaan ja talojaan metsineen, 
kalavesineen ja muine etuuksineen oman autuutensa 
sekä puolisonsa ja lastensa sielujen pelastuksen tähden. 
Piispat antavat määräyksiä papeille miten seurakuntaa 
tuli hoitaa, he päättelevät yhdessä kanakkien kanssa, 
kuinka paljon ja missä muodossa seurakuntien tuli 
kymmenyksiään maksaa,, he järjestävät Pyhäin Henrikin 
juhlan uudelleen, he perustavat uusia alttareita ja uusia 
pappisvirkoja tuomiokirkkoon. Näkee millaisia sääntöjä 

on kirkonmiehille säädetty, tapaa paavien bullia ja ku- 
ninkaitten kirjeitä. Kirkon ensi- ajoilta on kirjeitä vä- 
hän, mutta niiden luku lisääntyy vuosisataih kuluessa 
ja niin ne antavat ihan täydellisen kuvan katolisen kir- 
kon oloista. 

Tästä tuli Porthanille erinomainen apulähde, kun 
hän alkoi Juustenin kronikkaa selittää. Kronikka oli 
kertonut lyhyesti ja ylimalkaisesti, parilla sanalla, jolla- 
kin rivillä piispain toimista, nyt selittelivät kymmenet 
keskiaikaiset kirjeet noita tietoja. Myöhemmät piispain 
kronikat ja muut historiateokset olivat tosin kertoneet 
vähän enemmän. Mutta millä tavalla ne olivat kerto- 
neet? Nyt kun vertaili Mustan kirjan asiakirjoja niiden 
ilmoituksiin, huomasi hyvin selvästi saman ilmiön, joka 
oli kaikkien maitten valistushistorioitsijoita suututtanut, 
joka oli kysynyt niiltä niin paljon työtä ja vaivaa. 
Siinä sai Porthan omin silmin nähdä sitä entisajan tut- 
kijain huolimattomuutta ja alituista erehtymistä, josta 
edellä oli puhe. Jotakin olivat he tavallisesti tienneet 
asioista, mutta useimmiten puolittain, epäselvästi tahi 
aivan väärin. Heidän ilmoituksensa tavallisesti jo monen 
kirjan kautta kulkeneina muistuttivat epämääräisiä hu- 
huja, joita ihmisjoukoissa liikkuu. 

Porthan otti siinä samalla läpikäydäkseen kaikkien 
näitten kirjoittajain ilmoitukset, vertasi niitä Juustenin 
tietoihin ja Mustan kirjan lähteisiin, korjasi missä oli 
korjattavaa, hylkäsi missä öli hylättävää ja merkitsi 
muun oikealla nimellään: varmaksi, todennäköiseksi, 
epävarmaksi. Ja hän esitti koko tämän tarkastelunsa 
julkaisussaan. „Rodulflfin vankeus- ja surma-vuoden 
ilmoittaa Spegel (Ruotsin kirkkohist. 2 osa 387 siv.) 

12 

jaamme I '^$^tät^ti\i^ :rwfta • " Mdsseniufe i<S(tbndhk; 10^ <kiarji 
5 jsh^;)^' mainttsieei^ t^uöde^- 1 lÖ2i- efhkä{{>ä-:;)enfciin^anieliufi 

luka. r-©mrte:i'^is niilsieÄllafiimitää TäUa:>ta.' 

vailaiipiti |<2dS!aisfä >tiöte^>itur(]kia-,i^se^4Ddi'ju^ päcku- 

seikiyöjii. jäi^itä';vaivallt>islsil -kina$t^aa!:'(grM^^'ijöksi Por- 

ntfcan r.iseiityksinisen :^ kolmena, rhsf^äM. .liväitöskinpana: 

töriiänär!iaiuissa^u^ttein ^36ui^i$atJ^mliastutuk9et viivana 
almisihe . i 'älamuiBtutuksitiföefi, joitiin s Buom. ; osa { Mu^BStar: 
kijDjastk^ /oH &;tikohäii^asiakfa*jmna iJ tahi* »otteina- pmn^^t^ 
Nämätaläimifstbtukset roli^^at rmelfeöitipä; qsääaMana, imissrä; 
olJiI< etiimmäft' tiedotfr^ .Jku^ethattomiai ^yksitl^isseikkojäiidli:^ 
siinä' basoMisteti rtutkitta ja Tanäaita :äktöksia 'ol£:i'siinä'' 
tarjoila^n j L^^iilääfif Parälian imäiuste]ienjit:eok6ensai.mer-». 
kMiistä^^ mmotda sia^ookin:^ -kimjdittaaeeiiäa; matteja ibiiaci- 
t^iötiäj )yiMii3tpilinr kronikka: 'oiiii vain j]Q(t:enäis6nä;p]ait^-^ 
teenay; joDikaii^i^isään^iRorthBnj tolij^saanutr-^maktuinasmi: 
muikean : kokxirSiOJöm^ .^ keskiajan ii^historito^ 
l^eliiitietedn aivoila itejlce^äi3$ä/>tutiäimuksdt^ 
alkuajofi^a^.ijarinn^aamine.^päkanaKaj^asta ofaän^.tässä: ■ti:ä' 

liirönkiaf :i0ili ifesitettynä: .i JeiikuannjriuOf^eÄaiaik", tutkif 
jan .oli mäöTäjirkiirjoittaaiHtärnän f3p<rfij:allaa.Jcäuniöiifii0T: 
sofinen' t histöuiai lijofigta rylötsö , saatfeil ij3p|aa' saslda. jM«tta. 

edellE^en >• iahdetitiU>l 'jobBöokia ■ lopf)«kappäilQese€« : jvaltiollv . 

ninkaitten hallitustoimista, selitteli laajalti heidän luon- 
teenominaisuuksiaan ja arvosteli niitä valistusajan por- 
varillisen siveyskaavan mukaan. 

Niin muodottomana ja hajanaisena aineskokoel- 
mana kuin se olikin, tarjosi Juustenin kronikka luki- 
jalle, joka osasi ja jaksoi lukea lävitse pitkät muistu- 
tukset asiakirja-otteiheen, paljon elävämmän ja moni- 
puolisemman käsityksen kuin mikään järjestelmäUinen 
historia. Lähteet kertoivat itse, niitä ei ollut rococo- 
ajan historioitsija sievistelevällä kädellään pusertanut ja 
mehuttomiksi tehnyt. Ne olivat siinä alkuperäisinä ja 
elävinä kaikkine omituisuuksineen, yhtä eroavina tai- 
dokkaista pragmatisista historiateoksista kuin alkupe- 
räiset kansanrunot Macphersonin mukailuista tahi pa- 
remmin kuten Homeron laulut niiden ranskankielisistä 
jälittelyistä. 

Monipuolista ainesvarastoaan selvitellessään oli tut- 
kija joutunut syventymään mitä yksityiskohtaisimpiin 
asioihin. " Tekisi mieli kysyä, saattoiko kaikkien noitten 
pikkuseikkain tuntemuksesta tosi2ian olla jotakin käy- 
tännöllistä hyötyä, tekikö se ihmiskunnan onnellisem- 
maksi, että se tiesi millä aseella Henrik piispa oli ta- 
pettu, oliko murhaajan nimi Lalli vai eikö ja katkesiko 
piispan peukalo murha-iskusta. Kaikkia näitä asioita 
näet Porthan tunnontarkasti tutki ja kumminkin hän 
samalla vaati, että historiasta lähtisi aivan välitöntä 
käytännöllistä hyötyä. Tahi miten sopi monioppisuus 
tällaiseen yksityiskohtaiseen tutkimukseen? Jos. tutki- 
mus kerran vilkastuneena tuottaisi tuhansia sellaisia eri- 
koisselvittelyjä kuin oli Porthanin tutkimus siitä, minä 
vuonna kuningas Erik Pyhä astui valtaistuimelle ja teki 

retkensä Suomeen, niiri miten silloin kävisi? Tutkijan 
tuli silloin perehtyä kaikkiin näihin ja kumminkin oli hä- 
nen velvollisuutensa hallita melkein koko inhimillisen tietä- 
myksen piiriä. Porthan tuskin tuli ajatelleeksi, että hän 
monipppisuudesta ja kokoilusta vähitellen oli siirtymässä 
erikoistutkimukseen . Juuri tällaista erikoisopintoihin 
syventymistä tavattiin sen ajan opiskelevassa nuorisossa, 
valitettiin, semminkin Ruotsista, että ylioppilaat eivät 
viitsineet kulkea entiseen tapaan monilla luennoilla, 
vaan istuivat kotonansa yhtä erikoisalaa opiskelemassa. 
Mutta Porthan kutsui tällaista oman aineen yksin- 
omaista opiskelua halveksien käsityöläisyydeksi. 

Mutta palaamme Juustenin kronikkaan. Siitä näet 
käy Porthanin tutkimustapa selville. Se oli hänelle 
erinomaisen kuvaava. Hän tahtoi poistaa kaikki tähän- 
astiset harhaluulot ja väärät tiedot, joita kaikissa his- 
toriateoksissa vilisi, ottaa kerrankin selville miten asiat 
olivat olleet, tapahtumat tapahtuneet. Hän kävi siis 
suoraa päätä asioihin käsiksi ja rupesi ensi työkseen 
tutkimaan sekavia ja ristiriitaisia tietoja Erik Pyhän 
Suomen-retkestä. 

Hän etsi lukuisista tutkimuksista ja lähteistä mitä 
niissä oli siitä asiasta sanottu ja vertasi niiden tietoja 
keskenään. Näin joutui, hän keskelle mitä erilaisinta 
kirjain paljoutta ilman alustavia tutkimuksia, ilman, 
että hänellä yksityiskohdissa oli selvillä eri lähteitten 
luonne, tapa esittää asioita, kokoonpano j. n. e. Ei- 
hän hänellä ollut aikaa niistä edeltäkäsin selvää ottaa. 
Mutta vähitellen, työn kuluessa, kun hän usein oli tul- 
lut käyttäneeksi yhden kirjoittajan tietoja, huomasi 
Porthan, että tämä olikin sellainen ja sellainen, esitti 

asiat-^ÖtnäHa mMätyltS täVaifaänVJä 'f«tä Vhybikh kuin 

t^en^nbntiettk kää^k kvv6i^^^ «^--^ - -^ i 

• •' ' PörtftaÄ^ k^^yi' ä?na'^mista' ffmaittajä^^oiini^^ 
säänut,'-häto ''^affnMä'''iävk1l'ä'' ktifn ^TfrtJui i^aiMMiistcH 
riöitsijae 'MAS^^ \^ätlhfett^hlistä'1äTtt€iitgi ^öv sM l^ppy^ 
rnättä; täWi'a 'täf5i'^kote*Tähaiekirjalli$\ÄiafeW^'mseift%^ 
sifnä'!li\iött^äfei,^ö(tä^ ei^ehdyfe'ÖH täfiilfÄ^riiit. "Et^liän näel: 
tyytj/fiyt -^aiHiaÄifi /sfelVlHe? e¥fä"jdtäkfH^«efe^a[^fe'i%hh^mi 
itiisl^a iähttii^^ '^^rrä& •o\fdikSiä!ti}^''tm ^fe' sfis-<^li ^'hiyö^' 
hempi' fisäj^:' Ei;' häri 'tahtoi ^ttötäS^ffliteW Mö^ lisäys 
oli siiheri*'t(illut;" Hari' läkr^fh*eekäe6Äf^MeS^6iwöks6n 
kertofiiti'ksen;feritä; 'fetiä äu^rtiaia1^bi'''i^i(Kä>'öKi*t'Bi^^^ 
kahlnkään- itkanä'- telitiiecit ' käpifiahf^ ja l^utsuli^ venä- 
läisef ■ trläahäirii ' 'Vatiheffi missä ' fähtelfsMi ef>^ biöliäfst^ 'kkrA 
röta. • ' oliko ' sd 1«fesstertmk^feh ' -päähärtjflsfö^^äinl- • yäi 
mistä Mh- "öeri''45fi''sdähiif? ■•Miettie^att-ta^^f äkkäsi 
Porthan ; että- Stnc^ölaTinisga -tosiaan dli • lööllafiiön ^k^irt^ 
ollur/ kiin '-'l^ööla^hfn ''"^eätuja-jöskli^^t^i^v 
siittiirt, oli htifii'äi(tf'M^säeHiUs'Sekoftäfttit%eft 
yhdistänyt siiheh v^fehätäist^h äatt^ianaikiHsöH^hyökkäyk-^ 
s^oii •maahänVnVe jk^fisärflyt- viHlä-'kaikMAt^ik-'rrt^a'jdt- 
tuja. 'Tahi ^kuri^^muutäTTJÄt' tutkijat •■ofi^ät v^iSähÖfetiSbV 
me5ää'=Me6n"-Wfco'-htt*nisien 'p)iisp'äirt"> ^fäs^^oftfeijäf 
päällti{iäatteeksi 'llitrt siihen Mäh.'ir(i'Kiö-niitiiseh,'hlK>- 
n-iäsi"' Pörthäi^;' tttM'1f^uldö^'blf ' ölliit vit^olöMtön- fÄispahä" 
siihen aikaan ja oli sekotöftu' •meikäläiseöh ' pMipaäti 
Fölqvitiufefeen';-' Jliliiis bli saatu stten-eltä jbku^hätäi- 
hen 'tutkija; bli" luketni^ ''F/ii^o 'sariärt stjästa''^/f^Äö ']d 
min lisännytl'''S'Uöfnen piispaih"-sa>jaä' utidfellä' tiÄok-^ 
kaalia. ''' ' '' ' ^''■•"- ' -- '•' ' '' '■'' ■'-'"• -' '-' ' ^ 

ii ' i..> iJyrSTii r>lTj5TTlO iKir^ii 



M^.: Mn^jm %^ ^P^^^lMW^ _...^ ,,.,_^ 

paria sataa vuotta .ip^^^Jijeirppi. jft sjuö# ^i^tp..y4g^ä^",oljl 
Pitik(^,.u?.kp%:^yaV:#Kö?,;:^^ ^U^p^itti.^^ van- 

hoja i^ht#it^, feSfka ;^e:pHy^ JWn(^?;fliitä ^^i^lec^^^ 
ja, .jp^ #^ a§ia, iwmfii),:m^4f)ttqfp4lta ti^pu|^.^f^lcf?i 
r^pen^i ^Isertorajijjssfta,;:, E;iö^^^ jÄ Jy^HI^B 

vainy ;taikau3kojsjt^n; p^ppiej^ ^^^ftQ^P:? jf:>l^lri?^?^^WfWj 
paljon ;:siin%, oji jn^dQ^Qrnla^Jherieil^,^!^ 
u§koi; s^; Ij^Riminkinrppasjassa;. ,| H^ luu;i:^äe^,^tt^ 
ba4:Jb,afeM^ r alk;Uj)eräine5>. a^aplffpnfip, 

toivat: Tm]^^na^xii,^^e]]S0^ti,Q]iMaX ^iff)itet^a,vjis^-,ppi^j^^ 
vissa, ;|4itg.]&ijs ;:ta?jnja:, )^rtQi,j)iigflau,pei^ 
poikk^ih^Kattpn^ I^;^nsi $0^^^^ i^k^p. s;im^^lj9J[.ti^t^^^^^ 
juttua,, ; p[^«tta>,p^tti,- että , fpjjrhaajf ., {jpsia^ji ,QJj, fp^uk^or^ 
poiklfiha)faany^' J^, ,; ^ps^a sc^ .^g^gaj^^^plt^ Ipy/dje^iiR/ 
talyis^aikan^ • piisgan nftprtiAnn;u^; ..:f i4t;k;ya;,^ rpi^W\ 

bupniippp. , Ifyiliks})? . Qttä. .{kukin ^^}b;a. ij^at^f^ee^j^. ker^pp 
asioit^ ,:pmaya rvf^X^llsqap, , 9ma§§ai ^ritj^isp^p^^ v^^^loss^^. 
Hän;..e},,^d^fe|j^y,t;sit4. «nnalfplt^v J^fv. lf^y|;K:pi^^^ 
vain,s^tysj^^9^ga,,,ailk>i|?; kuipj. ^sja .rri^utefi^,,tuntuii 
m^hdpttDqiial^; tia-b,iv,väärj^noetyl;tä.,,nT<>si. ;tietp ■oli hä-. 
n^sS}:^. ,ainia.4p^ jSjelhi^j^aan^j.^ei.-bän, ,rii\yi5nn^^ 
mijen ;3a. plj syntynyt; ii^utta, jos tietp ^l^,tpdfpnw\^]^^ir 
seita, tuntuniut,, silloin; '.9lir.§iihen;^j^r]lqonteefi,,i^^^ 
joittajan v^iKytjiap, myyksi .sa^t^^^^^ f, ^ Vil.: ;. :- i > 
;: iSiin^: mimtam^ pijr^g Pprtbanir> tutk^iii^tava§,ta| 
En saata täsplL ruveta tarkemnpin .keFJpma3n,,..mil;^^^ 
hyvin, hän k,4sitti historiaUipten tapa,litijmair\,yhj;py4e.n» 
miten hän sen ensi sijassa otti huomioon ja täm^n to- 

denperäisen käsityksensä perustalla arvosteli yksityis- 
tietoja. Tutkimus oli tarkkaa ja täsmällistä, mutta en- 
nen kaikkea monipuolisesti punnitsevaa ja maltillista. 
Porthan ei käyttänyt mitään tutkimusperiaatetta äärim- 
mäisellä jyrkkyydellä, mutta ei myöskään johdonmukai- 
sesti viimeisille perille, asti. Hän oli johtopäätöksissään 
varova; jos asia oli epäiltävä, jätti hän sen sellaiseksi, 
ei sitä hylännyt eikä hyväksynyt huolimatta siitä, että 
tulevan historian-esittäjän, joka joskus halusi hänen tut- 
kimusaineksistaan kokonaisesitystä luoda, täytyi joko ne 
esitykseensä ottaa tahi jättää pois. Tutkimustyöllään oli 
hän joka tapauksessa antanut selvän käsikirjan myöhem- 
mille tutkijoille, josta he heti saattoivat nähdä, mitä 
mistäkin asiasta tiedettiin; he saattoivat siihen omat tie- 
tonsa lisätä ja siitä omat johtopäätöksensä tehdä. Jär- 
kiperäinen tutkimustyö voi tästä alkaa. 



* 
* 



Selitellessään Juustenin kronikkaa ja Mustan kir- 
jan asiakirjoja tutki Porthan yksityiskohtaisesti muuta- 
mia Ruotsin keskiajan laitoksia, tapoja ja tapahtumia. 
Hän julkaisi nämät tutkimuksensa osaksi Turun Sano- 
missa, jotka pitkän keskeytyksen jälkeen 1780-luvun 
lopulla yhä jatkuivat enimmäkseen Franzenin ja Teng- 
strömin toimittamina, osaksi historiallisina väitöskirjoina. 
Näitä viimemainituita olivat ^Huomioita kirkollisten kym- 
mettysten vaiheista Ruotsissa"' , „Erik Pyhän valtaistuimelle' 
nousun Ja Suomen-retken ajasta^, ^Johannes I Sverkerinpojan 



185 



Liivin-retkestä^ ^ ^^Muutamia huomiaita ruotsalaisten jaarlin- 
arvosta^ ja' ^Huomioita Pietarin penningin historiasta 
Ruotsissa'', Näihin liittyi sitten suurenmoisia lähdejul- 
kaisuja. 

Fredenheim, joka siitä asti kuin viimeksi hänet 
Aurora-seuran jäsenenä tapasimme, oli noussut arvossa 
ja kuninkaan suosiossa, tullut hovimenojen ohjaajaksi 
ja taidekokoelmain päälliköksi, tehnyt matkan Italiaan 
ja saanut siellä itsellensä tuttavuuksia, oli näiden 
tuttavuuksiensa avulla hankkinut itsellensä joukottain 
paavillisia bullia Vatikaanin suuresta kirjastosta. 
Ne hän komeassa salkussa jätti Turun akatemian kir- 
jaston haltuun ja Porthan, joka huomasi niiden antavan 
lisävaloa Suomen keskiaikaan, julkaisi niistä selonteon 
neljässätoista väitöskirjavihossa. Julkaisemista kesti 
vuodesta 1797 vuoteen; 1801. Ja tuskin oli työ lop- 
puunsuoritettu, kun Porthan jo alkoi uutta lähdevaras- 

toa toimittaa nimellä Suomen historiaa koskevain lähteitten 

kokoelma. Siihen painatettiin täydellisinä monta asia- 
kirjaa, joihin Juustenin kronikassa vain oli viitattu tahi 
joista siihen oli otteita ja selontekoja otettu. Kokoelma 
jäi kumminkin Porthanin kuollessa keskeneräiseksi. 

Kaiken tämän ohella Porthan yhä jatkoi tutki- 
muksiaan suomalaisista heimokansoista. Kirjallisuus-, 
historia- ja antikviteeti-akatemian julkaisuihin aikoi hän 
liittää sikermän kirjoitelmia niistä, pitkä-aikaisten tut- 
kimustöittensä yhtenäisiä tuloksia. Hän alkoi lappa- 
laisilla vuonna 1788, siirtja sitten permalaisiin ja mieli 
näiden jälkeen ottaa esille virolaiset, kuurilaiset, suo- 
malaiset, karjalaiset, inkeriläiset ja vatjalaiset, kunkin 
kansakunnan vuoronsa jälkeen. Tällaisesta esityk- 

hyötyvän.. piivJtlhölPf/lwJöki mtt}iih^emQkim\ak:;Oll^t 
rtiot&alÄteten:.!kaii^a jo. Vönh8?f4anr.hlkns^äy.miSis$8/ 
jpj^tail rauhallisesiti- kaji^ppön -tehdgnr^bi titas vjni^jcii-i 
retkillänsä, hävittftea- jau rryö^täpi^ ..R<i|pfteij1 rÄRnikoita 
tahi / Xoriv^n [ ormlta ^ iaajuiiasijoilaaan;/ ruQtedjÄi^tföi . meri- 
rosvojen hyökkäyksm;. Kun rm^n han^ailisuua,/ asuio^ 
sijat ja vaiheet olivat selvillä, selkeni Ruotsin histo- 
riassa moni hämärä kohta. Näin ajatellen oli Porthan 
päättänyt tarjota tutkimuksensa ruotsin historian käy- 
tettäviksi. 

Mutta permalaiskansaa valaisevia tietoja selvitel- 
lessään kiintyi hän erääseen vanhaan maantieteelli- 
seen kuvaukseen pohjoismaista, jota mainittiin kuulun 
Englannin kuninkaan Alfred Suuren tekemäksi. Siinä 
oli muun ohessa kuvaus kahden norjalaisen meri- 
retkeilijän kulusta kaukaiseen Permaan; siinä oli lue- 
teltu joukko kauppapaikkoja, merenlahdelmia ja niemiä 
sekä kerrottu Skandinavian kansoista tapoineen ja oloi- 
neen. Nimet vain olivat outoja, sanat sekavia, lausel- 
mat kaksipäisiä ja epämääräisiä. Kirjoitusta tuli siis 
selittää, osottaa mikä paikka milläkin nimellä oli mer- 
kitty, miten mikin hämärä kohta, käsikirjoituksessa 
vääristetty sana tahi lause oli luettava. Se oli vaival- 
loinen, mutta samalla tärkeä ja suurenmoinen tutkimus- 
työ; sen tulokset kannatti sinänsäkin julkaista. Niin 
ilmestyi Porthanin laatima laitos kuningas Alfredin 
maantieteellisestä kertomuksesta oppineilla selityksillä 
varustettuna. 

Mutta siihen päättyivätkin Porthanin tutkimukset 
suomensukuisista kansoista. Hän kokoili tosin vielä 



nustä<*ietöJÄ; :ki^j©ic« 'TurUnf^^Sai^^ pieniä! pätfciM 
Rtiötsiä''|)\iöie8a'> 'asuvista S«k!WFifal^lö6aHjä vät^^ik^ 

FMtyö-m ^btyrti/fiQli ituO^tt^vl niitöi^^öuött^n känfsä 
öK' cmäri' siVK^yJ^eitsäiijia^: oman, asemäftM säÄ«fl!Jt|;/Hi1i 
ten -Se erllätdigöa-^ai^t^^isssa i^aih^ilik[i'^^^^^ 
köstäftytj'i'Su0meri toini^J öli'saaflutH'OftiÄfi'VhistG«ijat^ 

Porthan matkusteli mielellään. Kun pitkä kevät- 
lukukausi oli lopussa, luennot päättyneet, väitöskirjat 
tarkastetut ja viimeinen konsistorion kokous pidetty, 
sääli Porthan matkatavaransa kokoon ja läksi kevyissä 
kääseissä ajelemaan maaseudulle. Milloin hän kävi 
Hämeessä, soudatti itseänsä penikulmamääriä Päijän- 
nettä pitkin, kulki kalastajain parissa, ihaili heidän hau- 
kiaan ja lahnojaan, jotka vetivät vertoja Paimalan lah- 
noille, näkipä lohiakin koukuilla pyydettävän. Milloin 
taas vei matka pitkälle Pohjanmaahan, kuuluisain Li- 
mingan niittyjen lävitse, Etelä-Pohjanmaan rantakapun- 
kien kautta aina Ouluun ja Tornioon asti; katseltiin 
Kajaanin linnan raunioita Ämmäkoskessa, kulettiin 
myrskyilmalla Oulunjärveä ja palattiin, vihdoin Kuopion 
ja Hämeenlinnan kautta takaisin Turkuun. Tahi teh- 
tiin matkoja itäänkäsin, Savon ja Karjalan seutuja kat- 
somaan, kuten vuonna 1787, tahi vain Porvooseen, 
jossa veli Sigfrid matkamiestä parhaimpansa mukaan 
likööreillä ja muilla herkuilla kestitsi ja Alopaeus avo- 
sylin otti hänet vastaan. Missä hän liikkuikin, joka 
paikassa oli hänellä tuttuja, kaikkialla hän poikkesi 
pappiloihin, kävi virkamiesten kartanoissa ja ruukin- 
patruunain tehtailla. Hän otti tarkan selon kaikesta, 



, ._ . . . - - JZ-v - - 



189 



kyseli ja arvosteli vuodentulon toiveita, iloitsi kevät- 
kylvöjen rehevyydestä ja laihojen kauniista näöstä, 
kävi maalaiskirkoissa, kyseli, jos ne olivat uusia, niiden 
rakennusmestaria ja rakennuskustannuksia, merkitsi 
mielihyvällä muistiinsa kaikki hyvinvoinnin ilmaukset. 
Matkoillansa Porthan kokoili tietoja ja teki muis- 
tiinpanoja tutkimuksiansa varten. Maamme muoto oli 
vielä oppineillekin epäselvä, ei tiedetty tarkalleen miten 
sen suuret järvijaksot kulkivat ja virrat juoksivat eikä 
tunnettu lukemattomain yksityispaikkain nimiä. Tätä 
puutetta Porthan matkoillansa koetti poistaa. Jo 1770- 
luvun alulla auttoi hän ruotsalaista maantieteilijää 
Thuneldia valmistamaan parannettua laitosta maantie- 
teestään, lähetti hänelle lisiä ja korjauksia osaksi omista 
muistiinpanoistansa, osaksi Aurora-seuralle jätetyistä 
maakuntakuvauksista. Fredenheim innostuneena Por- 
thanin tarkoista maantieteellisistä tiedoista kehotti häntä 
— se oli vuonna 1785 — julkaisemaan väitöskirjoina 
lyhyen Suomen maantieteen ja neuvoi valmistuttamaan 
kartaston Pariisissa, jotta siitä tulisi ulkoasultakin kyl- 
lin hieno ja arvokas. Mutta Porthan tyytyi esittä- 
mään tutkimustensa tulokset Thuneldin maantieteen 
myöhemmissä painoksissa, kuudennessa ja semminkin 
seitsemännessä. Siinä oli synnyinmaamme viimeinkin 
tarkasti ja totuudenmukaisesti kuvattuna. Ulkomaalai- 
set tiesivät nyt, etteivät suomalaiset olleet noita Taci- 
tuksen kuvailemia raakalaisia, vaan pieni ruotsalaisten 
rinnalla sivistyvä kansa. Ja suomalaiset saivat maas- 
tansa sen tarkan käsityksen, jota tarvitsivat toimiak- 
sensa sen eduksi. 

. ; Miiistatnmobai^ . Ndel&^^miten :ini3okl£%astir:For£hanin 
nuöi!uidd»ii i/ukiKmrihiduttiin..paiJäntaa ;maamir>e[ taioudd^ 
lisiä) ohJtla^: 1 keskostelUin niistä,, laadittiin^ .ehdotuksia. Ja 
taokeiltiin.» iKoko. avtstynytiSäaty oli. iloissa' f ftairastuki-: 
sis^/t^iUkana,^': Upäerer€sKa)johi' malliviljeiystä; taloidlaaiQv 
virk^mil^het ja. papilr.:£teuvoiVai .kansalle vrlJ£d}®tapojA, 
levittivät . kaiketnldi8i»ih>ii>dyliisiä. . tietfi^a ja o^ttivät aiUe 
tervöyderthoidOn^ alkeita. ' Laku^ia^ eHdotuksiä : itöhtiin, 
kulkureittien - panantaraisesta^v 8udmaxtteQ..kmvaamisestlt 
j^,k^i)ppapaikkäk3i!pi@tus^misesta. ^ näitä tiarrastuk-^ 
si^ Jatkui yb^i ibitcdimattaf moni^ pettjyni^istä toiveista* 
Nälkävuodet ja so<a olivat 'tosin tuottaneet <viljelyfcselte 
tuf^tu van hall*n^^ rahvas: olL • kuluttaoaut ylellisyy tfeeaa. ja 
ju^pp^uto^ vöittorabojaan-jÄi hallilus oli äjÄttelea«rttQ* 
inills^v4öimenpitej|iänsä jnoöella tayalkjmöän.yautjastustiä' 
vabinigottdprtitv / Muttei sitÄ • ' iSUuefcmpl .syy: . <^ < i:tal Witta 
harrastavilla >yleisbyöciylHseen; itoimintaan. ; i :« ;-. • .: . . - 

rPortbai^ oifraatkodilaiinj hyvin perehtynyt viljelyk- 
sen i^iJtaan: .maamme, lervosissör Kun haJlituse kielsi kair. 
k-eriii ,;ka$Jteenpotton. -ikivipetäisillä' mailiai.ltajusi bän h^,.- 
mitä. i;halttaa ;se ti^ottlösijKe^k«i«Suomeaiköyhille:-talon^ 
pojille, jotka olivat kaskenviljelykseen tottuneet. .Haili-s 
tuk)s^B;: j^xit5^ksiä!43&vittää.rPi)hJ£^^ kukoifltave^ sal- 
pietarÄteolUsuutta;, PojJtjhan ankapastfe^öitti! ja; ;niinikään> 
suutiuitti..- häntä.' buono - IsOnjapn. •: > loimS^usj, maaomit^it^ 
kun katäoQdatta' .maandaatuun jakolveti^Pohjoife^Bäm^ien 
kanasta • . majkpträätsi y hläi pieniä <^y nnyiinalqja' ; kula : -hje-r 
delmälUflestäi PDbjaiinlaaöta;:v!Ja jakatömian' Itö 
heinä löli . Porthan* useaatl^ ratkaissut i>ulmalliaia kysytr; 
msrksiäi^katenniianj. alaisten' viijely^mailSiea! hoitamisesta . 
ja>EaKerin.-'.i;aut^aivöksen käyttämisestä. 

: :- ' TaiiraÄKsai /-«jaämrafe' : talöudeldisenj . tilan i ipläranta- 
miseöti:' Porthan::, esitti ^;Turun' S&tiömissaivuon^iÄ-lTO? 

nimellä: y„Mfä^/itltä^'\iSutim^r.itf^'e^ihiie^ '-■ Eihgln. tööl*» 

lainen • hähen; iataahsa^ kiiulUnttt/ leikä:^ hän'^ollut aiköntit 
mitään !e]tikÖista>i.uuttai-esiihtuoda/:cMutta kenraali 'Wrede 
oli iupautuhut-:' kuninkaalla .asittäniään; ettiä Icoskenper- 
käust5itä}KSiaonies:^' tiäas' pitlci8tä.''a)0£Stä- ifttVeitaisiifl-t^ 
kemään gä:MnblIe ohjeekftLiPorthän- kirjoitti iriiette^iiöö;; 
Mänr huomautti; ^j^että:: karjanhoköi;^pafhaiten-ööpii' ole- 
maan maiammö' pöhjoi^osain; .päMlinkek^Kona; .ma^^ 
jelys 'taaife 'öteläisten. i Mattaa jotta ^rriämäi ^elitikeinöt rne- 
nestyfsiVät, täytyi: voittaa iaufiia otollisia vilj'ely^mtitä en- 
tisten lisäksi -ja avata' klilkureittejäj Djodta : iny öten määri- 
tudtteet'. vähillä^ ku£ttiannuHsitta 'säata>Min' Joilketnriaari. 
Siksi ' ^li" r Järviä: - aaskettava « ja ' vesiväyliä*:avättäessa öll 
nämät^hitiävä syviksi ''ja- kaljeiaÄ ' VeöijakSoja'«ali 

taidolla perata,. > suunnitelman "rriukäisösti, ^i' miteh '>sat- 
tui eikä ainakaan irmnv- että laletUinilätvdi^^kä^^^ ja 
siirryttiiri l sudllfe/ päin* i Silläi' tavallahan, näet: ^ve^ifetön 
yläjdoksuh ' -peffkaainisesta^i ■ aiheuttuAut^ Hikav^i ^ tunki 
alempana' ölevSlle^^-vesiistöÄ^i.aiuj^^ tulv* ^ellä yli 



'^^ - - • - • - ,' A . . ',' .' r 



rantäiin. .!..*. .li-ij' .• '»L-.r-i.'.- j.j. .'ru.'- ■:>/<. .■■.....■ i. -, -i .- 

•- Porthan /l. iloitsi :.jolcaife^ta: .JUudeBta-^i^itjelyksestäy' 
jöhka' ivieläii^ kölbössa ' scniten :ja rämieittön^peittämä^ä': 
maasöaimisne itapaifeiiv i Siksipä rhänvei-iepäiflyt.suö^tdla'^ 
v6SK^en'^ia$kefni$taV'kuii sillä^<^4m;:saat^lnf kuivaa vii- 
jefyskJölpoista l^maata:' :Yhtä./ivä&ärv. fcuin? iijikeinattöMat 
tämäntapaisten . ^eihddtusten lteki)älr^/^artiiiänkaän'Ml'^tar>^: 
kemrnin..ajät0ilfeeksi;i;että .ifesiväyl^n mudttamirien hel^ 
posti aihduttil mullistuksia: koka 'seiiduniikiOTlnossa,' ^ttä^ 
maa, joka näin Ärtiotettiinv oli r$&öi^ömafita,.>useiTt.^aliiksi . 

rehevää ja voimakasta, mutta myöhemmin aivan ala- 
arvoista. 

Juuri sinä vuonna, jolloin Porthan mietteensä 
Suomen viljelemisestä kirjoitti, alkoi maamme viljelyk- 
sen hyväksi entistä vilkkaampi toiminta. Silloin perus- 
tettiin näet Suomen Talousseura. Porthan ei ollut pe- 
rustajain joukossa, sillä yrityksen panivat alulle piispa 
Gadolinin nimellisellä johdolla muutamat nuoremmat 
asiaaharrastavat henkilöt, laamanni Wibelius, kamari- 
neuvos Vinter, professorit Tengström, Gadolin ja Pip- 
ping y. m. Mutta pian Porthankin tuli seuran jäse- 
neksi, toimi sen asettamissa valiokunnissa, otti innok- 
kaasti osaa keskusteluihin seuran sääntöjen laatimi- 
sesta ja sen hallinnon järjestämisestä ja oli Talousseu- 
ran puheenjohtajanakin vuonna 1801. Osaksi seuran 
kokouksissa osaksi Turun Sanomissa Porthan pohti 
yksityisiä maamme taloutta koskevia kysymyksiä, antoi 
lausuntoja vuotien ja voin valmistuksesta, kirjoitti Suo- 
men metsistä vuonna 1798 sekä vastakeksityn koti- 
maisen kahvin „perunakahvin" hyödystä. 

Kaikessa tässä toiminnassaan Porthan kuitenkin 
oli ylen varovainen, koska pelkäsi helposti voivansa 
loukata vanhoillisen hallituksen aikeita. Seurassa oli 
vuonna 1798 ehdotettu palkintokirjoituksen aiheeksi ky- 
symystä talonpoikaispurjehduksen hyödystä, samaa ky- 
symystä, josta Chydenius aikoinaan niin lämpimästi ja 
vakuuttavasti oli kirjoittanut. Mutta Porthanista oli aine 
seuralle ylen vaarallinen käsitellä. «Yksityishenkilönä 
olin minäkin halukas siitä jotakin kirjoittamaan" lau- 
suu Porthan siitä kirjeessä Caloniukselle, „ mutta en 
luule, että seuralle aina on otollista se mikä sopii yk- 

sityiselle kansalaiselle; varsinkaan kun en tiedä miten 
tarkkoja nykyjään noissa asioissa ollaan." Kohta sen 
jälkeen tuli seurassa keskustelun alaiseksi ylellisyyden 
vastustaminen. Kenraali Wrede oli laatinut ehdotuksen, 
että vapaaehtoisesti keskinäisen sopimuksen kautta la- 
kattaisiin muutamia ylellisyystavaroita käyttämästä ja 
luki sen edeltäkäsin Porthanille. Ehdotus oli kyllä hyvin 
laadittu, mutta uskalsiko tuollaista esittää? „Minä esitin", 
lausuu Porthan, „silloin hänelle saman epäilyksen, jonka 
usein ennen olin lausunut intoisille jäsenillemme, heidän 
halutessaan puuttua muutamiin valtioasioihin, että nimit- 
täin sellainen saattaa herättää hallituksen epäluuloa ja 
tyytymättömyyttä. Siten vain sekin hyöty, jonka me yk- 
sityistaloudessa voimme aikaansaada, menee tyhjiin ja 
koko seura on vaarassa tulla ehkäistyksi toimissaan. Täl- 
laisia aineita on myöskin kysymys Pohjanmaan salpie- 
taritehtaista, joiden edistämistä on ajateltu; kun hallitus 
tahallisesti tässä näkyy haluavan kaiken uutteruuden 
lamauttaa — — — niin en käsitä mitä voimme 
tehdä herättämättä pahaa verta. Pitäjän makasiineja ja 
koskenperkausta (joista olemme palkintokysymyksiä 
esittäneet) saanemme mieluummin kosketella. — — — 
Vaikka toisaalta olisi hyödyllistä kiinnittää rahvaan 
huomiota tuollaisiin asioihin ja levittää hyödyllistä va- 
listusta, niin toisaalta noita ehdotuksia voisi väärinkäyt- 
tää ja loukata epäluuloista ja mielivaltaista hallitusta." 
Porthan oli tullut yhä varovaisemmaksi. Hän tah- 
toi säilyttää mitä valistusajan sivistys jo oli saavutta- 
nut. Kaikkia uusia mielipiteitä ja oppeja kohteli hän 
suuremmalla epäilyksellä kuin hänen opettamansa mal- 
tillinen kritiikki olisi vaatinut. Mutta hän koetti aina- 

13 

kin niihin tutustua. Kantin filosofian vaikeita lause- 
parsia hän mietti ja selvitteli ymmärtääksensä mitä tuossa 
paljon kiitellyssä opissa oikeastaan oli uutta ja arvo- 
kasta. Sitä hän ei kumminkaan käsittänyt, mutta vais- 
tomaisesti vain tunsi, että Kantin syvällisessä, raskas- 
rakenteisessa esitystavassa ei ollut sitä käytännöllistä 
elämänviisautta ja sitä helposti tajuttavaa selvyyttä, joka 
aina oli ollut hänen oppinsa ytimenä. Se oli jotakin 
vierasta ja koko valistusajan sivistykselle vaarallista; 
siksi sitä kaikin voimin oli vastustettava. Porthan tais- 
teli Kantin oppia vastaan neuvoissa, väitöskirjoissa ja 
luennoissa; ja hän viittasi yhä uudelleen totuttuun kat- 
santotapaan, jonka levittämisen hän oli tehtäväkseen 
ottanut. Sen hän teki täydellä vakaumuksella ja var- 
muudella, sillä juuri tuo katsantotapa oli hänen elämän- 
työssään kantanut tuhatkertaisen sadon. 



* 



Näin moninaisissa toimissa kului lukuvuosi toi- 
sensa jälkeen. Ulkonaisesti olivat ne toinen toisensa 
kaltaisia, ylioppilaspolvi tuli akatemiaan, opiskeli aikansa 
ja siirtyi pois nuoremman tieltä. Opettajat vanhenivat. 
Sattui silloin tällöin äkkinäisiä, surettavia kuolemanta- 
pauksia; joku suuria lupaava tiedemies niinkuin Röring, 
Tidgren ja Lindqvist siirtyi äkkiä elävien joukosta ja 
opettajavanhukset Porthanin nuoruudenajoilta muuttivat 
manalaan. Avonaiset professorinvirat olivat täytettävät, 
kyvykkäitä ja uutteria miehiä hankittava sijalle: omamaa- 
laisia mikäli mahdollista, mutta niitten puutteessa eteviä 

ruotsalaisia. Porthanin oppilaista sai yksi toisensa jälkeen 
paikkansa konsistorion pöydän ääressä, Tengström, 
Franzen, Gadolin, Bonsdorff j. n. e. 

Lukukaudet olivat olleet yhtämittaista raatamista. 
Kirjoitusten korjausta, luentoja, väittelyjä ja väitöshar- 
joituksia ylenmäärin kuten ennenkin ; tärkeitä kysymyk- 
siä konsistoriossa, huolia, riitoja ja katkeruutta niiden 
tähden; ja kaiken sen ohella valmistuivat . verkallensa 
Porthanin suuret tutkimustyöt ja lähdejulkaisut. Kesäi- 
sin olivat matkat vaihteluna ja virkistyksenä, mutta 
hyödyksi samalla. Usein vaativat taas tutkimukset ke- 
sien käyttämistä arkistotöihin Tukholmassa tahi kirjas- 
tonhoito Turkuun jäämistä. 

Mutta ankara työ alkoi jättää työntekijään jälkensä. 
Porthanin voimakas vartalo kävi kumaraksi, kasvot me- 
nettivät entisen tuoreen värinsä, alakuloisuus ja är- 
tyisyys vaivasi mieltä, ainakin aika ajoin. Sattui tuon 
tuostakin sairaudenkohtauksia; vuonna 1793 oli kuo- 
lema jo tulossa ja vuonna 1797, kun Sigfrid Porthan 
makasi melkein viimeisillänsä Tukholmassa, oli velikin 
pahasti sairaana. Calonius häntä liiasta työnteosta ja ra- 
sittumisesta varotteli; mutta Porthanilla oli siitä oma 
ajatuksensa. „Että paljo istuminen ei ole ollut hyö- 
dyksi minulle, huomaan kylläkin hyvin", sanoo hän. 
„Ei liene tehnyt hyvää, etten viime kesänä tavallisuuden 
mukaan kuleksinut pitkin maata (kirjaston järjestämisen 
y. m. estämänä). Mutta täytyyhän minun ajatella, että 
vuosien mukana vaivatkin tulevat. Mitä työhön tulee, 
niin osaksi se ei rasita minua (lukuunottamatta yliop- 
pilaitten kirjoituksia, josta vaivasta minun pitää hank- 
kia huojennusta), osaksi olen varma siitä, ettei minulla 

ole sitä enempää kuin Veljelläkään, vaikka se tavallaan 
on toisenlaista. Siinä kuten kaikessa muussakin on 
tottumuksella suuri voima. Schalberg, joka ei tee mi- 
tään, ei siltä ole terve. Useimmat toimeni ovat tulleet 
ikäänkuin koneellisiksi, niin etteivät ne paljo sielua 
kysy. Väitöskirjojani tulee minun kuitenkin vähentää. 
Mutta kenen on astuttava sijaan? Veli ei usko kuinka 
vaikeata poikain on saada preesestä. Bilmark väsyy 
myöskin." 

Ja uusia toimia karttui entisten lisäksi. Oli niin 
paljon suuriarvoisia ja hyödyllisiä yrityksiä, joista ei 
saanut kieltäytyä mukana olemasta; oli niitäkin, jotka 
vaativat Porthanin alkuunpanoa ja johdatusta. Tuntui 
siltä, että taantumus kaikista ponnistuksista huolimatta 
oli pääsemässä vallalle maassa, että tietämättömyys ja 
raakuus oli levenemässä. „Eivät vain muut virkamiehet ja 
säätyhenkilöt, vaan maaseutujen papistokin on joutu- 
massa erillensä koko oppineen Europan yhteydestä", va- 
litteli Porthan vuonna 1802. „Meillä ei ole muuta aika- 
kauskirjaa kuin Silfverstolpen, joka pääasiassa tekee sel- 
koa teaaterikappaleista ja romaaneista, joita huonoissa 
käännöksissä täällä tulvehtii. Tuskin on mitään yhteyttä 
valtakunnan etevimpäin oppilaitosten välillä. Mitä val- 
takunnan ulkopuolella tapahtuu tietojen ja tieteiden edis- 
tämiseksi, siitä tietävät ainoastaan ne harvat, joilla on 
ulkomaitten oppisanomia." Tässä oli pikainen apu tar- 
peen ja niin ollen perustivat muutamat Turun yliopisto- 
miehet, Porthan ensimäisenä näiden joukossa, kirjalli- 
suuslehden (Litteratur Tidning), jonka määränä oli 
seurata ulkomaista ja kotimaista kirjallisuutta ja tiedettä, 
antaa siitä arvosteluja ja selontekoja. 

Lehti alkoi ilmestyä vuonna 1803. Ruotsalaiset- 
kin oppineet, semminkin uuttera kynäilijä Gjörwell, ter- 
vehtivät ilolla tätä suomalaista yritystä. Se poisti näet 
heiltäkin varsin tuntuvan tarpeen. Mutta lehti lakkasi 
jo ensi vuotenansa ilmestymästä vanhoillisen hallituk- 
sen pakotuksesta. — Onnekkaampia olivat Porthanin 
toimet yliopiston hyväksi. Rehtorina ollessaan luku- 
vuonna 1798 — 1799 ja vielä kevätlukukaudella 1800 ys- 
tävänsä Tengströmin sijasta puuhasi hän kauvan kaivat- 
tua uutta yliopistorakennusta, toimitti siihen tarvittavia 
rahamääräyksiä, suunnitteli sen muotoa ja hankki mal- 
leja muista akatemiarakennuksista. Vuonna 1802 las- 
kettiin uuden akatemian peruskivi kuninkaan itsensä 
läsnäollessa. 

Keskeltä moninaisia töitä ja tutkimuksia tapasi 
Porthanin synkkä kutsumaton vieras — kuolema. Porthan 
vilustui kylmässä kirjastohuoneessa kantaessaan kirjoja 
eräälle oppilaalleen, sairastui ankarasti ja kuoli kaksi 
viikkoa kestettyään taudin tuskia 16 p. maaliskuuta 
1804. Samana aamuna kun Porthan makasi kuolon- 
kamppauksessa, uskoi Tengström molempain yhteiselle 
ystävälle Gjörwellille sen, mikä hänen ja hänen tove- 
riensa mieltä ahdisti. „ Sydämeni on täynnä tuskaa ja 
huolta", kirjoitti hän, „ tappiosta, joka uhkaa meitä ja 
tiedettä yhteisesti, kanslianeuvos Porthan kun on pa- 
hasti sairaana kirjastossaan saamastaan vilustumisesta 
ja siitä seuranneesta peripneumoniasta ilman parane- 
misen toivoa ja ehkä ei enää huomenna elävien jou- 
kossa? Mitä yksityisesti tunnen en voi ilmaista, mutta 
yleisön tappio tuottaa minulle kumminkin enemmän 
tuskaa.? Mistä ottaa hänen vertaistaan, ja kuinka kauan 

on sija, jonka hän jättää, oleva autio ja tyhjä?" Kohta 
sen jälkeen tuodaan Tengströmille kuolinsanoma ja hän 
kirjoittaa sen johdosta: „ Vakavalla ja tyynellä mielellä 
meni hän katoavaisuutta kohti, oli selvänä viimeiseen 
ja hänen viimeiset huolensa koskivat sitä akatemiaa, 
jota hän niin kauan oli ' hyödyttänyt ja kunnostanut. 
Sellaista opettajaa ei ole Turun akatemialla koskaan 
ollut. Useimmat meistä, jotka istumme konsistorion 
pöydän ympärillä, olemme hänen oppilaitaan ja me 
tunnustamme kiitollisuudella, että valo> joka täällä on, 
ja halu yleishyödylliseen työhön, joka elähyttää meitä, 
johtuu hänestä, hänestä melkein yksinään." 

Hautajaisiin tulivat ylioppilaat kenenkään kutsu- 
matta ja asettuivat ääneti kummankin puolen tietä, 
jota myöten heidän opettajansa ruumis kodistansa kan- 
nettiin. Se laskettiin kirkkomaan kätköön vastapäätä 
vanhaa muistorikasta yliopistorakennusta ja uuden aka- 
temian tulevan pääkäytävän eteen. Yliopisto oli kum- 
minkin ollut vainajan hellimmän huolenpidon esine. 
Sille hän tautivuoteellaan oli määrännyt kaiken omai- 
suutensa, kirjansa, karttansa ja käsikirjoituksensa sekä 
vähäisen irtaimistonsa, pidättäen siitä vain välttämättö- 
mimmän kahdelle kivulloiselle sisarelleen. Hän oli tällä 
teolla testamentin sanain mukaan tahtonut todistaa rak- 
kautensa oppilaitosta kohtaan, johon hän niin monena 
kuluneena vuotena oli kuulunut, jonka menestystä ja 
arvoa hän kaiken kykynsä mukaan oli koettanut edistää. 

Siinä Porthanin elämäntyö pääpiirteissään. Se 
oli näköjään ahkeraa arkipäiväistä raatamista, ilman 
mitään suuruuden tavottelua lähteneenä vain halusta 
olla hyödyksi siellä missä se oli eniten tarpeen. Ja 
kumminkin sitä aina tullaan mainitsemaan kaikkein 
kauneimpain tekojen rinnalla. Sillä se. aiheutui sen 
välittömästä tuntemuksesta mitä maamme ja kansamme 
kaipasi ja soveltui täydellensä tähän. Työntekijä eli 
kokonaan työssänsä; siihen mahtuivat kaikki hä- 
nen yksityiset toiveensa ja pyyteensä, sille oli hän uh- 
rannut pitkät yliopistolliset lukukautensa ja lyhyet kesä- 
lomansa; sen tähden hän oli kokonaan unohtanut it- 
sensä. Siinä sen suuruuden selitys. 

Mutta töissään ja tutkimuksissaan hän juuri toi 
ilmi omaa oleellisinta luonnettaan. Huolellinen harkitse- 
minen ja tyyni maltillisuus, joka leimasi hänen histo- 
rialliset tutkimuksensa ja oli hänen opetuksensa yti- 
menä, tuli näkyviin hänen jokapäiväisissä askareissaan- 
kin. Hän ei viehättynyt mitään hyväksymään, mutta 
ei myöskään hylkäämään ennenkuin oli tunnontarkasti 
asiasta selon ottanut. Tätä tunnontarkkuutta on hän 
nimittänyt ihmisen jaloimmaksi piirteeksi ja juuri hä- 
nen luonteessaan on se erikoisesti silmiinpistävä. Se 
varjeli häntä kaikista äkkipikaisista päätöksistä ja huo- 
nosti harkituista tuumista; se auttoi häntä aina pysy- 
mään uskollisena itselleen ja oikeudenmukaisena muita 
kohtaan. Siinä oli sisin syy siihen humaniseen sopu- 
suhtaisuuteen, jonka hän tahtoi kylvää kaikkien oppi- 
laittensa mieliin. 

Saattaisi sanoa, että juuri tämä tunnontarkkuus 
pidätti häntä niistä suurista erehtymistä ja suurista voi- 



200 



toista, joita vain vastakohtaisuuksien ajelehtimana saa- 
vuttaa, siitä elämäntuntemuksesta, joka vasta kaikkea 
täysin kokeneelle selvenee. Eikä hänen oppinsa niin ko- 
vin syvämielistä ollut eikä kauvaksi tunkevaa. Mutta 
siitä huolimatta hän sillä niinkuin elämällänsäkin on 
osannut oikeaan. 

Sillä sen kautta hän taisi olla lähinnä kansaansa 
ja tunsi olevansa yhtä sen vakavan ja harkitsevan sä- 
vyn kanssa, joka oli suomalaisluonteen omituisuus. 
Siksi oli hänen oppinsa kotoinen maassamme ja siksi 
voittivat kepeämielisten ranskalaisten valistajain mietteet 
vain tässä muodossa jalansijaa. Siksi myöhemmätkin 
polvet Porthanin katsantotavan omistivat ja siksi se 
vieläkin elää heissä. 

Mutta hänen monitietoisessa mielessään liitellessä 
asiatietoja yhteen, oli niistä itsestänsä rakentunut koko- 
naiskuva maamme oloista ja ihmisistä. Hän ei sitä ke- 
nellekkään sellaisenaan esittänyt, piti sen vain omassa 
mielessään, mutta asiatiedot hän esitti ja niistä kasvoi 
jokaiselle, joka niihin tutustui, kuva kansastamme ko- 
konaisuutena. Palautuen menneisyyteen oli tutkija näyt- 
tänyt, että kansallamme oli ollut omat erityiset vai- 
heensa jo ennen kuin oli ruotsalaiseen valtakuntaan 
liittynyt ja että ne vaiheet olivat mukanaan tuoneet 
omat tarpeet ja omat keinot niitä tyydyttämään. Ja 
maan nykyisyys oli tutkijan mielessä se verrattoman 
kallis pohja, jolle hän varovasti ja huolellisesti kylvi 
tietonsa ja toimensa. Ne lankesivat otolliseen maa- 
perään ja kantoivat tuhatkertaisen hedelmän. 

I^a nsanv alistus-seura. 

Helmiä 

Suomen 
runoudesta 

Hyvin sopivat kouluissa levitettäviksi. Ne ovat pientä 
kokoa olevia vihkosia, päälljkset sinivalkoiset, keskellä ru- 
noilijan muotokuva, ja hinta on helppo. Sivumäärä on 
yleensä 64 mutta myös 96 sivuun asti ja hinta ainoastaan 

25 peooiä. 

Suuremmassa määrin ostajalle myönnetään alennus. 
100 kappaletta yhtä tai useampaa sekaisin maksaa 15 markkaa. 
Seuraavat vihkoset ovat saatavissa: 

1. Vanhempain runoilijain runoja. 

2. Kansanrunoilijain runo}a. 

3. Oksasen runoja. 

4. Suonion runoja. 

5. Erkon runoja. 

6. Paavo Cajanderin runoja. 

7. Uudempain runoilijain runoja. 



Runeberg. Vänrikki Stoolin tarinat. Suomentanut 
Paavo Cajander. 

Vaatefcansissa kultareunuksilla t mk. 

Koulupainos. 193 siv. Eans. 7& penniä. 

Kertovalsla runoelmia. 113 sir. Koulupainos. Eans. 
75 pennU, 

Laajaperäinen runsaasti kuvilla varustettu teos josta 
tähän asti on ilmestynyt täydellisenä ensimmäinen osa^ 

Qorslnols-SuomI ]o Ahvenonmoa 

Kiijoittanut V^nö Wamn. 

Tekstissä 46 kuvaa. Liitteinä Varsi nais-Suomen ja Ah- 
venanmaan kartta. 96 siv. 4:o. 

muta 3 mli. 40 p. 

Teosta jatketaan siten että ensin ilmestyy Pobjois- 
Ja ItlUKarJala jonka on kirjoittanut toht. O. Relander, 
sen jälkeen SaV09 jonka on kirjoittanut toht. O. A. Kallio, 
sitten llnsimaa, jonka kirjoittaa senaattori K. F. Ignatius, 
sen jälkeen tulevat Hftme (F. O. Rapola) ja Satakunta 
(T. Wallin). Vielä ilmestyvät eri osina Etelä-Karjala, Poh- 
janmaa ja Lappi. 

Teos tulee valmiina muodostamaan seikkaperäisen ker- 
tomuksen koko Suomenmaasta maakunnittain ja siten että 
maantieteelliset suhteet, luonto, historialliset paikat, asutus- 
seikat, kansa, kansantavat, sivistysolot, elinkeinot y. m. olot 
kansantajuisella tavalla kerrotaan ja kuvien ja karttojen 
avulla lukialle esitetään. 

Teos ilmestyy vihkoittain suuressa 4:o koossa, joka vihko 
sisältäen kolme arkkia eli 24 nelitaitteista sivua isoa kokoa 
kfivallisissa päällyksissä ä 85 penniä. 

Ilmesty saj at ovat toistaiseksi noin yksi vihko kuu- 
kaudessa. 

Tilauksia ottavat vastaan kirjakaupat, seuran 
omat asiamiehet Ja 

Kansanvalistus-seuran toimisto Helsingissä. 



s 
1 

y 
t 

i 

9 



This book should be returned to 
the Library on or before the last date 
stamped below. 

A fine is incurred by retaining it 
beyond the specified time. 

Please return promptly. 

320 Siv. 

